
UN MOT AU LECTEUR. 



Une notice de M. de Gaulle , descriptive du Kalendrier 
des guerres de Tournay, insérée dans le Bulletin de la 
Société de l'histoire de France, d'où elle a passé dans les 
Bulletins de la Société historique et littéraire de Tournai, 
a fait naftre l'idée de la présente publication. 

La tâche d'éditeur , telle que nous l'avons comprise , 
nous a paru devoir se borner à la reproduction exacte et 
fidèle du texte manuscrit d'après la copie de Paris , sans 
autres changements dans la fantasque orthographe du 
chroniqueur que ceux que réclamait, selon nous, l'exi- 
gence de la prononciation et du sens. Toutefois nous 
avons retouché certains endroits vagues ou tronqués, à 
l'aide d'une assez bonne copie appartenant à la biblio- 
thèque publique de Tournai. 

VIII 

Les Appendices formant le second volume se com- 
posent d'abord des pièces les plus intéressantes f ntre 
celles qui ont été ajoutées au manuscrit du Kalendrier 
proprement dit. Nous nous sommes dispensé de donner 
ce qui ne se rattachait pas à l'histoire locale ou avait été 
publié ailleurs. On nous saura gré, nous l'espérons, d'a- 
voir remplacé les pièces élaguées par un certain nombre 
de documents que nous ont fournis les archives de la ville, 
et qui ont du moins le mérite d'éclaircir ou de complé- 
ter la narration de Jehan Nicolay. 

Enfin nous atons rédigé un index général que nous 
nous sommes efforcé de rendre propre à faciliter les 
recherches, en même temps qu'à donner la clé de cer- 
tains passages obscurs. 

LE KALENDRIER 
DE LA GUERRE DE TOURNAT. 



^>n»w«w^>\ la seullc gloire de la Très Sainte Trinité, 
s§ çh Dieux vif regnans en éternité, quy donne 
|| jpà || les victoires et eslargist ses grasces où il 
|| S§ luy plaist, et à la loenge et honneur de 
<£y§§§*§*8<£y la sacrée Maiesté et très digne personne du 
Roy très crestien (Loys), onzième de ce nom, régnant 
en France, ensamble de tous ceulx de son noble sang; 
et générallement à la joye , récréacion et passetemps de 
ses amis, alliés, leurs loyaulx subjects et bien voeillans; 
à la honte et perpétuelle vitupère de ses adversaires 
et redoublée confusion de ceulx quy de droit luy doy- 
vent subiection et foy, et quy contre luy commectent 
criesme de liéze maiesté par rebellions, dissimulations, 
détraction ou quelque aultre illégitiesme action et voye 
indeue. 

Je , Johannes Nicolay , commissaire de la court espiri- 
tuelle et humble serviteur au peuple, demourant en 
Tournay, non expert en armes, ne digne de moy 
ingérer à rédiger par escript les haultes entreprinses , 
mémorables faits et glorieuses victoires de nobles corrai- 

MÉM. T. II. 1. 

ges pour les eslever en degré deu , ne aussy les malle- 
fices, deshonnestez , lascetez et insollences des pervers, 
villa ins, recrans, couards et rebelles pour les confondre à 
l'exigent de leurs vices; et par ainsy non habille à 
faire au Roy services agréables ne aux siens recomman- 
dâmes : néantmoins moy, confiant en l'example de la peti- 
te offrande de deux menus deniers mis par une povre 
vesve au trésor du temple de Dieu, quy bien le prit 
en gré, me suys enhardy de escripre aulcunes choses 
advenues en mon temps , tant entre les nobles comme en- 
tre aulcuns pays et bonnes villes, et principallement de 
celles que je ay peu savoir et recueillir, faictes pour ou 
contre le Roy et les siens en la ville et cité de Tournay, 
au bailliage de Tournesis et à l'environ, depuis le 
vendredy xxm e jour du moys de may an mil quatre 
cens soixante et dix et sept, auquel, pour certaines 
causes, il pleust au Roy de France envoyer ses gens 
de guerre en sa dicte cité. Et combien que ma principalle 
intention soit de faire cest oeuvre à l'honneur et loange 
du Roy, mon seul seigneur sur la terre, touttesvoyes 
je ne ay vollenté de escripre chose quy soit desvoyante 
de vérité. Et ceste collection ay empris de faire en 
fourme de Kalendrier Journal pour mémorial advertis- 
sant ceulx quy, de ce jour en avant, s'employeront en 
fait de croniques universelles ou particulières du tamps 
présent, adfin que mieulx ils y puissent trouver et 
prendre ce quy leur servira à leur intention et matère, 
seloncq le vray; adfin aussy que la bonne, royalle et 
noble cité de Tournay, en laquelle Dieu par sa grasce 
m'a donné art de vivre le plus de mon tamps , ne soit 
par les historiens oublyée, mais soit mémoire tenue 
des bienvoeillans et convoiteux désirs que les habitans de 
ycelle ont tousiours eult en ce à servir le Roy et volloir 

demourer en sa bonne grasce, soubz sa féaulté et humble 
obéissance. Soit donc ma petite œuvre receue etprinse 
en gré, premièrement de Dieu, secondement du Roy, 
tiercement de ses amis et bien voellans , et quartement 
de tous ceulx quy ayment le bien et exaltation du 
royaulme de France et de la ville et cité de Tournay. 
Et (se) en ceste mienne œuvre est trouvée aulcunes 
choses mains que bien faictes, je requiers aulx 
sachans les amender , que il leur plaise user de caritables 
correxions et non de mordantes dé traxions. Et pour ce 
que possible ne me a esté mectre par escript tout ce 
quy est advenu , je prye et requiers pareillement ceulx 
quy raieulx en sont informez, que il leur plaise y 
adjouster ce donj ne y ay esté adverty , sans touttesvoyes 
yssir de la sente et voye de vérité. 

Et pour ce, comme dessus est dit, que mon intencion, 
quand au principal de ma matère, ne est fors de advertir 
les cronicqueurs de ce que ay veu et sceu advenir journel- 
lement depuis environ la fin du mpys de may du dit an 
soixante et dix sept, dont je ay tenu .registre et fait mon 
kalendrier avoecq aultres tant seullement en Tournay 
et en tour ycelle, il ne est besoing de me efforchier mectre 
au long plusieurs choses advenues ou royaulme de Fran- 
ce et ailleurs , depuis l'an mil quatre cens soixante 
chinq, auquel an, messire Charles, conte de Charollois, et 
fils du duc Philippe de Bourgogne, assisté de grand 
nombre de gens de guerre, avoecq luy la pluspart des 
aultres princes et seigneurs d6 Royaulme, par confédé- 
ration et alliance contre le Roy, soubz umbre de vou- 
loir faire bonne réformation au Bien publicq du pays, 
se trouvèrent en France au Mont dit Lehéry, oultre Paris, 
auquel lieu pareillement se trouva le Roy , accompagné de 
plusieurs seigneurs de son sang et aulcuns nobles du Roy- 

aulme desquels mesmement aulcuns avoient scellé contre 
luy. — Donc pour éviter prolixité, je ne escrips com- 
ment soubz couleur de aller en Turquie les alliances et 
scelles se firent et baillèrent, ne de quant et quels 
personnaiges , ne aussy comment les deux armées se 
portèrent les ungs contre les aultres en la journée de 
Mont Lehéry , ne comment messire Pierre de Brescy , sé- 
nescal de Normandye, cuidans recouvrer honneur à la 
dicte journée, se donna dedans les contraires du Roy 
comme désespéré , la lance en larrest où tantost ra oebis, 
et ung cri eslevé que le Roy estoit mort pour ce que 
ledit Pierre de Brescy estoit vestu de semblable au Roy. 
Je ne escrips aussy comment le Roy, par le ayde de Dieu, 
en petit nombre des siens a luy fytbles, se porta 
en ceste journée contre ses adversaires, qui furent 
contraints eulx retraire en leur carroy et fort, la 
pluspart de yceulx prindant la fuite pour eulx saulver 
où mieulx pouvoient, et néantmoins en ceste envahie 
furent plus des adversaires du Royaulme occis et 
menez prisonniers à Paris que le Roy ne avoit de 
vrays amis en la place. Mon intencion donc ne est point 
de escripre en ceste présente œuvre les lamentables maux 
et importables grief6 qui lors advinrent et depuis sont 
ensievis , ne les maulvaises et honteuses fins de plusieurs 
couppables angeins de horribles divisions et terribles 
dangiers dont les historiographes ayant la charge de 
ce faire debvront avoir escript, ne aussy les cavilleuses 
et frisques machinations faites contre ïe Roy et long- 
tamps continuées par les Princes, non seulement du 
sang et royaulme de France mais de- plusieurs aultres 
royaulmes et multitude de seigneurs de divers pays : 
doibvent aussy avoir escript de la longhe paseianec et 
persévérante constance du Roy quy voyant son royaulme 

divider porchiomiellement par ses propres vassaulx et 
subgectz, aussy sachant que son principal adversaire 
Charles, duc de Bourgogne, après Philippe son père 
mort, emprenoit tousiours sur luy, et avoit fait publier 
en ses pays et envoyé aulx princes de France lettres 
fabriquées à vollenté et à ceulx du sang royal, char- 
geant le Roy des plus deshonnestes , faulces et excé- 
crables malléfices dont oneques crestiens oyt parler. 
Et pareillement doibvent avoir escript des blasphèmes 
et injures preschées au commendement dudit duc Charles, 
par tout son pays, et mesmement de ce que luy 
meismes en preschoit publiquement, proférant parolles 
dont le air doulx et seram se povoit infecter et corrum- 
pre. Desquels criesmes et oultraiges le Roy ne querroit 
vengeance, mais tolléroit toutes injures en égallité de 
corraige comme non fuictes , «n ferme espérance que il 
avoit en la justice de Dieu qui est seul rétributeur 
des pascients et pugnisseur des injuriants. — De toutes ces 
choses , et des grandes rebellions , conspiracions , con- 
juracions, subtiles machinations et aultres faultejs com- 
mises et perpétrées contre le Roy par ceulx esquels 
de droit il se debvroit ou devoifc fyer, et comment plu- 
sieurs de touttes parts qutrroient sa destruction , les 
ungs par armes, les aultres par traison et empoison- 
neniens, ne ay pareillement vollunté ne intencion tou- 
chier en ceste collection de mon petit kallendrier ce 
que plustost me fauldroit temps et entendement que 
matère , et aussy que elles ne sont point de ma présente 
spéculacion. Néantmoins pour récréer ceulx qui s'en- 
tendent en l'art de Rethôrique, ay icy transcript deux 
ballades faites en ce temps en la ville de Tournay par 
aulcuns rethoriciens à qui ces choses desplaisoient , et 
pour cela composa il en ceste manière de substance : 




PREMIÈRE BALLADE. 



Throsne real, couronne triumphalle , 
Sceptre de gloire, estolle sollempnelle , 
Nom immortel, grasce deyûcalle, 
Jour de repos, sanitc corporelle, 
Ricesse, honneur de lignée non sterillc, 
Subjects craintifs, terre tous tamps fertille, 
En fourment, vin, bière, miel et olle, 
Brief tous les biens par quoy coer se console, 
Et lesquels Dieu aux humains accumulle, 
Âyt tout son tamps puis ès cieulx auréolle 
Quy paix désire et pour paix dissimulle. 

Digne est avoir palme primordialle 

Et précellence en dignité fidelle, 

Fuie de luy la stirpe stygialle 

Et le occurre le infini modelle, 

Vive tousiours comme home très utille 

Croisse en vertus; et soit faict inutile, 

Quy luy vauldroit par fait, signe ou parolle, 

Causer lésure ou action subdolle : 

Car droit requiert que raison assimule 

A très prudent, non a fol ne discolle 

Quy paix désire et pour paix dissimule. 

Et ne est donc oeuvre précordialle 
De collauder toutte personne telle 
Dessups celle quy par voye enormalle 
Pourquiert discord et rixe criminelle. 
Certes oyl , soit dont cescun habille 
Sen acquiter tant corne il est facile, 
Exorant Dieu que guerre ne désolle 
Lieu ne personne , ou sa crainte subolle 
En se culpè dessert que il nous stimulle 
Neantmoins bien scet , congnoist aussy redolle 
Quy paix désire et pour paix dissimulle. 

Prince luy seul quy tous vices adnulle, 
Voeille garder de inique monopolle 
Quy paix désire et pour paix dissimulle. 




SECONDE BALLADE. 



O vous pervers, traitres Bourguegnons , 
Remplis de erreur et de euvres diabolicques. 
Vous conspirez mourdrcs et traysons 
Contre Loys , Roy des vrays catbolicques , 
Et foursenés divulgans faits iniques 
Contre tous ceulx quy tiennent sa querelle, 
Vous emforchant en toutte œuvre rebelle 
Plus que ne font Juifs et Sarrazins, 
Ainsy vous a séduit par sa cautelle 
Vostre Anthecrist et prince des meutins. 

Anthecrist est, et vous ses compaignons 
Qui le assistez en tous fais scismaticques , 
Ne at il presciet ses ad invencions 
En blasphèmes et parlers héréticques 
Ne déchoit il meismes les déificques 
Par ses donners et astuces nouvelles 
Ne manace il et tire à sa cordelle 
Aussy les fors trop craignans ses venins : 
Tout ce côté justement le appelle 
Vostre Anthecrist et prince des meutins. 

Lucifer ange avoecq ses légions 
Cheurent en bas privez des lieux coeliques 
Et vous créands touttes subjections 
De vostre cief cherrez ès tartariques 
Comme meutins tenans termes obliques 
Par quels causes sy terrible procelle 
Que la pins part de le église en cancelle? 
Mais je ay espoir que fauldrez à vos fins 
Droit de brisants la corne de treftelle 
Vostre Anthecrist et prince des meutins. 

Seigneurs tirans , quy avoecq vous se mesle 
Tantost aprent néroniques engins , 
Desquels vous scet doctriner sans libelle 
Vostre Anthecrist et prince des meutins. 




Digitized by Google 



<ttt 8 &*> 




De la destruction de Dynant et de liège en brlef, et de 
plusieurs matières diverses. 

w§§SwS^y ésumant ma première diction, je ne voel 

*Tt\ il mectTe P ar escr, P l en cest m * en œuvre 
raj || fors ce que je ai veu et sceu , car se moy 
ou aultre combien que on fust adverti ou 
v|ywSSSv||) infourmé de la vérité voulloit narrer plu- 
sieurs choses advenues et mesmement de celles de la 
dollereuse et lamentable, mieulx irréparable destruction 
et subjection des villes, cités et pays de Dînant, de 
Liège et des dépendances que fist le duc Charles de 
Bourgogne, les causes pourquoy les fâchons et manières 
de faire, il y convenroit employer trop plus de tamps 
et de labeur que mettre ne voel en ma petite œuvre. 
Et pourtant ne toueheray comment ne par quel moyen 
le Roy fust mené au siège dudit Liège, ne comment ceulx 
de la ville, Dieu scet par quelle conduicte, se adres- 
chièrent férir et lanchier dessus ses gens , car ce ne est 
point de ma spéculacion, et aussy me seroit la chose 
trop pesante à cause que je ignore les subtilles , mieulx 
traitreuses machinacions préparées entre les adversaires 
du Royaulme, dont, quy en voulroit plus sçavoir, quierre 
les escriptures des historiographes de ce tamps, car 
à tant me en passe. 

Et quand au regart des voyages , armées et sièges fais 
par le duc Charles de Bourgogne contre le Roy tant 
à Pieronne , où charge; fust donnée de ochir le Roy , 
comme à Amiens, Saint Quentin, Beauvais, Rouen et 
Dieppe, aussy de la très cruelle destruction de Neelle 
en temps de trêves, avoecq de plusieurs aultres villes, 
castiaulx et places dont ledit duc povoit venir au dessus, 
«t des lasces et frontisés eorraiges de ceulx quy avoient 

la charge de garder et deffendre le Royaulme pour 
le Roy et quy bien eussent par armes résistet à la 
violence des adversaires, pour laquelle chose faire ils 
recevoient grans gages des deniers du Roy. Des exqui- 
ses voyes tant de foys que sans nombre excogitées 
pour la destruction du Roy et des mortels périls où 
plusieurs foys a esté et desquels Dieu seul par sa bonne 
grasce et miséricorde l'a délivré, de toutes ces choses 
parler ne appartient a moy , fors tant seullement rendre 
grasces a celluy quy le a préservé de tous ces dangiers; 
luy priant que tousiours le aist en sa bonne et saincte 
garde. 

Je ne doubte que assez ne soit mémoré par escript 
cornent le duc Charles de Rourgongne fist prendre et te- 
nir prisonnier messire Adolf de Gueldres, tant au 
castiel de Vulvorde come en celuy de Courtray, par 
le espace de six à sept ans jusques à la mort que Dieu 
luy fist recepvoir devant la ville de Nancy. Et pareil- 
lement tint le duc Charles les deux enfants du dict 
seigneur en la ville de Rethune soubs estroitte garde, 
durant lequel temps il alla conquerre et prendre en 
sa main le duché de Gueldres et en rechut les hom- 
maiges et prouffists et en deshérita ledit Adolf et ses 
hoirs. Je ne doubte aussy que assez ne soit narré par 
historiograffes du voyage que le dit duc Charles fist 
en Àllemaigne jusques en la ville de Trêves, où le 
empereur Fredericq luy conferma le ducé de Gueldres, 
et pareillement des alliances, promesses et pompeux 
maintien qui là furent manifestement, come de ung 
escaffauld en plein marciet dreschiet pour le dit duc 
Charles estre pourveu à plus hault et nouvel estât. Et 
partout ne parleray plus avant de toutes ces choses 
quy ne sont aussy de ma matère. 

mém. t. n. 2. 

■n parlement de Mallffnea, et «lèse «le Nu» 
et «le »tn«leurs eeeea, etc. 

4y§m§§3*(ey ue ^ e cnose P°ulroit on dire ou escripre du 

I /Q\ || parlement que le dit duc Charles institua 
|| HjB en la ville de Malignes, auquel tous ses 

II " II subjets et pays furent constrains aller et 
<f ySS3*§§^ y obeyr , y ressortissant comme à court sou- 
veraine à l'exemple du Parlement de Paris, et fist le 
duc ce parlement si exalter et haultement desservir par 
clerc et aultres et magnifier de si grand pompe, bruyt 
et triomphe que plusieurs se en esbahissoient. Mais tout 
ainsy que ce parlement avoit esté subitement eslevé 
oultre mesure, aussy subitement prist il fin, car il ne 
dura que trois à quattre ans, c'est assavoir jusques à 
la mort du dit duc son maistre , et pour tant m'en passe 
légièrement. 

Du siège annal ou environ, combien que frustre et 
inutille que fist le dit duc Charles devant la ville de 
Nus, emprès Coullongne sups le Rein , ne est besoing icy 
faire mencion, car il ne est doubte que tout ne soit 
escript au long, lequel siège fust sy bien formé que 
les logis des gens d'armes furent couverts en édifices 
samblables à bonnes villes, et en plus grand nombre 
de maisons que la dite ville assiégée. Assaulx importa- 
bles et sans nombre rechut ycelle ville, la muraille 
abattue par gros engins enmy de la terre. Avoit le dict 
duc Charles en son ayde grand nombre de Anglés et 
de Lombars quy plus grevoient la ville que nulle aultre 
nacion de son armée. Cescun jour venoient nouvelles 
en Flandres et Picardye que Nus estoit gaignye, et 
touttesffois le duc ne y fist fors perdre gens et payne". 

Ce siège durant, le dit duc se trouva en pays envi- 

ronné de ennemis , se trouva assally de la puissante 
armée de l'empereur; à toutes lesquelles choses il résista 
vaillamment et tellement que l'honneur lui demoura 
quand a de ce; mais trop seroit chose longhe et de 
grand poix • de escripre la grosse despense , les durs 
assaulx et impétueux et les grans faits d'armes quy 
advindrent au dit siège, tant par ledit duc et son 
armée, corne par ceulx de la dite ville et des assis- 
tens de ycelle quy souvent le secouroient : ceulx quy en 
ont eu la charge par le dit duc en peuvent avoir escript 
au vray, et partant m'en passe assez légièrement sans 
plus en dire. 

Je ne déclareray aussy combien que moult soye dési- 
rant veoir la vérité en langaige condigne à la matère, 
cornent plusieurs entour le Roy de France se main- 
tenoient quand, en l'an soixante quinze, le Roy Edowart 
de Engleterre , accompagné de tous ses nobles et de chin- 
quante mille Englés en armes , les mieulx en point que 
jamais veist home , descendit par de cha mer , à l'inten- 
cion de, à l'ayde du duc Charles de Bourgongne, son 
serouge , et des aultres alliez qu'il avoit en France , occir 
ou débouter le Roy Loys et soy meismes faire cou- 
ronner Roy de France, ainsy que prorais luy avoit esté. 
Cornent le Roy Loys sachant la venue du Roy Edowart, 
assambla son armée furnye de gens et de bons instru- 
ments de guerre, se mettant sups les frontières pour 
attandre et au besoing assalir et envahir tous quy luy 
vouloient nuyre et à son royaulme. Cornent le dit roy 
Edowart considérant le lieu ou il estoit et adverty de 
la puissance du Roy Loys de France , envoya devers luy 
non cessant, tant que trouvé eust manière et fachon de 
parler à luy sups le pont de Piqueigny, emprès Amiens. 
Auquel lieu les dits deux Roys monstrèrent l'un à l'aultre 

aulcunes lettres contenans merveilleux secrets, et dont 
les lachctez de aulcuns grans seigneurs de France furent 
découvertes , et comment le Roy de Engleterre mal content 
du duc Charles de Bourgongne et de ceulx quy le avoient 
attraict de cha la mer, après magnificques festoiemens 
a luy faits du Roy Loys et aulx siens en la ville de 
Amiens, retourna hastivement en Engleterre, le dit Roy 
Loys demourant quand au lez des Englois plus asseurez 
que passé chinquante ans avant ne avoit estet. De ceste 
chose quy plus sembloit estre oeuvre de Dieu que de 
hommes , furent moult esmerveillez tous ceulx quy eurent 
cognoissance , aulcuns disant que elle estoit plus digne 
de mémoire et de rendre grasces et louange à Dieu , que 
de dix mille hommes avoir obtenu victoire contre cent 
mille; et a de ce tant souffist. 

De la mort messire Loys de Luxembourq, conte de 
Saint-Pol et connestable de France, quy sachant son 
feint service estre venu à la congnoissance du Roy, 
sy se estoit tiré devers le duc Charles de Bourgongne 
qui le fist séjourner en la ville de Mons en Haynault 
ne m'est besoing escripre ; ne pareillement de la 
prinse de messire Jacques de Luxembourq, son frère, 
en une course devant Arras, ne de celle du conte de 
Roussy, son fils, en Bourgogne quy tousjours avoient 
tenu party contraire; lesquels prinses furent si dures 
à porter que à merveille au dit messire Loys, quy ne 
povoit mieulx ny à soit faire mettre au délivré pour 
doubte de souspechons; et luy en cest estât fut par le 
duc Charles rendu au Roy, dont plusieurs se en esmer- 
veillèrent, lequel après dilligente informacion faicte et 
son cas congneu, fust par sentence de la court décapité 
publiquement, sups ung tront ou escaffault à Paris en 
la place de Grève, et tout son avoir come confisqué 

fut appréhendé par le dit duc de Bourgongne. "Hellas, 
quel délitan plaisir poulroit on prendre à escripre la 
mort de ung tel home, c'est a sçavoir connestable de 
France, serouge au Roy de France, ses enfans nepveux 
au dit Roy. Certes, à mecttre sy pitoiable cas par 
escript ne me saurai je déliter; néantmoins adfin que 
justice soit congneue estre faicte suivant le exigence du 
cas , ay icy transcript le arrest et condampnacion dudict 
seigneur prononchée en parlement, le dix noefiesme de 
décembre le an mil quatre cens soixante et quinze par 
maistre Pierre Dorriole, chevalier, allors chancellier de 
France, avoecq aussy aulcuns coupplets composés en 
fourme de l'épitaphe du dit connestable de France. 



» Veu par la Court de parlement le procez fait 
allencontre de messire Loys de Luxembourq, jadis 
conte de Saint-Pol et connestable de France , tant sur les 
charges et informacions contre luy faictes, corne par 
les confessions de plusieurs grans princes et nobles 
personnaiges , avoecq ce que de luy meismes a esté 
confessé par amour et doulcheur et sans aulcunes 
tortures, constraincte , manache ne forces, a dit et 
confessé les choses quy sensuivent : c'est assavoir , que 
pour entretenir Testât de son office et adfin que il 
peust durer à tousiours, il se alya avoecq le duc de 
Bourgongne et luy bailla son scelle, disant que il 
maintenroit de son costé la gherre et feroit armer 
gens d'armes, et puys quand ils seroient prests de 
assembler et frapper, il les feroit reculler. Confesse 
oultre le dit messire Loys de Luxembourcq que aussy 
tost que il sceut que la paix du roy et de monsei- 
gneur de Guienne se faisoit, en tant que le dit mon- 



L'arrest du Connestable. 




sieur de Guienne voulloit espouser la fille au roy 
dè Espaigne dont il eust peu parvenir à estre roy 
de Espaigne, et par ce moien faire grandes alliances 
au prouffîst du roy et du royaulme, le dit messire 
Loys de Luxembourq escrivit au dit monseigneur de 
Guienne que il se gardast bien de passer le dit accord 
et mariage, car incontinent que il seroit en Espaigne, 
le Roy et son conseil avoient advisé de le déposséder 
de sa duché de Guienne, et que jamais n'y auroit 
riens, ainsy que on avoit fait de la duché de Nor- 
mandye; et que il falloit qu'il envoiast son scelle au 
duc de Bourgongne come les aultres, et que il luy 
feroit avoir la fille du dit duc de Bourgongne et que 
il envoyeroit à Rome pour avoir sa dispense du ser- 
ment et promesse que il avoit fait au roy de Espaigne ; 
et de fait ils y envoyèrent le évesque de Montauban. 
— Confesse oultre le dit messire Loys de Luxembourq 
que le duc de Bourgongne envoia par devers luy 
messire Pot et messire Phe. Bouton pour luy dire 
que il luy envoiast son scelle pour envoier en Savoye, 
lequel leur dist que il falloit que ils allassent par 
devers monsieur de Bourbon et que il luy rescriproit 
que il falloit que il fùst avoecq eulx; lesquels parti- 
rent et allèrent jusques envers Mollins, en Bourbon- 
nois, et envoièrent les lettres au dit monsieur de 
Bourbon, lequel monsieur de Bourbon envoia devers 
eulx le bailly de Beaujollois quy leur dist que mon- 
sieur de Bourbon ne bailleroit point son scelle, et 
que il ameroit mieulx advenir aussy povre que Job 
que il eust conscnty à cella, et que ils deissent au 
dit messire Loys de Luxembourq que il ne luy en 
prendroit point bien en la fin, et que il s'en repen- 
tiroit et s'en raportoit à luy. Lesquels s'en retournè- 

rent par devers le dit raessire Loys de Luxembourq 
et luy dirent la response de mon dit seigneur de 
Bourbon et luy demandèrent de requief son scelle, 
lequel scelle il leur bailla lors pour porter en Savoye 
et joindre avoecq les aultres ^llyés. — Et sy con- 
fesse oultre le dit messire Loys de Luxembourq que 
le Roy luy prya et requist que il rescripvist au roy 
de Engleterre , à la Royne et à monsieur de Sombresset 
et à monsieur de Escandalle et aultres touchant la paix 
que le Roy avoit fait avoecq le conte de Warwicq , 
lequel respondit au roy que il le feroit volentiers, 
mais quand maistre Olivier Le Roux alla par devers 
luy, lequel avoit la charge de aller en Engleterre, et 
luy dist que il escripvist ainsy que il avoit promis au 
roy et que seurement il feroit son debvoir de porter 
les lettres, le dit messire Loys de Luxembourq luy 
respondit que il ne rescriproit, fors à monsieur de 
Escandalle pour ce que il estoit à sa poste. Et luy 
rescripvit tout le contraire de ce que le roy entendoit. 
— En oultre confesse le dit messire Loys de Luxem- 
bourq que quand le roy fut à Han ou auprès par de- 
vers luy adfin que il parlast a seurelé au Roy, il 
fist faire une barrière entre le Roy et luy , et touttes- 
voyes le roy passa oultre la dite barrière et le accola 
en luy requérant que il tinst son party. Et il luy 
promist que il ne luy fa ul droit point, et que il seroit 
pour luy envers et contre tous. Et néantmoings deux 
jours après le duc de Bourgoingne renvoya par devers 
luy en luy mandant que se il voulloit tenir ce que 
il luy avoit promis, jamais son office ne luy fauldroit 
et si auroit de luy dix millions d'or cescun an tant 
que la guerre durerait. — En oultre confesse le dit 
messire duc Loys de Luxembourq que il rescripvit 

au dit duc de Bourgoingne que il ne se doultast point 
de luy et que il trouverait bien fachon de prendre 
le Roy au collet , puis le feroit on mourir ou sa vye 
passer quelque part , et que il garderoit Saint Quentin 
pour luy et que il jecteroit les gens du Roy dehors, 
et puis après ce, que on yroit querre la Royne et 
monsieur le Daulphin, et que on les envoieroit quelque 
part en exil. — En oultre confesse le dit messire 
Loys de Luxembourq que il rescripvit à monsieur de 
Callabre que il se gardast bien de venir devers le 
Roy car il avoit estet au conseil; que s'il venoit de- 
vers le Roy, il seroit mis en prison et perderoit tout; 
et pour ce, que il s'en allast à Guise et que il le 
feroit conduire par ses gens d'armes. — Confesse 
oultre le dit messire Loys de Luxembourq que il 
manda au roy de Engleterre que il venist hardiement 
en France, et que il auroit Amiens, Perronne et 
Abeville pour tenir ses gens d'armes , et que le royaulme 
seroit departy et que il ne demandoit que la conté 
de Champaigne et de Brye pour sa part, et que le 
duc de Bretaigne auroit la conté de Poictou et que 
il ne demandoit aultre chose. — Item dist oultre le 
dit messire Loys de Luxembourq que plusieurs voyages 
ont esté faicts par maistre Ythieu, marchand poncher 
de rivière, et aultres touchant ce que dit est. — Et le 
tout veu a grande et meure délibéracion, la Court dépose 
le dit messire Loys de Luxembourq de l'office de connes- 
table et de tous offices royaulx, et le déclare criminel 
de crime de lcze maiesté et le condarapne a avoir la 
teste tranchye sur un escaffault en la place de Grève, 
et tous ses biens confisqués envers le Roy. — Et pour 
le honneur de son darrenier mariage, la Court de 
grasce ordonne que il soit ensepvely et sépulturé en 
terre sainte, sy le requiert, etc. » 

EPITAPHE DU DIT CONNESTABLE. 

Mirez vous chy, perturbateurs de paix, 
Qui par vos faulx, traitres, doubles faix, 
Scpmez horreurs en la chose publicque, 
Dissimuleurs et samblans contrefais, 
Mirez ycy la fin de vos menais ; 
Pour vous oster de ce chemin oblicque, 
Vous quy mettez les grans seigneurs en picque 
Pour leur avoir par tels tours atirer, 
Je vous requiers, venez vous cy mirer. 

Plourez ma mort, patrons de pillerie, 
Homes de sang quy aymez broulleryc ; 
Pour avoir loy et coulieur de mal faire, 
Tel dragerye ay longement nourrie; 
Or est présant me charongne pourryc 
Plus ne leur puis servir ne ayde faire; 
Plourez donc tous, et tendez à refaire 
Les unions des princes et îe accort 
Que eusse empeschet se n'eust este ma mort. 

Petis enfans dont guerre occist les pères, 
Menez liesse ès ventres de vos mères, 
Car par ma mort viverez a repos ; 
Povres femes, quy larmes très amères 
Avez jecté pour vos maris et frères , 
Muez le doeit, prenez joyeûlx pourpos; 
Nobles, marchans et tous aultres suppos, 
Paix vous mande corne a ses chiers amis 
Que justice a de ung de ses anemis. 

C'est moy Loys, quy en mes jours fus conte 
De Saint Pol dont partout on faisoit compte, 
Connestable de France pacifique , 
Exécuté a Paris a grand honte 
Pour les grans cas que mon procès recompte, 
La où il a mainte faulsee trafficque, 
Pour quoy la loy humaine et deyficque , 
Très justement tira sups moy Tespée 
Dont ung bourreau m'a la teste couppée. 

Ung moys devant tout le monde clinoit 
Et devant moy humblement s'enclinoit; 
Pour les honneurs que je rechups de France 
De tous les grands cescun m'entretenoit; 
Le Englés alloit, le Bourguegnon venoit, 
J'avois a tous secrète congnoissance ; 
Et se le Roy n'y eust mis pourvéance, 
J'eusse allumé pour moy faire à tous craindre 
Entre eulx tel feu que nul n'eust peu esteindre. 

Mais Dieu voiant ma folle intencion, 

Voeillant oster de persécution 

Et mettre en paix les povres créatures, 

De mon corps flst juste exécucion; 

Se luy requiers que la pugnicion 

Aide a purgier mes gresves forfaitures, 

Et que ou saint lieu où sont les ames pures 

Voeille logier Pâme du povre corps 

Quy est cause dont tant de gens sont mors. 

Je fus livré par le duc de Bourgoingne 
Es mains du Roy a honte et a vergoingne, 
Corne traitre plains de tous mallefices , 
Et Parlement ordonna me besoingne 
Raison m'a fait, devant Dieu le tesmoingne, 
Corne appartient a son royal office 
Quand contre luy j'ay perpétré tel visce , 
Veu l'honneur que il m'a fait en ma vye 
La mort ay bien justement desservye. 

Mes beaulx enfans, n'oubliez pas ma fin, 
Je vous en prie très humblement adfin 
Que ne soyez sy faulx et inhumains 
Que j'ay estet, et servez le Dolphin, 
Vostre seigneur, quy vos est plus que affin, 
Car vous estes ses deux cousins germains ; 
Oultre vous prye ycy a joinctes mains 
Que pardonnez a ce malheureux père 
Quy vous a fait tel honte et vitupère. 

La mort fit bien a vostre mère heureuse 
Quy ne a veu la mienne tant honteuse; 




Hellas, que eust dist la bonne et noble dame! 
Tant moins en est ma dolleur angoisseuse, 
Car par ma faulte a jamais vcrgongneuse 
Ne l'eusse osez advouer pour ma famé; 
Que cy en rien mon méfiait la diffame 
Je luy requiers pour mon darain pardon 
Que il luy plaist m'en faire le pardon. 

Des emprises et mallflees du due Charles centre le 
due de Lorraine, etc. 

w§§§*S*$|) u y voulroit suivant ces choses mettre au 
Il /o\ |f long cornent le duc Charles de Bour- 

II U il S 00 ** 116 ' W J ama î s ne ftist las de guér- 
is ^ |« roier, se efforchoit cnsuyvre et atteindre 
(fySSSS^y la renomée et bruyt du grand Alexandre, 
se les yssues de ses emprises luy eussent esté correspon- 
dantes a Téquipollent de son hault corraige, ^œrtes il 
auroit moult a besoigner, et pourtant ne quiers *escripre 
cornent le dit duc coeilla très grosse armée en ses pays 
pour aller au pays de Farette que il querrelloit estre 
sien, et jà soit ce que trêves feussent traictées, con- 
clues et scellées entre le Roy et luy, emsamble les 
aliez de cescun lez entre lesquels messire René, duc 
de Lorraine, estoit expressément déclairé comprins et 
dénomé; du costé du Roy, le dit duc Charles mist par 
force en son obéissance toute la duché de Lorraine; 
et passant oultre laissa le pays tenu de luy et gens de 
guerre quy le gardoient pour luy. Ne contant aussy 
déclarer cornent il se transporta en Savoye et fist 
alliance et confédération avoecq la ducesse douayrière 
de Savoye, soeur au Roy de France, en telles condi- 
cions que le fils aisné de ladite douayrière, quy estoit 
duc de Savoye, debvoit avoir en mariage la fille du 
dit duc de Bourgongne. Ne sert aussy a ma raatèrc 

narrer cornent le dit duc Charles de Bourgongne se mist 
en guerre contre les Suysses quy par deux estours luy 
firent perdre gens et chevance : c'est assavoir à Morach, 
à Granson où il perdy ses gros engiens, sa menue ar- 
tillerye, sa manteline et sa très rice cappeline quy 
valloient trésor infiny, et perdit aussy non seullement 
sa vassielle d'or et d'argent, dont moult pompeusement 
estoit garny, mais avoecq ce la vassielle de la douay- 
rière de Savoye que elle luy avoit prestée après la 
perte delà sienne, et perdit aussy pareillement la che- 
vance et grosses sommes de deniers dont il devoit 
payer au Roy René de Scicille la conté de Prouvence, 
Pour lesquelles pertes il luy fust besoing de retourner 
en Bourgongne où par certaine espasse de temps il 
coeilla gens et argent pour reparer nouvelle armée. 
Mais de tout ce ne voeil parler , et me soufïist de ce que 
les herrétults d'armes en ont ventilé et de ce que Jorge 
l'adventurier en a mis par escript, quy pour ce faire 
recepvoit grands gaiges du dit duc, et bien savoit florir 
le histoire à l'appétit des siens et principalement de 
son dit seigneur et maistre quy le avoit fait chevallier, 
et maintenu en grand ricesse a cause que il desploioit 
son hardy courage et entendement et adventureux lan- 
gage, envoiant sa renomée par divers climas du monde 
et le eslevant dessus les estoilles en glorieuse fin et 
pompe triumphalle. Mais pour ce que je ne ay veu 
ne ouy ce que le dit Jorge escripvit de tous ces faits, 
ne cornent il le fist victorieux conduisant sa dite nou- 
velle et derrenière armée en la duché de Lorraine où 
il mist le siège devant la ville de Nansy alors reprinse, 
occupée et garnye des gens du dessus dit messire René 
de Lorraine, lesquels il tinst par longhe espasse dç 
tamps de yver en grand destroit et misère, leur fa> 

sant plusieurs merveilleux et griefs assaulx et les non 
voeillant recepvoir a mercy. Je ay çy transcrips la 
définitive de la mort et desconfiture du dit Charles de 
Bourgongne seloncq la vérité, jà soit quelle ne serve 
a ma dessus dite spéculaeion et oeuvre. 

La mort du due Charles. 

le jour de la Circoncision de Jesuscrist, c'est a sca- 
voir quatre jours devant la journée du dit Nansy , le 
conte de Cambast, itallien, non povant souffryr aul- 
cunee injures â luy proférées du duc Charles de Bour- 
gongne, le habandonna et laissa, enmenant avoecq luy 
environ cent quatre vingts hommes d'armes, et le sa- 
raedy jour devant la dite journée, le seigneur de Auge 
et le seigneur Jehan de Montfort, laissèrent pareille- 
ment le dit duc de Bourgongne et enmenèrent six 
vingts hommes d'armes. Ces trois seigneurs et les leurs 
désiroient et voulloient devenir et estre francois, mais 
on dissimulla les recepvoir a cause des trêves. Lors 
advisèrent ils ensamble que ils yroient envers messire 
René, duc de Lorraine, quy le meismes samedy estoit 
arrivé en la ville de Saint Nicollay de Warrangeville , 
accompagnié de dix mille chincq cens Suisses du droit 
pays des dits Suisses. Et corne ils avoient advisé fust il fait, 
et allèrent envers le dit seigneur de Lorraine, réservé 
partye de eulx, quy demourèrent pour garder Grande- 
ville qui est une place sur la rivière de Mosielle par 
où tous les vivres du dit duc de Bourgongne passoient 
quy venoient du val de Meta et du pays de Luxem- 
bourq. Et fust en ce voyage le dit sieur de Cambast 
quy adverty ledit seigneur de Lorraine de tout le fait 
touchant le dit duc de Bourgongne , puis s'en retourna 
incontinent ou dit lieu de Grandeville quy est a deux 

lieues du dit Nansy. Le dimance chinquiesrae jour de 
janvier et nuyt des Roys de Fan mil quatre cens soi- 
xante seize, environ wit heures du matin, se party 
le dit seigneur de Lorraine et alla avoecq les dessus 
dits Suisses a une place nommée Noefville, et oultre 
ung estang quy estoit près de là furent faites leurs 
ordonnances, mettant les dits Suisses en deux bendes, 
dont le conte Delstain et les gouverneurs de Fribourg 
et de Zoricq avoient Tune, et les advoez de Berne et 
de Trêves menoient le aultre, lesquelles deux bendes 
environ le heure de midy, marchèrent avant en meisme 
mouvement, c'est assavoir ly ung devers la rivière et 
le aultre tenant le grand cerain allant de Noefville 
au dit Nansy. Charles, duc de Bourgongne, s'estoit mis 
hors de son parcq et avoit ordonné ses gens en ba- 
taille, au devant duquel duc et de sa bataille avoit 
ung ruissiel quy passe a une malladrye dicte la Mag- 
delaine, et estoit le dit ruissiel entre deux fortes hayes 
et ou millieu des batailles des dits ducs de Lorraine 
et de Bourgongne, et sur le grand cemin par où vc- 
noit le ung des bendes des dits Suisses avoit fait le 
dit duc de Bourgongne affuster tout le plus fort de 
son artillerye. Et ainsy que les deux bendes des Suisses 
marchoient avant et que celle du dit grand cemin fut a 
ung grand trait de arcq près des Bourguegnons , la 
dite artillerye se deschargea sur les dits Suisses et y 
fist grand damage, et incontinent ycelle bende laissa 
le dit grand cemin et tira au dessus, vers le bois, tant 
que ils furent au costé du dit duc de Bourgongne en 
plus hault lieu que les Bourguegnons. Ce temps pen- 
dant le dit duc de Bourgongne fist tourner ses archiers 
quy tous estoient de piet, devers yceux Suisses, et 
avoit ordonné deux helles de homes d'armes pour bap- 

taille a le une desquelles estoit Jacques Galliot Paillot 
et à l'aultre raessire Josse Delalain , souverain de Flan- 
dres. Aussitôt que les dits Suisses se trouvèrent au 
dessus et au costé du dit duc de Bourgongne, ils 
tournèrent les faces subitement vers icclluy et son 
armée, et incontinent marchèrent très impétueusement 
contre les dits Bourguegnons et a Taprochier deschar- 
gèrent en une fois leurs culleverines a main , et a ceste 
descharge touttes les gens de piet du dit duc de 
Bourgongne se misrent a la fuicte. Adoncq marcha 
avant la bende des Suisses quy estoit devers la rivière 
avoecq celle de dessus. Jacques Galliot et ceulx qui 
estoient avoecq luy deraourèrent dedans Metz , et incon- 
tinent les dits Bourguegnons furent débouttés et défiais. 
Le autre helle des Bourguegnons tirèrent supz le 
aultre bende des Suisses, mais les dits Suisses ne 
s'arrestèrent point, et sytost que les piétons du dit 
duc de Bourgongne se mirent a la fuicte, ceulx de 
ceval picquèrent après eulx tous tirans a passer au 
pont de Brisedore a demye lieue de Nansy , qui estoit 
le chemin a tirer vers la ville de Thionville et 
Luxembourq. Le conte de Cambast avoit empeschier 
le dit pont et le gardoit avoecq ses gens en armes 
et quelques aultres avoecq luy ayant fait mettre le 
carroi au travers du dit pont, et ainsy que la foulle 
de Bourguegnons y arrivoit , elle trouvoit résistence. 
Monsieur de Lorraine et ses gens estoient au dos, et 
a cause que le dit pont estoit gardé, les dits Bourgue- 
gnons estoient contraints eulx jeeter aux ghet et pas- 
sage de la rivière ou estoient vertis, et illecq fust 
la grande meurdre et plus la moitié que au camp 
de la bataille, car ceulx qui se jectoient en l'yaue 
estoient tués par les Suisses qui y estoient venus, et 

partie de ceux qui se y mettoient estoient noyez, et 
les aultres quy estoient a la rive estoient mors ou 
prins. Néantmoings, aulcun put s'en sauver du com- 
mencement; quand virent le embuce du pont, aulcuns 
se tiroient vers le bois ou les gens du pais les tuoient 
et prenoient, tant que a quatre lieues près on né 
trouvoit que gens mors sur les chemins. La cache 
finie, qui dura plus de deux heures, monseigneur de 
Lorraine enquist de tous costés par toutte la nuitye 
où estoit le duc Charles de Bourgongne, assavoir se 
il s'en estoit fuys ou se il estoit prins ou mort, 
mais riens ne en pust savoir, et au mesme instant 
fut envoyé homme propre nomé Jehans Desch , 
clercq de la ville de Metz, a savoir se le dit duc 
ne estoit point passé. Et lendemain ycelluy manda 
que seurement on ne savoit que il estoit devenu, 
et que point ne avoit tiré vers Luxembourq. Le 
lundi au soir le conte de Cambast monstra ung page 
nomé Baptiste , natif de Rome , du lignagne de 
ceulx de la Coulompne, quy estoit avoecq le conte 
de Chillans natif de Appulie qui estoit avoecq le dit 
duc de Bourgongne, lequel page disoit que il avoit 
veu tuer et abattre le dit duc de Bourgongne. — Et 
le mardi au matin, fust trouvé le dit duc de Bour- 
gongne au propre lieu que monstroit le dit page tout 
nud et environ luy quatorze homes tous nuds pareil- 
lement, les ungs assez loing des aultres, et avoit le 
dit duc de Bourgongne ung cop de ung baston nomé 
hamberch a ung costé du millieu de la teste pardessus 
l'orreille jusqucs aux dens , ung cop de picque de tra- 
vers les cuisses et ung aultre cop de picque par lé 
fondement. Le dit duc fust recognu par six choses 
principalles : La première fust par les dens de dessus, 



Digitized by Google 



*» 25 te» 



lesquelles il avoit perdues; secondement , la eongnots- 
sance de luy fust a la chicatrice de la playe laquelle 
il avoit eu au Mont Lehéry a la dextre partye de la 
gorge; la tierce fust a ses grands ongles que il portoit 
plus que nul aultre de sa court ne de ailleurs; la 
quarte, de une playe que il avoit eue en l'espaule de 
une escarboucle que il avoit porté; la quinte fust par 
la fistule laquelle il avoit au bas du ventre penilice 
dudit costé dextre; et la sixième, par ung ongle que 
il avoit retrait a la char a l'orteil senestre. Et a ceste 
anseigne et a ceste del escarboucle donna, son méde- 
chin porthumgallois , nommé Mathieu, cognoissance du 
dit duc, et les aultres anseignes cognurent ses varlets 
de chambre. En oultre y fust cogneu par le grand 
bastard et semblablement par messire Ollivier de la. 
Marce et par ses varlet de chambre, médechin, cappelain 
et de toutes ses gens quy y furent menés ; et n'est 
nulle doubte que il ne soit mors. Incontinent ces cho- 
ses faictes , fust conclud par les seigneurs assistans 
que aulcun des capitaines des gens du Roy Loys de 
France yroient prendre pour le dit seigneur la posses- 
sion de Bourgongne, et de fait prestement y allèrent, 
attendant nouvelles de icelluy seigneur. 

Encore pour congnoistre mieulx le dit duc, il fust 
lavé d'yawe caulde et de vin, et quand il fust bien 
mondé et nettoyé , il fust congnoissable a ceulx quy 
jamais le avoient veu, et mené le dessus dit page de- 
vers le Roy quy le avoit enseignet, sans le advertisse- 
ment duquel jamais on ne eust peu scavoir que il 
estoit devenu, considéré le estât comment et le lieu 
où il fust trouvé. On porta aussy la sallade du dit 
duc au Roy en manière de présent. 

En ceste journée et bataille lurent occis et mors les 

personnes qui s'ensuivent : c'est assavoir le dit duc de 
Bourgongne, le conte de Namposte qui estoit le meilleur 
prisonnier de Allemaigne, le seigneur de la Viesville, 
le sire de Croy, le seigneur de Contay, le grand 
escuier et plusieurs aultres grans personnaige?. Et a 
ycelle bataille et journée ont esté prins le grand bas- 
terd de Bourgongne , le bastard de Sandouyn, le conte 
de Challans, messire Josse Delalain qui moult estoit 
bleichiés, messire Ollivier de la Marce, le msné fils 
de monsieur de Contay, le aisné fils de monsieur de 
Montaigu en Bourgnongne et autres largement, et ne 
fust sceu pour lors que le conte de Chimay estoit 
devenu, fors le espérer estre mort. 

Hé la mort de deux contraires en meurs, et de plusieurs 
macinacions et gubtllleté* contre la ville de Tournay, 
et de la raquloon de Bourgongne et Artois par le lioy 
liOys de France* 

/CàN*ft*A5*ft*^ ertes bien puet estre tout home esmer- 
§g ^ S£ veillez des diversités des meurs humains : 
II Il car ja soit ce que tous conviens morir, 
Il ^ Il il samble a plusieurs oultre cuidance ou 
(£y**§^§§<f|) oultre cuidiés présumptueux et vains cou- 
raiges que multitude de peuple et de engiens les 
peult préserver et deffendre de estre sourpris de la 
mort, corne il faisoit au dessus dit duc Charles qui 
jamais ne estoit joyeux ne a son aise synon en armes, 
contendant et se efforchant usurper non mye seulle- 
ment les terres et seigneuries de ses subjects mais de 
ses ciefs et souverains. De aultre costé il samble a 
aulcuns quy ayment la paix, fuyent la guerre et sievent 
les joyeusetés et déduits des dames que ils ne finiront 

fors anchiens et plains de jours, come povoit cuidier 
Galleas, duc de Millau, quy ne avoit quelque guerre et 
ne se doubtoit de personne, et néantmoins environ dix 
jours ayant la mort dudit duc Charles de Bourgongne, 
ycelluy allant de son hostel a l'église de Saint Estienne, 
fut par ung gentilhomme de sa court réputé estre son 
espécial amy en parlant a luy traîtreusement feru de 
une daghe parmy le corps dont incontinent morru en 
la place. Quy est donc celuy quy oseroit présumer 
cognoistre la profundeur des jugements de Dieu quy 
seul peult faire et perraecttre toutes choses, et nul 
ne luy peult dire ne demander pour quoy fais tu en 
telle manière; ne fu ce merveilles a oir les deux plus 
rices et puissants ducs de la crestienté, le ung tout 
enclin a guehre et le aultre a paix, en ung meismes 
tamps estre mors par fier, certes oyl; mais a tant 
m'en passe, 

Quy voulroit racompter et mettre en mémoire toutes 
les trêves et abstinences de guerres quy durant le 
temps dessus déclairé ont esté données et conclûtes 
de ung costé et de l'aultre avoecq les infractions de 
de aulcunes de ycelles; touttes les pilleries, criesmes 
et violleries comises au préjudice et importable do- 
maige du peuple et des bons marchans de la ville de 
Tournay et du baillage du Tournesis ; toutes les com- 
posicions et exactions de innumérable cevance que yceulx 
ont souffert pour avoir amiable comunicacion par tout , 
et tout les griefs; maulx et dangiers que la dicte ville 
a enduré pour guarder sa fidélité au Roy tousiours faisant 
a tous amour et courtoysie par le bon plaisir du dit 
seigneur, ce seroit moult longhe chose et pesante a 
escripre. Quy voleroit pareillement escripre et mémorer 
toutes les subtilles voyes par quelles le duc de Bour- 

-gongne se est pieu a traire la dite ville de Tournay 
«le son party une fois par manaee de guerre et def- 
fence de comunicacions en ses pays, aultre fois par 
mettre en terme et traictés conelius entre le Roy et 
luy, et aulcune foys par doulceur, persuadons et 
moyennant deniers. Il sachant et congnoissant que tant 
pour la force de ycelle .come pour sa situacion estre 
venghe et place quy en tamps de guerre le povoit 
plus; castoier et nuyre se le Roy se en aydoit, et quy 
plus luy povoit valloir se il en eust eu la dominacion. 
Il n'est home de sain* entendement sentant ces choses 
quy ne diroit que pour voulloir paix , la dite ville n'en 
povoit plus faire ne se plus bas fleschir sans rompre. 
Dont de tout ce quy est advenu depuis Tan mil qua- 
tre cens soixante chinq, auquel le voiage du Mont 
Lehéry fut fait, jusques a la mort du dit duc Charles 
de Bourgongne quy fust au moys de janvier mil qua- 
tre cent soixante seize, ne»ay fait mencion fors come 
constraint pour venir a ma matère principale. Et ce il 
est que je aye estet constraind a ce par plusieurs 
raisons seray constraind de touchier et aulcunement 
passer en brief, en faisant bonne connexion de matères, 
«ulcunes choses faites depuis la mort du dit duc 
Charles jusques au jour que mon registre se commence , 
-adfin que ceulx quy le liront congnoissent et enten- 
dent les causes de la guerre venue en la ville et cité 
de Tournay et entour ycelle. 

Il est vray que incontinent après la mort du duc 
Charles, quy estoit le motif et sourse de toute rébellion 
et le effet de ycelle, le Roy Loys voeillant a son 
obéissance réduire et réformer en estât deu les pays 
a luy appertenant et ceulx quy de droit doibvent 
sortir a la couronne de France, par la plus doulce 

voye que faire se porroit, envoya en la duché de Bour- 
gongne quy par faulte de hoirs masles estoit réservé 
a luy, et la réduisy au moins la pluspart a son obéis- 
sance. Mais obstant aulcunes divisions et rebellions, il 
fut nécessaire y laissier gens de guerre pour garder 
le honneur de la couronne. Réduisy aussy le Roy en 
son obésssance plusieurs villes sur la rivière de Some 
et en la conté de Artois et ailleurs au pays de Picar- 
dye, lesquelles le dit duc Charles de Bourgongné en 
son vivant avoit occupées soubs certains tiltres et four- 
faicts seloncq droit par ses - rebellions et feaulte de 
relief, sy come Saint Quentin, Abeville, Piéronne, 
Thérouanne, Monstreul, Boullongne, Béthune, Hesdin, 
Lens et aultrès; desquelles aulcunes se rendirent par 
seulle somacion amiable que le Roy leur fist faire, 
entre lesquelles fust aussy la cité de Cambray. Et 
aulcunes non voeillans obéyr se souffrirent assallir, 
battre d'engiens et conquerrir par force d'armes sans 
touttesvoyes que nulles de ycelles ainsy reduictes et 
rendues fussent pillées ne démolies; et au regard 
d'Arras contenans ville et cité, laquelle cité appartenoit 
nuement au Roy, et la ville alors fermée contre la 
dite cité estoit de la conté d'Artois, mais néantmotns 
le dit duc Charles avoit seloncq ses tiltres occupé ville 
et cité, pour laquelle chose les habitants de la dite 
ville non voeillans obeyr au Roy tindrent mesraement 
la dite cité contre luy. Mais assez tost après doultans 
enqueyr en péril et dommages et créant aulcuns che- 
valiers et grans personnaiges , rendirent au Roy sa cité 
et se retournèrent en la ville. Et après aulcuns parle- 
mens sups ce tenus, ceulx de la dite ville tant pour 
eulx come pour la conté d'Artois, furent receus par le 
Roy a bien courtois traictié et gracieux appoinctement. 




C'est assavoir que eulx recongnoissant la souverainneté 
et posicion du dit pays d'Artois appartenir au Roy 
sortiroient en la court de parlement a Paris, lequel 
appoinctement accordé et parfait, le Roy se party 
avoecq ses gens de gherre, non laissans en la dite ville 
charge de garnison, sups ferme fiance que ils tene- 
roient le bon accord que ils a voient fait. 

»e l'amour et bien voelllanee du Roy Loys vers la fille 
du due Charles , et de plusieurs divisions et maux du 
peuple de Flandres. 



4^g{gS*§§4y e temps pendant le Roy Loys de France 
11 désirant tout réduire en bon estât sans user 
|| de righeur et que la damoisielle Marie, 
§| fille du deffunct Charles duc de Bour- 
4yS^§*§*4y gongne, sa parente et filloele, luy feist 
homaige deu, et que il traictassent ensamble par voye 
amiable de tout le différent quy avoit estet entre luy 
et le duc père de ycelle, envoya par devers elle par 
plusieurs fois, luy nottifier et faire scavoir que elle 
vinst devers luy. Et la dicte damoisielle pareillement 
envoya devers luy en ambassade plusieurs notables 
personnes telles que messire Ferry de Clugny, alors 
évesque de Tournay , le chancelier de Bourgongne, 
les seigneurs de la Vere, de la Gruthuse, de Hum- 
bercourt et aultres, lesquels après leur crédence expo- 
sée au Roy et sa responce eue, retournèrent en la 
ville de Gand ou estoit la dite damoisielle, a laquelle 
ils firent relacion de ce que trouvé avoient, concluons 
qne le Roy ne désiroit aultre chose fors que elle 
venist devers luy pour le traictier en toutes doulceurs 
et amour, au bien de elle et de tous ses pays et 

subjets. Laquelle response oye de la dite damoisielle, 
elle monstra samblant de prime face estre assez en- 
cline de optempérer au bon plaisir du Roy, pour 
laquelle chose grand espoir de bone paix fust au 
pays. Mais obstant le conseil de aulcuns seigneurs et 
la comotion du peuple Ganthois, la chose ne polt 
estre menée a bon effect et fust tout mis a disposi- 
tion de guerre. 

Quy voulroit ou poulroit prendre la payne et labeur 
de escripre et énarrer toutes les sédicions, comotions, 
tumultes , viollences et rebellions quy environ le tamps 
dessus dit furent faictes par le commun peuple des 
pays dont le duc Charles de Bourgongne avoit eu le 
gouvernement et seigneurye , ce seroit oeuvre a ennuyer 
meismement ceulx lisans et oyans. Et se assamblèrent 
ceulx de la ville de Gand, sur leur grand marchié, 
tout en armes a bannières déployées, par plusieurs et 
diverses journées, disant que de là ne se partiroient 
jusques a tant que plusieurs haults homes et notables 
personnaiges que ils avoient faict mettre prisonniers 
seroient mis à mort. Et eulx mectant leur vollentaire 
oppinion a effect, constraindrent meisme leur damoi- 
sielle souffrir contre son gré la condampnacion et exé- 
cucion criminelle des plus notables gouverneurs du 
pays dont les aulcuns avoient esté les principaux con- 
seillers du deffunct duc Charles, et par le conduicte 
desquels tout se faisoit ou laissoit en ses pays durant 
sa vye. Et ja soit ce que le lundy de la saincte sep- 
maine, leur damoisielle et princesse fust venue en per- 
sonne sups le dit marchié et leur eust pryé, genoulx 
fleschis, que ils fussent respitez, leur remonstrant que 
a elle competoit le criesme a eulx imposé plus que a 
nul aultre , offrans a faire bonne justice et restituer ce 

qye ils seroient attains avoir des biens de la ville et 
du pays, riens n'y vally sa prière , riens n'y vally son 
comandement ne sa promesse; car sans avoir considé- 
ration que elle estoitleur souveraine dame naturel, et 
sans luy porter quelque honneur ne révérence, le dit 
peuple esmeu le jeudy absolu an mil quatre cens soi- 
xante dix sept, fist publicquement décapiter sups ung 
escaffault en plain marciet, messire Guillaume Gonet, 
chancelier de Bourgongne et messire Guy de Brimeu, 
seigneur de Humbercourt, les deux plus sages et re- 
nouiez chevaliers de tout le pays et de le environ. Et 
en ceste saison le dit peuple tint longement prisonnier 
Guillaume de Clugny, prothonotaire , frère de le évesque 
de Tournay, en grand dangiér de sa vye, mais finale- 
ment le laissèrent aller, lequel come bien advisé se 
transporta devers le Roy Loys de France quy le retint 
de son conseil et service. Fist encore le dit peuple 
Ganthois décapiter aultres que ils avoient eu gouver- 
nement en leur ville et au pays de Flandres ; c'est 
assavoir : messire Jehan de Mesle , chevalier et trésorier 
de Gand, maistre Pierre Bauduin, quy par viellesse 
estoit devenu aveugle; maistre Pierre Henry Blocq, aussy 
home fort anchien, et aultres jusques au nombre de 
onze ou de xn , tous homes renomés et notables per- 
sonnaiges. 

Et se les Ganthois en leurs comocions et foursenés 
ftirreurs firent chose de maulvais exemple come asses 
est dit, le peuple de Bruges n'en fist de rien moins. 
Car après que les dits Ganthois avoient détenu leur 
damoisielle, contre son gré le eulrent menée à Bruges 
a main armée, doultant que elle ne se tirast devers 
le Roy de France, le peuple de Bruges se mist pa- 
reillement en armes sups le grand marchié où ils 

furent longtamps leurs bannières déployées et -gros 
engiens a poudre mis au destroit des rues , adfin que 
nuls les peust venir empescier en leur emprinse, et en 
cest estât prenant exemple aulx Ganthois firent décappiter 
audit lieu, publicquement sur ung escaffault, ung très 
noble bourgois de leur dite ville, nommé Jeban Bar- 
basan, qui l'année précédente avoit esté brughemestre 
d'ycelle, et fut leur damoisielle et princesse constrainte, 
tant de eulx corne des Ganthois en leurs tourbles et 
armées, de leurs rendre tous leurs privilèges bons et 
maulvais que ils avoient eu en temps passet, et que tant 
que le duc Phillippe corne le duc Charles leur avoient 
ostés et abollis corne desraisonnables; entre lesquels 
furent rendus a ceulx de Gand leurs blancs capprons 
et leurs castelenyes, desquels previleiges et aultres nou- 
veaulx a leur vollenté, leur dicte damoiselle ne peult 
estre excusée leur en donner lettres patentes scellées 
de son scel, mais fust eome eonstraincte de ce faire. 
Furent ceulx de Bruges et du Francq de Flandres, 
estant venus au dit Bruges en main forte, encore plus 
forts, car ils obtindrent corne eonstrainctement de leur 
dite damoisielle et princesse lettres pareillement scellées 
que jamais évesque de Tournay ne sa court espiri- 
tuelle ne aulroit juridiction sups les manans de Bruges 
ne du Francq en matière ehiville, dont néantmoins la 
court de Tournay et les évesques de tout temps avoient 
esté en bonne possession, saisine et jouissance, de sy 
long temps que mémoire ne estoit du contraire. Cy 
constraindrent en oultre le doyen de erestienneté de 
Bruges, par force et a main armée, de absouldre tous 
ceulx de leur tenement et territoire quy par le auto- 
rité de la dite court de Tournay estoient escommuniés, 
eoraent ne pour quelque cause que ce fust, et de 

toutes ces absolutions fust le dit doyen constrainct leur 
en donner lettres a ses despens ayant que il peust 
boire ne mengier, et tout sans avoir par ces escom- 
muniez fait quelques satisffactions a partyes; constrain- 
drent en oultre par force de armes les cincq parois- 
siaux de la dite ville et du pays a mecttre en terre 
sainte tous escommuniez, aussy bien avant les lettres 
de absollucion eues que depuys. 

Touttes ces choses furent faictes au temps de la 
esmocion du peuple de Flandres en la hayne de Tour- 
nay quy tenoit le party du Roy, son vray, naturel et 
seul seigneur en terre, et touttes foys peu avant ces 
choses, le Roy avoit envoyé son offrande de douze 
cens escus d'or a l'image et église de Nostre Dame de 
Hardenbourcq, voisine de Bruges, sans avoir regart a 
la diversité du pays ne aulx manans de ycelluy, et au 
contraire ceulx du dit pays non regardans au droit 
de souveraineté de église ne de seigneur, firent en sa 
hayne et de sa cité de Tournay les dessus dits tort et 
injure aux officiers de la court de sa dite ville et 
cité. 



9e la rébellion de ceulx d'Arre» âpre» •ueelateemeat 
fuit mm Hey, et de 1» conques te de la dite ville d'Ai- 
re*, Boucualn et le ftuesnoy pur le dit seigneur. 



(fyw§*S*j<o> t pour continuer nostre histoire et ma- 
il m if ti * re » est que le Roy Loys estant 
!§ allé vers Boullongne, Hesdin et aultres 
lieux de Picardye pour les réduire et 
îÇp mettre en son obéissance, ceulx de la viHe 
de Àrras non contens de leur bon traictiet et courtois 
appoinctemens a quoy le Roy les avoit recheus, se tour- 
nèrent contre luy et envoyèrent devers la damoisielle 

de Flandres aulcuns leurs députez des plus notables 
de la ville pour avoir secours a résister contre le dit 
seigneur, lesquels allant devers la dite damoisielle fu- 
rent prins sur chemin et menez au Roy , lequel les 
envoya en sa ville de Hesdin, auquel lieu et place ils 
lurent décappitez jusques au nombre de dix et sept 
personnes , qui tous avoient fait serment au Roy en 
faisant leur dessus escript appoinctement. Et encore 
ceulx du dit Arras non contens se esmeurent et firent 
décappiter aulcuns bons prudhommes et gens de haulte 
fachon quy leur avoient desconseillé et desconseilloient 
la rébellion au Roy. 

En ceste saison, messire Phelippe de Crièvecoeur, 
seigneur des Cordes, quy avoit esté leur capitaine, 
voyant leur folle conduite et oppinion, habandonna 
yceulx d' Arras et se rendit au Roy, quy le rechut en 
son service. Le dit seigneur pareillement rechut a 
mercy et en son service tous les seigneurs et cheva- 
liers et escuiers et aultres du pays de Picardye quy 
§e rendirent a luy en grant nombre, et leur donna 
toutte francise de corps et de biens. Le Roy estant 
en Picardye corne dessus est dict , messire René de 
Lorraine vint par devers luy amenant messire Anthoine , 
frère bastard du feu duc Charles de Bourgongne quy 
avoit esté prins en la bataille , estour et desconfiture 
de devant Nancsy et en fist présent au Roy , lequel 
paya la ranchon du dit bastart et le retint en son 
service, luy donnant la charge et conduicte de cent 
lances^ fist aussy eslargir de prison messire Jacques 
de Luxembourcq quy plus de ung an avoit estct pri- 
sonnier et prins devant Arras corne devant est touchiet, 
et le retint pareillement en son service a la charge de 
cent lances. Ainsy traictoit en toute clémence et doul- 

ceur ceulx dont il estoit au dessus, et en lieu de 
rigoreuse justice usoit de pitoiable miséricorde. 

Touttes ces choses se faisant en telle manière, le 
peuple d'Arras persévérans en leur perversité et mallice, 
et non content rebeller au Roy ne cessoit irriter et 
blasphémer sa roialle maiesté et puissance, aussy come 
le voeillant provocquer a ce que il les allast envahir 
et assallir. La pluspart d'yceulx proférant paroles cri- 
minelles, injurieuses et desrisoires de sa très digne 
personne, et tant que finallement le Roy sachant leur 
obstinée et endurchie rébellion, et considérant que amour 
ne doulceur ne valloient a convertir ne amollir leurs 
desréglés corraiges, retourna la cité de ycelle, en 
laquelle avoecq grosse puissance, il fist afuster ses 
gros engiens a pouldre et battre la dite ville en telle 
manière que non obstant la puissance tant du peuple 
de la ville come de grand nombre de gens d'armes 
dont ils se estoient garnis après la muraille abattue, 
en moins de wit jours il print la dite ville d'assault 
et entra dedans, non par la porte mais par dessus 
les fossés et murs abattus. Et ja soit ce que il eust 
ceste victoire et que bien estoit au dessus de eulx, 
il ne vollu souffrir la dite ville estre pillée ne le 
peuple estre occis, mais leur donna corps et biens saufs 
come non mémorant les injures et desrisions contre 
luy faictes et perpétrées, et en ceste manière, Dieux 
mettant en son cuer bénignité en lieu de rigoreuse 
vengance , fut il seigneur et mestre de la dite ville, 
en laquelle luy partant laissa bonne garnison, come il 
avoit fait ailleurs et es aultres villes quy se estoient 
rendues a son obéyissance. 

Le Roy après l'expédicion de la dite ville de Arras 
tira, luy et son armée, devant la ville de Rouchain 

en laquelle estoit forte garnison très contraire au Roy 
et nuysable au pays de entour dès le vivant du duc 
Charles. Incontinent le Roy venu devant le dit lieu et 
place, somacion fast faite à la dite garnison que il 
luy rendeissent la dite place, laquelle chose ils refusè- 
rent, et adonc le Roy fist afuster ses engiens a pouldre 
et battre la f t dicte ville, laquelle après les tours et 
murailles prosternées a terre, fiist prinse par force et 
tout mis à la vollenté du Roy. Mais ceste conqueste 
ne fust point sans perte, car le Roy estans sups les 
fossés de ycelle et parlant avoecq messire Taneguy Du 
Chastel, gouverneur de Roussillon, et le escuier Nava- 
rot, vint ung cop de culleverine de la dite ville quy 
attaindy et entra en la jambe du dit Tanneguy a 
l'occasion duquel il morru aulcuns jours après, dont 
le Roy fust moult dollens, car moult le amoit pour 
sa fidélité et vaillance. Et la dite ville de Bouchain 
expédiée, le Roy se tira vers Le Quesnoy le conte, 
laquelle il conquist pareillement que il avoit faict 
Bouchain, car il n'eôtoit tour ne muraille tant eust 
de grosseur ou force, quy peust résister ne tenir en 
estât contre ses engiens, ne peuple quy peust sous- 
tenir les assaulx de ses gens de guerre auxquels il sam- 
bloit que Dieux fust en ayde, et néantmoings quelques 
exemples que ceulx du pays contraire veissent, ils ne 
se voullurent humillier ne mecttre et rendre en son 
obéyssance. 

De la conclusion de nuerre de tous ceulx d'en tour ln 
ville de Tournny $ du mnrlalge dn duc d'Aultrlce à In 
fille du duc Charles 5 et d'aulcuns accord entre ceulx. de 
Tournay et de ln dltte fille dnmolslelle de Flandres. 

wSSw§§4y onc P° uir venir a nostre gherre de Tour- 
Il Il nay, vray est que après touttes les 
$g Fu $8 comocions non seullement des villes de 
Il " Il Gand et Bruges, mais de tous les pays 
de Flandres, Brabant et Haynault et aul- 
tres quy avoient esté au duc Charles, et après que 
grand nombre de gouverneurs et gens de grand estât 
furent esté exécutez a mort ou desnuez de leurs sub- 
stances, tous les pays, consaubc et communs condes- 
cendirent et se confermèrent en une conclusion telle 
que tant leur damoisielle ne eulx ne obéyroient au 
Roy, mais luy seroient contraires et résisteroient a luy 
et aulx siens en touttes forces. Et en ce temps furent 
faictes aliances de la dite damoisielle de Flandres a 
l'empereur Frédérich d'Allemaigne et a son fils Maxi- 
milien, duc de Aultrice, lequel Maximilien fiancha la 
dite damoisielle et luy vint faire ayde en la guerre con- 
clute contre le Roy a laquelle se disposèrent tous ses pays* 
Durant lesquelles préparacions et devant que le Roy 
eust déclaré se voeillant aydier de sa ville et cité de 
Tournay pour fairé sa guerre, la damoisielle de Flan- 
dres et ceulx de Gand et du dit pays envoyèrent par 
plusieurs fois devers ceulx de Tournay, eulx réduisant 
en mémoire tant par lèvre come par lettres le anchienne 
amour et bone conversacion quy avoit esté entre eulx, 
et requerrant que ainsy feust entretenu sans ce que 
ils permissent ne souffresissent garnison de gens de 
guerre pour venir logier en leur ville, en leur pro- 
mettant bonne et sceure comunicacion et sauf conduist 

général pour tous ceulx du dit Tournay et bailliage de 
Tournesis avoecq tous les manans et habitans des pays 
de la damoisielle de Flandres , leur princesse et dame, 
en usant de termes de manaces en cas que ils feissent le 
contraire, auxquels ceulx de la dite ville de Tournay 
respondirent en fiance de ces promesses que, pour le 
entretenement de marchandise et le bien de la chose 
publique, ils désiroient de tout coeur estre et demou- 
rer en amour et comunicacion avoecq leurs voisins, sauf 
tousiours la feaulté qu'ils debvoient au Roy, leur 
droicturier et naturel seigneur, et son bon plaisir en 
touttes choses auquel ils ne poulroient ne voulroient 
dësobëyr, mais de leur propre mouvement ne deman- 
derôient garnison moyennant que ceulx des pays de [a 
dite damoisielle se absteinssent emprendre sups eulx 
et que les violences et emprises jà faictes contre eulx 
cessassent; sur lesquelles proposicions et collacions, 
leur dicte damoisielle envoya aux gouverneurs de la 
dite ville, ses lettres scellées en placart de son con- 
tre scelle contenant ceste fourme : 

« De par la duchesse de Bourgongne , dè Brabant , de 
u Lembourcq , de Lucembourcq et de Gheldres , contesse 
« de Flandres, d'Artois, de Bourgongne, de Haynnau, 
u de Hollande et de Zellande, de Namur et de Zuytphen. 

u A tous nobles chevaliers, escuiers, chiefz, capi- 
« taines, routes et compaignies de gens d'armes et 
u de trait et autres gens de guerre , estans présente- 
«c ment et qui seront cy après en nostre service , et a 
« tous noz bailliz, prevostz, maires, bourgmaistres, jurez, 
« eschevins, gardes et gouverneurs de noz bonnes villes, 
« chasteaulx, forteresses, pontz, portz, passaiges, juris- 
u dictions, destrois et lieux et autres noz justiciers, 
u officiers et subgez cui se peut et pourra touehier 



Digitized by Google 



<m 40 



et regarder ou a leurs lieutenans, salut. — Il est 
venu a nostre congnoissance que combien que les 
manans et habitans des villes, cité et bailliages de 
Tournay, Tournesiz, Saint Amand et leurs appar- 
tenances se soient tousiours et meismement pendant 
ces divisions, gouvernez et conduiz envers nous, 
noz pays, seigneuries et subgez en toute doulceur, 
amour et faveur en permettant, souffrant et laissant 
nos dits subgez pleinement et paisiblement hanter, 
venir, converser, estre et séjourner, par jour, par 
nuyt et autrement, en et parmi les dites villes, 
cite et bailliaiges, sans leur avoir fait ne donné en 
corps ne en biens aucun empeschement : touteffois 
aucuns, corne entendu avons, eulx portans et disans gens 
de guerre conversans et se retrayans es bonnes villes , 
jurisdictions , places et lieux de nostre obéissance, se 
ingèrent journelement de faire pluiseurs pilleries, 
roberies, destrousses, courses et semblables en- 
treprinses et oultraiges sur les dits manans et habi- 
tans de Tournay, Tournesiz et Saint Amand et leurs 
biens, a nostre très grant desplaisir et détriment. 
Pourquoy nous, ces choses considérées, désirans 
pourveoir aus dites entreprinses et oultraiges, affin 
meismement que les dits de Tournay , Tournesiz, Saint 
Amand et de leurs dites appartenances puissent mar- 
chandament venir et converser en nos dits pays, 
terres et seigneuries, ainsi qu'ilz ont tousiours 
accoustumé de faire, vous mandons et commandons 
expressément et a chascun de vous en droit soy et si 
come a lui appartiendra et sur tant que doubtez mes- 
prendre envers nous et encourir nostre indignacion, 
que vous souffrez, permettez et laissez les dessus 
dits manans . et habitans des villes , cité et bailliaiges 

de Tournay, Tournesiz, Saint Amand et leurs appar- 
tenances seurement, sauvement, pleinement et pai- 
siblement venir, entrer, hanter, converser et fré- 
quenter en nos dits pays, terres et seigneuries et 
y amener, vendre et distribuer leurs biens, denrées 
et marchandises licites, et pour ce faire, passer, 
rapasser, estre et séiourncr en et parmi noz bonnes 
villes et autres lieux de nos dits pays a tout 
leurs dits biens, denrées, marchandises, bagues, 
joyaulx, or, argent et autres choses quelzconcques li- 
cites et non deffendues, de jour, de nuyt , a piet, 
a cheval, a chariot ou autrement, soit par eaue 
ou par terre et par tant de foiz que bon leur' 
semblera, tout ainsi com noz propres subgez, en 
vous deffendant , et a chacun de vous, de faire au- 
cunes courses, entreprises ou domaiges sur les dits 
de Tournay, Tournesiz et Saint Amand, ne de leurs 
dictes appartenances, ne leurs biens, en aucune 
manière, tant et si longuement qu'ilz tràittèrent nos 
dits subgez par la manière cy dessus déchirée. Et 
se aucuns de eulx ou leurs biens ont esté prins, 
arrestez, destrousez ou pilliez es mettes de voz povoir 
et offices ou ailleurs, faictes incontinent mettre a 
pleine délivrance les personnes et rendre et restituer 
leurs dits biens, et pour ce faire contraindre ré- 
aument et de fait tous ceulx que il appartiendra, 
pourveu que nos dits subgez pourront semblable- 
ment, marchandement et autrement, sauvement, 
seurement et paisiblement hanter et converser 
es dites villes, cité et bailliaiges de Tournay, 
Tournesiz, Saint Amand et leurs appartenances, et 
que les avant diz manans et habitons de yceulx 
lieux ne feront ou pourchasseront ou feront faire et 

MÉM. T. II. 6. 

m pourchasser, par eulx ou autres quelconques, chose 
u qui soit ou puist estre préjudiciable ou grevable a 
« nous, nos dits pays, terres, seigneuries et subgez, 
<c et en ce vous conduisez par telle façon que ayons 
« cause de estre contente de vostre bonne obéissance. 
« Saichans que du contraire nous desplairoit , et 
u ferions pugnir les delinquans si griefveraent que ce 
u seroit exemple aux autres, Et pour ce que Ion pourra 
« avoir a faire de ces présentes en pluiseurs et di- 
te vers lieux, nous voulons que au vidimus qui en sera 
« fait soubz scel autenticque foy soit adioustée corne 
« a ce présent original. — Donné en nostre ville de 
u Bruges, soubz nostre contreseel ycy plaçquié, le xi mc 
u jour davril lan de grâce mil quatre cens soixante 
u et dix sept après Pasques ». — Par madamoiselle 
« la ducesse, monseigneur le duc de Cleves, monsieur 
« de Ravestain, lieutenant général, maistre Jehan de 
« la Bouverie, seigneur de Wyarie, chief du conseil, 
« et autres présens. Signé De Halewin. * 

De aulcnne embassade de malstre OlHvIcr Le Daim 
et aultres envers la damolslelle de Flandres en la 
▼111e de C&aad. 




on obstant lesquelles lettres et toutes les 
promesses, sauf conduit et choses dessus 
dictes, le peuple des pays de la dite 
damoisielle n'en voulut rien tenir, ains 
de jour en jour et de heure en heure 



plusieurs destrousses, roberyes, arrests et pilleries aux 
personnes, biens et marchandises des bons marchands 
et aultres manans et habitans des dictes villes, cité 
et bailliage de Tournay, Tournesis, Saint Amant et de 
leurs appartenances, et plus que paravant ne avoient 

fait. Ces choses se faisant, aulcun de nom maistre Olli- 
vier le Daim, natif de Thielt, en Flandres, jadis barbier 
du Roy, quy le avoit eslevé en honeur par sa bone 
conduicte et léal service, fait capitaine du Pont a 
Meulenc, et envoyé en Tournay dès le comencement 
du précédent moys de février pour certaines choses a 
luy comises, se partit de la dite ville avoecq aulcuns 
secrétaires et gens de conseil, lesquels allèrent par le 
commandement du Roy en la ville de Gand , ou pour 
lors estoit la dicte damoisielle. À laquelle le dit mestre 
OUivier, sa credance monstrée, déclara la bonne affec- 
tion et cordialle amour que le Roy avoit a elle et 
aultres charges que ils avoient du Roy pour la in- 
cliner a ce que amiablement elle se accordas* avoecq 
luy; mais tout leur fait fust vain, et ne peult la 
chose tenir a bon effect pour les empeschements du 
peuple et de aulcuns du conseil de elle. 

De la division de la Tille de Sala* Arnaud peur les aubes, 
et des cause* de la guerre de Tournay et garnison 
de yeelle. 

h t advint entre autres choses que environ 
| les festes de Pasques du dessus dit an 
8 soixante dix et sept, maistre Arnault 
| d'Anglade, prothonotaire du Saint Siège 
p apostolicque et abbé commandataire de l'ab- 
baye de Saint Amant en Peule, estoit en sa dite abbaye, 
laquelle est de fondacion royalle , et avoecq ce la ville 
et tout le territoire du dit Saint Amant sont neuement 
et sans quelque moyen du bailliage de Tournesis appar- 
tenant au Roy. Et luy estant en sa dite église, aulcune 
poppulace du dit Saint Amant , quy j>eu avant avoient 
tenu le party de mestre Philippe de Brymeu, préten- 

dant droit a la dite abbeye, se eslevèrent contre le 
dit mestre Arnault d'Anglade, abbé, et a Payde de 
grand nombre de gens d'armes tenans party contraire 
au Roy, le contraindirent soy enfermer et demourer en 
son abbeye , laquelle ilz assiégèrent et assalirent de traiets 
a pouldre et gros engiens , disans expressément que 
tout ce que en faisoient estoit en la faveur du dit 
Philippe de Brimeu et en la hayne du dit Arnault 
d'Anglade pour ce que il tenoit le party du Roy. Et 
tant firent que en la parfin, le dit Arnault, quy estoit 
home d'église et ne avoit la force pour luy, fust cons- 
traint laissier entrer les dits adversaires au fort de 
son église sans plus sa vye saulve, et yceulx entrés le 
prindrent incontinent et le menèrent prisonnier a Mor- 
taigne , a Condet et ailleurs, et ranchonnèrent a leur vol- 
lenté tous ceujx que ils trouvèrent en l'église avoeeq 
le dit abbé, tant ses serviteurs corne ses voisins tenant 
le party du Roy, quy estoient mieulx de cent hommes, 
sans Ernoul Groquevillain, bourgois de Tournay, grant 
maire de la dite ville et terre dudit Saint Amant quy 
peu avant estoit issus de nuyt pour avoir secours : 
mais il fust prins et mené prisonnier au castiel de 
Wavelain et illecq longement détenus par aulcun de 
nom Anthoine Desains, et finahlement non obstant tous 
les mandemens de la damoisielle de Flandres et les 
comandemens faicts par les wissiers d'armes de rendre 
les dits prisonniers supz paynes indictées aulx déso- 
beyssans, tout fust vain et sans fruict. Car pour les 
dits mayeur et aultres estre au délivré , leur fally 
constrainctement payer grosses sommes de deniers aux- 
quelles les ranchonnèrent et composèrent ceulx quy 
les tenoient prisonniers, lesquels quand aulcuns exécu- 
teurs des lettres ou mandements de la dicte damoysielle 

se approchoient de eulx pour faire ses commandemens 
et expiais ne donnoient aultre response fors que, se il 
ne se partoit de illecq, il auroit injure de son corps. 
Supz quoy le cas remonstré a la dicte damoisielle, fu- 
rent envoyés de recief ses lettres patentes de pourvision 
nouvelle, mais tout fut illusore et non obéy et convint 
faire la vollentë des rebelles. 

En ces te meisme saison furent les biens et marchan- 
dises des manans de la ville de Tournay et de aultres 
marchans de France ayans sauf eonduys prins, pilliés 
et publicquement vendus en la ville de Lille, de Douay 
et es aultres villes et pays de Fobéyssance de la dite 
damoisielle en grande extimacion de eevance, non ob- 
stant leurs lettres de saulf conduist et communicacion 
et ostencion de ycelles, dont on ne tenoit conte, et que 
pis estoit, journellement ceulx des pays de la dicte 
damoisielle voisins a Tournay prendoient les manans > et 
habitans de ycelle ou du bailliage de Tournesis et 5 les 
menoient prisonniers, composoient et ranchonnoient, 
aussy pilloient et ravissoient leurs biens et bestes sans 
quelque déport. Et tant que finablement , Tournay se 
trouva de tous points sy advironné de mal voeillans 
en la hayne que ils avoient au Roy, que il fust de 
nécessitet aux manans de ycelle eulx tenir au fort de 
leur dite ville sans en yssir ou eslongner. 

Or est assez remonstré cornent la ville et cité de 
Tournay vint en ceste extrémité que si elle voulloit 
garder sa fidélité au Roy corne tousiours a faict sans 
bloisier ne faindre, il luy convenoit se entremettre de 
la guerre, et ' prendre secours, force et ayde de son 
bon seigneur et mestre quy point ne ia volloit perdre. 
Pour laquelle chose yeelluy seigneur, c'est assavoir 
le Ray Loys de France, considérant que ycelle sa dite 

ville avoit moult a souffrir, patir et endurer, et néant- 
moings dissimuloit et ne envoyoit devers luy a refuge ; 
ains sachant que ycelle sa cité de elle meisme ne 
povoit résister a la force et malice de ses adversaires, 
et non voeillans en estre aliéné de la plus précieuse 
fleur du noble vergier de son royaulme, et laquelle 
est demourée droicte sans fléchir ne rompre, quand 
les aultres se sont supployées aulx vents et foudroie- 
mens des régions contraires, y envoya force gens d'ar- 
mes pour garder et conserver ycelle entière et sans 
quelque mascullure. Vecy donc la cause de nostre 
guerre de Tournay contre la vollentet de plusieurs 
manans et habitans de ycelle quy , par adventure , euis- 
sent trop atttendu quérir et demander remède contre 
tel venin et poison dont tout le pays estoit infecté, 
quy journellement se efforchoit le vomir et espandre 
supz et contre ycelle. 

Je vendray donc maintenant au fait de mon kallen- 
drier, lequel je ay promis escripre et faire au com- 
mencement de ma narracion, comenchant ycelluy le 
vingt et troisième jour de may l'an de grasce mil 
quatre cens soixante et dix sept, et du règne de Loys 
de Vallois, Roy de France, onzième de ce nom, le 
seisième. Et pour ycelluy mon kallendrier mieulx 
illuminer et aorner , je continueray de jour en jour, 
escripvant ce que je ay veu et sceu advenir en Tour- 
nay et a l'environ touchant la guerre, sans y adjouster 
aultre chose que la pure vérité des coses advenues, 
tant en la dicte guerre comme en plusieurs trêves et 
abstinences de guerre quy ont esté accordées et 
conclud durant le terme de mon dit kallendrier et 
oeuvre. Lesquelles choses escripvant , je nomeray les 
homes d'armes et archiers de l'ordonnance du Roy 

pour nom général Franchois; les gens de piet venans 
de France , casquets ; ceulx de Tournay quy se sont 
meslés de la guerre, piétons ; et tous tenans party con- 
traire au Roy, tant de pied corne de ceval , Bourgue- 
gnons et aulcunes fois pour nom especial Flamens, 
Haynuiers ou de tel pays que ilz estaient, comenchant 
en telle manière : 



I. 



De la venue des gens «Terme* «In Roy en le Tille de 
Tournay; de* course* des dites gens d'armes e Lannoy, 
• lieuse, et d'eulcuns officiers de la dicte ville mandes 
de par le Roy (»8-S9 may 1499). 

^ywwwS^y e ven d re fy vingt troisième du moys de 
$ï «-a il ma y l' an m *l 9 ua * re ckens soixante dix 
|| ¥ 3| sept, environ deux heures de l'après dis- 
sl " ig ner, vint premièrement en la ville et 
(£££8§§y<£y cité de Tournay, par l'envoy du Roy Loys 
de France , Navarot d'Anglade , seigneur de Coulom- 
biers, escuier du Roy, et avoecq luy environ vingt 
lances, entrant en la ville par la porte vallenchenoise. 
A la quelle apparoit corne sachant leur venue, maistre 
Ollivier le Dain, dont dessus est faicte menscion, 
assisté de aulcuns de la dite ville tels que bon luy 
sembloit. Et entour quatre heures du meisme après 
disner, vint aussy par la dite porte, messire Collard, 
seigneur de Mouy, chevalier, lequel le Roy avoit or- 
donné son lieutenant et cappitaine général en Tournay 
et Tournesis, et avoecq luy une aultre compagnie de 
gens de guerre bien en point, dont les aulcuns es- 
taient de l'ordonnance de messire Tanneguy du Castiel, 

gouverneur de Roussillon, quy estoit demouré mallade 
de la blechure de devant Bouehain, corne dessus il 
est touchiet, et les aultres estoient au dit de Mouy. 
Quand ceste compaignie de gens d'armes fut venue en 
Tournay, les gens des pays voisins dont largement avoit 
en la dite ville, se partirent hastivement et retour- 
nèrent en leurs lieux et domicilies, le ung en Flandres, 
le aultre en Haynault, et ailleurs dont estoient, esquels 
lieux ils dénonchèrent et divulghèrent que Tournay 
avoit recheu garnison franchoise, et pour cent lances 
quy pour lors y estoient on en crioit chinq cens, — 
Adonc fust la ville de Tournay déclarée ennemye de 
tous les pays voisins, et ne avoit al heure sy bon 
amy en Flandre, Haynau, Lille, Douay et ailleurs quy 
ne voulsist avoir mis la dite ville a destruction, sans 
memorer ne considérer les bontez, doulceurs, courtoi- 
sies et amistiés desquelles elle avoit tousiours usé 
envers eulx, se monstrans volloir complaire a cascuns 
et non volloir monstrer vengeance des intollérables 
vexations que journellement on faisoit a ses manans, 
subjects et bien voeillans. 

Le samedy XI II I e du dit moys, Pescuier Navarrot, 
a la clameur et plainte des bonnes gens des villages 
du bailliage de Tournesis, disans que les aulcuns voi- 
sins enmenoient leurs bestes et gens prisonniers, monta 
a ceval et alla sups les champs avoecq environ vingt 
chinq lances furnies par la porte Goquerel. Et eulx 
venus vers Blandaing, trouvèrent ceulx quy faisoient 
ce desroy , lesquels laissèrent et habandonnèrent leur 
butin et s'enfuirent^ mais le dit Navarot et les siens 
les poursuivirent jusques a la barrière de Lannoy où 
ils trouvèrent , c'est assavoir a Toufflers et illecq , 

bien trois cens homes armés, tant paisans corne aul- 
tres, de piet et de ceval, ausquels ils se combattirent 
et oeoirent aulcuns des dits paisans, et en prindrent 
plusieurs et enmenèrent prisonniers en Tournay, eulx 
rentrans en ycelle la plus part par la porte Sainte 
Fontaine. Et ainsy ceulx de ce quartier la quy avoient 
comenchiet la guerre, en peu de temps goustèrent de 
ses fruits. Geste mesme journée, la garnison de Mor- 
taigne, quy longtemps avoit tenu party contraire au 
Roy, et fait plusieurs maulx au bailliage et ailleurs, 
habandonnèrent le dit lieu, auquel fust garnison mi9e 
de par le Roy. 

Le dimance vingt chinquiesme du dit nwys, et feste 
de la sainte Pentecouste, bien matin, le seigneur de 
Mouy, cappitaine en ceste partye, et avoecq luy toute 
la garnison françoise estant en Tournay, firent chargier 
aulcuns engiens et esquielles, et habillier plusieurs ea- 
noniers de la ville, et yssirent par la porte de Marvis; 
mais tantost renvoièrent les dits engiens et tirèrent 
vers la ville de Leuse, en laquelle venus ils prindrent, 
fustèrent et desmollirent la forteresse appertenans au 
duc de Nemours, et amenèrent en Tournay grand butin 
de vaques et de prisonniers, et mesmement le castdain 
du castiel et cappitaine de toute la ville et terre du 
dit Leuse, dont plusieurs furent esmerveiltez. 

Le lundy XXVI e jour dudit rooys, ne fust faicte 
chose touchant la guerre dont mémoire doibve estre 
faicte. Mais ce jour se commencha en Tournay une 
nouvelle manière et usage de marchandise non veu en 
ycelle des plus anchiens quy vivoient alors, ne cent 
ans devant. Car en tous temps passé de paix , les 
* gens des pays voisins et marchans de toute contrée 

amcnoient ou apportoient en Tournay leurs biens, mar- 
chandises et denrées , où ils les vendoient et en re- 
cepvoient les deniers pour en faire leur proulïîct en 
bonne et seure comraunicacion civillc. Mais en ce jour 
on veyt en plain marchiet, par haulcc et enchères, les 
personnes des homes prisonniers, et mesmement aul- 
cuns de la terre et ville de Leuse quy peu devant, 
en leur outrecuidance et follye, contant Tournay come 
en leurs mains, exposoient a vente en leurs convives 
aulcunes des plus belles maisons du marchiet de ycelle. 
Ce jour aussy avoecq lcsdits personnaiges furent ven- 
dus les biens meubles et bestes des pays voisins a 
vil prix et sans en avoir les laboureurs quelque profist, 
mais les gens de guerre. Oh , quelle mutacion de 
pollisce nouvel ! Les voisins de Tournay en la hayne 
du Roy refusoient vendre leurs biens et denrées en 
ycelle et ne y voulloient aller, et les Franchois forci- 
blement les allèrent quérir et vendirent en ce dit jour 
leurs corps et leurs biens, sans ce qu'ils en eussent 
aulcun prouffist. 

Le mardy vingt septième dudit moys, au plus matin, 
se partirent de Tournay le seigneur de Mouy, Navarot 
et la plupart de la garnison, et allèrent a Bouchain 
devers le Roy : se partit aussy avoecq eulx maistre 
Ollivicr le Daim, cappitaine de Meullean, quy avoit 
esté envoyé du Roy en la dite ville de Tournay avoecq 
aultres secrétaires, dès le premier jour du précédent 
moys, come dessus est dit. Sy partirent aussy et allè- 
rent aussy avoecq les dits gens d'armes par le coman- 
dement du Roy, aulcuns officiers et gouverneurs de la 
dite ville, c'est assavoir Martin de Barry, second prevost, 
Jehan Canone, grand doyen de la communauté, Lion 

Haccart, mayeur des escevins, Arnould Bernard, soubz 
mayeur des eswardeurs, maistre Sallomon Testelin, 
advocat et souverain conseiller de la ville, et mestre 
Jehan Maurre, premier greffier de ycelle, avoecq aul- 
cuns aultres officiers et serviteurs de justice de la 
dite ville, sans savoir pourquoy le Roy les avoit 
mandés. Et ce meisme jour au soir, Pescuier Navarot 
retourna en la ville, et avoecq luy environ vingt 
lances. 

II. 

De la prise de Jehan de la Vicie, eappltalne des Fia- 
manu au pont d'Esplerre. De la deseenllture de* boni- 
te» feux, dent Crois furent pendus vers Chln. D'aul- 
eunes remous tr an ces du seigneur de Mouy en la 
halle des prevosts et Jurés. Des assemblées du due 
de Gueldres et des Flamans au pont d'Esplerre. Dp 
aultres oftlelers de la dite ville mandés du Boy, et 
grande victoire et conques te sur eeulx du naynault. 
(ti may-a Juin). 

e mercredy XXVIII e dudit moy«, bien 
matin, le dit escuier Navarot adverty que 
des paysans flamans s'étoient assemblez 
et fortifyés au pont d'Espierre, monta a 
£P§§§§<£§§(£P ceval, luy et ses vingt lances, et avoecq 
luy messire Eustasse Savary, chevalier, seigneur de 
Warcoing, et environ chinquante piétons de la dite ville 
et du bailliage , et yssirent par la porte Sainte Fon- 
taine. Et eulx venus au dit pont d'Espiere quy estoit 
fortiffié de tranchiers et de bolvaires et de claies 
et de cars, rompirent par force les dites tran- 
chiées et passèrent le pont; mais, avant que tout fust 
deffait, Navarot , la lance au poing, fist sallir son ceval 
sur le dit pont et oultre unj^ cariot non destourne^ 

et de là meisrae course percha ung flamancq bien armé 
et le abatty mort. Et adonc les gens dudit Navarot, 
sieuvant leur mestre, furent subitement jusques ou 
estoit Jehan, seigneur de la Victe , chevalier, cap*- 
pitaine des Flamands quy luy et les siens se misrent 
à deffense de pied, le dit cappitaine non povant estre 
monté a ceval pour la subite venue des Franchois. 
En laquelle envahie furent aulcuns Flamans occis , 
le dit Jehan de la Victe, leur cappitaine, prins avoecq 
Lion Levaillant et quatorze aultres de ceulx quy gar- 
doient le passage, lesquels ils amenèrent en Tournay 
par vive force, jà soit ce que les dits Flamans fussent 
bien sept cens hommes parmy ceulx du castiel, et 
ils ne estoient point cent et cinquante. Cette emprise 
ainsy faicte et les dits Franchois rentrés en Tournay, 
les Flamands allèrent bouter le feu au castiel et en 
plusieurs maisons de Warcoing qui est emprès Espierre. 
Ce meisme jour, après la porte close, les gens des 
faubours et des prochains villages de dehors la porte 
de Sainte Fontaine eslevant grand bruyt et effroy, 
vindrent crier de dessus lès fossés aux gardes de la 
porte et des murs que les adversaires estoient a Maire 
et encore plus près pour prendre leurs corps et biens. 
Laquelle chose oye du dit Navarrot, luy et les siens 
incontinent yssirent aux champs pour rebouter leurs 
ennemis, mais ne trouvèrent ame, se revinrent sans 
aultre chose faire. Ceste meisme journée bien tart 
revindrcnt en Tournay par le congiet du Roy, Martin 
de Barry, second prevost, Jehan Canone, grand doyen, 
et Ernould Bernard, soubz maieur des esgardeurs, 
qui le jour précédent se estoient partis de ycelle come 
dessus est dit. Les aultres trois quy s'en estoient allés 
avoecq eulx, c'est assavoir Lion Hacquart , mestre 

Sallomon Tiestelin et Jehan Maure, furent enveyez T de 
par le Roy, en la ville de Paris et deffendu que de 
illecq ne se partesissent sans son eongiet. Ce meisme 
jour et le précédent, firent les arbalestriers et archiers 
de la ville de Tournay aulcunes monstrancea et essaya 
en leurs fossez et places ordennées*. pour savoir cornent 
ils estoient pourveus tant de armures corne de basions* 

Le jeudy XXIX 9 dudit moys r retourna messire Col- 
lard de Moy de devers le Roy, et entra dedans la 
ville de Tournay en plus grand nombre de gens de 
guerre que devant;, avoecq ses cent lances de ordon- 
nances luy furent adjoutées les cent lances du gouver- 
neur de Roussillon, furnyes a plain parmy ce que 
Navarot en avoit. Ainsy appert que, a ceste heure, 
estoient en la ville deux cens lances de gens d'armes 
de garnison de gherre. 

Le vendredy trentième jour du dit moys f de nuyt, 
plusieurs Flamens, accompagnez de grand nombre de 
paisans adversaires au Roy, vinrent bouter le feu au 
castiel de Chin appartenant an seigneur de Mouy, et 
en la plus part des maisons du dit Chin et* de Rame- 
gnys; la nouvelle duquel fait apportée a Tournay, le 
dit seigneur de Mouy se party hastivement de la dite 
ville avoecq toutte son armée, et poursuivirent les 
Bourguegnons jusques aux portes de Lannoy, en la- 
quelle poursuite en y cuit d'occis environ, que Flamens 
que paisans quy avoient bouté les feux, quatre vingts, 
et plus en feust demeuré se la guide des Franchois 
ne eust fally de son cemin. Trois de ces boutefeux, 
natifs de Helchin, dont les deux estoient frères et le 
tiers leur germain, furent prins en cette yssue et, le 
meisme jour de l'après dincr, pendus a deux arbres 

emprès Ghin, par le jugement de Jehan de Saint Jenois, 
chevalier, seigneur de Clerieu, lieutenant du bailli de 
Tournesis, nouvellement institué au lieu de Nicolas de 
Touwars, quy longtemps l'a voit esté. En ceste poursieute 
et rescousse, furent blechiés et tués plusieurs chevaulx 
des Franchois des picques des Flamans, entre lesquels 
celuy de l'escuier Navarot fust tué dessoubs luy. 
Et pareillement y furent bléchiés plusieurs des gens 
de la garnison franchoise, mais nuls de yceulx ne 
demoura mort sur le camp. Ceste envahye et pour- 
sieute faicte, messire Gollard de Mouy, retournans en 
la ville, se transporta en la halle du conseil de ycelle, 
en laquelle les quatre consaulx estoient assamblés, aux 
quels le dit seigneur présenta lettres de par le Roy 
contenant crédence de ce que il exposeroit et cornent 
le Roy le avoit faict son lieutenant général en Tournay, 
Tournesis et a l'environ. Lesquelles lettres monstrées, 
il leur exposa plusieurs choses de par le Roy touchant 
le fait de la guerre et aultrement, et que le Roy en 
la présente guerre se voulloit aidier de sa dite ville <Je 
Tournay. Et entre aultres choses, leur déclara que 
combien que le Roy eust détenu les trois personnaiges 
dessus nommés et envoyés a Paris, néantmoins très 
bien estoit content du peuple de la ville et le avoit 
en grande chierté et recommandacion, mais le Roy se 
voulloit infourmer et avoir conseil de aulcuns homes 
expers, et non mye tant seullement de Tournay mais 
de aultres lieulx de son royaulme pour y mettre bonne 
provision. Toutes lesqueles remonstrances du dit sei- 
gneur de Mouy oycs, ceulx du dit conseil de la ville 
sentant le plaisir du Roy estre tel, furent de assens 
user par son advis et délibération quant aulx coses 
louchant la guerre. 

Le samedy darenier jour du dit mot/s, fut sccu en 
la ville de Tournay que les Flamens se estoient retraits 
en leurs lieux et pays, pour laquelle chose les Fran- 
chois ne allèrent en ce quartier. Et en ce jour, environ 
dix heures du matin, vint et entra en la dite ville 
encore une brigade de cent lances de France, laquelle 
conduissoit Perin des Ages, lieutenant de l'admirai de 
France. Vindrent aussy avoecq eulx plusieurs nacquets 
gascons, cranequiniers de pied. Ce mesme jour furent 
les vivres mis a prix en Tournay et deffendu les 
non haulcier; mais il ne dura guerre, car nul ne 
voulloit donner son bled, son advaine ne son buere, 
fromage, sel et au] très vivres a sy petit pris que on 
les avoit publiés. 

Ceste fin de may a esté et fust le commencement 
de la guerre sans nulle disposicion de paix, car corne 
depuis fust sceu, les Flamens, par l'acort et ordonance 
des villes de Gand, Bruges, Ypre, Courtray, Aulde- 
narde, avoecq ceulx du Francq et de toutes les villes 
de Flandres, se rassemblèrent jusques plus de vingt 
mille hommes, et se vindrent de nuyt logier et for- 
tifier au pont d'Espierre, comme pour faire et tenir 
siège contre la ville de Tournay. Et de ycellc assam- 
blée armée estoit cief et conducteur messire Aldof, 
duc de Gueldres, lequel la damoisielle de Flandres, 
après la mort de Charles, son père, avoit eslargy de 
prison et constitué cappitaine général de sa guerre, en 
luy donnant son estandart. 

JUIN MIL QUATRE CENT SOIXANTE DIX SEPT. 

Le dimance premier jour de juin et fieste de la 
Sainte Trenitet du dit an soixante et dix sept, au 

matin, le seigneur de Mouy, acompaigné de bonne 
brigade de ses gens, se transporta en Haynau vers 
Herraine et aultres lieuîx près du Mont Saint Aude- 
bert, desquelles places il amena en Tournay plusieurs 
prisonniers et grand nombre de bestes et de aultre 
butin, pour ce que ceulx du dit pays ne avoient vollu 
estre contens de demourer en accord avoecq ceulx de 
Tournay, ne communiquîer avoecq eulx, come para- 
vant le dit seigneur avoit offert. 

Le lundy second jour du dit moys, Fescuyer Navarot, 
adverty que messire Taneguy du Castiel, gouverneur 
de Roussillon, estoit mort du coup de trait de devant 
Bouchain, se partit de Tournay avoecq toute la bri- 
gade quy avoit esté au dit gouyerneur, et aussy ceulx 
du lieutenant de l'admirai, et 6'en allèrent devers le 
JEloy. Se partirent aussy et allèrent avoecq eulx par 
constraincte Gilles de Loyaulcourt, mayeur des esgar- 
deurs, maistre Jehan de Tournay, advocat et second 
greffier de la dite ville, Nicolas de Thouars, peu avant 
lieutenant du bailly de Tournay et Tournesis, et Jehan 
Fournier, procureur du Roy en iceulx bailliages, les- 
quels furent envoyés en la ville de Paris avoecq les 
aultres personnaiges cy dessus déclarez. Ce mesme 
jour de l'après disner, vindrent en comission avoecq 
leur estât Franchois de la Sauvagière et Jehan de 
Beauvoisin, seigneur de Montelimart, capprtaines cescun 
de chinquante lances bien furnies de gens de fachon 
et bien en point. 

Le mardy troisième du dit moys, ne fust faicte chose 
quant à la guerre qui face a rédiger par escript, car les 
Flamens logiés et fortiffiés a grand nombre au pont 
d'Espierrc se tenoient sans yssir de leur fort. 




Le mercredy quatriesme jour du dit m oy s, bon matin, 
c'est assavoir entour myenuyt, le seigneur de Mouy et 
toute le armée franchoise yssirent de Tournay par la 
porte de Marvis et allèrent en Haynaut. Et environ 
deux heures de Paprès disner, retournèrent en la ville, 
amenans avoeeq eulx entour cent et ehinquante prison- 
niers et merveilleux et grand butin de bestes et baghes 
que ils avoient emprins a grant payne, car ils avoient 
esté quinze heures a cheval sans descendre, fait mieulx 
de quatorze heures de chemin et en trois batailles a 
ceulx du pays qui résistèrent a grand force : premiè- 
rement au casticl de Brifueil, ou plusieurs se estoient 
assemblés quy sallyrent dehors et furent tous mors ou 
prins; secondement au Pont a la Hayne ou les paysans 
se portèrent vaillammant, mais la forcené fust lheure; 
et tiercement emprès Harchies, ou les adversaires se 
deffendirent longement et bleschièrent plusieurs fran- 
chois par traits, et aulcuns cevaux pareillement. Et 
advint illecq que ung josne chevalier f ranch ois, nommé 
messire Michel de Granges , de environ vingt et deux 
ans d'eage, courant après les ennemis, et son ceval 
trébuchant, fut incontinent feru au corps de la picque 
de ung paisan et moru sur le champ. Pour laquelle 
mort fut fait commandement que tous les prisonniers 
d'kelle brigade fussent esgeullés; lequel commandement 
fut exéeuté, ou on eouppa la gorge a environ ehin- 
quante homes que ils avoient prins, et meismement 
celluy qui avoit feru le dit chevalier fut tué corne les 
aultres. Mais aultres compaignies des Franchois alées 
par ailleurs avoient des prisonniers quy ne furent point 
tuez comme yceulx. Le corps du dit chevalier mort fust ap- 
porté en Tournay et enterré aulx Augustins, en la chapelle 
de Notre-Dame , en grand honneur et sollempnité. 

MÉM. T. II. 8. 

Be le oeeUlon falete à Saint Amant par les Boarguegnons 
de la grande armée falete par les FUmcni vers la 
aorte du Braille. Be pluseurs courses et envahyee des 
«em de gherre de Tournay, et de la décapitation de 
deux dent les tlestes forent posées aux pertes de 
Marvin et Salncte Fontaine (ft-ti Juin). 

^yS§§§§??dy e jeudi chinquiesme du dit moy$ y et jour 
m II du Saint Sacrement, devant midy , vindrent 
nouvelles au seigneur de Mouy que aul- 
cuns Bourguegnons faisoient desroy à Saint 
Amant, pour laquelle chose il y envoya 
quarante lances, mais ils y vinrent trop tart, car 
ceulx 'de Douay et de leur garnison y estoient venus 
en grande puissance, et avaient occis seize hommes du 
pays et aulcuns de ceulx de la garnison du dit Saint 
Amand, qui follement se estoient advanchiés sallir de- 
hors, attendu leur petit nombre et la grande puissance 
de leurs adversaires. 

Le vendiedy sizième du dit moys ne fut faîcte 
chose au quartier de Toumay dont escripture doibve 
faire mémoire, quant au fait de la guerre. 

Le samedy septième du dit moys, au matin, revin- 
rent en la ville de Tournay aulcuns hommes de 
guerre, quy dès devant minuit estoient yssus et allez 
en Haynault, tant a Celle corne ès villages là entour, 
esquels lieulx ils avoient trouvé les paysans accompai- 
gnés de aulcuns Flamens eulx mettans a deffense , 
tellement que deux coustelliers variés de ung home 
d'armes franchoys furent prins et menez prisonniers 
a Renaix. Illecq furent aussy plusieurs Franchoys na- 

vrez de picques et de traits, et aulcuns de leurs cevaux 
mors. — Ce meisme jour, environ dix heures devant 
midy, coureut voix en la dite ville que les Flamens 
venoient en grande force devers la porte du Bruisie 
par divers quartiers, et de fait on les veit venir en 
grand nombre et fort approchier la dite ville. Et adonc 
hastivement yssirent les Franchois en armes, et pa- 
reillement plusieurs manans de la dite ville contre 
les Flamens et se mirent en bataille emprès le mollin 
sur le chemin de Chin, ou les dits Flamens estoient 
environ trois mille de pied et quatre cens de ceval, 
lesquels tantost se retrayrent du leez de la rivière 
d'Eseault allant vers Flandres, et les Franchois et 
Tournaisiens ce voyant retournèrent vers la ville pour 
ce que une aultre compaignie de Flamens grande ve- 
noit de devers le mont Saint Àudebert, laquelle con- 
duisoit messire Jehan de Luxembourcq, pour enclorre 
les Franchois se ils eussent poursievy les aultres. Et 
riéantmoings environ quarante lances franchoises sieu- 
virent ceulx quy se alloient selon la rivière juques a 
Obisies, sans avoir quelque baptailfe ne personne morte 
ne navrée de ung costé ne de aultre, excepté ung 
Flamenq seul passant par ung gardin que ung gascon 
tua de trait. — Pour ceste venue de Flamens fust 
comendé que tous qui avoient leur effroy et garde 
en ce quartier, y allassent armés et embastonnés, 
au lequel commandement plusieurs obéirent. 

Le dimance toitiesme du dit moys , ne fust iaicte 
chose touchant la guerre dont mémoire se doibve faire 
par escript ; mais se occupèrent les gens d'armes a ven- 
dre prisonniers et butin , corne tous les jours faisoient 
quand ils ne estoient empeschiés en fait de armes. 

Le lundy noeviesme du dit moys , le seigneur de 
Mouy et les aultres de la garnison yssirent de nuyt 
de la ville de Tournay, et allèrent jusques aux bar- 
rières des portes de Lille, et environ wit heures du 
matin retournèrent en ycelle ramenant grand butin et 
plusieurs prisonniers paysans dont les aulcuns estoient 
navrez, pour ce que ils avoient résisté a eulx au pont 
a Tressin. Et les dits gens d'armes entrans en la ville, 
nouvelles vindrent que les Bourguegnons estoient en la 
devant la porte de Marvis et envers Warechin ou 
ils avoient tuet aulcuns et prins les bestes et biens 
de plusieurs laboureurs. Envers laquelle porte et lieulx 
les Franchois coururent incontinent sans descendre de 
leurs cevaulx, a qui nonobstant la dilligence ils ne 
vindrent point a tamps, car les adversaires se estoient 
retraits et avoient enmenés leurs proye et butin en 
grand nombre et valleur avoecq eulx. 

Le mardi dizième du dit mo«/s, le seigneur de Mouy, 
alors lieutenant du Roy en Tournay et Tournesis, estant 
adverty que Gille de le Cessoye, seigneur de Wane- 
hain, qui est du bailliage de Tournesis et tenu du 
Roy, monstrant tenir party contraire, estoit allé 
demourer à Lille, envoya ses gens de guerre au dit 
lieu de Wanehain, lesquels amenèrent en Tournay 
plus de soixante cars chargiez de bois pour ardeir 
et de foerre pour leurs cevaulx, quy appartenoit au 
dit Gille de le Cessoye. Che meismes jour de l'apprès 
disner, les escargettes lors estant au timbre du beffroy 
et sur la tour Blandinoise, voyant plusieurs gens armés 
envers le mont Saint Audebert, sonnèrent leurs trom- 
pettes et boutèrent leurs bannières vers ce quartier , 
auquel endroit les Franchois montés a ceval allèrent 

hastivement, mais n'y trouvèrent amè, car les adver- 
saires se estoient retraits vers les bois ou on ne les 
povoit seureroent syeuvre de ceval. Ce meisme jour 
envers le soir, vindrent grand nombre de gens d'armes 
de envers Lille au village de Taintegnies, lequel Us 
pillèrent et enmenèrent plusieurs prisonniers et grand 
bestail. Et la nuyt venue de cette journée on oyd ès 
fourbourgs de la porte Saint Martin crier Vive Bour- 
gongne! mais on ne sceust que ce fust, car plus avant 
ne fust veu ne oy. 

Le mercredi/ onziesme du dit moys et jour Saint 
Bernabé, envers le soir, se partirent de Tournay 
environ vingt lances pour aller devers le Roy con- 
duire aulcuns de la dite ville entre lesquels estok 
Nicollas de le Barre, procureur du Roy, peu avant 
fait au lieu de Jehan Fournier, déposé du dit office. 
Che jour, comme depuis fut sceu, fut la ville de 
Avesnes en Haynau prise d'assault par les gens du 
Roy, non obstant qu'il y eust forte deffense de cheva- 
liers, nobles homes et aultres , tant de Brabant corne de 
Haynault et de la dite ville , quy tous furent mors ou 
prins et la ville mise a destruction par feu; ceste 
prinse ne sert a ma matère, mais je l'ay escript pour 
ce que ceulx de Haynault y dussent avoir prins 
exemple, pensans que leur force ne pouvoit résister a 
celle de France et les aultres pays pareillement. Mais 
riens n'y pensoient, dont on povoit estimer la vollenté 
de Dieu cstre telle que pugnission venist sups eulx, 
et que pour a ce parvenir il convenoit leurs corraiges 
estre endurcis et ostinés en mallevolence et rébellion, 
tellement que la verghe de Dieu ne peust estre dé- 
tournée de férir et battre ceulx que il luy pïaist. 

Le. jeudy douziesme dudU moy*, revindrent et ren- 
trèrent en Tournay les vingt lances quy avoient con- 
duit le dessus dit nouvel procureur du Roy et aultres 
jusques a Bouchai n, sans avoir trouvé quelque rencontre 
ne empeschement. Et aultre chose ne fust faict pour 
ce jour, synon vendicion de prisonniers et butin en 
manière accoustumée. 

Le vendredi/ treizième jour du dit moys, pareillement 
ne advint chose dont je eusse congnoissance touchant 
la guerre, et pour ce m'en tais, n'en sachant que en 
escripre. 

Le samedy quatorzième jour du dit moys, aulcun de 
la garnison de Tournay, et avoecq eulx aulcuns josnes 
bourgois d'icelle, allèrent courre envers le Pont a 
Tressin , dont ils ramenèrent aulcuns prisonniers paysans. 
Et ce meismes jour furent sceues les vrayes nouvelles 
de la prinse de Aveisnes, dont dessus est parlé* 

Le dimance quinzième du dit moys, devant le jour 
esclarcy , ceulx de la garnison de Tournay , et avoecq 
eulx aulcuns josnes bourgois d'icelle, allèrent envers 
le Mont Saint Audebert et au plus près de Obigies ou 
estoit logié une partye de l'armée des Flamens passés 
par pont fait sur la rivière d'Escault pour aller et 
venir de illecq a Espierre ou le aultre partye estoit. 
Les Françhois donc venus en la dite armée et y trou- 
vans petit ghet, aulcuns des plus adventuriers entrez 
en ycelle, tuèrent et prindrent aulcun petit nombre 
avoecq ung de leurs pignons. Mais tost furent esveillez 
par le cry de aulcunes femes de leur ost, dont les 
dits Françhois se retrairent, car ils estaient peu forts 
pour oultrer ceste emprinse, et néantmoings aulcuns 

Flamens furent sy espovantez que euhr voeillans sauver 
oultre la dite rivière, non trouvans les pons a point, 
se noyèrent en ycelle. 

Le lundy seizième du dit moys, aulcuns de la 
garnison pour passer tamps et faire bon ghet, allèrent 
aux champs à l'esbat envers Lille, ou ils ne trou- 
vèrent quelque aventure; sy retournèrent a peu de 
fruit, car ils ne ramenèrent nulz prisonniers, mais bu- 
tin assez. 

Le mardy dix et septième du dit mot/*, ne fut pa- 
reillement faict nulle chose dont mémoire dust estre 
faicte. 

Le mercredy dix tvitiesme du dit moys, environ 
sept heures du soir, le seigneur de Mouy et la plus 
part de son armée allèrent envers Gondet, et eulx 
venus emprès ycelle, le dit seigneur envoya une 
trompette somer ceulx de la ville que ils se rendeissent 
au Roy, lesquels advertys de ceste venue, et fortifiiez 
de gens de guerre et aultrement, ne vollurent recep- 
voir ne oyr la supmacion de la dite trompette, mais 
le tuèrent de un coup de trait a pouldre, pour laquelle 
chose les Franchois voyans la villenie de yceulx et 
sentans que ils ne estoient furnis de engiens et de 
gens pour assalir la dite ville, tindrent les champs 
emprès ycelle toutte la nuytie, sans aultre chose faire 
en attendant le esclarcissement du jour. 

Le jeudy dix noesviesme du dit moys, bien matin, 
revindrent aulcuns Franchois quy, le jour précédent, 
avoient estet devant Condet en la ville de Tournay; 
et la mesme matinée, environ sept heures, vindrent 

les Flamens en grand puissance des deux lez de la 
rivière de pied et de ceval, approchans la dite ville 
de Tournay, lesquels ainsy venans eeulx du costé de 
Haynault boutèrent le feu a Kain, a Constantin et en 
plusieurs maisons appartenans aux bourgois et ma- 
nans de Tournay et du bailliage de Tournesis, pour 
laquelle chose plusieurs du peuple de la ville, avoecq 
archiers, arbalestriers et canoniers de piet et aulcuns 
des bourgois de ceval, yssirent de la ville et allèrent 
jusques aux bailles , mais ne trouvèrent en leur con- 
seil de assallir les Flamens, car ils estoyent en trop 
grand nombre. Et a l'heure de dix heures ou environ, 
rentrèrent en la ville le seigneur de Moy et ses gens 
revenans du dit Condet, lesquels la chose sceue, sans 
descendre de leurs cevaulx, courrurent après les dits 
Flamens ja soit ce que ils eussent estet a ceval depuis 
la vesprée précédente, lesquels Flamens ne les atten- 
dirent, mais se estoient ja retraits sy loing que la 
sieute eust esté vayne. Allèrent aussy les dits Franchois 
hors la porte Sainte Fontaine après les Flamens qui 
estoient venus envers Chin, lesquels on estimoit en 
nombre de quatre mille, mais ils se estoient pareil- 
lement retrais et partis. En ceste journée dont ne 
fust feru ne lanchiet d'un costé ne de aultre, et ne 
eult personne bleschiet, synom aulcuns homes de 
guerre franchois quy aghastant les Flamens de trop 
près furent blechiés de traits en leurs jambes. 

Le vendredi) vingtiesme dudit mois, le seigneur de 
Casteau Bayart, qui estoit de la compaignie du lieu- 
tenant de monsieur le admirai, et avoecq luy environ 
vingt lances, se partirent par la porte Saint Martin, 
et allèrent de vers le Roy et avoecq eulx une partye 

des cranequyniers gascongs et aujcuns bourgois, mar- 
chands et aultres de la ville de Tournay, les aulcuns 
de iceulx pour solliciter leurs marchandises et les aul- 
tres a cause de leurs offices, dont ils estoient despoin- 
tiez. Se partit aussy avoecq la dite brigade maistre 
Arnault d'Anglade , abbé commandataire de Saint Amant, 
qui dès longhe espasse de temps avoit estet en 
Tournay. 

Le samedy vitigt et uniesme du dit moys, entre 
dix et onze heures du matin, par le jugement et 
condempnacion de Arnault Desporquelles , prevost de 
Pontoise et lieutenant du prevost des marescaulx de 
France, furent décappitez supz ung escaffault , au grand 
marchiet de Tournay, Grardin Rogier, cordewanier, 
natif de Trasignies en Haynau,et Gornille de le Croix, 
natif de Saint Maur en Visempiere emprès Tournay; 
le dit Grardin pour ce que il, quy long tamps avoit 
demouré et tenu ouvroir de son mestier en Tournay, 
avoit dit et proféré plusieurs mauvaises parolles et 
deshonnestes langaiges contre la puissance et maiesté 
du Roy, des quelles en la prononciacion de sa sen- 
tence ne fust faicte aulcune wnscion fors en termes 
généraulx; et le dit Cornille pour ce que luy, quy 
pour lors demeuroit en la ville de Gourtray, avoit 
plusieurs fois venu en Tournay pour espier et faire 
rapport aux Flamens du gouvernement de ycelle et 
des gens du Roy ; et disait on que le dit Gornille, ce 
faisant par le commendement du duc de Gueldres, se 
estoit moult pené de mettre division en la dite ville 
par moyens subtils dont grands dangers se eussent 
peu ensieuvre tant au corps de la ville que a plu- 
sieurs partieulliers, des quelles choses aussy ne fust 

HÉ M. T. II. 9. 

point parlé en la lecture de sa sentence. Et fut mise 
la teste du dit Grardin a la porte de Marris, et celle du 
dit Cornille a la porte de Sainte Fontaine. Ce meisme 
jour les Flamens et ceulx de leur party en continuant 
leur fachon de bruller maison, boutèrent le feu a Pescq 
sur FEscault, a Esquermes, au Pas a Wasmes et ail- 
leurs au bailliage de Tournesis. 

Le dimance vingt deusiesme du dit moys, ne advint 
rien en Tournay pour faire mémoire ne narracions 
en escripture, mais ceulx quy estoient en garnison de 
par le Roy a Mortaigne, dont estoit cappitaine ung 
xiomé Sainte Agatte, se allèrent esbattre envers Orchies. 



IV. 



De la grande subtil II té de 
gnons envers •renies. De 
nay et de le mort du dne 



guerre contre les Bonrgne- 
le perte d'auleuns de Tour- 
de «ueldres (»»-»» Juin). 



yyg«SS(|y uquel chemin ils firent rencontre de la 
|| Ara §1 garnison de Douay en plus grand nombre 
|| fk || deux fois que ils ne estoient, et la se meirent 
§g en bataille les ungs contre les aultres 

veps l'Oise de Samion; laquelle chose 
feisant, une subtille trompette des Franchois alla au 
mieulx qu'il peut au coing de ung bosquet par derrière 
les Bourguegnons , et aînsy que les deux batailles s'ap- 
prochoient et commenchoient a traire de ung et de 
l'aultre party, la dicte trompette sonna au dit bosquet 
corne pour assalir par devant et par derrière. Et 
adonc les Bourguegnons oyant ceste trompette et cui- 
dans estte enclos de tous costés, se misrent en desroy 

et en fuicte, et les Franchois ce voyant les poursieu- 
virent aulcun peu, et en occirent seize dont ils eurent 
la despouille, et en prindrent plusieurs et menèrent 
en Mortaigne. Mais les dits Franchois perdirent aulcuns 
cevaulx du trait des Bourguegnons , et avoecq ce fut 
navré en la gambe d'une flèche ung vaillant home d'ar- 
mes nomé Philippe Jambe, dont il morru le jeudy après 
et rat enterré a Castiau FAbbye emprès Mortaigne. Et 
me dist le docteur médecin qui le viseta que la flesche 
estoit empoisonnée et que aultrement eust esté garry. 

Le lundy vingt troisiesme du dit moys y les gens 
de la garnison de Tournay allèrent en Haynau , et 
eulx retournans envers Velaine trouvèrent bon nom- 
bre de paysans armés, quy se efforchèrent résister 
contre eulx, mais la force ne leur vally, car tost 
furent desbarettés et aulcuns d'eulx mors et prins et 
les aultres eulx sauvans ès bois dont assez il y a la 
entour. 

Ce meisme jour fust par les quatre consaulx de 
Tournay mestre Jehan Leleu fait et créé procureur 
fiscal de la dite ville de Tournay, au lieu de Ollivier 
de Templeuve, quy la sepmaine précédente avoit esté 
fait greffier de ycelle, au lieu de Jehan Maurre, pri- 
sonnier a Paris et déporté du dit office par le Roy. 

Le mardy vingt quatriesme du dit moys, et jour de 
la nativité de saint Jehan Batiste, ne vint chose à co- 
gnoissance touchant le fait de la guerre au quartier 
de Tournay ne entour de ycelle. 

Le mercredy vingt cinquiesme du dit moys, aulcune 
partye de la garnison de Tournay allèrent courre aux 

champs environ Orchies et du lez de Douay, dont fls 
ramenèrent aulcuns prisonniers et grand nombre de 
bestes et aultre butin. 

Le jewly vingt sxzième du dit moys, aulcuns de la 
garnison de Tournay $ ettlx partans de nuyt, allèrent en 
Haynault vers Frasne en Buisnau, auquel village ils 
ne entrèrent, car les paysans le avoient fortefyé de 
tranchées, barrières et boulvars et y estoit toutte la 
force de la entour retraite. Et ladite compaignie fran- 
choise ne estoit que de quarante lances. Les Fran- 
chois donc ne se arrestèrent illecq , mais allèrent a 
Saint Sauveur et à Watripont où ils trouvèrent plu- 
sieurs paysans qui se rebellèrent, mais leur force ne 
vally, car ils en occirent grandement et en prindrertt 
bon nombre, lesquels ils ramenèrent en Tournay. Et 
ainsy que la dite brigade reûtroit en la ville par la 
porte du Bruille, advint que aulcuns compaignons de 
Tournay estant allez vers la Hovardrye pour garder 
plusieurs cars du bailliage alans quérir de la laigne ès 
bois, furent rencontrez de une grande compaignie de 
Bourguegnons venans de envers Lille et aulcuns de 
eulx occis et les aultres menez prisonniers avoecq mieulx 
de quatre vings jumens et les bannières de ycelle , 
les dits Bourguegnons laissans les cars par le chemin 
et menans leur butin en la ville de Lille. 

Ce meisme jour, environ wit heures du soir, entra 
en la dite ville de Tournay messire Philippe Pot, sei- 
gneur de la Roche, retournant de devers le Roy ou 
il estoit allé avoecq le seigneur de Moy dès le vingt 
witiesme jour de may, lequel messire Philippe se es- 
toit tenu en Tournay bonne espace par avant, c'est 
assavoir depuis que il avoit laissiet le castiel de Lille 

dont il a voit esté castelain. Entrèrent aussy avoecq luy 
messire Phillebert Boutillart, trésorier du Roy, et en- 
viron vingt lances des cent que solloit avoir le gou- 
verneur de Roussillon, et estoient en tout quelque 
deux cents lances, mais le surplus, c'est assavoir noef 
vingts lances, estoient demourées a Saint Amant. 

Le vendredy vingt septième du dit mot/s, au point 
du jour, vindrent les Flamens quy estoient logiés au 
pont d'Espierre devant Tournay en grosse puissance. 
Et eulx venus a Maire, par subtilles voyes, sceurent 
le cry de la nuyt de ceux quy faisoient le ghet aux 
tranchiées et bailles de ycelle, auquel lieu entrés par 
ceste manière, ils boutèrent le feu partout, tant es 
halles corne ailleurs et pareillement en toutes les mai- 
sons des faulxbourgs de la porte Sainte Fontaine jusque 
aux deux maisons près de l'hospital Saint Anthoine. A 
la veue duquel feu et au cry du ghet de dehors, quy 
fust en grand péril, le seigneur de Moy, Franchois de 
la Sauvaigière et Jehan le Beauvoisin, cappitaine, avoecq 
leurs gens de gherre a Iheure estant en la ville assem- 
blez et armez, environ trois heures du matin , yssirent 
de la ville et allèrent aux champs après les Flamands 
quy les attendoient en bataille rengiée , entre la justice 
de Maire et Chin , en nombre de plus de wit mille hom- 
mes de piet et de cheval, bien armés et pourveus de touttes 
manières de traits, comme de serpentines, collevrines 
et aultres, avoecq picques et tous bastons et instru- 
mens de guerre. Et estoit leur cappitaine cief et con- 
ducteur principal messire Adolf, duc de Gueldres, 
lequel le duc Charles avoit déshérité et tenu prisonnier 
jusques en la fin de ses jours, et lequel la damoi- 
sielle de Flandres, sa fille, avoit eslargy de prison, 




corne dessus est dit. Dont ceste armée de Flamens 
ainsy ordonnée et furnye au plus près dudit Chin, 
ceux de la garnison, quy ne estoient au plus que mil 
homes accompaignez de environ deux mil aultres de 
Tournay, bien armés et embas tonnés, yssus de la dite 
ville en leur ayde, sans ceulx qui toudis yssoient, se 
mirent entre la dite justice de Maire et eulx. Et en 
cest estât jusques environ six heures du matin, le duc 
de Gheldres, home vaillant et de grand corraige, se 
avancha ung peu devant ses gens pour faire ses pié- 
tons passer le pont du dit Chin et les tenir en ordon- 
nance. Laquelle chose faisant il fut veu de aulcun 
petit nombre de gens franchois, et acoeillis et pour- 
sievy a force espéciallement de Franchois de la Sau- 
vaigière, qui en ceste emprise fut ahers de aulcuns 
Flamens, mais sa vaillantise et le ayde de son compai- 
gnon le Beauvoisien le sauvèrent. Et ja soit que le 
dit duc de Gueldres, assisté de messire Gilles de la 
Guiche, cappitaine de Gavre et marescal de l'armée de 
Gand, et de son mestre d'hostel avoecq aultres luy 
faisant aide et secours, et meisme se porta vaillamment: 
il fust eslevé de son ceval et mis a la terrre par le 
dit de la Sauvaigière. Et luy ainsy abattu, son mestre 
d'ostel et le dessus dit marescal furent tantost occis , et 
luy meisme, combien que il se deffendist corraigeuse- 
ment, fut navré tant en la cuisse corne au col et corps, 
et tellement oppressé que il fut prins corne mort et 
chargiés supz ung ceval et envoyé en Tournay sans 
que les Flamens y meissent quelque empeschement. 
Ceste prinse et conqueste se fit en petit nombre, car 
les Franchois bataillans contre eulx ne passoient point 
quarante lances, les aultres eulx tenans en ordonnance 
assez près de la environ les Tournisiens. Et le dit duc 

ainsy prins et chargiés ne fut point porté deux traicts 
de arc a main que il ne rendist le esprit. Lequel corps 
porté en la ville fut mis en la maison de ung lame- 
reur de nom Arnoul Gauche, demourant au marchiet 
as brebis, en la paroisse saint Jacques, et illecq lavé 
et nettoyé du sang de ses playes et appointiet honnes- 
tement pour le mestre en le église de la dite paroisse 
et la le monstrer au peuple; en la maison duquel 
lamereur allèrent veyr ledit duc plusieurs homes et 
femes, entre lesquels en y avoit qui bien le avoient 
congneu en son vivant, et disoient que guerres ne 
estoit cangiés pour la mort. 

En ceste manière morrut le duc de Gueldres , et que 
en poulront dire les grans historiens et cronicateurs des 
choses merveilleuses et advenues des temps; ils en 
poulront dire en ceste manière : « Le duc de Gueldres 
« est mort! Mais quy est mort? Ung prince ducq. 
« Quel? Très noble; car du sang royal très courtois; 
« car il a employet son corps jusques a la mort pour 
« soustenir la querelle de la fille de celluy quy le avoit 
« deshérité, et quy encore se escripvoit encore ducesse 
« de son pays, au jour de sa mort. Très vaillant, car 
«. luy abattu a la terre et non secouru de ses gens 
« pour les quels deffendre et garder il estoit cheu 
« en ce dangier, se deffendy de ung tronchon de 
« lance tant que il fist esmerveiller les plus courraigeux 
« de la compaignye; très mignot et très bel, car 
« durant le jour de sa mort plusieurs damoisielles 
« et aultres vollentiers regardans homes, voyant la 
« beautet de son viaice avoecq la fachon et mignotise 
« de son corps, et le adournement de ses cheveulx 
« passant ses espaules doulx corne soye , blonds, jaunes 
« et luisans corne or de Cipre et pigniez et mis al 

« ouis corne graviers de mer, de la quelle chose 
« faire i) avoit esté curieux sur toutes coses, regre- 
« toient et pleuroient la mort de sy noble prince. Et 
« en ces regrets et larmes fust la dicte mort arguée 
« de cruauté, mais non de aultres que du féminin, 
« sexe en qui nature a mis coer piteux, délicieux 
« et bénin. » 

Or fault retourner a l'istoire. — Le duc de Guel- 
dres ainsy conquis et emporté en Tournay, les Franchois 
poursieuvirent et reboutèrent les FJamens jusques au 
chemin quy est de la Chin , a la main destre alant a 
Rameignie, ou les dits Flamens avoient afusté aulcuns 
engiens de pouldre, tellement que il ne estoit possible 
y passer sans irréparable perte. Et en faisant ceste 
poursieute, les Franchois se approchièrent de l'estandart 
des adversaires conttendant le conquerre. Et de faict le 
poursieuvirent de sy près en la presse des dits Fla- 
mens, que celluy quy le portoit en rechupt maint dur 
cop de espées. Mais celuy le portant vighereusement 
le embracha entre ses bras, le faisant cliner par der- 
rière tellement que obstant la grande presse, il ne 
fust conquis. Et touttes ces choses ainsy faictes, les 
Franchois victorieux retournèrent en la ville, et les 
Flamens confus et sans honneur se retirèrent en leur 
fort d'Espierre. Et ja soit ce que le dit duc de Guel- 
dres ne feust secouru ne aidié en sa prinse et mort 
seloncq que il valloit et que il avoit de peuple; tout- 
teffois aulcuns cevaulx des Franchois y furent tuez et 
effondrez des engiens a pouldre et aulcuns hommes 
bleschiez. Et meismement le vaillant cappitaine Fran- 
chois de la Sauvaigière quy tant asprement avoit 
poursuyvit le dit ducq, y fut navré de ung cop de 
lance en ung costé, dont longtemps après il ne peust 

porter armes, et faisoient les mestrcs doubte de sa vye. 
Ce meisme jour, environ midy, entrèrent en la ville 
de Tournay les cent lances quy furent au gouverneur 
de Roussillon dont estoit conducteur messire Meurisse 
du Mené , chevalier , son nepveu et aultres cent lances 
de monsieur le admirai lesquelles conduissoit Pierot 
Pont, son lieutenant. Et en ce dit jour, de l'après 
disner, fut porté le duc de Gueldres en l'église Saint 
Jaeque en Tournay, et mis au coer de yeelle sups une 
couche couverte de rices draps d'or et de soye, la 
tieste et les bras dehors, son viaire descouvert et 
ses mains nues; en laquelle église plusieurs le vey- 
rent et sans comparison plus que ne avoient veu en 
la maison du dessus dit lamereur. Et en yeelle fu- 
rent fais les pleurs et regrets dont dessus est faite 
mencion, et chantoient les capelains de yeelle église au 
dit coer les psaulmes et vigiles autour du corps mort. 
En ce meisme jour au matin vint ung messaigier en 
Tournay apportons lettres du Roy contenant cette fourme : 

IV. 

me «nlerne* lettre* et bonnes nouvelle* 4e victoire du 
Roy «v paya 4e Beurgongne. Des division* des Flu- 
mens et département d'Iceulx du pont d'Esplerre. 
De la sépulture du due de Gueldres et de la Journée 
et victoire du pont d'Esplerre (99 Juln-I9 Juillet). 

4y**§*§**^y » os tr ^s chiers et bien amés les genb 
d'église, nobles et prevost et jurés, bour- 
gois, manans et habitans de nostre ville 
Il 40 II de Tournay. 
4y§Œ*4y De par le Roy : 

u Très chiers et bien amés, présentement nous sont 
venues nouvelles certaines de nostre chier et féal 

cousin, conseiller et premier chambellan le conte de 
Liney, seigneur de Craon, et aultres noz chiefs de 
guerre estans en noz pays de fiourgongne. Corne le 
dimenche quinzième jour de ce présent moys , ilz 
sachant que le prinche d'Orrenge ayant avoecq luy de 
trois a quatre mille combattans s'estoit mis dedens la 
ville de Gy, quy est une grande et puissante ville 
assise dedans la conté de Bourgongne, allèrent avoecq 
leurs gens asseigier la dite ville de Gy, où ilz tind- 
rent le siège le dit jour de dimence et le lundy en 
sieuvant. Et le mardy furent advertis que le sei- 
gneur de Gastiau Guyon et aultres cappitaines et chiefs 
de guerre venoient a tout une grande puissance de 
fiourghegnons et de Allemands pour lever le dit siège. 
Et ainsy que ceulx de la dite ville sortirent leur secours, 
ilz firent saillir une grosse puissance pour escarmou- 
chier avoecq ceulx du dit siège, attendans que leurs 
secours venist frapper au dos de noz gens. Mais sy 
tost que le dit seigneur de Craon sceut leur venue, 
il fist monter a cheval plusieurs des cappitaines et 
gens de nostre grant ordonnance et aultres en bon et 
grand nombre et laissa le siège bien garny et alla 
au devant des dits Bourguegnons et Allemains, et 
sy tost que il les rencontra , se donna dedens et a 
l'aydc de Dieu et de Nostre Dame les desconfist. Et 
est mors en la place bien gran nombre de gens dont 
encore ne avons la certaineté, pour ce que ceulx quy 
nous en ont apporté les nouvelles partirent inconti- 
nent : mais du moins y a plus de quatre mille homes 
mors," et y a esté prins le dit seigneur de Castiau 
Guion et aultres seigneurs cappitaines. Et après la dite 
desconfiture, noz gens donnèrent la cache en laquelle 
en a estet beaucoup de tués. Et lendemain bien matin, 

la dite ville de Gy et tous ceulx quy estoient dedans se 
rendirent a vollenté, mais pendant ladite bataille le dit 
prince d'Orange s'enfuy. Sy vous advertissons pour ce que 
savons véritablement que désirez savoir de noz bonnes 
nouvelles, afin que de vostre part en rendez grasces et 
loenges a Dieu, nostre créateur, et a la très glorieuse 
Vierge Marye, ainsy que faire debvez. Et des aultres 
choses quy surviendroient vous advertirons très vollen- 
tiers. Donné a Saint Quentin le xxn e jour de juing. » 
— Ainsy signé : Loys. — De Cerisay. » 

Pour lesquelles joyeuses nouvelles tout le colleige de 
l'église cathédrale de Tournay se assembla, et vint en 
manière de procession, yssans du coeur et portans les 
cappes as fleurs de Lys, chantans l'antienne Vent 
sancte spiritus et le canticque Te Deum laudamus, en 
sonnant le grand sonnaige a grant solemnité; et ce 
faict, mestre Simon de Proisy, prothonotaire de la Court 
de Rome, chanoine et président le Cappitle en la dite 
église, fist une petite collacion devant le autel Nostre 
Dame, présens les seigneurs et le peuple, et aussycn 
la présence des abbés de Saint Martin et de Saint 
Nicolay des Prêts , en leur énortant rendre loenge à Dieu 
et a la glorieuse Vierge Marye de la bonne victoire 
du Roy dont ès lettres dessus dites est faicte mencion. 
Et aussy de ce que ce jour qui encorre duroit, et au- 
quel ces joyeuses nouvelles estoient venues, le Roy 
avoit eu victoire du cief de l'armée des plus rebellez 
et désobeissans de tous ses pays, c'est assavoir du 
cief des Flamens, en advertissant le peuple que mes- 
sieurs du Cappitle advoient délibéré faire pourcession 
généralle le dimance ensieuvant pour mieulx regrascicr 
Dieu de la largesse de ses grasces, et affin de prier 
pour là paix et transquilité de la très digne personne 

du Roy et du royaulme de France; et après ces pa- 
roiles dictes, et les dessus dites lettres lûtes publique- 
ment et en hault par mestre OUivier de Témplœve, 
alors greffier de la ville, le peuple a grand joye esle- 
va sa voix en criant, Noël! et vive le Roy! Encores de 
l'après disner du meisme jour, fut prins Pierot Hovi- 
nes, natif de Esplechin et demourant en la ville de 
Lille , dont il estoit venus cuidans les Flamens avoir eu 
victoire et en reporter la nouvelle a Lille ; mais il luy 
convint demourer en Tournay ou il fut prisonnier 
avoecq aultres. Et en telle manière toutte ladite jour- 
née fut plaine de joye et de bonne fortune aux Fran- 
chois et a la ville de Tournay, et aux ennemis plaine 
de honte, vitupère et malheur. 

Le samedy vingt witiesme du dit moys , peu après 
myenuyt, le seigneur de Moy, adverty par aulcun 
venans de l'armée d'Espierrc des fâchons des Flamens 
et divisions qui estoient entre culx, fist hastivement 
armer et monter tous ceulx de la garnison, et incon- 
tinent ce faict, Hz yssyrent de la ville et tirerèrent 
vers Espicrrc pour assalyr les dits Flamens. Et culx 
venus au dit lieu rompirent les trenchiées, boulevars 
et barrière, dont ils se estoyent fortifyez, passèrent 
oultre jusques au lieu où ils avoienl tenu leur siège ja 
par plusieurs fois et journées, et avoient fait plusieurs 
maisonnettes et habitacles infinis, tant de bos come 
de tentes et de pavillons en divers quartiers ou avoient 
estet logiés cescune ville et cescun seigneur a par soy, 
et cescun luy arrière de l'aultrc, mais n'y avoit per- 
sonne demorés, car le jour précédent les Flamens 
retournez en leur fort et bien informez de la mort du 
duc de Gueldres, leur cief et cappitaine, avoecq soup- 

pris et envahis de peur et confusion, discension se 
meult entre eux en diverses manières, car ceulx du pays 
de Gueldres disoient que par la trayson, lascheté et 
mallisce des Flamens, ou pour avoir boutté le feu, 
quy estoit fait deshonneste et contre l'oppinion du dit 
duc, ils avoient perdu leur seigneur et mestre, impo- 
sant fermement aux dits Flamens la cause de sa mort. 
De aultre part, les Gantois firent question et débat 
contre ceulx de Bruges , disans que leur oppinion avoecq 
celle du duc de Gueldres avoit esté de non ardoir de- 
vant Touroay, et que telle avoit estet la conclusion 
commune, mais eulx non tenant compte de ce, et 
voeillans user de leur seulle oppinion, avoient faict 
bouter le dit feu par lequel leur estoit venu ce desroy 
et grande perte. Les Brughelins respondirent très fière- 
ment que ils ne avoient esté cause ne donné conseil 
ne commandement de ardoir, mais avoient esté maul- 
vais garchons tant de Gand corne de Bruges , dont les 
aulcuns avoient esté tuez et aulcuns menez prisonniers 
en Tournay. Finablement tant et sy hault monta leur 
arrogance, que de parolles ils procédèrent a voye de 
faict, et en y cuit de navrez et tuez plus que ils ne 
avoit cuit en la prinse et mort de leur cief et cap- 
pitainc le duc de Gueldres. Et adont messire Jehan de 
Luxembourq ' et aultres nobles de l'armée vindrent, 
voyant ceste discencion et discorde, avoecq doultance 
que les Franchois ne venissent et ne les trouvassent 
divisez et en desroy, conseillèrent de hastivement • lais- 
sicr la place et cescuns retourner en son lieu et do- 
micilie. Che conseil oy fut tantost accepté par la paou- 
rcusc doubtc qui les avoit sousprins, et incontinent 
defïustcrcnt leurs gros engiens, et prenans les fers 
seullcment pour moins de empeschement , les ohar#è- 

rent et cnmenèrent partant de illecquc environ dix 
heures du soir, cescùn très hastivement tirant vers sa 
maison, délaissant en leurs logis, tentes, pavillons, 
bannières, pavois, pignons, vins et cervoises, pain, 
vivres, bière, char, poisson, espices et drogueries tant 
que a merveilles, dont la pluspart fust perdue et gastée 
par faulte de cars pour tout mener a Tournay. Et a 
donc le seigneur de Moy et les aultres cappitaines 
trouvansla place wide et les Flamens enfuys, les prin- 
drent a poursieuvre de ung et de aultre costé de la 
rivière d'Escault jusques aux faulbourgs d'Audenarde, 
et en prindrent et tuèrent aulcuns de ceulx du quartier 
de Gand qui estoient demourez des darreniers. Et eulx 
retournahs,a l'exemple des Flamens, ardirent touttesles 
masons que Hz trouvèrent en leur chemin depuis Au- 
denarde jusques au pont d'Espierre, avoecq aussy tous 
les logis que les Flamens avoient faict au dit pont. 
D'aulcuns Franchois poursuivirent pareillement les Bru- 
ghelins jusques auprès Courtray , mais ilz estaient passez 
oultre. Touttes ces poursuittes faictes, les Franchois 
retournèrent en la ville de Tournay, admenans grand 
nombre de prisonniers armez et non armez et grant 
buttin de touttes manières de biens et de abillement 
de gherre aultant que ilz en poulvoient chargicr, et 
entre aultres choses, aulcuns pignions de gherre et 
plusieurs pavois armoyez des armes de la ville de Gand, 
c'est assavoir de ung blanc lyon rampant. Che meisme 
jour, peu après dix heures devant midy,les dits gens 
d'armes entrans dedans la ville, tout le colleige de 
l'église cathédralle de Notre Dame vindrent en 1 église 
de Saint Jacques querre le corps du duc de Gueldres 
qui estait mis en une capse de plomb, couverte de 
ung drap d'or a quatre escuchons armoyez de ses 

armes, c'est assavoir de Gueldres et de Julliers, et de 
illecq fust porté par plusieurs nobles homes et nota- 
bles bourgois de Tournay, accompaignés de messire 
Phil. Pot, seigneur de la Roee, messire Phillebert 
Boutillat, trésorier de France, des prevosts, bourgois 
et officiers de la ville de Tournay et de chinquante 
torses de chire armoyées de semblables armes que des- 
sus, jusques en la dite église cathédralle , touttes les 
cloques de ycelle sonnans aussy solempnellement corne 
pour ung évesque de la cité, se mort y eult esté. 
Et ainsi porté en ladite église, fust mis et laissiet 
eslevé en hault corne il estoit couvert en la chapelle 
de Saint Loys devant le autel dessus la fosse pour lui 
ouverte, laquelle fosse fust trouvée ricement mâchon- 
née par dedans corne sépulture faicte pour ung grand 
seigneur. Et disoient aulcuns clers de la dite église 
que ils avoient trouvé par escript ceste fosse avoir esté 
faicte pour ung évesque de Tournay nomé Vasonia, 
qui fonda la chappelle de Saint Loys, quy en ycelle 
avoit esté sépulturé. En laquelle fosse ne fut rien trou- 
vez aulcuns os, mais aulcunes pièches de bois et drap 
de soye. Ainsy donc demoura ce corps accompaigné 
des clercs et officiers de la dite église aulcune espasse 
de tamps, après laquelle il fut mis en la dite fosse, 
laquelle remplye de terre fut couverte de ung rice 
palle armoyé de ses dessus dites armes et quatre can- 
deilles de chire délaissées ardantes sur quatre gros 
candeliers dessus sa sépulture. Et ainsy fut par plu- 
sieurs journées , après lesquelles on couvry la sépulture 
de la lame de pierre quy premier y estoyt posée et mise. 

Le dimance xxix* du dit moys , aulcunes lances 
furent envoyées de Tournay a Saint Àmand a cause 

que les Bourguegnons avoient esté la entour. Ce jour 
fust fait un très excellent sermon en l'église Nostre 
Dame en exortant le peuple loer et grascier Dieu des 
précédentes victoires touchées au vendredy précédent, 
et pryer pour la paix et prospérité du Roy et du 
Royaulmc; après aussy lequel faisant aussy proucession 
généralle, à laquelle furent et allèrent les abbés de 
Saint Martin et Saint Nicollay en cappes. 

Le lundy trentiesme et dernier jour du dit moys, le 
seigneur de Moy et aultres cappitaines , c'est assavoir 
messire Meurisse du Mené, le lieutenant de l'admirai, et 
Franchois de la Sauvaigière et le Beauvoisien, advertis 
que grand nombre de Flamens de la ville de Bruges, du 
pays du Francq et pareillement de la ville de Cour- 
tray et plusieurs aultres villes et villages estoient corne 
oonstrains retourner au pont d'Espierre, firent au son 
de leurs trompettes, corne tousiours faisoient, monter 
leurs gens i cheval environ six heures du matin, et 
allèrent avoecq leur armée qui estoit entour quatre 
cens lances, accompaignés d'aulcuns piétons de Tour- 
nay audit lieu de Espierre. Et eulx venus illecq, trou- 
vèrent environ de trois a quatre mil Flamens bien 
armez et embastonnez ayant grant quantité de artille- 
rye, de trait a pouldre et aultres instruments de 
guerre , lesquels mis en bataille ès camps en leur 
logis avoient esté et au lieu de leur fort, et assaillis 
des Franchois ne peulrent résister pour la paour et 
doulte dont encore estoient plains. Et en ceste enva- 
hye morurent entour cent des dits Flamands et tout 
le remanant commencha a prendre la fuicte. Et tou- 
tefois ils se estoient mis en trois batailles, et se com- 
mencèrent radement a desfendre, mais ce ne dura 

guère, si nom de aulcuns quy raeisraement se deffen- 
dirent en fuyant et navrèrent plusieurs chevaulx des 
archiers et aultres quy de plus près les sievoient et 
aulcuns de ycculx. Mais tout ce riens ne leur vally, 
car tous furent desconfis en peu de espasse et de leurs 
gens occis et gisans sur la terre mieulx de douze 
cens, sans ceulx quy se % noyèrent eulx cuidans saulver. 
Et en ceste desconfiture furent prins de noef a dix 
cens Flamens, dont la plupart estoient homes fors et 
bien armez; furent aussy prins en ceste journée et 
destrousse, messire Jacques de Halluin, frère de mes- 
sire Ânthoine, quy estoit chevalier et bailly de Bruges, 
et aulcuns bien rices marchands et notables gens, quy 
par force et constrainte du peuple de la dite ville 
estoient en la dite armée. Ceste victoire fust bien 
subite, car les Franchois se partirent de Tournay en- 
viron six heures du matin , firent les trois heures de 
chemin jusques à Espierre, et poursuivirent bien avant 
tirans vers Gourtray ou la plus de Poccision se fist, 
et recommencèrent revenir et ramener prisonniers en 
la dite ville de Tournay devant deux heures du midy; 
mais il convient dire et croire sans quelque doulte 
que les homes font les batailles, mais Dieu donne les 
victoires. Quy diroit ou voulroit croire que tant de 
fors homes bien armez et pourveus de toutes choses 
nécessaires a la guerre et fort animez contre les Fran- 
chois en tel nombre que dessus est dit, en leur 
propre pays et places fortiffiées, ne se feussent autre- 
ment portez et deffendus contre gens en sy petit 
nombre que estoient les Franchois quy ne congnois- 
soient le pays, ne avoient serpentines ne quelque 
aultre trait a pouldre, fors cullevrines portatives et 
en petit nombre , et toutes voyes, Dieu aidant en ceste 
MÉM. T. ii. 11. 

victoire, de mieulx de deux mille homes que les 
Flamens perdirent, que mors que prins, les Françhois 
ne perdirent come riens. Certes a payne le voulront 
croire ceulx quy en tamps advenir le orront dire ou 
verront par escripture, mais la vérité est telle et 
ne se changera. Dont la dite poursieute et desconfiture 
finie, les dits Françhois retournèrent victorieux et 
rentrèrent en Tournay en grand triumphe, leurs trom- 
pettes et clairons sonnant devant eulx mélodieusement, 
admenant avoecq eulx grand nombre de chevaulx et 
chartons chargiez de merveilleuse chevanche sans les 
vins, vivres, espices et dragheryes dont les Brughe- 
lins, quy sont délificatifs sups plusieurs nacions, avoient 
a largesse. Firent donc cevauchier et mener devant 
eulx pour glorieuse proye le dessus dit nombre de 
prisonniers, c'est assavoir de noef a dix cens homes 
tous vestus des parures et livrées des seigneurs ou 
villes dont ils estoient, et portans la croix de Saint 
Andrieu. Firent aussy mener devant eulx mieulx de 
trente pièces de artyllerye a poulre, dont la moindre 
jectoit ploncs et pierres, comme bones pomes, et 
estoyent la pluspart serpentines de keuvre longhes de 
six a wit piés, et les aultres courtaulx ou vinglairs 
de fer. Et estoient toutes ces dictes pièces de artyl- 
lerye bien et fermement affustées etlyées sups carriots, 
ayant devant eulx pour garde et deffense, grands et 
larges pavois armoyés des armes de la ville de Bru- 
ges a grandes broques de fer devant. — Et entre ces 
engiens avoit une grande et excellente serpentine de 
environ de douze pieds de cache sans le cambre, toutte 
peinte de vermeillon, ayant ung escuchon devant quy 
sambloit avoir esté armoyé des armes du duc Charles 
de Bourgongne, mais il estoyt effachié et le recon- 

gnoissoit on a grant payne. Et estoit cestc grande 
serpentine assise et alyée sumptueusement et fort supz 
un grant carriot a quatre roes. Rapportèrent aussy 
pour signe de triumphe et victoire mieulx de qua- 
rante bannières, estandars, pignons et guidons apparte- 
nans tant aux seigneurs corne aux villes et mestiers de 
la ville de Bruges, du Franc, de Courtray, de L'es- 
cluse, du Dam, de Tielt, et de aultres, entre lesquels 
fust apporté le grand estandart de leur armée , quy 
estoit de noir damas, ayant une grande croix Saint 
Àndrieu de or de hault jusques en bas, lequel estan- 
dart avoecq vingt sept que banières que pignons et une 
cotte d'armes de vermeille soye armoyée des armes 
del ung des nobles du pays, furent par les gens de 
guerre a cheval et en joyeuse melodye des dessus dits 
instrumens portés jusques a l'église catbédralle , a l'en- 
trée de laquelle, descendus, ils les portèrent et pré- 
sentèrent a l'image de Nostre Dame, et tost après 
on les fist mettre en hault devant la dite ymage pour 
mémoire perpétuelle. Et les aultres bannières et pi- 
gnons furent par les aultres églises de Tournay pendues 
et mises en hault pour signe de victoire. En la 
présentacion des dits estendars et banières, les gens 
de guerre rendirent grasces a Dieu et a la Vierge 
Marye en son église tous armez, et pareillement ceulx 
de l'église firent sonner la grande sonnerye des cloc- 
ques et cantèrent le Te Deum landamus en grande 
sollempnité et joyeuse lté. 

Ceste fin de juing fist toute la ville de Tournay 
estre confirmée en joyeuse espérance que, par le moyen 
de ces victoires et d'aulcunes que le Roy avoit eues, 
bonne paix se trouveroit , et que les adversaires du 

royaulme voyans et oyans la subjection des leurs , se 
adviseroient, doubtans encheyr, en opprobre et vitu- 
père come yceulx, et que les dits adversaires aroient 
congnoissance que leur force cstoit come nulle pour 
résister contre si fort brach come celluy de France 
et par ces choses la guerre en brief prendroit fin. 

JUILLET MIL QUATRE CENT SOIXANTE DIX SEPT. 

Le mardy premier jour de juillet du dit an soixante 
dix sept, envoyèrent messeigneurs de la ville de Tour- 
nay certains messagiers devers le Roy, avoecq aulcuns 
aultres de ceulx de la garnison, luy envoyant et non- 
chant les joyeuses nouvelles de la journée précédente, 
lesquels messagiers conduisirent petit nombre de homes 
d'armes ad ce députés par les cappitaines. Des quelles 
nouvelles et de celles et du vendredy et samedy de- 
vant, le Roy fust joyeulx et aussy furent ceulx quy 
ne favorisoient le party contraire, c'est assavoir les 
Flamens et aultres. 

Le merquedy second jour du dit moys, fust encore 
faicte procession généralle en la ville de Tournay, 
rcgrasciant et loant Dieu de la victoire que il luy 
avoit pieu envoyer et donner aulx gens du Roy le 
lundy précédent, toudis priant pour la paix et tran- 
quillité du Royaulme , a laquelle pourcession furent 
come devant les abbez de Saint Nicollay et de Saint 
Martin. 

Le jeudy troesième du dit moys, courut voix par 
la ville de Tournay que les Gantois et aultres Fla- 

mands eu grand nombre de milliers estoient revenus 
logier au Rouge Mont , quy est entre Espierre et 
Courtray; pour laquelle chose cent lances franchoises 
avoecq de deux a trois cens pionniers de la ville et 
du pays allèrent a Espierre. Et illecq venus, les dits 
pionniers, par le commandement de gens de guerre, 
mirent les chemins au délivré en ostant les cmpes- 
chements et dérompirent tout le fort auquel les Fla- 
ments avoient estet logiez, et remplirent les fossez et 
bollevairs tellement que sans difficulté on pooit passer 
partout de piet et de ceval} et ce fait en telle manière, 
les dites cent lances qui tousdis avoient gardé les 
pionniers, les firent retourner et passèrent oultre 
jusques au Rouge Mont et envers Courtray , mais n'y 
trouvèrent amc. Et adone retournèrent rattaindant les 
dits pyoniers et rentrans ensamble en la ville sans 
avoir quelque gain, synon de aulcuns butins prins ès 
villages et en manière acoutusmée. 

Le vendredy quatriesme dudit tnoys , une bonne compai- 
gnye de la garnison franchoise avoecq plusieurs piétons 
de la ville de Tournay se transportèrent par la porte du 
Bruille envers Flandres, lesquels se trouvèrent en ung 
gros village nommé Bernes, appartenant au seigneur 
delaGruthuse et a deux petites lieues de Audenarde, 
auquel ils ne trouvèrent nuls homes. Pour laquelle 
chose et affin de provoquier ceulx du pays quy se 
estoient sauvés es bois, et faire sallir dehors, ils 
bouttèrent le feu en auleunes maisons, mais ce fust 
en vain, car nul n'apparut, ja soit que bien véoient 
grand nombre de gens armez et embastonnez sups 
auleunes montaignes oultre les bois ou les gens de 
ceval ne povoient aller. Et ce voyant ils retournèrent 

sans gaires ramener de butin ne bonne proyc, mais 
aulcuns des piétons de la ville de Tournay cuidans 
gaignier se fourèrent ès bois esquels ils trouvèrent 
des paysans plus fors que ils ne estoient quy en tuè- 
rent environ dix wit, et les aultres se sauvèrent a 
grant payne pour la calleur excessive que il faisoit 
cette journée. 

Le samedy chinquiesme du dit moys, ne fut quelque 
chose faicte dont mémoire doibve estre faicte en escrip- 
ture, mais toute ceste journée les gens d'armes de 
Tournay vendirent butin et prisonniers sans cesser 
come souvent vendoient. Et avoit en eulx certains offi- 
ciers nommez butiniers, qui faisoient vendre touttes 
coses par haulces et en recepvoient les deniers, sups 
le camp faisoient mettre par escript le pris et la per- 
sonne et rendoient compte ,a ceulx quy y dévoient 
avoir part. Che jour ne avoit on encore touchiet aux 
prisonniers de Brughes et de ailleurs prins a la jour- 
née de Espierre le lundy devant, et ne furent mis a 
vente jusques après la response du Roy oye. La nuy- 
tye de cestuy jour, fut trouvé et prins du ghet de 
dehors la porte Saint Martin et menés fort navrez en 
la ville , aulcun home de Douay estant venus pour 
espyer la force du dit gait et en reporter les nou- 
velles au dit Douay pour venir bouter le feu ès fau- 
bourgs de la dite porte. 

Le dimanche sixiesme du dit moys, bien matin, le 
seigneur de Moy adverty de ce que ceulx de Douay 
contendoient faire come le dit espie avoit confessé , 
monta a ceval avoecq bon nombre de ses gens et 
yssirent par la porte Saint Martin, tirans sur le quar- 

tier de Douay a savoir se aulcuns se advanecroient 
quy fussent sups les champs pour faire grief a eeulx 
du Bailliage ou aultre; mais rien ne trouvèrent, par 
quoy ils retournèrent et rentrèrent en la ville sans 
aultre chose faire. 

Le lundi) septiesme du dit mot/s, ne fut faicte chose 
nouvelle quant a la gherre ; car point ne estoit chose 
nouvelle de oyr dire les gens des villages d'entour 
Tournay, que les Bourguegnons leur avoient prins 
quelques biens ou bestes, attendu que peu de jours se 
passoient sans telle œuvre faire d'un costé ou d'aultre 
qui trop longhe chose seroit a escripre. 

Le mardy wuitiesme du dit moys ne fut pareillement 
faicte chose touchant la guerre , synon que on comen- 
45ha a vendre les prisonniers de la journée de Espier- 
res et aussy leurs haubregons et armures dont large- 
ment avoit et tant que pour armer plus de deux 
mille homes, car avoecq les armures des prisonniers 
esquels ils furent amenez en la ville furent apportées 
celles de la despouille des occis et celles de ceulx qui 
se estoient désarmés pour mieux fuir et eulx mettre a 
garant. 

Le merquedy noesviesme du dit moys, del après 
disner, à l'heure des viespres , vint et entra en la 
ville de Tournay ung secrétaire du Roy nommé mestre 
Jehan de Chaumont, aportant crédence de par ledit 
seigneur de dire et déclarer aulcunes choses aux con- 
saulx de ycelle; mais à cause que il estoit trop tart 
de assembler les dits consaulx, on attendit jusques al 
en demain, leur faisant savoir que adont se trouvas- 
sent en la halle. 

Le jeudy dixième du dit mot/s, le dit maisfce Jehan 
de Ghaumont, secrétaire du Roy, accompagné du sei- 
gneur de la Roce et du trésorier, se transporta en la 
halle du conseil de la ville, en laquelle estoient assem- 
blez les quatre consaulx de icelle, auxquels après ses 
lettres de credcnce monstrées, ils esposa et déclara de 
par le Roy les grandes affaires du Roy et du royaulme 
a cause des guerres qui lors estoient, requerrans que 
on luy feist de par la ville ayde de une bonne somme 
de argent, leur réduisant en mémoire que du vivant 
du duc de Bourgongne, affin de avoir communication 
en ses pays et non estre compris en la guerre, ils 
avoient composé avoec luy a la some de dix mil escus 
par an, et que par plus fortes raisons, dévoient don- 
ner telle ou plus grande somme au Roy qui estoit 
leur seul et naturel seigneur, concluant que a lheure 
de lors, la ville de Tournay deseure toutes aultres 
du royaulme, estoit en nécessité de avoir le ayde et 
service du Roy et de estre gardée par ses gens d'armes, 
avoecq plusieurs aultres choses servant audit pourpos. 
Touttes lesquelles choses oyes, les consaulx sentant les 
grandes charges de la ville, ne donnèrent response 
péremptoire au dit secrétaire, mais fust prolongié jusques 
au dimance après, affin de mettre la demande du Roy 
devant le commun de la ville et en avoir leur advis 
et accord. — Che mcisme jour de l'apriès disner, en- 
viron cent lances franchoises allèrent courre au pays 
de Haynau jusques a Haquegnies emprès Fresne, dont 
ils amenèrent le curé prisonnier, mais il fust délivré 
sans raenchon; ramenèrent aussy grand nombre de 
prisonniers , aultres bestes et aultre butin. Ce jour 
aussy, envers le soir, yindrent aulcuns Bourguegnons 
a Fromont et a Rume prendre les bestes et biens des 

laboureurs; contre lesquels se assemblèrent mieulx de 
ehinquante paysans, mais tellement se desreglèrent que 
lesdits Bourgucgnons , qui point ne estoient trente, en 
tuèrent et prindrent grande partye, et s'en allèrent 
francement avant que les gens de guerre y pcussenf 
venir. 

Le vendredi/ onzième du dit moys, le seigneur de 
Moy et tous les aultres cappitaines et gens d'armes 
yssirent de nuyt de la ville , c'est assavoir devant jour 
poindant , et allèrent jusques emprès Lille dont la 
garnison s'estoit vantée venir brusler les fourbours de 
Tournay , et eulx aler jusques sups les fossez pour 
parler et traictier ensemble de aulcunes choses utilles 
et bonnes tant pour eulx corne pour le pays, se en- 
tendre y eussent vollu come on leur offroit. Ceulx 
de la dite ville de Lille en lieu de traictier , commen- 
chèrent jecter après eulx plusieurs pierres et plomets 
de canons et culleverines , mais ils perdirent leurs 
pouldres et leur traict. Et adont les Franchois firent 
bouter le feu en la paroisse de la Magdelaine et en 
la plus part des maisons de tous les faulxbourgs de 
Lille, du costë envers Totirnay , et pareillement envers 
Courtray, et meismementr eulx retournans bru lièrent 
tous les villages de l'estrain, au moins tous la plus 
part des maisons de yceulx non tenans le grand che- 
min, mais eulx espandans par plus de vingt villages; 
et ces choses ainsy faictes, ils revinrent en Tournay 
sans perte, fors de aulcuns bessës, ramenans grands 
butins et trois prisonniers sans plus. 

Le samedy douziesme du dit moy* , au matin , se 
partirent aulcuns de la ville de Tournay pour aller 
MÉH. t. n. 12 

devers le Roy , accompaignés de environ vingt quatre 
homes de la garnison qui menoient avoecq eulx plu- 
sieurs cevaulx, jumens et vacques de butin pour les 
vendre en France. Et eulx venus a Saint Amand, ceulx 
de la garnison de illecq se mirent avoecq eulx pour 
les conduire oultre les bois, mais grand nombre de 
piétons de Haynaut et de Vallenchiennes se estoient 
repuis ès dits bois en telle puissance que les dits 
Franchois furent contrains habandonner leurs bestes et 
butin et eulx saulver au miculx que ils peulrent, et 
passèrent a très grant payne et difficulté, non mye 
tous, car les aulcuns retournèrent a Saint Amant, et 
les aulcuns furent prins et menés a Vallenchiennes. 



V. 



De l'aide et présent de quatorze mille livre» tournoi* 
que les Tournlslens Or eut an Roy. De an le une* prin- 
we« de» Beurgu^gnoNN, dont Tan rat décapité sur Je 
ma r cilié. De la contrainte de cescun porter bas ton 
par la ville de Touruay. De la vendiclon du butin 
d'Kspierrc et de la prise de Orefcle*. (13-9 S juillet) 

^^SS^vy e dimance treizième du dit moys, en 
— || poursieuvant la délibéracion faicte par les 
p consaulx sur la requeste faicte le jeudy 
précédent par mestre Jehan de Chaumont 
(|y^§§S??4y secrétaire du Roy, les colleiges des mes- 
tiers de la ville de Tournay furent assamblés en leurs 
lieulx accoustumez , devant lesquels furent mises par 
escript les remonstrances et requestes du dit seigneur, 
advoecq les advis et oppinions des consaulx requer- 
rais avoir le consentement du peuple, sups quoy fut 
accordé sans contredît de personne de tous les trente 

six collciges des raesliers et banjercs de Tournay, que 
eu suivant l'oppinion des consaulx on feroit présent 
au Roy de quatorze mille livres tournois pour ceslefois, 
luy priant qu'il les presist en gré, et que pour yceljc 
somme recouvrer on vendroit rentes viagères sur la 
ville. Ce meisme jour les Bourguegnons de la garnison 
de Vallenchiennes vindrent à force jusques à l'église 
de Saint Martin en la ville de Saint Amand, mais 
ceulx de la garnison de Mortaigne advertis de ce par 
signe de feu , les secoururent tantost, et eulx cnsamble 
firent tant que les Bourguegnons furent reboutez jus- 
ques auprès devers Hanon , et par aspre poursieule 
constrains entrer et eulx sauver ès bojs , car tous 
estoient de piel. Et ceste chose se faisant , ceulx de la 
ville de Condé vindrent devant Mortaigne et ardirent les 
faulbourgs jusques aulx portes du lez vers Haynault. 

Le lundy, quatorzième du dit mot/**, au matin, se 
partirent de Tourna y aulcuns compaignons de guerre 
par la porte du Bruille et tirèrent vers les bois et le 
mont Saint Audebert, auquel quartier estoient plusieurs 
tenans part y contraire, pilfars et foeillars, cosloyans les 
boys et journellement faisant grand dommaige aulx 
manans de la ville et sups le pooir de Tournay , 
entre lesquels ce meisme jour a voient proposé venir 
quérir aulcuns cars et jumens que ils avoienl entendu 
debvoir aller au bois de Breuse. Des quels malfaicteurs 
et adversaires les Franchois environnèrent les trente 
sept, et les sept de yceulx occis, les aultres trente 
furent prins et ad menés en Tournay, entre lesquels 
estoit Michault de la Motte, Artus de Cordes dit de 
Maubray, et aultres semblables qui, passé long temps, 
avoient despendu leur revanche et vivoient de proye , 
è 

soubz ombre de la guerre. Ce meisme jour, aultres 
compagnons Franchois quy estaient yssus par la porte 
Sainte Fontaine et allez envers Lannoy, amenèrent pri- 
sonnier Jacot Desfrasnes, natif d'Estainbourc, quy se 
estoit retourné Bourguegnon, non obstant que peu avant 
eut fait serment au Roy en la main du Lieutenant 
du Bailly de Tournesis , pour lequel cas il fut mis 
prisonnier ès mains du Lieutenant du prévost des 
mareschaulx. 

Le mardy quimiesme du dit moys, ung petit devant 
onze heures du matin, le dit Jacot Desfrasnes, par 
la sentence du Lieutenant du dit Prévost des mares- 
ehaulx, condampné a avoir la teste tranchiée pour 
avoir fait serment au Roy et depuis estre tourné contre 
luy, laquelle sentence fust incontinent exécutée sur ung 
hourt en plein marchié de Tournay , en la présence 
de Pierot Hovines , qui peu avant avoit pareillement fait 
serment au Roy et quy bien y debvoit prendre garde 
et exemple. Après laquelle exécucion faicte, fut publié 
aulx bretesques en comandant de par le prevost et 
jurés de la ville que tous homes manans et habi- 
taos en ycelle, puissans de porter armures, fussent 
armez et embastonnez, et que doresnavant ne allassent 
sans bastons et armures, afïîn que tost estre prests de 
eulx deffendre contre les adversaires de la dite ville, 
se ils se efforchoient faire aulcuns assaulx ou appro- 
chier de la dite ville, auquel commandement ceux 
de la ville de Tournay obéirent vol 1 en tiers et de bon 
coer. Che meisme jour, environ chinq heures de l'a- 
près disner , fut publiet sups le marchié de Tournay, à 
son de trompe, de par le Roy, de par le seigneur de 
Moy et aultres capitaines que les gens de guerre et les 

gens de la ville ne prissent questions ou débats les 
ungs aux aultres : mais se ceulx de la garnison fai- 
soient tort à ceulx de la ville, que ils s'en tirassent 
aux cappitaines, et pareillement les gens d'armes con- 
tre les habitants de la ville aux prevoste, et que 
ceseun feroit justice à son subject. Ce jour aussi vint 
en Tournay un messngier portant la boiste armoyée 
des armes du deffunct duc de Gueldres, faindant en ses 
parolles voulloir racheter aulcuns prisonniers, et plus 
n'en fut sceu. 

Le meriredy seizième du dit moys , ne fut chose 
faietc quant à la guerre dont pour mémoire on peust 
faire mencion par escript, excepté que aulcuns qui 
avoient esté devers le Roy retournèrent, et avoecq eulx 
deux chevaucheurs de la court du Roy, qui dirent a 
aulcuns de la ville et melsme a ceulx avoecq lesquels 
ils estoient venus , que la ville de Dijon en Bourgogne, 
qui peu avant avoit rebellé à la couronne, estoit ré- 
duicte en l'obéissance du Roy et que aulcuns de la 
sédicion avoient esté décapitez. 

Le jeudy dix septiesme du dit moys , le capitaine 
Beauvoisien se party de Tournay par la porte Saint 
Martin avec ses gens d'armes, et s'en alla à Saint 
Amand sans retourner le dit jour. 

Le vendredi/ dix huitiesme du dit moys, environ 
deux heures de l'après disner, se party de Tournay 
pour retourner devers le Roy, maistre Jehan de Chau- 
mont dont dessus est parlé , avoecq lequel allèrent, 
envoyés en embassade de par la ville de Tournay, 
Martin de Barry, second preiivost, Gérard de Heurte- 

bise , majeur des escevins de Saint Brisse , Jehan 
Canonne, grand doyen des mestiers, Pasquier Grenier, 
bourgois de la ville, et mestre Jehan du Haveron , avo-» 
cat de ycelle, accompagné du seigneur de Moy et des 
aultres capitaines avoecq leurs gens, dont partye yssit 
par la porte Saint Martin et partye par la porte Va- 
lenchenoise. Et peu devant le département de ceste 
force de gens d'armes, Henry de la Salle, qui estoit 
cief des foeillards et robeurs de la ville de Lille, avoit 
estet a Erre, a Guignie et a la Longhe Saulch, et avoit 
prins et amené aulcuns homes messonnans les blciz , 
vestus tant seullement de leurs cemises, sans leur 
souffrir vestir leurs pourpoings ny aultres veslures. 
En ce meisme jour, après disner, Pierot Hovines, quy 
avoit estet cappitaine compaignon au dit Henry de la 
Salle, et quy peu devant avoit fait serment au Roy, 
faindant aller avoecq l'armée du seigneur de Moy, se 
embla de la dite compaignye et armée et s'en ralla 
en la ville de Lille. 

Le sametly dix noesviesme du dit moys , environ 
onze heures en la nuyt, revindrent et rentrèrent en 
Tournay les cappitaines quy avoient conduit le secré- 
taire du Roy et le ambassade de la ville jusques 
euiprès Bouchai», ou ceulx de la dite garnison de 
ycelle les avoient recoeillis et menez oultre. Ce 
meisme jour furent vendues sups le marcié, emprès la 
halle des draps, tant de armures conequises sups les 
Flaniens au poujt d'Espierre que pour se esmerveiller. 
Après la vendicion des quelles on vendit, aussy venans 
du meisme lieu, pourpoins, mantelines, palletots et 
robes de soye, de camelot, de satin, de damas et de 
velours et de drap de or, dont les plusieurs estoient 

garnies de pailiettes de or avec perles; furent vendus 
awssy plusieurs manières de aultres baghes corne kain- 
nes de or et aultres joyaulx , que les Brughclins a voient 
avoccq eulx pour monstrer leur vanité et pompe, 
corne ils ont accoustumé faire dessus toutes les villes 
de Flandres, quy est signe de grand follye et a follye 
leur tourna. Mais par ce poront les intelligens apren- 
dre que la gloire de l'home gist trop plus en œuvres 
de vertus qu'en rices veslemens, et que loutte ricesse 
est vaine se elle ne est employée au gré de celluy 
dont elle vient. 

Le dimamce vingtiesme du dit moys se passa sans 
faire ne advenir aulcunc chose touchant la guerre 
dont on doibve foire mémoire par escript, au moins 
que venist a congnoissance par veue ne oye de home 
de crédance, tant de la ville de Tournay corne des 
villages de Penviron. 

Le lundy vingt et uniesrne du dit moys , vindrent nou- 
velles en la ville de Tournay que les Bourguegnons 
faisoient grans griefs et horribles et oppressions aux 
laboureurs et paysans de Rongy, de Wez et de la 
entour, pour laquelle chose grand nombre de la gar- 
nison yssit de la ville environ quatre heures du matin 
pour résister aux dits adversaires, mais ils étoient 
partis avant que ils y peussent venir. Lors poussèrent 
oultre et allèrent devant la ville de Orchies, dont les 
Bourguegnons ung peu devant avoient ars une partie, 
et ou ils trouvèrent gens de deffence quy leur rera- 
sèrent le entrée. De la quelle chose courouchiés, ils 
assaillirent la dite ville et la prindrent par force, et 
eulx entrez en ycelle tuèrent ceulx quy avoient résisté 

a eulx, puis pillèrent la ville et ardirent les maisons 
quy des feu des Bourguegnons estoient escappées , et 
revindrent en la ville rapportans grand butin. Che 
meisme jour aultres Franchois de la garnison de Tour- 
naypar le enhàfte de ung leur prisonnier de Haynault, 
leur disant que ils les menroient ou ils trouveroient 
grand gaignage, allèrent avoecq luy et en sa conduite, 
lequel les mena envers Celle, Wadripont et Velaine 
en mendre nombre de chinquante, affin d'avoir plus 
grand gaignage. Et eulx venus en ce quartier, trou- 
vèrent aulcunes embusques jecttées sups eulx, dont ils 
escappèrent de ung grand péril. Et envers Wautripont 
estoient plusieurs assamblez de ceulx du pays en 
grand force et résistance, et tant que finablement les 
Franchois y perdirent wit bons cevaux et y eult plu- 
sieurs de eulx navrez et blechiez sans mort. Et di- 
soient aulcuns quy avoient estet en ceste compaignie 
que se nul de eulx ne eust sceu le chemin ja home 
n'en fust retourné , et non obstant que ils eussent 
ceste malle adventure par leur simplesce et avarice, 
se ramenèrent ils aulcuns prisonniers et rapportèrent 
du butin, mais les wit chevaulx que ils perdirent 
valloient beaucoup mieulx que leur gaignage. 

Le mardy vingt deuxiesme du dit moys, et jour 
de la Magdelaine, le pays de entour Tournay fust tenu 
paisible, car les gens d'armes tant de ung costé corne 
de aultre ne se meurent. 

VI. 

Des grande* moqueries diètes aux Franchois au pays 
E£de Halnau qui chler leur Tendirent 5 et de plusieurs 
aultres choses (tS-Sl Juillet). 

e merquedy vingt troisième du dit moys, 
ÎP il * e ^g 116111 * de M °y et tous les aultres 
¥ $8 cappitaines et gens de guerre franchois 
" |g quy estaient en Tournay, excepté Franchois 
(£y§§§*§§§*4^ de la Sauvagière, quy encore n'estoit garis 
de sa blechure que il eult a la mort du duc de 
Gueldres, se partirent environ deux heures du matin, 
et avoecq eulx de quatre a chinq cent piétons, tous 
de la ville, et allèrent a Velaine, a Celle, a Escanafle, 
a Anseroel et aultres villages en Haynault , et eulx 
venus au pont a Rone trouvèrent une petite résistence, 
qui gaires ne dura, de ou ils allèrent a Watrippont 
où ils trouvèrent grand nombre de paysans et forte 
résistance, car ils avoient fait ung fort tranchier et 
bollvars de fortes barrières fermées , et de aultres 
fortifficacions de arbres et de terres. Et ainsi que les 
Franchois approchoient le dit fort, yceulx Hennuyers 
crièrent, par dérision, que ils venissent querre du sel, 
et que ils en auroient assez pour saler les chevaux 
quy lundy avoient esté tuez; voeillans par ce inférer 
que en Tournay estoit faulte de sel. Adont les Fran- 
chois oyant ces paroles, approchèrent plus près seule- 
ment en nombre de trente lances ou environ, allans 
devant en la conduicte de Casteau Bayart, de Pierre 
de Maubert. Hais les piétons de Tournay se advenchè- 
rent avoecq eulx qui envaïrent la barrière et tost la 
rompirent. A cest assault tant des dits piétons corne 

M^M. T. II. 13. 

des Franchois se deffendirent cculx du pays, et fort 
par traits et aultrement, eulx portant vaillaraent quel- 
que petit espace, mais ne purent longhement soustenir 
la force des Franchois qui les approchèrent et assail- 
lirent en trop plus grande puissance et entrèrent en 
leur fort. Sy se misrent en fuite et prindrent les bois 
ou les dits Franchois ne les pouvoient sieuvre a che- 
val, laquelle fuicte encomenchiée aulcunes de leurs 
femmes quy illecq estoient en grand nombre les blas- 
moient de leur fuicte leur voeillans rendre corraige de 
eulx deffendre vaillamment : mais ce fut en vain, car 
ils ne cessèrent fuyr en toute desordonnance, les Fran- 
chois les poursievans et occisans jusques a l'entrée ès 
bois. Et néantmoings les aulcuns' de yceulx fuyans et 
se voyans de sy près poursieuvis se retournèrent et 
tuèrent de leurs picques aulcuns chevaulx des Franchois 
et plusieurs se lanchièrent ès viviers et estangs de 
yaue et illec trayant tout ce que ils avoient de traits. 
Et après ce tirèrent aulcunes flesches que ils avoient 
en leurs corps du trait des Franchois et les trayrent 
après eulx desquels avec de aultres ils bleschièrent et 
navrèrent plusieurs de eulx et de leurs chevaux. Mais 
en la parfin, la desconfiture tourna sups les Haynuyers 
des quels plus de cent mourrurent. Et en y eult vingt 
pris avoecq ung grand pignon de deux coulleurs a 
une grande croix de Saint Andrieu quy la meisme jour- 
née fut mis en la chapelle de la paroisse de Nostre 
Dame de Tournay. Et après celle victoire les Franchois 
se commencèrent mettre au retour ramenans grand 
butin avoecq les dits paysans tant de bestes corne de 
grand nombre de toutes baghes. Et eulx retournans 
ardirent plusieurs maisons par les villages de Haynau 
ou ils passoient. Et ja soit ce que les Franchois ne se 

partissans de Tournay jusques a deux heures après 
myenuyt tôuttes Vôyes avoit on oyt sonner par les villa- 
ges envers Velaine dès onze heures du soir quy povoit 
donner a entendre que leur venue estoit sceue au dit 
pays. Ce meisme jour devant disner Henry de la Salle 
et Pierot Hovine dont dessus est parlé vindrent environ 
eulx trente a Wcz, a Guignyes et jusques a Prangières 
quy est bien près de Tournay , et prindrent et en- 
menèrent avoecq eulx tout ce que ils trouvèrent de 
homes et de bestes et navrèrent plusieurs femes quy 
messonnoient les biens et labeurs des champs. 

Le jeudy vingt quatrième du dit moys, ne fu faicte 
chose entour Tournay dont on doibve ou puist faire 
mémoire par escript tant de ung costé come de aultre. 

le vendredy vingt cinquième du dit moys y et jour Saint 
Jacques et Saint Cristofle au matin , Pierotin Hovine 
et Henri de la Salle, avoecq aultres robeurs et pil- 
lars de Lille vindrent a Orque, quy estpovoir de Tour- 
nay, et prindrent et ramenèrent avoecq eulx les 
vacques et jumens dudit village. Auquel lieu les Fran- 
chois montés à cheval coururent, mais ce fut trop 
tart, car il estoient ja partis et eslongniés loing avoecq 
leur proye. Ce meisme jour del après disner, aulcuns 
compaignons de guerre , tant de la garnison come des 
manans de Tournay, allèrent a l'esbat envers Lannoy, 
où ils trouvèrent aultres compaignons de guerre de party 
contraire qui se misrent a deffense contre eulx, 
desquels ils en tuèrent deux et en prindrent six et 
cnmenèrent en Tournay avoecq le cheval de Pun des 
occis ; entre lesquels prisonniers estoit ung nomé 
Hacquin Vanne veslut He blanc et de rouge come 

estoit la parure du Roy. Ycelluy pcrchiet de une 
javeline tout oultre le cuisse, duquel eop il estoit fort 
essonné et afoebly. 

Le samedi vingt sixième du dit moys, devant jour 
poindant, une compaignie de ceulx de la garnison 
de Tournay se transporta en Haynaut envers Briffoel, 
Chièvres et Ath, querrans adventure sans en guerre 
trouver. Mais eulx venant devant Ath, aulcuns sal- 
lirent de la ville de piet avoecq deux sans plus de 
cheval lesquels deux se moustrans vaillant se misrent 
devant les piétons et coururent devant les Franchois, 
mais tost furent abatus de leurs chevaux et occis sur 
le camp, et les dits piétons voyant ce retournèrent en 
la ville. A donc se partirent les Franchois et revindrent 
en Tournay, ramenant aulcuns prisonniers des villages 
et apportans ce que ils trouvèrent de butin en leur 
voye. Ce meisme jour revindrent de devers le Roy les 
députez de la ville de Tournay qui se estoient partis 
de icelle le vendredy dix witiesme de ce moys et 
avoient laissié le Roy en la cité de Arras, auquel ils 
avoient présentet les quatorze mille livres tournois que 
la ville de Tournay luy avoit envoyé ; et luy avoient 
renconstré les dangiers, indigence et nécessitez ou la 
dite ville estoit en plusieurs fâchons, tant du deffault 
de vivres corne de oppressions et advironnemens des 
adversaires du royaulme et de ladite ville, requerans 
humblement sups tout sa bonne pourvision. Tout ce 
que oy, le Roy les rechut bénignement et déclarans 
le peuple de Tournay sups tous estre en sa grasce, 
leur promist en brief bonne provision en leur accor- 
dans toutes leurs requestes, et comandant oultre que 
ilz demandassent quelque aultrc chose telle que avoir 

voulroyent ils leur ottroyroit. Et leur furent aulcunes 
choses accordées dont icy n'est faicte mencion. Après 
et sups ce les dits députés retournèrent et revindrcnt 
en la ville bien joyeulx de la bonne grasce du Roy, 
leur seigneur et mestre, et plains de bonne espérance 
de estre briesfvement deschargiez des dangiers quy les 
pressoient. 

Le dimance vingt septiesme du dit mot/*, au matin, 
vindrent en Tournay cent nouvelles lances bien four- 
nyes de gens de guerre armées et habillées de tous 
poings corne ils appartient, mais ils ne furent logiés 
prestement en la ville et se logièrent es fourbours de 
le Val, hors le porte Goqriel. De laquelle armée et 
compagnie estoit cappitaine le seigneur de Lille, mais 
il estoit demouré mallade à Amiens, et les conduissoit 
Jehan Leblon, son lieutenant. 

. Le Lundy vingt huitiesme du dit tnoys, ceulx de 
l'église cathédralle de Tournay, advertis que le Roy 
avoit délibéré d'aller en armes et envoyer son armée 
briefvement contre les Flamands quy se tenoient en 
grand nombre sups les frontières de Laiens, en la 
place et lieu que oudit le noef fossé, ou en flamencq 
de nieve deigne, firent ung très excellent sermon et 
procession généralle en grant solempnité, affin de prier 
Dieu pour la bonne prospérité du Roy. A laquelle 
pourcession furent les abbés de Saint Nicollay desprez 
et de Saint Martin. La meisme journée et matinée la 
dicte pourcession faicte, incontinent fustung mandement 
du Roy publyet aulx bretesques de la ville contenant 
affin de vivre et estre en amour et ung en ensamble, 
en la ville sans discorde ou discension, le Roy deffen- 

dant sups la hàrt a ses gens de guerre que ils ne 
preissent de faict et de débat aulx manans et habitans 
d'icelle ville, ne pareillement les manans et habitans 
aulx gens de guerre , et se question sourdoit entre 
eulx , qu'ils s'en tirassent en justice. Et constituent le 
Roy le seigneur de Moy son lieutenant juge quand 
aux gens d'armes, auquel il voulloit de tous poings 
estre obéy et pareillement le prevost de Tournay quant 
aulx manans. En ce jour aussy furent vues aultres 
lettres du Roy publiées soubs la porte de la court de 
Fevesque de Tournay , par lesquelles lettres, pour 
aulcunes causes en ycelles contenues, le Roy déclaroit 
maistre Ferry de Clugny, soy disant evesque de Tour- 
nay, estre inhabille et incapable a exercer la dite pré- 
latùre en constituant et ordonnant au gouvernement 
et régisme du temporel d'ycelle maistre Simon de 
Luxembourg, prevost de Saint-Omer et de Aire, -et ly 
donant pooir de faire tout ce que ledit mestre Ferry 
eult peu faire et deu faire se il n'eust fourfait, etc. 
Ainsy voit on cescun avoir son règne nom perpétuel 
en ce monde, car de jour a aultre la fortune de 
l'home se change selon le terme que Dieu luy a 
donné et ordonné et non plus avant. 

Le mardy vingt neuviesme du dit moys, environ 
quarante compaignons de la ville de Tournay et du 
bailliage allèrent de pied en Haynault pour trouver 
adventure, corne ils firent, car eulx venus a Vclainc 
se départirent les uns d'un leez, les aultres de Faultre 
en diverses maisons et quartiers; le ung desquels par- 
tis ehergans deux carettes de blet, mieulx de cin- 
quante paysans survindrent et les assallirent, cl ils se 
misrent a bonne dcfïence, eulx fortiffians de leur car- 

roy, tellement que les Haynuycrs ny conquesterent 
riens, et se retirèrent ès bois ou ils trouvèrent noef 
compaignons de Tournay desquels ils occirent les wit 
et ly aultre se sauva et escapa. Ce meisme jour après 
le heure de soupper, aulcuns compagnons accompaigné 
de la compaigniç du seigneur de Lille estant allés a 
l'csbat envers Camphain, et ayant tué chinq homes 
Bourguegnons de la garnison de Lille, revindrent en 
Tournay amenans trois prisonniers de la dite garnison, 
le ung estant armé au blanc de hault en bas. 

Le merquedy trentiesme du dit moys, aulcuns de la 
compaignye de messire Meurisse du Mené allèrent en 
Haynault, où ils trouvèrent des gens du seigneur de 
Ligne montez et armez a l'avantage, auquel rencontre 
en y eult de mors et de blechiés d'un costé et de aultre , 
et y perdirent les Franchois aulcuns bons chevaulx, et 
culx revenans en. Tournay amenèrent grand nombre 
de paysans du pays et butin largement. 

Le jeudy darenier du dit moys, la plus part de la 
garnison de Tournay alla a Torcoing , quy est ung 
grand village a deux lieues de Tournay, et les gens 
du pays avoient grandement fortiffiet la place et y 
demouroient come en seure forteresse, et néantmoings 
les Franchois les envayrent et prindrent par force puis 
la pillèrent et ardirent la pluspart des masons et en 
ramenèrent grand nombre de prisonniers et largement 
de tout butin et espéciallcment de draps, car on usoit 
fort de draperye audit village, et come la pluspart 
des Franchois fussent rentrez en la ville de Tournay 
et que aulcuns piétons et gens de ceval venoient der- 
rière sans ordonnance et en petit nombre, aulcuns de 

ceulx de la garnison de Lille vindrent et tappèrent 
en eulx et en occirent et prindrent mais non gaires. 

VIL 

De la destruction par feu des Tilles et abbaye de Saint 
Amant. De la victoire obtenue du Roy au noef fosset. 
De la décapltaelon d'un adversaire, dont la tleste fut 
posée a la porte Sainte Fontaine; et de la mort 
de messlre Jacques d'Armante, duc de Nemours. 

(l."-4 août). 



AOUST MIL QUATRE CENT SOIXANTE ET DIX SEPT. 



(fy§§§§§§§§<fy e vendrcdy premier jour d'aowt et fieste 

II II ^ e ^ a ' nt ^ erre ^ u an soixante dix et 

|| V II sept , rut plus pleurable et lamentable 
§8 pour la ville de Tournay que loable, car 

(fy^§§§§<fy Franchois de la Sauvagière et Jehan le 
Beauvoisien se partirent de la dite ville pouï aller 
devers le Roy , lesquels messire Meurisse convoya par 
le chemin envers Douay. Et yceulx allans en telle ma- 
nière, ceulx de Vallenchiennes advertis de ce parte- 
ment et allés avoecq la garnison de Saint Amant, la 
plupart estoit audit voyage, vindrent en grand force 
de gens tant de leurs garnisons , que de piet que de 
ceval , come de la ville , audit lieu de Saint Amand, 
et eulx illecq venus par l'assault que ils firent a la 
ville de engiens a pouldre et aultres artilleryes dont 
estoient fort garnis, gaignèrent la place et la pillèrent 
et tuèrent ou prindrent tous ceulx que ils trouvèrent 
en la ville. Les nouvelles de cest assault furent appor- 
tées au seigneur de Moy quy ce jour estoit demouré 
en Tournay, quy tantost monta a ceval avoecq son 
armée pour aller au secours de la dite ville ; mais 

les Bourguegnons sachant Jeur venue, incontinent bou^ 
tèrent le feu en toutte la dite ville, comenchant du 
lez devers Tournay, et se saulvèrent a l'aultre leez 
oultre la rivière vers les bois , et rompirent le pont 
del Escarpe, a l'occasion duquel feu et pont rompu, 
les Franchois ne se peulrent assambler a eulx et te* 
tournèrent a leur logis. Àulcun petit nombre de crane- 
quiniers et des religieux de l'abbeye se estoient sauvez 
au fort de ycelle quy estoit très forte place. Mais les 
maisons esprinses en grandes flammes dont la calJeur 
estoit aspre et près de yllecq , les constraindy en yssir 
en saulvant plusieurs joyaulx del église quy le meisme 
jour au soir furent portez en Tournay. Auquel soir 
toutte la dite abbeye et église fut arse, sans ce que 
on sceut proprement se ce fut par la calleur du dit 
feu des maisons ou par feu bouté de aulcuns Bour- 
guegnons. — Donc ceste notable, rice, forte et puis* 
santé abbeye de Saint Âmand, de la fondacion du bon 
Roy Dagobert, fut arse, touttes les belles et rices clo- 
ques arses, et fondues les belles orghes , et réparacions 
de Péglise anullées par feu avoecq tous aultres hauts 
et somptueux édifices de ycelle. Et puelt bien estre 
dit et escript que en ceste vesprée et nuytye fut arse 
la plus belle et la plus noble abbeye qui fust entre 
les rivières de Sayne et du Rin, a laquelle abbeye ap- 
partenoit la ville de Saint Amant quy estoit de son 
contenu le ung des bons passages en tamps de paix 
qui soit ou feust a cent lieues a la ronde. Furent 
aussy ars les fermes, arches et escrins ou estoient les 
lettres, Chartres et chirographes des fondations, douaires, 
dons, previléges et francises de l'abbeye et de la ville, 
avoecq les escrips de la loy des homes féodaux et 
escevins de ycelle, tant et tout ce qui touchoit tant la 

chose publicque corne les habitons particuliers de la 
ville et de toute la terre de Saint Amant. 

Le samedy deusiesme dudit mot/«, messire Meurice 
du Mène, avoecq sa compaignie, ala a Frasne lez Buse- 
nau et a Saint Sauveur, ou il fist brusler plusieurs 
maisons et aulcuns mollins a vent, et il retournant en 
la ville, ses gens amenèrent grand multitude de pri- 
soniers et merveilleux butin. En ceste journée, environ 
midy , vint en Tournay, par saulf conduit, le seigneur 
de Lannoy pour communiquer avoecq les seigneurs de 
France et trouver aulcun bon traittiet, se possible 
estoit. Et fust logié en le ostel maistre Jehan de 
Manuyt, canone de Tournay. — En la nuytye de ce 
jour, environ myenuyt, le escargaite du belfroy son- 
nant sa trompette et seignefiant les Bourguegnons venir 
de envers le mont Saint Audebert, plusieurs manans 
de la ville de Tournay se levèrent et misrent lumière 
a leurs fenestres; se leva aussy le seigneur de Moy 
et monta a cheval avoecq son armée, mais en fin fut 
sceu que il n'y avoit aultre chose que plusieurs pay- 
sans quy se tenans ès bois avoient alumé du feu pour 
eulx cauffer, sy se recoucha ccscun sans plus penser 
a la trompette. 

Le dimance troisième du dit moy s, vindrent nouvelles 
en Tournay que le Roy avoit eu victoire avoecq son 
armée au noef fossé contre les Flamens, et en rué 
jus grand nombre. Ce meisme jour, vers le soir, 
furent aultres nouvelles apportées, c'est assavoir que 
les Bourguegnons avoient occis et prins aulcuns de 
Tournay et de Mortaigne en la ville de Saint Amant 
et fait plusieurs aultres maulx. 

Le lundy quatriesme dudit moys, entre wit et noef 
heures du matin , se partirent de Tournay tous les capi- 
taines et la plupart de la garnison et tirèrent vers Saint 
Amant qui estoit arse et brûlée, corne dessus est dit, et 
eulx passans oultre allèrent a Marchiennes, a Landas 
et a plusieurs aultres villages tenans party contraire, 
desquels ils ardirent plusieurs maisons sans trouver guère 
de résistance , synon de aulcuns paysans qui se estoient 
fortifyés a Marchiennes , mais ils ne durèrent guère et 
furent tous prins et la place pillée. Et tous ces voyages 
faits, les Franchois ramenans leurs prisonniers et butin 
rentrèrent en la ville sy tart que les candeilles estoient 
ja allumées. — Che meisme jour, environ noef heures 
du matin, par la sentence du lieutenant du prevost 
des mareschaulx de Franee, fust décapité sur ung hourt 
en plaint marciet de Tournay, Ostelard des Frasnes, 
cousin germain a Jacot des Frasnes , aussy décapité le 
xv. • de juillet précédent, pour ce que le dit Ostelard 
avoit fausset son serment avoecq son dit cousin, et 
fust sa tieste mise a la porte Saincte Fontaine sur 
une broque de fer. Et en ce meisme jour, corne depuis 
fut sceu, fut décapité en la ville de Paris messire 
Jacques d'Armagnac, duc de Nemours, et sa condam- 
nation et sentence prononchye en parlement par messire 
Pierre d'Orville, chevalier, chancelier de France, en 
la présence de monseigneur de Beaujeu, lieutenant du 
Roy en ceste partye. Dont affin que ceulx quy ne ont 
oy les causes de la mort du dit messire Jacques les 
sachent et congnoissent, ja soit ce que elles ne ser- 
vent a ma matère, ay icy transcript le arrest et 
condampnacion prononchye par le dessus dit chance* 
lier, en la fourme et manière que il s'cnsicult : 

f Le arrest du duc de Nemours. 

« Et premièrement, pour montrer la grande affection et 
amour que le Roy, nostre souverain seigneur, avoit aux 
prédécesseurs ducs de Nemours, et pour les exalter et 
eslever plus hault, le Roy les a faits ducs ou ils ne 
estoient que contes, car la ducé de Nemours ne estoit 
que conté, laquelle en faveur de yceulx de Nemours 
le Roy a faite ducé, et eulx ducs et pers de France. 

»I. — Item. Et pour ce que ledit duc de Nemours 
avoit aultrefois mesprins et fourfait al encontre du 
Roy nostre dit seigneur, le Roy luy donna abollicion 
et luy fist jurer sur la couronne de Nostre Seigneur 
Jesus-Christ et sur le clou et sur la vraye croix et 
aultres choses de la passion de Nostre Seigneur Jesus- 
Christ, estant en la sainte chapelle du Pallais, que 
jamais ne feroit ne souffriroit faire cose quy fust pré- 
judiciable au Roy ne a la chose publique, et ainsy le jura. 

m II. — Item. Et néantmoins le dit duc de Nemours 
et messire Loys de Luxembourg, alors connestable de 
France, estoient aliez cnsamblc et estoient eulx deux 
les principaux moyens pour prendre et saisir le Roy 
et monsieur le Delfin au collet et les mettre en une 
forte place, ou les envoyer hors du Royaulme. 

» III. — Item. Et après que monsieur de Guienne 
s'en fust allé en Bretaigne, le dit duc de Nemours 
manda au dit duc de Guienne par le cappelain de ung 
nommé Bouchiquault, lequel fut habillé en guise de 
cordellier et alla en Bretaigne porter les lectres de 
crédence du dit duc de Nemours audit duc de Guienne, 
lesquelles lettres contenoient que le dit duc de Nemours 
estoit tout au commandement du dit duc de Guienne, 
et corps et biens. 

» IIU. — Item. Et depuis le dit duc de Guicnne 
manda par unes lettres au dit duc de Nemours que il 
luy prioit que secrètement il fist assemblée de gens 
d'armes, et que luy et le duc de Bretaigne vendroient ' 
a grande armée contre le Roy, et que ils estoient seurs 
que le duc de Bourgogne vendroit de aultre costé a 
tout son ost, et que il fust prest, ce que il fist, et 
que se ils pouvoient prendre le Roy, que ils dépar- 
tiraient le gasteau. 

» V. — Item. Et après ce les dits ducs de Guienne 
et de Bourgongne, de Bretangnc et de Nemours vin- 
drent par maulvaise conspiracion a rencontre du Roy 
nostre sire, donnans a entendre au peuple que ils ve- 
noient pour le bien publicque , lequel Roy fut cons- 
traint luy retraire en sa bonne ville de Paris, devant 
laquelle les dessus dits ducs misrent le siège, sy 
comme cescun scet. 

VI. — Item. Et pour ce que tous estoient contre le 
Roy, ycelluy fust constraint de baillier audit duc de 
Guyenne la ducé de Normandye, protestant que c'es- 
toit par force, et aussy les lettres sups ce faictes et 
passées en ont esté depuis bruslées et arses par arrest 
de parlement en la salle du palais comme fausses et 
faictes par force, et avoecq ce aulx aultres seigneurs 
et capitaines fust constraint donner grande quantité 
de argent. 

VII. — Item. Et depuis le dist connectable et le dit 
de Nemours ont tousjours persévéré en leur mauvaise 
conspiration, et pour ce que le dit de Nemours man- 
doit des nouvelles au dit connestable du dit duc de 
Guienne, lequel faisoit guerre au Roy pour ce que il 
ne povoit jouir de la ducé de Normandye, pareillement 
le connestable luy rcscripvoit que il mandast seure- 

ment au dit duc de Guienne que il se meist sups 
les champs , et que le dit duc de Bourgongnc 
avoit ung vingt mille archiers et seize cens lances pour 
luy aidier a conquester la dite ducé de Norraandye, 
lequel de Nemours luy manda et avoecq ce que luy 
meisme estait tout prest pour le servir a rencontre du 
Roy, son souverain seigneur. 

» VIII. — Item. Et depuis ledit connestable manda 
au dit de Nemours par ung ladre, que il donnast au 
dit ladre ung office, et que ycelluy ly diroit de 
bouce tout leur fait et conspirations, car le dit con- 
nestable ne osoit envoyer quelques lettres de paour 
que le dit ladre n'en feust trouvé saisy, lequel ladre 
s'en alla depuis a monsieur de Guienne et porta les 
lettres au dit duc de Nemours, et en ce tamps pen- 
dant le dit duc de Guienne termina vye par mort, 
par quoy touttes leurs maulvaises conspirations et en- 
treprinses furent rompues. Or est-il ainsy que après 
que tout fut ehangiet et que la dite ducé de Normendye 
fut retourné au Roy, corne il appartenoit, le Roy 
usant de clémence et miséricorde, donna de recief aboi- 
licions au dit duc de Nemours, et fist le dit duc de 
Nemours serment au Roy corne il avoit fait par avant 
sups la vraye croix et sur le brach saint Leu , en la 
présence de six notaires apostolicques , et six aultres 
notaires royaulx, que jamais ne feroit ne conspireroit 
cose quy feust préjudiciable au Roy ne a la chose 
publicque. Et avoecq ce renonchoit le dit duc de 
Nemours a touttes abollicions au cas que il feist ja- 
mais choses contre le Roy ne la chose publicque et 
valloit estre pugny corne un tel cas appartient et 
corne traître «t parjure sans avoir jamais miséricorde. 

» IX. — Et néantmoings depuis la guerre meue 

entre le Roy nostre sire et le comte d'Armagnac, Je 
dit duc de Nemours persévérant en son obstinée et 
maldite vollenté, manda au dit conte d'Armagnac, 
que l'armée du Roy venoit contre luy et que il se 
meist sups les camps et assamblast le plus de gens 
d'armes que il poroitet que tandis il feroit retarder les gens 
du Roy et que luy meismes luy aideroit secrètement. 

» X. — Item. Et depuis le dît duc de Nemours a 
plusieurs fois mandé au dit duc de Bourgongne par le 
dit ladre que il estoit tout a son commandement de 
corps et de finance , et que se il volloit mener guerre 
au Roy, que lui et le comte d'Armagnac garderoient 
que l'argent et les gens du pays de Langhedoc ne 
passeroient point. Lequel duc de Bourgongne manda 
au dit duc de Nemours que se il povoit prendre le Roy 
et monsieur le Delphin, que il aroit la ville de Paris 
et l'isle de France pour sa part, et que monsieur le 
Delphin seroit baillié en garde a monsieur de Broce, 
et que le Roy seroit mis en quelque forte place ou 
transporté hors du Royaulme. 

» XI. — Item. Avoecq ce dit et confesse le dit duc 
de Nemours que il estoit consentant que les cappitai- 
nesdu Roy fussent tous déposez, et que on en meist 
des aultres en leurs places et a leurs postes. — 
Par quoy appert clèrement le dit duc de Nemours estrc 
parjure et réputé faulx et traytre. Pour les quelles 
choses et aultres plus a plein déclarées au dit pro- 
cès, par grande et meure délibéracion du conseil, et 
par l'arrest de la court de parlement, le dit messire 
Jacques d'Armagnac a esté déclairé criminel et avoir 
comis criesme de lieze maiesté, et condemné a avoir la 
tieste trenchiée sur ung escafault, et tous ses biens 
confisqués au Roy, etc. » 

De la décapitation 4e deux adrerMlrea dent les tleaten 
furent posée* a la perte Ceuuerfel. De la Tenue 4e 
mestre Plere Boquart et de Jehan Du Fay en Ttar- 
nay. D'an reloge il es Francheift a Harlebeeque et 
Ceurtray, en moult galguèrent. ■* bonne rlctelre 
obtenue de* FraneheU empreo Mortalgne. Dn Jour des 
noepeea du due d'Aultrlee et de plusieurs aultrea chose», 
(ft août* oept.). 

4^S2£<fy e tnardy chinquiesme du dit rwoys, ung 
|| Il peu après dix heures du matin, furent 
|3 ¥ Il décapités en plein marchiet de Tournay 
2§ par la sentence du lieutenant du prevost 

4y**S?£«v^y des ma réseaux, deux compaignons quy le 
jour précédent avoient estet prins a Wes, avoecq dix 
aultres foeillars, par les paysans du dit lieu, le ung 
desquels estoit natif de Nomaing et soubz nomme 
Wauquet, et estoit son père et un sien frère tenans 
prisons en Tournay come gens de guerre, et l'aultre 
estoit dit Legros , ayant ses parens demourans en Tour- 
nay. Le cas pour quoy ils moururent estoit pareil a 
celluy de Jacot et Ostelard des Frasnes , c'est assavoir 
pour avoir faulsé leur serment contre le Roy ; et 
furent les tiestes de ces deux mises sur broques de 
fer k la porte Goqueriel. Et ung aultre, incontinent 
après, nommé Chariot des Ruielles, fust par le dit 
lieutenant mené emprès le Pont a Rieu, et illecq 
pendu a ung arbre, pour ce que après plusieurs 
maléfices par luy comis et pour lesquels il avoit estet 
banni, s'estoit mis au service du dit lieutenant du 
prevost et porté la croix droicte , laquelle depuis 
il tira jus et se rendit Bourguegnon. 

Le merquedy siziesme du dit moys se passa sans ce 
que chose fust faicte au quartier de Tournay dont mé- 
moire doibve estre faicte ne mise par escript. 

Le joedy septiesme du dit moys , une bonne compai- 
gnie de la garnison de Tournay alla en plusieurs vil- 
laiges envers Courtray, dont ils ramenèrent en la dite 
ville grand quantité de butin et vingt trois prisonniers 
paysans. 

Le vendredy tvitiesme du dit moys, a l'heure de 
midy, se partirent de Tournay le seigneur de Moy 
et aultres capitaines, et corne tous les homes de guerre 
de la garnison de ycelle, tant par la porte Sainte 
Fontaine corne par la porte Coqueriel, menans avoecq 
eulx six serpentines de la conqueste de Espierre, et 
trois ou quatre quarrées de aultres habillements et es- 
quielles, et allèrent au castiel de la Roy ère. Et eulx 
venus illecq, ne y conquestèrent guères, ja soit ce 
que il n'y eult audit castiel que aulcun petit nombre 
de paysans quy se deffendoient plus fort a l'adve- 
nant que on ne les assaly, dont plusieurs quy se 
hastèrent d'approchier et volloir dreschier les esquielles 
quy estoient trop courtes, furent bléchiés, et griefve- 
ment navrez de pierres et de traits par les dits pay- 
sans. Après laquelle envahye faicte, et une moye de 
laigne assés près de illecq arse, et aulcunes maisons 
esprises, les dits gens d'armes retournèrent en Tour- 
nay. Che meisme jour, environ quatre heures de l'après 
disner, vindrent en Tournay maistre Pierre Bochart 
et Jehan du Fay, conseillers et ambassadeurs de la 
dampysielle de Flandres pour parler de bon traictier 
avoecq les seigneurs de France, quy estoient en la 

dite ville, et furent logiés ès maisons Jehan Culs- 
broucq, chantre, et Thierry de Lesdernay, archidiaque 
de Gand et eanones en l'église de Tournay, mais 
riens ne fut fait par yceulx, au moins quy venist a 
cognoissanee. 

Le samedy noesviesme du dit moys, ne fut chose 
faicte quy soit a escripre, fors que aulcuns de la 
garnison allèrent au fouraige envers les bois de Breuse 
quy point tous ne revindrent, car les Bourguegnons 
quy se tenoient ès bois en prindrent et navrèrent 
jusques a wit ou dix. 

Le dimance diziesme du dit moys , ne fust riens 
fait toucl^nt la guerre au quartier de Tournay, mais 
ce jour au soir retournèrent de Therouenne ou le 
Roy estoit, le mestre d'hostel du Trésorier de France 
et aultres quy, le mardy précédent, y avoient esté en- 
voyés touchant le traictiet dont on avoit parlé avoecq 
les ambassadeurs de Flandres et avoient esté très ru- 
dement traictiés a Lille en passant, en la haynne du 
Roy. 

Le lundy onziesme du dit moys passa sans fait de 
guerre ne d'un costé ne de aultre, quy venist a co- 
gnoissanee pour en flaire mémoire par escripture. 

Le mardy douziesme du dit moys, au matin, se 
partit la plus part de la garnison de Tournay, et tira 
vers Harlcbccque, laquelle ils pillèrent et ardirent. Et 
aulcuns d'iceulx allèrent courre devant Courtray, de 
laquelle ville yssirent aulcuns homes de armes sups 
eulx, mais ils les reboutèrent et en occlurent plusieurs 

et en prindrent aussy et amenèrent en Tournay avoecq 
plus de cent aultres prisonniers paysans dont les 
aulcuns se estoient rebellez. Trouvèrent aussy les dits 
Franchois et amenèrent en Tournay trois quarrées de 
sel et de moulles, sups le ung desquels cars avoit 
aussy de trois a quatre mille lyons ou la valleur en 
'aultre or, et que messire Jehan de Luxembourcq devoit 
conduire pour payer les gens d'armes que la damoy- 
sielle de Flandres avoit a Gourtray et a Lille, mais 
le dit de Luxcmbourq estoit devant, pour quoy il 
ne fut point trouvé. Ce meisme jour, au soupper, fut 
faicte et tenue la fieste du Roy en grand estât, ainsy 
que tous les ans avoit acoustumé, sans touttes voyes 
juer de personnages ; auquel souper furent tous les 
clairons et trompettes de monsieur l'admirai et des 
aultres capitaines, dont le son estoit joyeulx et mélo- 
dyeux, en la halle des Doyens. 

Le merquedy treiziesme du dit moys, les cappitaines 
de Tournay advertis que les Bourguegnons de Gondet 
et de Vallenchiennes estoient venus en grand force 
pour faire grief aulx gens d'armes de la garnison de 
Mortaigne, montèrent a cheval avoecq leurs armes. Et 
ceulx de Mortaigne, avertis de leur venue et secours, 
yssirent du dit lieu, faindans approchier et envahir 
les dits Bourguegnons pour les tenir illecq tant que 
les dits cappitaines venissent; lesquels yssus de Tour- 
nay et venus emprès de Mortaigne, trouvèrent les deux 
parties corne sups le point de férir les ungs sups les 
aultres, car les Bourguegnons quy estoient grand nom* 
bre et cuidans seullement avoir affaire a environ 
soixante homes commenchoient fort a approchier ceulx 
du dit Mortaigne, que le plus que ils pouvoient retar- 



Digitized by Google 



«8 446 8* 



doiçnt la chose, mais quand ils apperchurent le ap- 
parence des dits Franchois qui venoient, ils se comen- 
cèrent a mettre en point de comenchier bataille. Et 
ainsy furent les dits Bourguegnons envahis, trouvant 
sups eulx plus grand nombre sans comparaison que 
ils ne pensoient, et furent mis en desroy. Et la fut 
occhis le propre cappitaine de Condet, quy estoit très 
vaillant homme et environ deux cens aultres avoecq luy, 
dont la pluspart estoient allemands de la garnison du 
dit Condet et de Vallenchiennes , et tous les aultres 
tournèrent en fuite, excepté les prisonniers dont les 
dits Franchois amenèrent grand nombre en Tournay, 
et aussy en furent menez en Mortaigne. Et ceste 
victoire ainsy eue, ils retournèrent en Tournay appor- 
tant une belle banière de soye blance sups laquelle estoit 
escript en lettres d'or leal voulloir, laquelle banière 
ils portèrent en l'église cathédrale, et le présentèrent 
et misrent devant le ymage de Nostre Dame, a trom- 
pettes et clarons sonnans, en grande joye et so- 
lempnité. A ceste meslée perdirent les dits Franchois 
plusieurs chevaulx du trait des haquebutiers que les 
Allemans avoient, mais nuls homes, combien que plu- 
sieurs y furent bleschiez, dont il faut a présumer que 
Dieu les préserva et garda, corne aultre fois avoit fait. 

Le joedy quatorsiesme du dit moys , environ midy , 
Henry de la Salle, accompaignez entour trente hommes 
de Lille bien montez, a l'advantage vint courre jus- 
ques a Orque et encore plus près de Tournay; en 
laquelle course le dit Henry et les siens tuèrent et 
prindrent aulcuns paysans et coustilliers des gens de 
guerre quy estoient allés au fourraige, et aussy quatre 
que hommes d'armes que archiers quy les gardoient. 

Geste course sceue tant par la trompette du gayt corne 
par les affuyans en la ville, les cappitaines et gens 
de guerre hastivement montez a ceval y courrurent 
et avoecq eulx grand nombre de piétons, et fut fait 
très grand effroy en la ville , cuidans que les Bout- 
guegnons fussent en grand multitude , r ce que non , car 
yceulx voyans que ils avoient assez fait, et doultans 
mal advenir sups eulx , se retrahirent a tout leur 
proye, tant que les Franchois perdirent leur payne, 
car ils ne les trouvèrent, combien que ils allassent 
après. 

Le vendredy quinziesme du dit moys et feste de 
FAssumption Nostre Dame y ne fut chose faicte digne 
de mémoire au quartier de Tournay, car tousjours 
les laboureurs des camps, combien que il ne soit 
escript en ceste œuvre, avoient a souffrir de ung costé 
et de aultre. 

Le samedy seiziesme du dit moys, une compaignie 
des gens de la garnison de Tournay alla a Herseàu 
et a Mouscron et la entour, dont ils amenèrent vingt 
quatre prisonniers en la ville. 

Le dimance dix et septiesme du dit moys se passa 
sans faicts de guerre qui venist a connoissance , mais 
seulement a faire vendicion des prisonniers quy avoient 
esté prins le merquedy précédent, emprès Mortaigne. 

Et le lundy dix et wittiesme du dit moys, les 
cappitaines de la garnison de Tournay , advertis que 
les Bourguegnons de la ville de Lille estoient sups les 
champs, sy envoyèrent une partie de leur armée es- 
trader la envers, lesquels allèrent jusques au pont a 

Tressin sans que ils trouvassent personne; et le heure 
de midy venue, retournèrent en la ville. Et tost après 
que ils furent rentrés ens, vindrent environ quarente 
lances des Bourguegnons a Pec, a Ramegnyes et es 
aultres villages du bailliage de Tournésy, ou ils prind- 
rent, rapvirent et enmenèrent tous les laboureurs et 
bestiales que ils trouvèrent; vindrent aussy armés en 
meisme heure, aultres Bourguegnons du leez de Hay- 
nault, c'est assavoir emprès le bois de Breuze, quy 
prindrent et enmenèrent hommes et bestes a leur vol- 
lenté, après lesquelles les Franchois allèrent, mais 
riens ne trouvèrent de ung costé ne de aultre, car 
ils estoient ja loings a toute leur proye, si retournè- 
rent en la ville. 

Et mardy dix et noeviesme du dit moys, une corn- 
paignie de la garnison franchoise alla courre envers 
Orchies araons a la chapelle et Temploeve en Pevele, 
dont ils amenèrent en Tournay vingt et quatre prison- 
niers paysans et grand nombre de bestial. Pareillement 
une aultre brigade de la dite garnison alla a Velaines 
et en aultres villages en Haynault , dont aussy ils 
amenèrent largement prisonniers et bestial. Ce meisme 
jour, comme depuis a esté sceu, furent faictes les 
nopces de Maximilien, duc d'Aultriche et fils de l'Em- 
pereur Frédricq, et de Marie, fille de feu Charles, 
duc de Bourgongne, en la ville de Gant. 

Et merquedy vingtiesme du dit moys, bien matin, 
les gens de guerre de Tournay advertis que les 
Bourguegnons estoient envers Mortaigne, se transpor- 
tèrent la envers, mais n'y trouvèrent ame point, 
adonc les aulcuns retournèrent promtement en la dite 

ville, mais ceuk de la sieule du seigneur de Lille 
passèrent oultre et allèrent jusques a deux lieues près 
de Bouay, et eulx retournant passèrent emprès les 
fossés et barrières de la ville de Lille, de la quelle 
ville furent envoyés après eulx plusieurs pierres de 
canon et de serpantines et grand nombre de plomets 
de cullevrines quy ne les bleichièrent ne grévièrent 
guerres; et ce voyage ainsy faict, ils revindrent au 
soir en la ville de Tournay, amenans mieulx de cent 
prisonniers, entre lesquels estoient aulcuns compaignons 
de guerre qui estoient saillis de Lille en petit nombre. 

Le jeudy vingt et uniesme du dit moys, aulcuns 
de la compaignie du seigneur de Moy et aulcuns de 
la ville de Tournay allèrent en Haynault outre le mont 
Saint Audebert, ou ils prindrent six prisonniers, entre 
lesquels estoit Pierre de Montigny, dit de Hubrye, 
sergent de Haynault. 

Le vendredy vingt et deuziesme du dit moys, une 
partye de la garnison de Tournay alla envers Douay, 
et eulx retournans passèrent emprès les barrières de 
Lille, mais nuls ne sailly dehors; sy retournèrent en 
la dite ville de Tournay, amenant largement bestes et 
butin, mais peu de prisonniers. 

Le samedy vingt et troisiesme du dit moy*, une 
grande compaignie de gens de guerre de Tournay 
allèrent en Haynault jusques emprès la ville de Les- 
synne, et eulx venus illecq trouvèrent plusieurs paysans 
moult révoltés, desquels ils occirent largement et en 
amenèrent plus de cent prisonniers. Ceste meisme 
journée se estoient partys aultres eorapaignons de la 

dite ville et allez en Flandres vers Hersaux, dont ils 
amenèrent trante prisonniers. Che dit jour, retournèrent 
de devers le Roy mestre Loys Sillon et mestre Guil- 
lebert, quy peu devant y avoient esté envoyés par 
les seigneurs de France estans en Tournay, portans 
aulcunes oppinions servans a bon traictiet pour trouver 
cas de guerre, lesquels mestre Loys et Guillebert 
avoient estet prins sups les chemins et menez en la 
ville de Gand, en grand péril de leurs vies. 

Le dimance vingt quatriesme du dit mot/*, au matin, 
deux compaignons allemands, comme par leur langage 
et habit apparoit, vindrent a la porte Sainte Fontaine, 
disant que ils sieuvoient le armée du duc de Lorraine, 
mais pour ce que ils se estoient partis de leur pays 
après les aultres, ils avoient perdu le chemin et leur 
train, et venus en ce lieu sy comme de adventure, 
voeillans toujours servir le Roy, comme ils disoient, 
lesquels furent détenus et mis prisonniers par souspe- 
chon de mal , car on ne congnoissoit leur vollenté et 
corrage. Ce mcisme jour se partoient de Tournay le 
seigneur de Lannoy, mestre Pierre Bogaert et Jehan 
du Fay, embassadeur de la damoisielle de Flandre, et 
tirèrent vers Gand, sans avoir quelques conclusions 
de paix ni de traictiet, mais seullement sups espoir 
de faire en brief aultre assemblée. 

Le lundy vingt cinquiesme du dit moys, et feste de 
Saint Loys, yssirent par la porte Sainte Fontaine 
environ soixante lances de la garnison de Tournay, 
et allèrent a Mouscron de ou ils amenèrent vingt 
chincq prisonniers, desquels les aulcuns estoient armez 
et avoient esté prins par force. En ce meisme jour, 

aulcun estant allé a Maulde en Henault, prindrent et 
amenèrent en Tournay le marissal de la dite ville que 
on disoit l'un des grands robeurs du pays; et aultres 
estant allez envers Lille, prindrent et amenèrent cinq 
prisonniers en ycelle ville de Tournay. 

Le mardy vingt sixiesme du dit moys, ne advint 
chose au quartier de Tournay dont escripture se doibve 
faire, sinon que voix courut par la ville que les 
gens d'armes de Lille estoient sups les champs, mais 
les Fraochois yssus en bon nombre après eulx ne 
trouvèrent riens; si retournèrent tantost. 

Le merquedy vingt septiesme du dit moys, ne fut 
chose faicte digne de mémoire quand a la guerre quy 
venist a cognoissance, sinon meschef aulx laboureux 
en la manière accoustumée. 

Le joedy vingt wittiesme du dit tnoys y environ trois 
heures du matin, se partirent pour aller devers le 
Roy, messire Loys Meurisse du Mené et Pierre de 
Pons, lieutenant de monsieur le admirai de France, 
avoecq leur charge de ccscun cent lances, et avoecq 
yceulx allèrent messire Philippe Pot, seigneur de la 
Roce, et messire Phillebert Boutillard, trésorier de 
France, et aultres tant nobles hommes et bourgeois 
comme marchands de la ville de Tournay, menant 
grande quantité de marchandises par cars en France, 
lesquels le seigneur de Moy et Jehan le Blon condui- 
sirent jusques a deux lieues de Lens en Artois, aussy 
avoecq leur charge cescun de cent lances, lesquels 
deux, c'est assavoir monsieur de Moy et le Blon, retour- 
nèrent sans avoir empeschement , ja soit ce que on 
eust feict courir voix que la garnison de Lille se estoit 

appointyée et mise sups les champs pour eulx faire 
eocombrier. 

.F* vendredi/ vingt noeviesme du dit moys, et feste 
de la décollation de Saint Jehan Baptiste, ne fut faicte 
chose quand a la guerre, sinon que environ quatorze 
piétons de Tournay furent a Taintegnies ou ils trou- 
vèrent des Bourguegnons, desquels ils tuèrent ung et 
amenèrent ung aultre prisonnier. 

Le samedy trentiesme du dit moys , le matin , au 
son de la trompette, montèrent a ceval les gens de 
la garnison de Tournay et allèrent aulx champs en 
diverses partyes, c'est assavoir une partye avoecq la 
garnison de Mortaigne devant Condet, de ou la garnison 
saillit sups eulx et ou environ trente Bourguegnons 
morurent et aulcuns Franchois furent navrez et per- 
dirent aulcuns leurs chevaulx. Une aultre partye alla 
devant Auldenarde et passa devant le castiel de Pethen- 
ghien duquel nul ne sailly, ja soit ce que il y eust 
cent et chinquante hommes en garnison. Tous lesquels 
Franchois retournèrent en la ville de Tournay , ame- 
nans avoecq eulx environ chinquante prisonniers et 
grand nombre de grasses bestes que ils avoient trouvez 
payssans es prés sups la rivière d'Escault; apportant 
aussy grand quantité de plusieurs manières de butin 
et de grands valeurs. Ce jour aussy une compaignie 
de piétons de la ville alla en Henault a Cordes et 
la entour, dont ils amenèrent grande foison de bestes 
et apportèrent largement bure, fromage et aultres biens 
avoecq un grand estendart a ung ymage de Saint 
Jorge, quy ftist mise devant le ymage de Nostre Dame 
en l'église cathédrale de Nostre Dame de Tournay. 

Le dimance trente et uniesme et derrenier jour du 
dit moys se passa sans venir a cognoissance quelque 
chose estre faicte touchant la guerre au quartier de 
Tournay et au bailliage de Tournay, tant de ung costé 
comme de aultre. 

SEPTEMBRE MIL QUATRE CENT SOIXANTE DIX SEPT. 

Le lundy premier jour de septembre du dit an 
LXXVII) ungne compaignye de la garnison de Tournay 
avoecq Sainte Agathe, peu devant cappitaine de Mor- 
taigne, allèrent en Flandre envers Berne et Meschen 
emprès Oudenarde, lesquels en passant dessoulx le 
mont Caulmont furent assaillis par aulcuns Flamands 
et Haynuyers tenant les bois quy guerres ne les gre- 
vèrent, car incontinant les dits Franchois en occircnt 
une partye et les aultres prindrent la fuite es bois 
seloncq leur usage de loing taraps accoustumé, et de 
illecq retournèrent les dits Franchois fort chargiez de 
biens et amenans avoecq eulx aulcuns prisonniers. Ce 
meisme jour aulcuns compaignions de Tournay de petit 
estât, desquels estoient corne les ciefs , ung hantant le 
greyl nomé Barbazan , . ung vivant de la faigue nomé 
Ruidant et ung varlet de taverne nommet Lesclistre, 
allèrent au castiel de le Royère, ou peu devant avoient 
esté corne tous les homes de guerre de la garnison 
de Tournay, sans le conquerre come dessus est dit. 
Et yceulx venus au dit lieu, n'y trouvèrent quelque 
résistance dont ils comenchèrent a démollir le dit 
castiel. Mais le jour leur faillit avant le œuvre parfaite^ 
sy revindreni en la ville; de la quelle victoire et em- 
prinse fut fait ung rondeau dont la teneur s'ensieult: 

Barbasan , Rudant et Lesclistre 
Sont trois notables ciefs de guerre. 
Vive lear nom, vive leur tiltre, 
Barbasan, Rudant et Lesclistre; 
L'un est patron, l'aultre comitre , 
Et le tiers ne craint mer ne terre; 
Barbasan , Rudant et Lesclistre 
Sont trois notables ciefs de guerre. 

Le mardy deuxième du dit moys, une grande com- 
paignye de la garnison de Tournay alla devant Aude- 
narde et jusques a Ileque, et les aulcuns bien une 
lieue plus avant en la ville de Auldenarde, ou es- 
taient alors grand nombre de Flamends retrais du 
pays de la en tour, lesquels sallirent sups les dits 
Franchois; mais leur force ne vailly contre eulx et 
en furent mieulx de chinquante mors ét plusieurs 
prins quy furent amenez en la ville de Tournay au 
retour des dits Franchois avoecque grand nombre de 
bestes et butin de diverses sortes vaillables grand ce- 
vance. Che meisme jour, aulcuns de la garnison de 
Tournay estant allez au fourraige envers Baisieu, Henry 
de la Salle et aultres de la garnison de Lille vindrent 
sups eulx en grande puissance, tuèrent aulcuns des 
Franchois, prindrent et enmenèrent ung home d'armes, 
nommé le Burrier, fort bleschiez en se deffendant 
avoecq quatre archiers et douze coustilliers et tous 
leurs chevaulx. Ce jour aussy vindrent les foeillars 
de Haynault prendre et enmener grand nombre de 
bestes devant Tournay ; mais le lieutenant du seigneur 
de Moy et ses gens quy estoient demourez en la 
ville, montèrent hastivement a ceval et les poursieu- 
virent jusques et emprès Watripont et recouvrèrent 
toutte la proye et prindrent chinq Haynuyers et ame- 
nèrent avoecq eulx. 

Ze merquedy troisième du dit moys, trente piétons 
de la ville de Tournay allans querrir adventure envers 
Esplecin, trouvèrent aultres piétons du party contraire 
quy pareillement querroient adventure, mais eulx ren- 
controns les Bourguegnons eubrent le peur et se 
raisrent a la fuite , des quels nonobstant ce , quatre 
furent prins et menez en Tournay et illecq vendus 
incontinent a bon marchiet. 

Le joedy, quatriesme du dit moys, se passa sans 
quelque acte de guerre venu a congnoissance , mais 
après le heure du souper courut voix en Tournay que 
les Bourguegnons estoient a Marquain, auquel village 
les Franchois allèrent, mais n'y trouvèrent ame, et 
la nuytye procédée jusques entre unze et douze, les 
gaitteurs de la ville sonnèrent leurs cornets et trom- 
pettes de tous costez et dirent que les Bourghegnons ap- 
prochoient fort, pour laquelle chose cescun ou au moins 
la pluspart des manans se levèrent, mais finalement 
plus n'en fust veu, et se retrayèrent les dits adversaires. 

Le vendredy chinquienne du dit moys, quarante 
hommes de cheval et vingt quatre piétons de la gar- 
nison de Lille vindrent a Gamphain et prindrent plu- 
sieurs coustilliers franchois quy estoient illecq allez 
au fourraige, et enmenèrent avoecq yceulx tous leurs 
chevaulx et leurs harnais. Et de illecq vindrent les 
dits adversaires jusques a Chin, ou pareillement ils 
prindrent et rapvirent gens et butin a vollenté, sans y 
trouver quelque empeschement ne résistance. 

Le samedy siziesme du dit moys , environ cent 
lances de France se partirent de Tournay et allèrent 

vers Orchies , a Bouvignies et a l'environ, de ou ils 
amenèrent treize prisonniers et grand bustin de bestial. 

Le dimance septiesme du dit tnoys, ne fut chose 
faicte de ung costé ne de aultre pour prendre plume 
et papier, au moins quy venist a congnoissance, et 
pour ce non est ycy mémoire faicte. 

Le lundy witiesme du dit moys, et feste de ta 
Nativité de la Vierge Marye, ne fust pareillement faicte 
chose quy soit a mémorer , synon que aulcuns Bour- 
guegnons se combatirent a la garnison de Mortaigne 
dont ils bleschièrent aulcuns. 

IX. 

De une* trèTeo publiée* en Tournay $ de lettre» en- 
Toyéee du Roy contenant la paix entre lny et le dne 
de Bretalne et de pluslenro aultre* chôme* (•>!• 
septembre). 

4vSwSwd|) « mardy noeviesme du dit moys, plu- 
Il || sieurs de la garnison de Tournay avoecq 
|| ¥^ II aulcuns piétons de la dite ville se parti- 
es §8 rent par diverses portes, et allèrent en 
4y§§S«§§§4>) divers quartiers quérir adventures et re- 
tournèrent chargiez de butin, et se ceulx de Tournay 
prenoient a ung lez sups leurs adversaires, ceulx du 
pays faisoient et firent en ce meisme jour grand 
domaige a ceulx de la dite ville et d'entour y celle. 
Et en ceste journée, environ six heures du viespre, 
furent publyées et lûtes aulx bretesques sups le mar- 
chiet de Tournay certaines lettres apportées le dit 
jour de Lens en Artois, contenant ceste fourme: 

« Bonnes, sceures et léalles trêves et abstinence de 
« guerre est faicte, traictiée, prinse, conclute et accor- 
de dée entre les gens comis et députez du Roy nostre 
« Souverain seigneur, d'une part; et les comis et 
« députez de monseigneur le duc de Aultrice et de 
« madame la ducesse de Aultrice, de aultre part, pour 
« dix jours à comenchier au IX 9 jour de ce présent moys 
« de septembre, a solleil levant, et finant a semblable 
« heure, yceulx dix jours révolus et accomplis. Et 
« cesseront toutes voyes de fait, ostillitez et exploits 
« de guerre de une part et de aultre par mer, 
« yauwes doulces et par terre. Et polront les subjects 
« de ung costé et de aultre aller de l'un party a 
« l'aultre les dits dix jours durant, soit en pèlerinages 
« pour le fait de leurs marchandises et aultrement, 
« sans destourbier et empeschement, pourveu que ils 
« ne feront ne pourcacheront chose préjudiciable. Pen- 
te dant lequel temps se tiendra une journée a Lens 
« ou aultre ville de l'obéissance du Roy, telle que il 
« plaira au Roy nomer, a laquelle seront les gens et 
« comis du Roy et des dits duc et ducesse de Aultrice, 
« pour traictier de la paix et appaisier toutes les 
« questions et différens. 

« //em, et pendant le dit temps des dits dix jours, 
a les gens du party du Roy polront mener vivres, 
« marchandises et toutes aultres choses quelconques 
« prinses et chargiées en le obéissance du Roy a 
« Tournay , Saint Amand et aultres part et places 
« estans en le obéissance du Roy. Et pour ce fait 
« poulront passer seurement et saulvement par les 
« lieux, passages et destroits du party contraire ou 
« besoin leur sera, sans ce que on leur puisse faire 

« ne donner aulcuns empescemens en allant ou re- 
« tournant. Et pour seureté de ce, mons T Delannoy, 
« maistre Pierre Bogart, mestre Jehan du Fay, et 
« cescun de eulx se sont mis et constitués en pleige 
« et ostages jusqucs a la somme de dix mille escus, 
« de la quelle pleigerye et ostage ils seront déchargiez 
« en baillant aultres pleiges et ostages suffisans et 
ic solvables du party de messeigneurs les dits duc et 
« ducesse de Aultrice, lesquels ils bailleront entre les 
« mains des comis et députez du Roy avant que ils 
« en puissent estre deschargiez, et aussy ceulx du 
« party de mes dits sieurs les duc et ducesse de 
« Aultrice polront advitailler leurs places des biens et 
« vivres prins en leur party, et y mener marchan- 
« dises et aultres choses quelconques. Et pour ce faire 
« passer seurement et saulvement partout ou besoin 
« sera, les dits temps des dits dix jours durant, sans 
« ce que on leur peust faire ou donner aulcun des- 
« tourbier ou empeschement ; 

« Item en dedans le jour de demain seront nom- 
« mez les conservateurs de une part et de aultre, les 
« quels seront juges des infracteurs ou infractions, 
« se aulcunes en estoient faictes , et les feront ré- 
« parer. Ces présentes trêves prinses et conclûtes par 
« puissans seigneurs messire Pierre Doriolle, chevalier 
u seigneur de Lens, chancelier de France; Philippe 
« Pot, seigneur de la Roce; Guy Pot, comte de Saint 
u Pol; Phillebert Boutillart, seigneur de Aspremont, 
« trésorier de France, et Thomas Tacquin, tous che- 
« valiers, conseillers et chambellans du Roy nostre dit 
u seigneur, commis et députez pour la part du Roy; 
« et nobles hommes messire Jehan, seigneur de Lan- 



Digitized by Google 



<«£ 429 8* 



« noy , messire Gothart de Staremberch , chevalier, 
« chambellan, et mestre Pierre Boghart, doyen de 
« Saint Donat a Bruges, Jehan du Fay, maistre des 
« requestes, et Josse Chappos, tous conseillers de 
« mesdits seigneurs les duc et ducesse d'Aultrice, 
« commissaires et embassadeurs ordonnez de par eulx 
« en oe que dit est. Fait a Lens en Artois, le wir- 
« tiesme jour de septembre, l'an mil quatre eens 
« soixante dix sept. Ainsy signé : J, Lannoy, G. de 
« Staremberch , P, Boghart , J. du Fay et Josse 
« Chappos. » 

Le merquedy disitsmt dudit moy«, ja soit ce que 
pour la révérence des trêves publyées le jour précé- 
dent plusieurs prisonniers du party contraire au Roy 
prins en icelluy" jour fussent délivrez de Tournay, 
ceuU de Vallenchiennes pour les dites trêves ne se 
abstinrent venir prendre et enmener en leur ville 
plusieurs homes de la terre et ville de Saint Amand 
quy , sups la fiance des dits trêves publyées , estoient 
allez en leurs affaires et lesquels ils ne laissèrent 
aller sans payer grand ranchoo. Et pareillement furent 
ce mesme jour les Haynuyers prendre et enmener 
homes et bestes au plus près de Tournay corne se 
trêves ne fussent. En cette journée, de l'après disner, 
environ vingt lances et chinquante archiers de la com- 
pajgnye du seigneur de Moy passèrent a monstre en 
sa maison de Tournay. Le vespre de ce jour, vindrent 
en Tournay environ de cent que cars que carettes, 
^ venans de France et admenans en la ville vin, sel, 
bure, fromages, chars, et aultres choses très néces- 
saires a la dite ville. 

mém. t. ii. 17. 

Le joedy onziesme du dit moys , les gens de guerre 
du seigneur de Lille firent leurs monstres aulx Prez 
aulx Nonains, et aussy firent ceulx du seigneur de 
Moy, lesquels il avoit laissiez en la ville, dont il se 
estoyt party et allé devers le Roy, la meisme mati- 
née avant le jour : lesquelles monstres faictes , en 
la présence de Jehan Leblon, lieutenant du sieur de 
Lille , capitaine de cent lances , ledit Leblon leur fist 
faire serment supz Dieu le créateur, de estre bons 
et loyaulx au Roy contre tous cheulx qu'ils poulroient 
vivre et morrir, et d'obéyr a leur cappitaine ou a 
son lieutenant et de entretenir les ordonnances du 
Roy; et le serment fait, il enjoindy aux homes d'ar- 
mes d'avoir cescun une hache, et aulx archiers sem- 
blablement ung voinge. 

Le vendredy douziesme du dit mot/s, devant disner, 
tant en l'église cathédralle corne aux bretesques de 
Tournay, furent publiées certaines lettres envoyées de 
par le Roy contenans ceste fourme : 

« Très chiers et bien amés, nostre très chier et 
« très amé nepveu le duc de Bretagne a de nouvel 
u envoyé vers nous Guillaume Chauvin, son chance- 
tt lier, Jehan seigneur de Cresquoy, son mestre d'hostel, 
« mestre Guy du Bochet, son vichancelier, et Nicolas 
« de Brexmeur, son senescal de Brorech, tous ses 
«t conseillers et ambassadeurs, par lesquels en contr- 
it nuant ses requestes a nous piécha et par diverses fois 
u faictes, il nous a très humblement fait supplyer et re- 
« quérir que il nous plaise le recepvoir en nostre bonne 
« grasce et bienvoeillance , corne nostre bon, vray, 
« loyal et obéyssant parent, subject et nepveu, rejeter, 

« pardonner et abollir touttes choses passées, offrant 
« renonchier , et de fait a renonchiet par exprès a tout- 
« tes alliances, confédéracions , fraternitez, amitiez et 
« bienvoeillance que il a eues, prinses au contraire par 
« cy devant a quelque prince, pays, seigneuries ou 
u nacions que ce soient : Et par serment solempnel et 
« aultrement a juré et promis et se est obligié nous 
« servir, envers tous et contre tous ceulx quy poent 
« vivre morrir sans personne vivant excepter, et 
« pour ce faire employer sa personne , ses gens d'ar- 
« mes, son arrière ban et toutte sa puissance par 
« mer et par terre, sans jamais pour ce prendre ne 
« faire trêves, aliance, abstinence de guerre ne confé- 
« déracion avoecq quelconque princes ou seigneurs que 
« ce soient ayans guerre avoecque nous, mais est 
« obligié faire la guerre autant que nous le ferons 
« et voulroions faire : ausquels offres, appointements 
« et moyennement les seuretés, sermens et promesses 
« quelconques que nous avons sups ce prinses de luy. 
« Nous le avons receu et par ce moyen y est paix 
« finable entre nous et luy et demeure nostre subject 
« et obeyssant, luy et tous ses subjects de la duché 
« de Bretaigne, a nous et a nostre court de parlement, 
« tout ainsy que les feus ducs François et Pierre 
« dernièrement décédez, et meismement ycelluy nostre 
« nepveu et cousin estoient du vivant de feu nostre 
u très chier seigneur et père que Dieu absolle. Et 
« pour ce que nous savons et congnoissons que désirez 
a le bien, seurté, paix et tranquillité de nous et de 
« nostre royaulme, nous vous seignifions ces choses 
« affin que les faictes publier et nottiffier , et que en 
« rendrez grasces et loenge a la très glorieuse vierge 
« Marye, ainsy que faire se doit et que fairez et 

« eognotssez que la matère le requiert. — Données a 
<« Àrras le derrenier jour de juillet. Ainsy signées, 
« Lots et de Cherisay. >» 

A laquelle occasion des dites lettres, on chanta le 
Te Deum laudamus a l'église cathédralle, et fut dé- 
claré par mestre Simon de Proisy, prothonotaire, pré- 
sident et canone de ycelle, que le mardy prochain 
après, on feroit pourcession généralle parmy la Tille 
pour rendre grasces a Dieu de ce que sy grand prince 
se estoit réduit a la vollenté et oheyssance du Roy 
sans effusion de sang. Che meisrae jour, nonobstant 
les trêves , encore durantes , aulcuns du pays de 
Haynault vindrent prendre et enmencr les bestes sups 
le poToir de la ville de Tournay. 

Le samedy treisiesme du dit moye, furent prins 
plusieurs bourgeois et manans de Tournay quy supz 
la fiance des trêves publyées et quy encore du- 
roient, se estoient transportez en pèlerinage es pays 
de Flandres et de Haynault, furent menez a Vallen- 
chiennes , a Gourtray et a Ath , a Audenarde et es 
aultres villes des pays contraires, en aulcunes des 
quelles les dites trêves ne avoient estet publiées : et 
pour ce que le peuple du pays et meismement de 
Flandres ne le avoient vollu souffrir, dont ceulx de 
la ville de Tournay en furent a grans despens et 
vexacions. Ceste journée retournèrent vers France, les 
cars et carrettes quy peu devant avoient admené en 
Tournay plusieurs biens de France, avoecq lesquels se 
partirent plusieurs marchands et aultres de la dite 
ville a piet et a ceval , les aulcuns menans marchan- 
dises de plusieurs tires et aultres, par faute de gai- 
gnage que ils avoient. 

Le dimance, quatorsiesme dudit moys , et fieste de 
l'exaltation de la Sainte Croix et procession ordinaire 
de Toumay, combien que les pons fussent fais pour 
aller autour de la ville en la manière aeeoustumée, on 
ne fist point le tour de la dite pourcession de nuyt, 
mais bien de jour, et la cause de ce fut pour ce que 
ceulx de Haynault ne tenoient riens des trêves et que 
les Franchois ne les vouloient enfreindre pour résister 
ou bataillier a eulx durant ycelles. Et ainsy la dite 
pourcession a laquelle tant des gens des pays voisins 
ont accoustumé estre , fut ceste fois bien simple et seul- 
ement faicte pour ceulx de la dite ville, car meis- 
mement les Gantois quy bien y pouvoient venir et 
estre a cause des dites trêves , n'y furent point , mais 
emploièrent ce que ils povoient despendre a faire 
la guerre contre le Roy, quy est leur souverain sei- 
gneur, et espécialement contre les manans et habitons 
de la dite ville. 

Le lundy quinzième du dit moys, aHleuns de la 
compaignye du seigneur de Moy retournèrent devers 
le Roy avoecq Jehan de Saint Génois et aultres de 
Tournay , et trouvèrent ycelle brigade aulcuns fœil- 
lards bourguegnons quy les cuidèrent destrousser , mais 
ils lurent peu forts et y perdirent un des leurs. 

Le nuardy seiziesme du dit moys, ne fut faicte chose 
d'un costé ne de aultre dont mémoire doibve estre 
faicte. 

Le mtrquedy dix septiesme du dit moys, ne furent 
pareillement nuls actes de bonne guerre comis ne per- 
pétrez, au moins dont on ayt eu la cognoissance. 

Le joedy dix witiesme du dit moys, la plus part des 
gens de guerre de la sieute du seigneur de Moy et 
du seigneur de Lille se transportèrent devers le Roy 
et menèrent avoecq eulx grand nombre de prisonniers 
que encore ne avoient payé leur raenchon, et grande 
quantité de biens meubles et bonnes baghes que ils 
avoient conquis en la guerre, car ils avoient fort 
gaigniet tout le esté supz leurs ennemis. La nuytye 
de ce jour estoit la dernière des trêves durans les- 
quelles jamais ne fut jour que les adversaires n'en- 
trepresisscnt supz Tournay en prenant les biens et 
bestes de ceulx du povoir et du bailliage, et meis- 
mement les personnes que ils povoient tenir; no- 
nobstant que les Franchois ne leur mesfeissent en 
quelque manière que ce fust, voeillant observer les 
dites trêves, ne aussy ceulx de Tournay. 



X. 



De unes trêve* desmi dite* publyée* en Tournay «uy 
riens ne durèrent. Ou feu de la vlese perle de Marvls 
et de plusieurs aultres ehoses (1S septemnre-9 octobre). 

db§§§§§§§§<£!) c vendredy dix neuviesme du dit moys, 
Il ~ || après six heures du matin, que trêves 
|| V Il estoient faillyes, furent aux bretesques du 
|8 § § marchiet de Tournay , publyées aultres 
4y**§§§§»§4!) lettres de trêves contenant ceste manière 
et fourme : 

« Bonnes, sceures et léales trêves et abstinence de 
« guerre est faicte, traictiée et prinse, conclute et 
« accordée entre les gens commis députez du Roy 
« nostre souverain seigneur, de une part, et les com- 

m mis et députez de messeigneurs et dame les duc 
m et ducesse de Aultrice , de aultre part , a comen- 
« chier incontinent que les présentes trêves derreniè- 
« rement prinses pour dix jours fineront, quy sera le 
« dix noeviesme jour de ce présent moys de septem- 
« bre, solleil venans durans, jusques a ce que elles 
« soyent dédites par une partye ou par le aultre, et 
« quatre jours après le jour du dédit, lequel dédit se 
« il se fait, se fera de plain jour par officiers d'ar- 
«c mes et par escript; c'est assavoir pour la part du 
« Roy en le faisant signefier en la ville de Lille, au 
« gouverneur d'icelle ou à son lieutenant, et pour la 
» part de mesdits seigneurs et dame d' Aultrice en la 
« ville de Arras, a monsieur du Lude, lieutenant pour 
« le Roy illecq, ou au gouverneur de Arras ou a son 
« lieutenant. Et se il advenoit que on ne voulsist 
« donner entrée aux dits officiers d'armes, pour le 
« signeffier aux dessus dits es dictes villes de Arras et 
« de Lille , en ce cas , il souffira de les signefier 
« aulx gardes des portes en leur laissant la seignefi- 
« cation par escript , pendant lesquelles trêves et 
« jusques a quatre jours entiers après le jour du dit 
« dédit cesseront touttes voyes de fait, hostillités et 
« esploits de guerre, de une part et de aultre, par 
« mer, doulce yauwe et par terre, et poulront tous 
« les subjetz de ung costé et de aultre, aler de 
« Fung party dans Faultre durant la dite trêve, soit 
« en pèlerinage pour le fait de leurs marchandises ou 
« on aultrement en leurs affaires et négociacions sans 
« destourbier ne empeschement , pourveu que ils ne 
« feront ne pourcacheront chose préjudiciable au party 
« ou ils iront. — Item aussy pendant les dites trêves , 
« tous laboureurs polront despoullier leurs biens 

« et labourer leurs terres sans ce que on leur puisse 
« baillier aulcun empescement soubz umbre que durant 
« ces divisions ils se soient retraits en l'un ou en 
« l'aultre des partis, et sy polront mener les dites 
« despouilles en tels lieux, fors ou non fors, que bon 
« leur semblera sans avoir regart en quel bailliage, 
« prevosté ou castelenye sont les terres que ils labou- 
« reroient ou despeuilleront. — Item et pendant lequel 
« tamps de la dite trêve on traictera tousiours du 
« faict de la paix et des moyens pour pacifier touttes 
« les questions et différens. — Item et durant le 
« temps de icelle trêve les gens du party du Roy 
« poulront mener vins, sel, marchandises, vivres et 
« toutes choses quelconques prinses et chargiées en 
« l'obeyssance du Roy a Tournay, Saint Amant et 
aultre part ès places estant en l'obeyssance du Roy ou 
bon leur semblera. Et pour ce faire poulront passer 
sceurement et saulvement par les lieux, passages et 
destrois du pays contraire ou besoing leur sera 
sans ce con leur puist faire ou donner aulcun en- 
combrier , destourbier ou empeschement , allant et 
retournant, et aussy ceulx du party de mes dits sei- 
gneurs et dame les duc et ducesse d'Aultrice poul- 
ront advitaillier leurs places de vins, seà et vivres 
prins en leur party et y mener marchandises et 
aultres choses quelconques et pour ce faire passer 
sceurement et saulvement partout ou besoing leur 
sera dedans le tamps de icelle trêve sans ce que on 
leur puisse faire ou donner aulcun destourbier ou 
empescement. — Item seront conservateurs des dites 
trêves pour la part du Roy, measire Anthoine de 
Chambanes, comte de Danpmartin , mestre d'ûstel 
de France au Quesnoy et ès marches de environ; 

« messire Jacques de Saint Pol f chevalier , seigneur de 
« Ricebourg, à Lens et à la Bassée, et messire Jehan 
« de Daillon, sieur de Lude, gouverneur du Daulphinal, 
« a Arras, Cambra y Cambresis, a Boucbain et Lescluse; 
« Mgr. Des Cordes a Boullogne, Monstrœuil et Hesdin; 
« monsieur de Mailly a Bethune et Lillers, monsieur 
« de Saint Andry a Therouenne et monsieur de Moy 
« a Tournay et Toumesis. — Et pour la part de 
« mes dits seigneurs et dame d'Aultrice, seront con- 
« servateurs pour le 'pays de Hainault, le seigneur 
«i d'Aymeryes et le seigneur de Boussut; pour Douay, 
« Cambresis et Artois, le seigneur de Fiennes et le 
« sieur de Salonne; pour Lille, Wavrin, le seigneur 
« de Hames; pour Saint Orner et Aire, le sieur de 
« Bevre et le sieur de Cohem; pour Courtray et Ou- 
a denarde, le sieur de le Gracht et messire Loys des 
« Cornets. Pour Flandres, messire Jehan de Luxem- 
« bourg et le sieur de Doulien, lesquels seront juges 
« de toutes infractions, tant de celles qui se sont faites 
« durant la dite trêve de dix jours que de celles qui 
« se feront durant la trêve quy a présent se traicte, 
« et y celles infractions feront reparer chacun en sa 
« marche et en son party. Ces présentes trêves prinses 
« et conclûtes par noble et puissant seigneur messire 
« Pierre Dorriolle, chevalier, seigneur de Loyre en 
« Achernen, chancelier de France; révérend Père en 
« Dieu, messire Pierre, evesque de Arras, Phillebert 
« Boutillart, seigneur de Aspremont, trésorrier de 
« France, et Thomas Tacquin, tous chevaliers, con- 
te seillers, chambellans du Roy nostre dit seigneur et 
« ses commis en ceste partye, et messire Jehan, sei- 
« gneur de Lannoy, messire Gottard de Staremberg, 
«chevalier, chambellan, et mestre Pierre Bogart, 

MÉM. T. II. 

* doyen de Saint Donat de Bruges , Jehan du Fay, 
k mestre des requestes, et Josse Cappot, tous conseil- 
le 1ers de mes dits seigneurs les duc et duchesse 
»< d'Aultrice, commissaires et ambassadeurs ordonnez de 
« par eulx en ceste partye. Fait a Lens, en Artois, le 
« dix huitiesme jour de septembre Tan mil 1111 e 
« IxxVh*. Ainsy signé : P. Dorriolle, P. de Ranchicourt, 
i< evesque d'Arras, Boutillart, Thomas Taquin, J. de 
« Lannoy, G. de Staremberg, P. Bogart, J. du Fay, 
« J. Cappot. » 

Ce meismes jour vendredy et jour des quatre temps, 
environ une heure après disner, se esprint le feu en 
la vièse porte de Marvis, parce que plusieurs paysans 
bourguegnons, illecq tenus prisonniers par les gens de 
guerre, faisoient feu de leur menu estrain tant pour 
eulx cauffer comme pour ardoir la vermine et ordure 
qui y estait; lequel feu se esprit au bois de la dite 
porte, et ardy tout le leez envers le pont a Tarq, 
tant le comble de la maison devant corne celluy de 
la tour du dit leez qui chey et ardy jusques aulx 
pierres, mais ne fist mal as aultres édifices ne au 
vinaige. Et ce dit feu ardant, nouvelles vindrent en 
la ville que les fœillards prenoient homes et bestes 
de la ville envers Warchin, auquel lieu Jehan du 
Blon, lieutenant du seigneur de Lille, se transporta 
hastivement avoecq ses gens de guerre , et eulx venus 
illecq, trouvèrent chinq fœillards desquels tuèrent les 
trois et prindrent les deux aultres quy furent pen- 
dus sans estre mis a raenchon, pour cause que ils 
avoient enfraint les trêves. 

Le samedy vingtiesme du dit moys se passa sans acte 
de guerre, au moins qui venist a congnoissance. 

Le dimance vingt uniesme du dit moys et feste de 
saint Mahieu , le colliege de l'église cathédralle fist pro- 
cession généralle en portant la fierté saint Lehire et 
aultres reliquaires, en priant pour la paix et trans- 
quillité du Roy et jhi royaulme. 

Le lundy vingt deuxiesme du dit moys, ne fut riens, 
fait touchant la guerre au quartier de Tournay et 
entour ycelle. 

Le mardy vingt troisiesme du dit moys, environ qua- 
tre heures du matin, revint et entra en la ville de 
Tournay, messire Collart de Moy avoecq ses gens. 
Che jour aussy revint en la dite ville messire Meurice 
du Mené et ses cent lances, qui solloient estre a 
messire Tanneguy du Gastiel , soft oncle , gouverneur 
de Roussillon, et avoecq luy vindrent aussy aultres 
cent lances de la charge du mareschal de Loheac, 
lesquelles conduissoit son lieutenant nommé Mathe de 
la Boursière , escuyer. Vindrent aussy ce dit Jour plus, 
de cent que cars que carrettes de France, amenans en 
la dite ville Tins, sel, fromaiges et aultres vivres. 

Le merquedy vingt quatre du dit mot/s, environ 
midy, se partirent de Tournay tous les cars et car- 
rettes quy avoient admené grands vivres en la ville,, 
et retournèrent vers France, et les conduisy le lieute- 
nant du seigneur de Lille; et tantost après aussy se 
party le seigneur de Moy qui, le jour précédent, 
avoit rentré en la dite ville, et s'en ralla devers le 
Roy. Ainsy ne demourèrent en Tournay que trois 
compaignies, cascune de cent lances : c'est assavoir 
mçssire Meurisse du Mené, fait par le Roy son lieu-. 

tenant et souverain èappitaine de Tournay et Tournesis , 
et tes lieutenans du seigneur de Lille et du mares- 
ehal de Loheac. Ceste journée revindrent en la ville 
plusieurs manans de ieelle qui, en la fiance des trêves, 
avoient esté en Flandres; mais nonobstant y celles, ils 
y avoient été emprisonnés et raenchonnés. Et au soir 
de ce meisme jour, revint le lieutenant du seigneur 
de Lille qui se estoit party a l'heure de micty , pour 
convoyer le carroy. 

Le jeudy vingt cinquiesme du dit mot/s, ne advint 
e&ose dont mémoire se doibve faire au quartier de 
Tournay, sy mm que ung arehier franchois venans de 
Âpras fut destroussé par les larronchiaux. 

Le vendredy vingt stxiesme du dit rnoys, bien matin, 
vindreat nouvelles en Tournay que les Bourguegnons 
avoieftt ceste nuytye courrut par tout le bailliage de 
Tournesis et prins et ravy les bestes et aultres biens 
et enmtné prisonniers tous les homes que ils avoient 
trouvez quy estoient a grand nombre. Ceste meisme 
matinée bien tempre, revindrent en Tournay plusieurs 
marchans quy se estoient partis menans plusieurs cars 
de marchandises en France, pour ce que ils avoient 
trouvez les ponts rompus et les passaiges empeschiez. 
Ces ehoses sceues, aulctms des gens de guerre de la 
garnison de la ville, allèrent aulx champs et trouvè- 
rent aukuns larronchiaux quy destroussoyent les gens; 
desquels ils tuèrent chinq et prindrent deux , et les 
aultres se misrent a la fuite. Et ceste bescousse faicte, 
ils revindrent en la ville amenons plusieurs des che- 
vftulx des dits voleurs avoecq leurs prisonniers. Cette 
meisme matinée vindreirt aussy nouvelles en Tournay 

que guerre estoit publyée en la ville de Arras, dont 
incontinent les gens d'armes de la garnison montèrent 
a ceval et allèrent en Haynault envers Ath, et re- 
tournèrent bien tard ayant avoecq eulx grand nombre 
de prisonniers, aussy plusieurs bestes et aultres biens. 
Nonobstant que ils eussent trouvé résistance au dit 
pays ou ils en occirent plusieurs et prindrent les aul- 
tres et amenèrent ayoecq eulx. Âulcuns aultres de la 
garnison allèrent aussy a la meisme heure envers Lille, 
dont pareillement ils amenèrent gens et bestail. En ce 
meisme jour de l'après disner furent veus grands re- 
plendissemens des feux que les Franchois de Arras et 
aultres boutoient. En ceste après; disner, fut publyé en 
Tournay que nuls ne se fiast plus ès trêves et que 
chescuns meist soy et ses biens a seureté. 

Le samedy vingt septiesme du dit moys, furent veues 
de la ville de Tournay, grandes enflammations du quar- 
tier de la ville tirans vers Flandres; pour laquelle 
chose ceulx de la garnison franchoise yssirent par la 
porte du Bruille, de Marvis et de Sainte Fontaine, de 
toutes lesquelles trois portes ils retournèrent chargés 
de grands biens, amenans aussy plusieurs prisonniers 
et grand nombre de bestes. 

Le dimanee vingt huitiesme du dit moys se passa 
sans acte de guerre en ce quartier de Tournay quy 
venist a congnoissance , synon que en manière accous- 
tumée le peuple du plat pays fut pillé et robbé. 

Le lundy vingt nettviesmt du dit moys, et feste de 
saint Miquiel, les capitaines et homes d'armes demou- 
rèrent en k ville sans eulx armer pour la révérence 

du jour; mais aulcuns coustilliers et piétons de la. 

ville allèrent en divers lieux, tant en Flandres corne 

en Haynault, dont ils retournèrent, leurs chevaux et 
eulx, chargiés de butin. 

Le mardy trentiesme et darrenier jour du dit mois, 
la plus part de la garnison de Tournay alla envers 
et devant Courtray jusques au plus près des faulx- 
bourgs, de laquelle ville saillirent aulcuns sups eulx 
dont ils prindrent deux homes d'armes et amenèrent 
en Tournay, avoecq plusieurs aultres prisonniers et 
grande quantité de bestes et de tous biens. 

OCTOBRE MIL QUATRE CENS SOIXANTE DIX SEPT*. 

Le merquedy premier jour de octobre du dit an soi- 
xante dix et sept, plusieurs piétons de Tournay allè- 
rent en Haynault vers Frasne en Buisenau et la 
entour, dont ils amenèrent grand nombre de vaques, 
moutons, pourchiaulx et aultres proyes et butin quy 
leur vally en bourse, venant d'ung seul marcbié vendu 
par Barbasan dont dessus est touchiet, la somme de cent 
et ung escus sans le surplus. Ce jour, environ trente 
compaignons de la garnison de Lille, bien armés et 
montés, vindrent a Markaing ou ils prindrent gens et 
bestes a vollenté, et a Esplechin pareillement de ou 
ils firent retourner les coustelliers de aulcuns des 
Franchois qui estoient illecq allés au fouraige. 

Le jeudy deuxiesme du dit moys , les gens de guerre 
de la garnison de Tournay et aussy les piétons de la 
dite ville yssirent par plusieurs portes et allèrent en 
divers lieux du pays contraire. Et de cescun quartier 

Ou ils furent ramenèrent grand butin de plusieurs 
tirés en la dite ville, sans trouver quelque rencontre 
ne faire quelque acte de guerre. 

Le vendredy troisième du dit moys, incontinent qua- 
tre heures du matin sonnées, la pluspart de la gar- 
nison de Tournay montèrent a cheval au son de la 
trompette, corne ils avoient de coustume. Et environ 
wit cens piétons de la dite ville se partirent de icellc 
par la porte Moriel et allèrent en Haynault envers 
Lessines. Et eulx allans aulcuns se partirent desaultres 
pour trouver advantaige de butin que ils eulrent des 
rencontres ou aulcuns furent prins et aultres navrés 
nongaires, car ils se rassamblèrent et reboutèrent les 
Haynuyers es bois dont ils estoient issus en grand 
nombre, tant de piet corne de ceval. Et ces choses 
faictes ils retournèrent en la dite ville bien tart, et 
amenèrent grand quantité de prisonniers et de bestes 
et apportèrent grand avoir de plusieurs tires de butin. 

Le samedy quatriesme du dit moys, furent prins 
homes et bestes de tous costés de Tournay, tant par 
les Bourgheignons corne par les Tournisiens. Et en ce 
jour vindrent environ vingt quatre bourgheignons de 
la garnison de Lille entre Chin et Ramegnies, qui res- 
couvrent aulcuns prisonniers que Jehan Hamedde, re- 
cepveur du Roy, et aultres de Tournay avoient prins. 

Le dimance chinquiesme du moys, furent pareille- 
ment plusieurs courses faictes de ung costé et de aul- 
tre , mais la perte estoit toujours sups les paysans, et 
n'y eult pour ce jour acte de guerre quy feust a 
mettre par escript. 

£c /un% sixiesme du dit moys , plusieurs coro- 
paignons adventureux, tant Franchois corne Bourguei- 
gnons, coururent au gaignage, et se rencontrèrent en 
aulcuns lieuix, et y eult ce jour des Franchois prins 
et menez a Lille, et pareillement des Bourguegnous et 
Haynuyers amenez en Tournay. 

Le mardy septiesme du dit mot/s, une grande com- 
paignie de piétons de Tournay se party et alla avoecq 
Guislain de Meurs envers Haynault et emprès Briffœl, 
ou ils eurent assez péril, et nonobstant ils retour- 
nèrent sans perte et amenèrent grand butin de pri- 
sonniers et de bestes. Che jour revint de devers le 
Roy, maistrc Jehan du Haveron, lors conseiller de la 
ville de Tournay, quy rapporta que le Roy estoit 
tiré en France passé plus de wit jours, dont aulcuns 
ne furent guères joyeulx. 

Le merquedy witiesme du dit moys, ne furent guè- 
res de faicts d'armes exercés au quartier de Tournay ^ 
fors que de butins trouvés par compaignons adventu- 
reux aussy bien de ung costé que de aultre, car peu 
de jours se passoient sans courses et dommages des 
laboureurs. Ce jour une partye des gens de guerre 
de la garnison de Tournay firent leurs monstres 
sups les Prés aulx Nonains. Et ce meisme jour, fut 
rendu au lieutenant du Bailly de Tournesis et au 
conseil du Roy en Tournay, Jehan bastart de Ro- 
seinbos, quy longtemps avant avoit esté prins a Saint 
Amant par la garnison de Mortaigne, lequel fut mis 
prisonnier en la court de l'evesque et iUecq ques- 
tionné par examen de torture sups ce que on luy 

imposoit avoir bouté le feu en la dite ville de Saint 
Amant et fait plusieurs aultres rebellions au Roy et a 
la justice* 

XI. 

De la mort par feu du bastart de Boilmboi, et de plu- 
sieurs emprlnses et fais de guerre. (•-»• octobre) 

vySSSS(||) t jeudy cinquiesmé du dit moyt j et feste 
Il ira II de Saint Denis et Saint Gnillain en lé 



8tè Mi II ^>** se ' * es gens de la garnison continué- 
es al rent leurs monstres sups les dessus dits 
prez> et les aultres quy en ce ne furent 
occupés, allèrent a Roubais, a Watrelots et ès aultres 
villaiges a l'environ, de ou ils amenèrent grand nom- 
bre de butin en la ville de Tournay, de prisonniers et 
de biestes. Che dit jour un peu devant midy, Jehan, 
bastard de Rosimbos, fut par Jehan de Saint Jenois, 
lieutenant du Bailly de Tournay et Tournesis, a l'as- 
sistance du conseil ordinaire du Roy* jugié et con-* 
damné en la court de l'Evesque a estre ars et bruslé 
tant que mort s'en sieuvist, pour plusieurs cas par lui 
commis en rebellant contre le Roy et justice passé dix ou 
douze ans, et par espécial pour ce que, corne par sa 
confession apparut, il avoit esté le ung des princi- 
paulx en conseil et en fait a bouter le feu en la 
ville de Saint Amand, dont toute la dite ville estoit 
perdue, et meismement le église et le abaye. Et le 
après disner du meisme jour, fut la dite sentence 
mise a exécution en la ville de Maire, c'est assavoir 
emprès la justice de ycelle. Après laquelle exécucion, 
les frères Cordeliers, par le consentement du juge, 
emportèrent le eorps en leur couvent, et le enterrè- 
rent en lieu saint. 

mém. t. u. 19. 

Le vendredy diziesme du dit moys, aulcuns bour- 
geois et aultres de ceval, accompaignés de grand 
nombre de piétons de Tournay, allèrent en Haynault, 
envers le pont a Roc, Renaix, Menehart et aultres 
lieux, ou ils trouvèrent forte multitude de Flamens 
venants de passer a monstre a Àudenarde, contre les- 
quels ils commirent meslée tant que wit des piétons 
de Tournay demourèrent, entre lesquels fut ung nommé 
Robert Grisseul et ung dit Brixet de Lattre, mais 
pour les wit piétons de Tournay y mourrurent plus 
de cbinquante flamens, et se les cbevaulcheurs de la dite 
ville eussent fait aussy grand devoir que les piétons , 
gramment plus de Flamens y fussent demourez. Et 
après cette rescousse eue, ils retournèrent et revindrent 
bien tard en la dite ville, amenans plusieurs prison- 
niers et ayant grand butin. 

Le samedy onziesme du dit moys , la nuit ja venue , 
les Bourguegnons prindrent et emmenèrent tout le 
bestiel de Honevaing et y prindrent grand butin et 
plusieurs hommes que ils trouvèrent tant illec comme 
en leur chemin. 

Le dimance douziesme du dit moys, furent courses 
et entreprinses faictes de toutes parts a perte et a 
gaigne, de ung et aultre parti, entre lesquelles courses 
aulcuns bourguegnons du pays de Haynault vindrent 
environ le disner sur le pooir de Tournay, et y prin- 
drent, rapvirent et enmenèrent plusieurs homes et 
grand nombre de bestes, mais incontinent messire 
Meurisse du Mène et son armée monta a cheval pour- 
sieuvant les adversaires, tellement qu'ils rescouvrèrent 
tous les prisonniers corne les bestes, et avoecq ce 

prindrent chincq ou six homes de guerre qui les 
enmenoyent, puis revindrent en la ville. 

Le lundi treiziesme du dit moy* , un petit devant 
midy, se partirent par la porte Saint Martin plusieurs 
de la compaignie du marescal de Loheac et aulcuns 
autres de la garnison de Tournay et allèrent a Chïsoing, 
de ou ils amenèrent six homes de guerre bien mon- 
tez et habillez quy illecq estoient pour garder l'ab- 
baye, avoecq lesquels ils amenèrent aussy plusieurs 
prisonniers paysans et grand nombre de bestes et 
aultre butin et rentrèrent bien tard en la ville. 

Le mardy quatorziesme du dit moys, au matin, se 
partirent de Tournay par la porte saint Martin plu- 
sieurs gens de guerre de garnison de ycelle, et allèrent 
a Mons en Peule et aultres lieux envers Orchies, des 
quels lieulx et places ils amenèrent en Tournay grand 
butin de prisonniers et de bestes. 

Le merquedy quinziesme du dit moys, touttes les 
trois cens lances quy lors estoient en Tournay et 
grand nombre de piétons de la* dite ville yssirent par 
la porte de Marvis et allèrent en plusieurs lieux du 
pays de Haynault ou ils destruisirent et démollirent 
par feu ou aultrement plusieurs mollins et fortes 
maisons, et ou ils trouvèrent aussy plusieurs paysans 
quy se estoient fortifiez ès boys et y demeuroient, 
mais les dits Franchois et Tournisiens rompirent leurs 
fortificacions et en occirent et prindrent que ils ame- 
nèrent en Tournay avec leurs bestes et apportèrent 
leurs biens avoecq eulx en ycelle. 

le joerfy *et*te$me du dit moys , ne fut faicte chose 
dont mémoire doibve estre feicte par escripture, car 
tousjours les compaignons de ung coslé et de aultre 
fajsoient courses au butin quy trop seroit longhe chose 
a tput escripre. 

Zf6 vendredy dix septiesmc du dit moy«, la plus- 
part de la garnisoa de Tournay et grand nombre de 
piétons de la dite ville se partirent du matin et allè- 
rent en Haynault jusques au castiel de Hamogies, ou 
les aulcuns furent blesciés par traits et néantmoins 
furent en plusieurs lieux la entour et en aultres di- 
vers lieux du dit pays et retournèrent ayant grand butin 
de prisonniers et de bestes. Ce dit jour aussy furent 
aulcunes petites compaignyes de Tournay tant au dit 
pays de Haynault corne ailleurs ou moult gaignèrent 
a Pusage de la guerre. Et la nuyt de ycelle journée fut 
le feu boutet en aulcunes maisons du Saulchois en le 
une des quelles fut arse et brusléc une famé et son 
petit enfant, pareillement ung homme et une basselette 
et ung compaignon fort attaing du feu en escapa lai- 
dement hruslé. 

Le samedy dix huitiesme du dit moys, et feste de 
Saint Luc, évangéliste, ne advint quelque acte de 
guerre au quartier de Tournay, au moins quy venist 
a jour ne a congnoissance. 

Le dimance dix noeviesme du dit moys, environ 
chinquante lances de la garnison de Tournay yssirent 
par la porte Coqueriel et allèrent envers Lille ou 
guaires ne trouvèrent, mais eulx passans emprès Senghin 
prindrent douze hommes paysans et les amenèrent en 

Tournay ayans assez de aultres butins en manière de 
toudis. 

Le lundy vingtiesme du dit moys, bon nombre de 
ceulx de Ja garnison francboise se transporta vers Tem- 
ploeve en Peule et emprès Flines dont ils amenèrent 
plusieurs prisonniers des villaiges et grand butin de 
bestail , et ce meisme jour aulcuns piétons de Tournay 
sieuvans la dite armée trouvèrent du bon butin que ils 
chargèrent sups cars et amenèrent en la ville par aul- 
cunes jumens pareillement trouvées. 

Le tnardy vingt uniesme du dit moys, environ six 
heures du matin, se partirent de Tournay par la 
porte Coqueriel, bonne quantité de gens de guerre 
et plusieurs piétons pour convoyer plusieurs marehans 
et cars cbargiés de marchandises alans en France. 
Le seigneur de Moy debvans venir en leur encontre, 
et fut ceste compaignye jusqucs emprès le pont a 
Bouvines ; mais eulx, non oyants nouvelles du dit 
sieur de Moy, ne osèrent aller plus avant et retour- 
nèrent au moins la plupart avoecq les marehans et 
marchandises et rentrèrent en Tournay environ deux 
heures de l'après disner. Mais aulcuns des dits Fran- 
chois désirans gaigner allèrent a l'estrade, tellement 
que plus de douze y demeurèrent que mors que 
prins , et touttefois ceux quy revinrent ramenèrent en 
la ville quelque nombre de bestes pour butin. Che dit 
jour au vespre, come depuis fut sceu, entra le duc 
d'Aultrice en la ville de Lille, en grand compaignye 
et pompe. 

le merquedy vingt deuziesme du dit moy s, une 
bonne compaignye de plus de cent lances de la gar- 

nison de Tournay alla envers Lille, a Seclin et ailleurs, 
mais n'y trouva que aulcun peu de butin : mais aul- 
cuns piétons estans partis par la porte Sainte Fontaine 
et allés vers Courtray, retournèrent admenans grand 
butin de bestail. Che dit jour allèrent aussy aulcuns 
Franchois envers le bois de Breuze, ou ils trouvèrent 
plusieurs paysans assemblez au son des cloques des 
villages qui tirèrent sups eulx et en occirent deux, 
et puis se retrahirent au bois ou les chevaulx ne 
pouvoient aller. 

Le joedy vingt troisiesme du dit mot/s, fut comandé 
en la ville de Tournay que tous manouvriers et pion- 
niers venissent lendemain aux ayans la charge de 
faire tranchées et bollevars hors des portes pour garder 
les fourbourgs de envers Lille. Et le dit jour, ja 
anuytie, aulcuns piétons yssirent de la dite ville et 
allèrent vers Leers , dont lendemain matin retournèrent, 
ayant grand butin de prisonniers et bestes. 

Le vendredy vingt quatriesme du dit moys , furent 
faictes plusieurs courses de ung costé et de aultre , 
entre les quelles aulcuns hommes de guerre de Hay- 
nault vindrent vers Mortaingne dont la garnison saillit, 
et eulrent quelque hustin ensemble sans guerre de 
perte de ung costé ne de aultre leez. 

Le samedy vingt cinquiesme du dit moys, au vies- 
pre, se partirent plusieurs piétons de la ville de 
Tournay, aulcuns de yceulx allant en Haynault et aul- 
tres vers Orchies et ailleurs, des quels aulcun y 
demourcrent et cheulx quy retournèrent avoient grand 
charge de prisonniers et aultre butin. Et ceste meisme 
nuytye furent aussy les Bourghegnons jusques a Orque, 

mais n'y firent gairres de leur proufist , car ceulx 
du dit lieu estant en leurs bailles tirèrent fort après 
eulx. 

Et (Umance vingt sixiesme jour du dit moys, furent 
vues grandes enflammacions envers Saint Amant que 
les Bourguegnons faisoient. Ce dit jour ouvroit on 
radement en le ouvrage des trenchiés, hors des portes 
de Coqueriel et Saint Martin, doubtant les menaces 
des adversaires quy se vantoient en brief temps venir 
envahir la ville. 



XII. 



De la puissance que le due d'Aultrlce falndolt Tenir 
en son ayde;et de plusieurs choses quy trop seraient 
longhes a mettre par slngulllères. (19 octobre-! • 
décembre) 

§§*§§i*<f^ e hndy v*wgfî septiesme du dit moys, 

L|| une grande compaignye de gens de guerre 
de la garnison de Tournay allèrent de- 
m 11 vers D° ua y et au pont a Raisse, et la 

^ySSSS^y entour, auquel voyaige ils trouvèrent plu- 
sieurs paysans quy se estoient ramassés, cuidans eslre 
asseurés tant pour ce que le duc de Aultrice estoit a 
Lille , comme pour ce que ils attendoient secours a 
eulx promis de puissance de Allemans que ils atten- 
doient de heure en heure : mais leur espérance fut 
vaine, car ils furent prins et amenez en Tournay. Et 
ce par quoy ils furent ainsy déceus, estoit la puis- 
sance que ils croyoient venir de Allemaigne en le aide 
de leur duc, corne il estoit contenu en ung briesvet 

trouvet en la gispecière de l'ung des paysans prison- 
niers contenant ceste fourme : 

« S'ensieut la compaignye envoyée a Maximilien, fils 
de l'Empereur, etc. Et premièrement le seigneur duc 
de Sigismond de Aultrice y envoyé chinq cens chevaulx 
de ungne parure; — Le fils aisné du marquis de Bran- 
bourcq, oncle du dit Maximillien, accompaigné de trois 
cents chevaulx de une parure; — Le comte de Vir- 
temberq, trois cens chevaulx de une parure ; — le arche- 
vesque de Trêves a quatre cens chevaulx de une pa- 
rure; — leduc Aubert Bavière, Oste et George, fils du 
vice duc Loys de Bavière et le comte pallatin cescun 
a quatre cens chevaulx; — Le duc de Jullers a mille 
chevaulx en parure de rouge et de gris; — Le land- 
grave de Nusse a deux cens chevaulx, et wit villes 
impérialles dont cescune livre deux cens chevaulx 
bouchiez tout ung, somme en tout six mille quatre 
cens chevaulx, sans touchier a l'ordonnance du dit 
Maximillien, fils de l'empereur Frédéric de Rome. 

Le mardy vingt wittiesme du dit moys, vindrent 
nouvelles en Tournay que le duc de Aultrice estoit 
party de Lille et allé a Courtray, et la nuyt de ce 
dit jour fut le feu bouttet en aulcunes maisons envers 
le mont Saint Audebert, appartenant a aulcuns de la 
ville de Tournay. 

Le merquedy vingt noeviesme du dit moys, ne furent 
gueres de esplois fais par les gens de guerre de 
Tournay, mais auleuns Bourghegnons vindrent envers 
Guignyes ou estoient plusieurs houspalliers, de la gar- 
nison de la dite ville de Tournay i allez au fourage, 
lesquels ils prindrent et enmenèrent. A Wareoing aussy 

furent prins les cars, chevaulx et varlets de messire 
Eustasse Savary, seigneur du dit Warcoing, nonobs- 
tant que aulcuns archiers et gens d'armes de France 
les gardoient, quy voyant la force non estre leur, 
les habandonnèrent assez inutillement. Ce dit jour 
vindrent aulcuns Bourghegnons de devers Bercus, 
cuidans prendre le bestail de Rume et de Taintegnies, 
et de feit en prindrent et enmenèrent; mais les paysans 
les poursievirent tellement que ils recouvrèrent leurs 
bestes, et tuèrent aulcuns de yceulx et en amenè- 
rent trois prisonniers en Tournay, des quels le ung 
estoit a car ayant la teste toute espautrëe. Che dit 
jour aussy furent coeillis grand nombre de moutons 
dehors le porte Moriel, appartenans aulx bouchiers de 
Tournay, les quels pareillement furent rescous par les 
gens des feulxbourgs de la dite porte et des champs. 

Le joedy trentième du dit moysj une grande eom- 
paignie des gens de guerre de Tournay se partit par 
la porte Saint Martin, et allèrent vers Mons en Pevele 
et ou bon leur sembla, et revindrent sur le vespre en 
la dite ville chargés de baghes et de biens, amenans 
plusieurs prisonniers paysans avoecq leurs bestes. Che 
dit jour furent les Haynuyers emprès Mortaigne et y 
coeillirent le bestail et le enmenèrent vers les bois ou 
ils se bouttèrent; pour la quelle chose la garnison 
du dit Mortaigne, quy ne estoit que environ quatorze 
lances, ne osa yssir doubtant embuce. Che meisme jour 
environ chinquante piétons de Tournay furent couvre 
envers Hanon, oà ils trouvèrent rencontre tellement 
que la pluspart y demoura; et la nuyt du dit jour 
furent aulcunes maisons arses a Lesdaing par les 
Bourghegnons. 

MÉM. T. II. 20. 

Le vendredy trente uniesme du dit moys et le der- 
renier, se party une grande brigade de la garnison 
des gens d'armes de Tournay et allèrent envers Lannoy 
ou ils trouvèrent rencontre et résistance des Bourghe- 
gnons, des quels ils tuèrent aulcuns, mais ils perdirent 
ung archier et y eubrent plusieurs hommes et che- 
vaulx blechiez, et néanmoins eulx retournans en la 
ville amenèrent bon butin de prisonniers et bestes. 

NOVEMBRE MIL QUATRE CENS SOIXANTE DIX SEPT. 

Le samedy premier jour de novembre du dit an 
soixante dix et sept et jour de tous les Saints, environ 
unze heures devant midy, vindrent nouvelles en Tour- 
nay que les Bourghegnons estoient venus envers le 
bois de Breuse et jusques aux Follets ou ils avoient 
levez grand bestail de la ville et le enmenoient. Pour 
la quelle chose les Franchois hastivement montèrent 
a ceval au son de la trompette, et y coururent en 
nombre de mieulx de deux cens lances, quy non 
trouvans les dits Bourghegnons allèrent a Melle, a 
Quartes et ailleurs en Haynault, ou ils ardirent plu- 
sieurs maisons sans guaire ramener de proye en la 
dite ville. 

Le dimance second jour du dit moys et jour de 
la Comémoracion des Ames, revindrent en la dite ville 
de Tournay aulcuns piétons quy la viesprée de devant 
estoient yssus et avoient estez envers Mourcourt et 
Veîlaine de ou ils amenèrent en la dite ville aulcuns 
censiers avoecq leurs cars et harnois chargiez de blets 
et aultres biens que les dits censiers cuidoient mener 
a sauveté en ycelle nuythye. 

Et Lundy troisiesme du dit moys, a la porte ou- 
vrir, fut apportée en Tournay une hacquebutte de 
ung allemand ochis par les paysans de Hollaing quy 
se estoient assamblez pour recouvrer leur bestial que 
environ soixante Àllemans de Vallenchiennes enmenoient 
du dit lieu auquel ils avoient ars et bruslé aulcunes 
maisons, mais lesdits Àllemans estoient ja loing et 
ne trouvèrent fors celluy seul que ils occhirent non 
recouvrans leurs bestes. Che dit jour, incontinent la 
porte ouverte, se partirent de Tournay les trois cap- 
pitaines avoecq leurs estandars et compaignies, et tirè- 
rent vers Courtray et Oudenarde dont ils retournèrent 
sups le vespre amenans en la dite ville plus de vingt 
prisonniers et bon nombre de bestes, mais ils ne 
polrent la dite vesprée tout amener leur bestail, car 
ils avoient grand nombre de moutons et de crasses 
bestes dont ils laissièrent, la nuitée, grand partye au 
Pas a Wasmes et a Chin avoecq force de gens pour 
les garder. Ce dit jour ung archier franchois adme- 
nant ung prisonnier, vit aulcuns Flamens envers le 
pont d'Espierre, pour la quelle chose il fîst son pri- 
sonnier monter derrière luy affin de mieulx sievir la 
routte de ses gens, mais le dit prisonnier tira la 
daghe du dit archier et luy coppa la gorge et escappa 
emmenant le ceval du dit archier. 

Le mardy quatriesme du dit mot/s, au matin, se 
occupoient ceulx quy en avoient la charge a vendre 
les bestes qui le jour précédent avoient estet amenés 
aulx Prés aux Nonnains, et eulx ce faisant, nouvelles 
vindrent en la ville que les Bourghegnons avoient 
prins et enmenoient les aultres bestes que ils avoient 
laissiées derrière; mais les Franchois y coururent sy 



Digitized by Google 



«S 456 



radement que ils raconsieuvirent leur butin que les 
Bourghegnons habandonnèrent , eulx mettons a la fuyte 
et ainsy les amenèrent avoecq les au 1 très. 

Le merquedy chinqumme du dit moys , au matin , 
se partirent ceulx de la garnison de Tournay par la 
porte Cocqueriel , et allèrent en plusieurs villaige* 
du quartier de Lille; puis se tournèrent vers Cour- 
tray et allèrent a Croix ou aulcuns compagnons se 
estoient boutez en la maison du seigneur , en la quelle 
ils boutèrent le fgu et prindrent et amenèrent en 
Tournay grande multitude de paysans avoecq plusieurs 
jumens , mais nulles aultres bestes , et rentrèrent en la 
ville eulx et leurs chevaulx chargiez de plusieurs 
bonnes baghes. 

Le joedy siziesme du dit moye, de Faprès disner, 
fut sceu en Tournay que les Bourghegnons avoient 
prins et enmené douze hommes et deux jumens du 
villaige de Marcaing; adont les Franchois tost montez 
a ceval y courrurent, mais ne les trouvèrent pas, sy 
passèrent oultre et allèrent en aulcuns villaiges pren- 
dre des hommes et bestes largement , que ils amené- 
en la ville, et ainsy le comparèrent ceulx quy pour 
ceste fois ne avoient esmeu la noise. 

Le vendredy septiesme du dit mot/s, ne fut rien 
fait touchant la guerre, excepté que aulcuns piétons 
de Tournay allèrent devers Courtray, mais ne y firent 
pertes ne gaing. 

Le samedy wittiesme du dit wiot/s, de l'après disner, 
vindrent en Tournay cent lances nouvelles de par le 
Roy, des quelles estoit capitaine Bcrtran Allègre, sei- 

gneur du Buisset et comte de la Liture, et estoient 
gens les mieulx en point de toute l'armée, et appor- 
tèrent ycelles cent lances grande somme de ar- 
gent pour payer les aultres gens de guerre quy 
estoient en la ville de leurs gages. Et ayoecq ce ad- 
menèrent environs de trois cents bons boefs de Nor- 
mandye et quelques quantités de fromages. Et autcun 
marchand de Tournay amena avoecq eulx deux sommes 
de merlens salez quy furent vendus le meisme jour 
bien chier et les boefs furent mis paistre aulx Prés 
aulx Nonains. Le dit jour une compaignie de environ 
soixante chevaulx alla envers Hanon de ou ils adme- 
nèrent aulcuns prisonniers et largement bestail. Ce dit 
jour fut dreschié le hourt sur le marchié et le sablon 
amené pour décapiter ung nommé Haquinet Bourse, 
natif de Tournay, quy avoit esté prins comme bour- 
ghegnon, mais point ne morut. 

Le dimance noeviesme du dit moys, aulcuns com- 
paignons de la garnison de Tournay allèrent envers le 
mont Saint Àudebert et oultre, de ou ils ramenèrent 
retournans en la dite ville pareillement aulcuns pri- 
sonniers paysans et grament de josnes bestes eulx 
chargiez de bon butin. 

Le tttndy dixiesme du dit mot/*, plusieurs de la 
garnison allèrent au fouraige et au gaignage avoecq 
plusieurs piétons de la ville , tant au quartier de Hay- 
nault comme en Flandre, et vers Lille et Orchies, 
sans trouver quelques rencontres , ne pareillement guère 
de bonne proie ou adventure. 

Le mardy onziesme du dit moy«, et feste de Saint 
Martin, aulcuns piétons de Tournay allèrent envers 

Herseau et la entour, ou ils prindrent plusieurs paysans 
et grand nombre de bestes que ils amenèrent en la 
dite ville. 

Le merquedy douziesme du dit moys , environ six 
heures du matin, se partirent de Tournay les cappi- 
taines de la garnison, et comme toute l'armée avoecq 
eulx, et allèrent en Flandre jusques a Haluin la quelle 
ils pillèrent et les aulcuns passèrent oultre, et allè- 
rent oultre de Menin, auquel lieu a cause que tous 
ne sieuvoient ils ne eubrent la force pour euJx, car 
aulcuns y moururent et plusieurs y furent navrez et 
furent constraints retourner en la force des leurs, 
c'est a scavoir de leurs gens en la grande compai- 
gnie qui revint et rentra bien tart en la ville amenans 
grande multitude de prisonniers et eulx et leurs 
chevaulx chargiez de plusieurs tires de bon butin. 

Le joedy treiziesme du dit moys, aulcuns compai- 
gnons de guerre de la garnison de Tournay estant 
yssus de nuyt et allez courre en Haynault, prindrent 
six hommes de guerre bien empoint, envers Tiesmougies. 
Ce dit jour aussy plusieurs piétons allez en divers 
lieux firent du mieulx que ils polrent, et pareillement 
les Bourghegnons estans de ung costé et de aultre se 
efforcièrent en toutte vigheur et tant que de cescune 
des parties y eult assez perte et gaing. 

Le vendredy quatorziesme du dit moys, vindrent 
les Bourghegnons a Taintegnies , a Rume et a Fromont, 
mais les paysans des dits lieux se assemblèrent et 
résistèrent a eulx tellement que ils en occhirent plu- 
sieurs et en prindrent chincq. Che dit jour firent 

ceulx de Vallenchiennes une course devant Mortaigne 
en laquelle ils prindrent le cappitaine du dit Mortai- 
gne , nommé Genêt de Pradines , et le menèrent a 
Vallenchiennes. 

Le samedy quinziesme du dit mo?/s, environ cent 
piétons de Tournay, yssus de la vesprée, estoient allez 
a Pecq sups l'Escault, et eulx estans illecq, de seize 
a vingt Bourghegnons de guerre, bien montez et 
habillez y vindrent , des quels les dits piétons en 
prindrent les quatre et amenèrent en Tournay, dont 
le ung estoit nommé Hugues Reubins, fils de Josse, 
demourant a Gourtray. Et ce meisme jour aultres 
piétons de la dite ville estant yssus de la même vies- 
prée et allez a Maulde en Haynaut, en prindrent 
quatre bien en point et amenèrent avoecq eux. 

Le dimance seiziesme du dit moys, une grande 
compaignie de gens de pied, tant de l'armée come de 
la ville, se partirent de Tournay et allèrent envers 
Frasne en Buiseneau, de ou ils amenèrent environ 
trente prisonniers et rapportèrent largement butin de 
plusieurs tires. 

Le samedy dix sepliesme du dit moys, au matin, se 
partirent plusieurs gens de guerre de la garnison de 
Tournay par la porte Saincte Fontaine, tous de ceval, 
et allèrent devers Lannoy et Courtray, auquel voyage 
Ils prindrent et amenèrent en la ville mieulx de qua- 
rante prisonniers avoecq plusieurs cevaulx et jumens 
de harnas , et trois beaulx ronchins appartenant au 
Seigneur de Lannoy, et ne rentrèrent en la ville 
qye il ne fut environ chinq heures du viespres. Et 

yceulx entrez incontinent se partit une aultre brigade 
de la garnison tous de pict et allèrent pareillement 
vers Lannoy et passèrent jusque* envers Lille, de ou 
ils amenèrent lendemain matin aulcuns prisonniers de 
guerre, mais ce ne fut point sans perte, car aulcuns 
archiers y demeurèrent tant mors come prins par 
embusques que ils trouvèrent. La meisme viesprée se 
estoient aussy partis de la ville aulcuns piétons de 
ycelle sous la conduite et garde de aulcuns archiers 
a ceval et allez vers le bois de Breuze, ou ils trou- 
vèrent les Bourguegnons quy se tapissoient ès boys, 
quy en navrèrent aulcuns de trait et occirent ung des 
dits archiers et aultre chose ne gaignèrent. 

Le mardy dix huitiesme du dit moys, plusieurs 
piétons de Tournay avoecq aulcuns de la garnison a 
ceval yssirent par diverses portes, tant pour aller au 
fouraige come pour gaigner, mais riens ne fut fait 
pour mettre en mémoire. 

Le merquedy dix noeviesme du dit moys, bien tempre, 
se partirent de Tournay grand nombre de cars char- 
giez de diverses marchandises pour aller en France, 
et plusieurs marchands avoecq eulx, lesquels cars et 
marchands conduisirent les cappitaioes de la garnison 
de la dite ville et la pluspart de leurs gens par le 
pont a Bovines vers le pont a Wendin ou ils trou- 
vèrent Pierre de Maubecq menans les gens du sei- 
gneur de Moy quy les recueilla et mena les dits cars 
et marchands oultrc, et ceulx de l'armée retournèrent 
vers Tournay, en laquelle ils rentrèrent environ trois 
heures de Faprès disner, mais eulx passans emprèsle 
castiel de Fretin, aulcuns paysans et aultres retrais 

illccq en bleschièrent aulcuns de trait et sallirent 
dehors sups eulx, mais ils furent reboutés sans les 
oser attendre. Avoecq les dits cars et marchandises se 
partirent de la dite ville de Tournay grand nombre 
de homes, femmes et enfants par faulte de gaignage 
su (lisant pour vivre, car vivres estoient très chiers en 
ycelle et n'y avoit quelque gaignage fors a le prendre 
et reuber par fait de guerre* come assez est a enten- 
dre. Avoecq les dits cars et armée se partirent aussy 
Martin de Barry, second prevost de la ville, Jehan 
Canone, grand doyen des mestiers, et mestre, Jehan 
du Haveron, alors conseillier de ycelle ville, pour aller 
devers le Roy pour aulcunes affaires touchant le corps 
de la dite ville. Et la nuytie de ce dit jour aulcuns 
Bourghegnons se efforchièrent prendre les bestes de 
Merlaing, mais les paysans les reboutèrent. 

Le joedy vingtiesme du dit mot/*, furent faictes 
plusieurs emprinses tant par les Bourghegnons comme 
par les Franchois au fouraige et aultrement, mais n'y 
eubt chose quy fust a mémorier, fors que tout le dit 
jour fut occupé a faire vendicion de prisonniers et 
de butin. 

Le vendredy vingt uniesme du dit moys, bien ma- 
tin, la pluspart de la garnison de Tournay yssit par 
la porte de Marvis, c'est assavoir seullement hommes 
d'armes et archiers, et allèrent vers Mons en Haynault 
sans trouver quelque résistance, et eulx retournans 
de l'après disner sur le tart amenèrent en Tournay 
grand nombre de paysans et de bestes. Ce dit jour 
aussy se partirent deux aultres brigades de gens meslez, 
le une allant vers Courtray , et le aultre vers Lille , sans 
mém. t. h. 21. 

pareillement trouver quelque encombrier, et cescune 
de ycelle revenans en la ville furnis de prisonniers 
et aultres butins. Et ce meisme jour, vers le soir, 
vindrent les Bourghegnons par plusieurs costés rapvir 
hommes, bestes et baghes tant que merveille, car 
Warnavelle ftit toute despoullye. 

Et samedy vingt deuziesrne du dit woy*, ung peu 
devant disner, les Franchois sachant que leurs fou- 
raigiers avoient a faire vers le mont Saint Àudebert 
y courrurent, mais a leur venue les Bourghegnons 
s'en fuirent et n'en porrent rataindre que ung portant 
une banière faite de ung sacq ou estoient plusieurs 
croix Saint Àndrieux, c'est assavoir un" sacq de sel. 
Le dit jour firent les Bourghegnons plusieurs pilleries 
entour Tournay et vindrent environ wit heures du 
viespre bouter le feu a Froymont, en plus de ung 
lieu , sans ce que nul yssist de la ville pour les 
reboutter. 

Le dimance vingt troisiesme du dit moys , au matin , 
-revindrent en la ville de Tournay, aulcuns piétons de 
ycelle quy, la vesprée devant, estoient yssus et allez a 
Bouvegnies, de ou ils amenèrent largement prisonniers 
et bonnes bestes avoecq aultres bon butin et baghes. 

Le lundy vingt quatrième dudyt moys , se parti- 
rent de Tournay plusieurs de la garnison franchoise 
et bon nombre de piétons de la ville dès le point du 
jour, et eulx assemblez et yssus en grosse brigade 
allèrent jusques au plus près de Vallenchiennes et 
ardirent Raysme et Lescornets leez le dit Vallenchienes. 
Adont ceulx de la dite ville se misrent a leurs 



Digitized by Google 



*e* 163 m 



bollvars dont aulcuns yssirent mais tost se retirèrent 
nom attendant les Franchois, après la quelle course 
et emprinse ils retournèrent en Tournay sans guerres 
avoir de bestes ne de aultre butin, fors aulcuns pri- 
sonniers. 

Le mardy vingt cinquiesme du dit moys, et feste 
de Sainte Catherine, ne fust chose faicte touchant la 
guerre quy venist a congnoissance pour le mestre par 
escript. 

Le merquedy vingt siziesme du dit moys , une 
grande compaignye de gens de guerre menans cars 
et chevaulx, allèrent en Haynault ou ils chargièrent et 
amenèrent dou blé en la ville de Michault de le Motte 
avoecq bois et aultres biens largement, et de ceste 
compaignye environ quarante, que homes d'armes que 
archiers, estans demourés de piet avoecq aulcuns cars 
pour les garder, furent envahis de près de cent 
Bourghcgnons envers le Plancque d'Angy, les quels 
bien armez et pourvus de traits, tirèrent sups les 
dits Franchois a grand forche et en bleschièrent plu- 
sieurs et en occirent quatre, entre les quels fut tué 
ung noble et vaillant homme d'armes nommé le cadet 
de la compaignye de messire Meurisse du Mène, quy 
fut rapporté la vesprée en la ville. Prindrent aussy 
les dits Bourghegnons aulcuns des Franchois et les 
lyèrent aulx arbres et coururent après les aultres 
quy se efforchoient de eulx sauver; la quelle chose 
faisant, illecq vint comme de adventure Ubinet de la 
Rue, homme d'armes franchois, hiy troisième de cheval 
quy , voyaos les aultres lyés , leur escria que ils ne 
eussent quelque puour et que secours leur venoit de 

Tonrnay a grand forche, et incontinent ces nouvelles 
oyes des Bourghegnons, cuidans que ce fust vray, ils 
laissèrent leurs prisonniers et leur poursieute et pen- 
sèrent de euJx saulver, et adont le dit Ubinet et les 
siens deslièrent leurs compagnons et les ramenèrent 
en Tournay. 

Le joedy vingt septiesme du dit moys, fut le ser- 
vice du dit cadet, occis le jour précédent, comme dit 
est, célébré sups le corps en l'église parocialle de 
Nostre Dame en grande sollempnité, dix flambeaux 
autour du dit corps armoyés de ses armes; et le dit 
service fait, le dit corps fut enterré devant le autel 
et songnie de Nostre Dame au plus près du candélabre 
tournant. Le dit jour ne advint chose touchant la 
guerre dont mémoire doibve estre faite par escript. 

Le vendredy vingt wittiesme du dit moys, tous les 
cappitaines de la garnison de Tournay avoecq leurs 
compaignyes yssirent bien matin par la porte de 
Marvis et allèrent en deux quartiers de Haynault, 
c'est assavoir vers Saint Guislain et vers Condet, en 
plusieurs et divers villaiges, sans trouver résistance, 
et néantmoins eulx * retournans au soir en la ville ne 
amenèrent guerre de prisonniers ne aultre butin. 

Le samedy vingt noeviesme du dit moys, ne advint 
chose pour escripre, fors que grand nombre de piétons 
de Tournay se partirent bien tard de la dite ville par 
la porte Sainte Fontaine et allèrent quérir adventure. 

Le dimance trentiesme du dit moys, aussy feste de 
Saint Andrieu, au matin, revindrent les compaignons 
piétons de Tournay quy, la vesprée précédente, estoient 

yssus de la ville de Tournay et par toutte la nuyt 
avoient quéru adventure vers Menin et la en tour. Et 
eulx retournans en la dite ville, emmenèrent grand 
butin de bestail et de baghes avoecq aulcuns prison- 
niers paysans sans avoir trouvé en tout leur chemin 
et voyage quelque rencontre ne encombrier des ad- 
versaires. 

DÉCEMBRE MIL QUATRE CENT SOIXANTE DIX SEPT. 

Le lundy premier jour de décembre, du dit an soi- 
xante dix sept, une grande compaignye de ceulx de 
la garnison de Tournay se partirent de ycelle, menans 
avoecq eulx grand nombre de cars et allèrent envers 
Chisoing, et eulx allans en plusieurs villaiges de la 
entour chargièrent leurs chevaulx et cars de blet et 
de toutes tires de baghes et bon butin et revindrent 
sans gairre de prisonniers. 

Le mardy deuziesme du dit moys, au matin, la 
pluspart de la garnison de Tournay alla envers Forestz, 
castelenye de Lille, menans avoecq eulx grand multi- 
tude de cars; et eulx venus audit Forestz, trouvèrent 
les maisons bien amaisnagiées , pour ce que en fresque 
yver on ne y peut aller de ceval a cause des ma- 
rescailles; mais lors estoit fort gellé, tant que la groce 
portoit, dont ils furent tous pilliez. Et ceste emprinse 
et pillerye faicte, les dits gens de guerre amenèrent 
en Tournay grand nombre de bletz et aultres grains 
avoecq touttes tires de baghes , sups les dits cars et 
aultres, que ils trouvèrent et meisme sups leurs che- 
vaulx, et grand nombre de bonnes bestes de plusieurs 
tires avoecq vingt prisonniers. 

Le merquedy troismme du dit moys, ne advint 
quelque chose touchant la guerre, fors que plusieurs 
de la garnison allèrent au fourraige en manière ae- 
coustumée. 

Le joedy quatrième du dit moy*, ne furent pareil- 
lement quelque acte de guerre faicte dont on doibve 
escripre, au moins quy venist a jour ou congnoissance; 
mais la nuytye du dit jour, aulcuns de la compai- 
gnye de messire Meurisse du Mène allez aulx Noesves 
Estuves, et cuidans estre adrecîez a Robin de Forest, 
que ils haoyent et auquel ils avoient premier parlé, 
mais il avoit mué sa voix, se adrechèrent a ung 
josne homme nommé Simonet Gamin estant couchié 
aux dites Noesves Estuves, et le occirent au lit. Et 
ce fait, ung archjer de yceulx, nommé Jehan Lambert, 
se transporta aulx Frères Myneurs pour estre sceure- 
ment, mais le dit messire Meurice ee sachant le ala 
luy meisme querre et prendre hors du dit moustier 
et couvent des Frères Myneurs et le livra au prevost 
des Marescaulx. 

Le vendredy chinquiesme du dit moys, environ dix 
heures devant midy, fut le dit Jehan Lambert dit 
Le Grand par le prevost des Marescaulx envoyé en la 
halle des Prevost et Jurés de la ville de Tournay 
pour en faire justice, tel que il appartenoit a tel hor- 
rible criesme. 

Le samedy siziesme du dit m*y«, et jour de Saint 
Nieollay, au matin, se partirent de Tournay environ 
quarante deux cars les aulcuns chargiez de diverses 
marchandises pour aller quérir vins • et vivres en 

France , lesquels cars furent conduits par les gens de 
guerre de la garnison menans avoecq eulx ung pont 
pour passer a Bouveignes ou les Bourghegnons avoient 
rompus celuy quy y estoit et douze culleverines pour 
garder les ouvriers du dit pont, et y furent les dits 
cars et ceulx quy les assistaient allant avoecq eulx 
conduits par la dite garnison jusques au pont a 
Wendin, puis se mirent au retour et revindrent a 
Tournay assez tart admenans avoecq eulx grand butin 
sans perte, fors que de deux hommes d'armes et ung 
archier quy se estaient esloignez des aultres, cuidans 
prendre ung car chargié de baghes, niais eulx meis- 
mes furent prins et menez a Lille. Ce dit jour fut 
rendu a Jehan Rivet, lieutenant du prevost des Ma- 
rescaulx, le dessus dit Jehan Lambert, le quel le 
condampna a estre pendu et estranglé tant que mort s'en 
ensievist pour avoir meurdrierement occis le dessus 
dit Simonet. Et incontinent douze heures sonnées, le 
dit Jehan Lambert fut mené de la halle de messieurs 
Prevost et Jurez, ou il avoit estet jugié, hors de la 
porte Gocqueriel, et pendu a ung cherisier sur le 
cemin du bos du lieu, fort accompaigniez de culleve- 
riniers et aultres gens de serment de la ville et plu- 
sieurs aultres. 

Le dimance septiestne du dit moy$ xy ne fut quelque 
acte de guerre faicte de ung costé ne de aultre au 
quartier de Tournay, et furent tout ce dit jour les 
gens de guerre occupez a vendre leur butin du jour 
précédent. 

Le hrndy witiesme dm dit moys, et fieste de la 
conception de Nostre 'Dame, del après disner, vindrent 

les Bourguegnons en bonne puissance a Honnevaing et 
prindrent et enmenèrent grande multitude de vaques, 
brebis et moutons après lesquels yssirent les gens du 
seigneur du Busset, mais rien ne recouvrèrent, car ils 
estaient jà fort eslongniez. Le dit jour aulcuns piétons 
de Tournay estant yssus la nuyt précédente et allez 
en divers lieux, amenèrent grand butin de bestial en 
ycelle, et la nuyt de ce dit jour fut arse la maison 
de Allart de Callonne, bailly de Cappitle en la ville 
de Lamaing. 

Le mardy noeviesme du dit moys, une compaignie 
de gens du seigneur de Lille yssirent de Tournay par 
la porte Saint Martin et allèrent en plusieurs villaiges 
de ou ils amenèrent grand butin de prisonniers et 
de bestes. Che dit jour aussy se partirent les gens 
du sieur du Buisset et allèrent vers Lannoy ou les 
aulcuns entrez ès granges et maisons pour pillier et 
fourragier corne sans ordonnance, se trouvèrent enclos 
de Bourgbegnons a pied et a ceval, quy en occirent 
plus de trente et en enmenèrent aulcuns prisonniers 
et en revindrent en Tournay ce dit jour plusieurs 
houspailler et aultres quy estoient escappez sans cbe- 
vaulx ne fouraige. 

Le merquedy diziesme du dit moys , aulcuns pié- 
tons de Tournay furent courre en Haynault, mais n'y 
prouffitèrent gaires, c'est assavoir que aulcunes bieste- 
lettes que ils amenèrent avoecq culx le dit jour aussy 
aulcuns piétons menèrent aulcunes navires sups la 
rivière vers Flandres pour chargier butin, mais ils 
trouvèrent rencontre a Obisies ou ils perdirent leurs 
navires et plusieurs des leurs quy furent prins par 

Allemans de la garnison de Ouldenarde et paysan* 
de la entour et menez prisonniers au dit Ouldenarde. 

XIII. 

me la Journée et victoire du Pont m Benzines , et de 
pta*e«rs emprtaeea et fais de guerre, (ta déceaafcre 
tdf« — 11 février****). 

a wtarrfy onjttesme <fu dtt mot/*, environ 
six heures du matin, se partirent de 
Tournay, au sondes trompettes, en ma- 
nière accoustumée, les quatre capitaines 
de la garnison de ycelle par la porte 
Coqueriel ayoecq corne touttes leurs compaignyes et 
grand nombre de piétons de la dite ville. Et tant 
que on estimoit la dite armée a deux mille chevaulx 
et quatorze cens piétons et menoient avoecq eulx cars 
et cevaulx de harnas pour faire ayde aulx cars venans 
de France chargiez de vins et de vivres pour la dite 
ville de Tournay, en laquelle avoit esté publié que 
tous ayant accoustumé aller aulx champs de la dite 
ville y allassent, dont la compaignye des piétons en 
fust plus grande. Et toutte ceste assemblée venue au 
Pont a Bouvignes, messire Meurisce fist mettre ung 
pont que Us avoient amené de la dite ville et le 
fist garder par colleveriniers et aultres, puis passa 
oultre avoecq les trois aultres cappitaines quy estaient 
soubi luy^ lesquels cappitaines venus de la Seclin , 
approchant le Pont a Wedin, trouvèrent Jacques de 
Saint Pol ayant grande armée soubz luy, tant de 
Arras corne de Lens , de le Bassée et de Bethune, con- 
duisait* environ soixante cars chargiez de vins et de 

divers vivres pour la dite ville de Tournay, lequel 
Jacques de Saint Pol, les dits cars livrez a messire 
Meurisse et aulx siens, ne vollut venir plus avant au 
convoyement de yceulx. Ja soit ce que on luy dis! 
que on savoit de vray que grand nombre des adver- 
saires estoient en agait contre eulx. Messire Meurisce 
donc et les aultres cappitaines ayant receups les vivres 
et marchandises se misrent au retour avoecq les dits 
cars ; et le dit Jacques de Saint Pol , pareillement avoecq 
les siens, retournèrent vers France. Et la dite armée 
de Tournay cheminant lentement au convoyement des 
dits cars et approchant le Pont a Bouvines, environ 
chinquante hommes de ceval se misrent devant en 
laissant la grosse armée pour estre tempre en Tour- 
nay, Mais ainsy que yceulx passèrent emprès Fretin, 
mieulx de cent piétons yssirent de une maison et les 
envahirent, ausquels les Franchois monstrèrent tel visage 
et resistence que les dits adversaires prindrent la fuite : 
les dits Franchois les poursieuvirent jusques a ung 
marais emprès ung buisson, auquel lieu saillirent 
encore sups eulx au secours des dits Bourghegnons en- 
virons cent homes que de piet que de ceval. A donc 
fut force aux dits Franchois eulx retraire envers la 
grosse armée sans perte de nuls de eulx, et se avoient 
occis trois des dits Bourghegnons quy touttes voyes 
prindrent et enmenèrent ung car chargié quy se avan- 
choit trop fort en leur castiel de Fretin. Les cars 
dont venoient et approchoient le Pont a Bouvines, 
lesquels cottoient de longueur environ trente Bour- 
ghegnons bien montez, sans que aulcuns aultres se 
monstrassent encore jusque il leur sembleroit heure, 
car ceulx de Lille estant advertis dès le jour précé- 
dent que les dits cars et vivres passeroient, avoient 

mandé les garnisons de Courtray et aultres villes fa 
entour, tant que ils estoient en grande multitude et 
force sups les champs. Et la cause de leur yssue fut 
eesle : Environ le heure du disner de ce dit jour, 
comme depuis fut sceu par les prisonniers qui furent 
menez en la ville de Lille, quatre archiers franchois 
qui se estoient desroutez par désir de gaignagne et 
les avoient prins aulcuns Bourghegnons costoyant de 
loing Tannée des Franchois, lesquels archiers me- 
nez a Lille ils cuidèrent avoir tout vaillant ; pour 
laquelle chose , et aussy pour ce que Henry de la 
Salle, quy tout du loing avoit veu les Franchois, fist 
crier en la ville que tout homme se appointast pour 
yssir de la dite ville, et que ils seroient tous rices, 
car les Franchois ne leur povoient escapper. La plus- 
part de la ville se prépara; laquelle chose oye, le 
seigneur d'Eàpierre et le seigneur de Milville et aultres 
se misrent en conseil disant que les Franchois estoient 
seubtills et plus stillez de la guerre que eulx, par 
quoi ils conclurent les non assaillir. Auxquels le dit 
de la Salle respondit que les piétons estoient ja pas- 
sez le pont et que se on ne les assailloit ce jour, 
jamais si bel ne les auroient. Et le capitaine des 
haquebutiers dist aussy au seigneur d'Espierre que se 
il se faindait ce dit jour, il le diroit au duc de 
Austrice. A dont pour ceste crainte se misrent sus 
et yssirent aux champs en grand multitude de gens 
de guerre et aultres, et allèrent vers le Pont a Bou- 
vignes, et se misrent en bataille emprès ung bosquet, 
les archiers et coustillers furnis de cordes et grésillons 
pour lyer les Franchois et mener prisonniers comme 
assurés de tout prendre et les mener cescuns en son 
quartier, et meismement en ceste seureté y estoient 

allés plusieurs marchands de vin et de bled de Lille, 
pour les taster et acheter a bon marchié sur les che- 
mins, entre lesquels en y eult ung quy avoit le 
meisme jour soustenu ung grand escot despendu en 
sa maison, de plusieurs hommes de guerre, pour 
lequel escot il devoit avoir une queue de vin a son 
choix, comme depuis fut sceu par lui-même estant 
prisonnier en Tournay. Pareillement y estoient allées 
plus de deux cens femmes, les aulcunes ayant sacs 
pour mettre les meilleures baghes de la despouille 
des morts. Les Bourghegnons, dont Allemands et aultres, 
yssus de Lille et ordonnés comme dit est , furent vus 
des Franchois assez près du dit Pont a Bouvinnes, et 
adont messire Meurisse approcha les cars quy encore 
ne estoient tous passez le dit Pont, et commanda aulx 
eharetons eulx haster et les mener oultre du costet 
vers Tournay, et aux marchans non armés sievyr les 
dits cars. Et ce faict, le dit sire Meurisse et les aul- 
tres cappitaines se misrent quelque peu en conseil, 
après la quelle chose le sieur Dubuisset et le lieute- 
nant du sieur de Lille avoecq leurs gens picquèrent 
leurs chevaulx et les firent courre corne fuiants les 
Bourghegnons, et eulx venus emprès le dit Pont re- 
tournèrent subitement les faces vers leurs adversaires. 
Et le dit messire Meurisse et le lieutenant du mares- 
cal de Loheac se tindrent en ordonnance toudis appro- 
chant le dit Pont, et adonc les Bourghegnons cuidans 
que les Franchois ne les osassent attendre, commencè- 
rent a marcier avant dès que ils virent les dits Franchois 
faire la course , et tandis que ils approchoient les 
Franchois, se misrent les homes d'armes devant, quy 
est contre le usage de guerre, et les deux armées 
sy corne a deux traits de arcs le ung del autre. Les 

homes d'armes franehois inclinez sups les hatriaulx de 
leurs chevauJx pour moindre attainte des haquebu* 
tiers allemans , deschargèrent leurs culleverines a main, 
dont largement avoient, corne touttes ensembles, dont 
la noise fut si grande, tant des dites culleverines corne 
de plusieurs gros tambours que les dits allemans 
tappoient, que impossible eust esté ouyr aultre chose, 
et avoecq ce la fumée des dites haquebutes ou culleve- 
rines avoit sy obscurchi le ayr que il sembloit estre 
nuyt. En quel esbahissement pouvoient estre les 
marchans, cartons et aultres quy estoient avoecq les 
cars de Tournay; mais, Dieu aydant, de tout ce 
dit trait a poudre ne eult que ung archier franehois 
tué et occis et peu de bleschiez, tant pour ce que 
les dits Franehois se tenoient baissiez, corne pour ce 
que le trait se porta trop haut, corne Dieu le vollut; 
et incontinent ce fait, les cappitaines de France quy 
dès lors estoient pretz cascun en son ordonnance , 
leurs trompettes sonnans eux et leurs homes d'armes, 
les lances en arrestz, se donnèrent ès Bourghegnons et 
tellement chargièrent sups eulx que les adversaires se 
voyant sy impétueusement assaillir et non avoir gaigniet 
la bataille par leur trait a pouldre, corne ils espéroient, 
se misrent a le fuite, laissant plusieurs des leurs aba« 
tus a la terre par les dits homes d'armes, quy tost 
furent esgeullez par les piétons de Tournay quy sieu- 
voient yceulx; et en ceste manière tous les dits Bour- 
ghegnons , tant de piet corne de ceval , ne firent 
quelque effort synon de eulx volloir sauver ou mieulx 
que ils povoient, mais eulx fuians et les Franehois 
cachans, grand nombre de iceulx furent occis tant en 
ung prêt ou se tindrent rassemblés, corne en ung 
bosquet ou se lanchèrent et ès fossez ou estoient, 

tombez les ungs sups les aultres , par les dits piétons 
de Tournay, quy fort les poursieuvirent et se portè- 
rent vaillamment. Le seigneur d'Espiere avoecq aultres 
plusieurs gentilshomes et meismement Henry de la 
Salle, esprouvèrent alors le bonté de leurs chevaulx 
fuyans jusques aulx barrières de Lille jusques ou ils 
furent cachiez et poursieuvis par le seigneur de Buisset 
et le lieutenant du seigneur de Lille avoecq les leurs, 
tuans et mutillans ceux que ils povoient atteindre. Et en 
ceste cache survint la nuyt quy fut auxdits Bourghe- 
gnons plus propice que leur bien fuyr, car elle tolly 
aux vainqueurs leur aigre poursieute avoecq ce que 
il estoit nécessaire avoir la cure des cars pour yceulx 
estre en Tournay, desquels les chevaulx estoient las 
et foulez, ayans venus de Lens en Artois sans avoir 
eu tamps de se repestre. Ceste bataille se commencha 
environ quatre heures du vespre et ne peult guerres 
durer pour la nuyt sourvenante, et néantmoins y mor- 
rurent plus de quatre cens Bourghegnons, et en y 
eult plus de cent prins et menez en Tournay, tous 
homes de guerre de piet et de ceval, bien montez et 
armez. Et entrèrent les dits gens de guerre de la 
garnison en la dite ville la nuyt ja fort avancyée en 
grant triumphe , a la quelle entrée furent veus trois 
signes de victoire : le premier, car ils amenoient tant 
et tels prisonniers; le second, car plusieurs de eulx 
et meisme les piétons apportoient cescun deulx ou 
trois bastons; et le tiers, car ils avoient plusieurs es- 
tandars, barrières et peignons de leurs ennemis. En ceste 
nuyt ne entrèrent tous les cars venans de France en la* 
dite ville, parce que les chevaulx estoient trop fouliez, 
mais en demoura aulcuns aulx champs bien gardez 
par les piétons a environ une lieue de la dite ville 

jusques au lendemain' que. ils vindrent sans dangier. 
Entre les dessus dits prisonniers estoit Guillaume de 
Frenq, escuier, et pareillement ung noméHugue Reubin, 
quy peu devant avoit estet prins par les piétons et 
vendu deux cens vingt escus d'or. Y estaient aussy 
aulcuns bourgeois de Courtray, de Douay, de Lille et 
aultres lieux, et en la dite bataille y morrut Philippe 
de Carvin, escuyer, et aultres gentilshommes, dont 
ne seulx les noms, sans quelque mort de la partye 
des Franchois, synon le dessus dit archier quy fut 
raporté en Tournay et sépulturé en l'église des Frères 
myneurs. En ceste bataille se portèrent bien vigoreu- 
sement tous les cappitaines et homes d'armes, et espé- 
cialement messire Meurisse du Mène, souverain cappi- 
taine. Et en ceste journée et poursieute aulcun Franchois, 
nomé Taneguy de la Touche, environné de six bour- 
ghegnons oultre leur bataille, tant que escapper ne 
povoit synon que d'un lées parmy eulx du lées de 
Lille ou parmy toutte la dite bataille du lées des Fran- 
chois. Ayant fiance en Dieu, print vigheur en soy et 
en occist les deux et se engressa sur les aultres quatre 
et les occist pareillement, puis passa parmy toutte la 
bataille des Bourghegnons et vint aulx Franchois sans 
quelque blecheure. Et après ceste chose messire Meu- 
risce, quy de loing avoit aucunement veu son dangier 
et vaillandise, le fist chevalier contre sa vollenté et 
l'envoya au Roy. 

Le vendredy douziesme du .dit tnoys, devant disner, 
furent portées en l'église cathédrale de Tournay et 
mises emprès le grand autel et candélabre de arain 
de Nostrc Dame, deseure le cadran, chinq banières 
conquestées le jour précédent, dont les deux estoient 



Digitized by Google 



«3 476 *» 

de soye blance de meisme faehon, mais ly une estoit 
ung peu plus grande que le aultre, et avoient a cescun 
léez, ung ymaige de saint Cristofle, et en escripture 
de grosses lettres de or bonne adventure; et estoient 
les enseignes du seigneur d'Espierre. Les deux aultres 
estoient de soye vermeille ayant par dessus, a cescun 
léez, une dame tenans ung espruviers sups le poing; 
et au long de la campaigne, une grande croix de Saint 
Andrieu, moittiet noire et moittiet blance lyëe au 
millieu de ung T grégois, en ceste manière 

quy estoit de or, ly une des dites banières aussy ung 
peu plus grande que le aultre; et estoient corne on 
disoit les enseignes du seigneur de Hambres. Et la 
chinquiesme banière estoit pointe des armes de Flandres 
et de Bruges , ayans au millieu une grande lettre de 
or grimachiée de b ou v, sans povoir parfaitement choi- 
sir laquelle des deux lettres pour la brisure de ca- 
deaulx dont la dite banière estoit playne, et ne savoit 
on de ou elle estoit, ou de Ypre ou du Francq de 
Bruges. Et ycelles banières illecq posées, ceulx de 
l'église firent sonner le grand sonnage et vint tout le 
colliege devant le image de Nostre Dame chantant Veni, 
sancte spiritus, et le Te deum laudamus en grant so- 
lemnité. Et fut remonstré au peuple dont la dite 
église estoit comme toutte plaine, par maistre Simon 
de Proisy, prothonotaire du pappe et président de 
chapitle, comment pour ceste victoire obtenue on devoit 
rendre grasces a Dieu en exortant le dit peuple de 
prier pour la personne du Boy, pour le bien et 
prospérité du royaume et principalement pour la paix. 
Et ces paroles conclûtes, la plus part du peuple crya Noël! 

Le samedy treizième du dit moys, ne avinrcnt guerre 
de choses dont mémoire doibve estre faicte, car les 
gens de guerre furent tout le jour empeschiez a vendre 
leur butin, et avoecq aultre chose les cevaulx des 
hommes de guerre par eulx conquis le joedy devant, 
dont largement avoient et bien bons, tant que ils estoient 
vendus les ungs plus, les aultres moins, c'est assavoir 
vingt, vingt chinq, trante, quarante, chinquante, soi- 
xante escus la pièce , et ung au dessus des aultres fut 
vendu quatre vingt et dix escus d'or a messire Meurisse 
du Mène, le souverain cappitaine. Ce jour de l'après 
disner fust publyé a son de trompe, et de par le roy 
et prevost des mariscaulx, que nul ne me&fesist en 
corps non biens a ceulx de la confraternité ou tenure 
de Saint Anthoine , de quelque party que ils fussent. 
Fust aussy publié que tous les piétons qui avoient 
accoustumé fréquenter la guerre et voulloient continuer 
se venissent incontinent faire escripre au prevost des 
mariscaux, sups payne de perdre tout le fruit du butin 
que ils porroient avoir en trois jours. 

Le dimanche quatorzième du dit mot/s, et jour de 
Saint Nicaise, les piétons de Tournay, issue la viesprée 
précédente, et allez courre vers Mouscron, Ligne, 
Estaimpuch, et a l'environ, amenèrent en la dite ville 
grand nombre de bestes, et pareillement aulcuns allez 
envers Renays. 

Le lundy quinzième du ditmoys, ne fut quelque acte 
de guerre entour Tournay, mais près toute la journée 
furent vendus prisonniers et butin largement. 

Le mardy seizième du dit moys, pluseurs piétons de 
la ville de Tournay , issus de icelle la viesprée précé- 

et allez envers Orchies, menèrent avocq eulx chincq 
prisonniers paysans de Noraaing et de la entour avoeq 
vingt grosses bestes et portans aussy grand butin de 
baghes et maisnage. 

Le tncrquedy dix et septième du dit moys , par nuyt , 
vindrent aulcuns bourguegnons a Guignyes et ardirent 
la maison presbitaire et une partie de le église , en 
laquelle estoient aulcuns blets mis pour saulver; mais 
les paysans se assemblèrent et en occirent trois, et les 
aultres escapèrent. Et le matin fait , aulcuns de la gar- 
nison issirent et les poursieuvirent jusques au pont a 
Rasse, mais ils ne rataindirent que ung maulvais gar- 
chon nommé Michault Cartier, natif de Rume, estant 
bien monté et de la garnison de Douay. Ce meisme 
jour, du soir, vindrent les Bourguegnons d'Oudenarde, 
jusques a Rameignies, ou ils prindrent ung homme et 
une jument. 

Lejoedy dix et huitiesme du moys, environ trois heures 
del après disner, fut apporté en Tournay que les ad- 
versaires estoient a Chin, et que l'ung d'eulx, comme 
par moquerye, avoit esté sups le povoir et jousté con- 
tre le creste d'un fossé et y rompit sa lance ; laquelle 
chose sceue, messire Meurisse le faisant savoir aux aultres 
cappitaines , monta a ceval avoec bon nombre des siens et 
issy de la ville pour veoyr la force des dits adversaires 
et ou se tourneraient. Et tost après yssirent les aultres 
cappitaines et le rataindirent envers Cavrinnes ou estoient 
aulcuns des dits adversaires , desquels ils occirent et prin- 
drent aulcuns, et deillecq poursievant les aultres jusques 
au pont a Rosne ou il y en eult XXIIII que tuez que noyez 
et autant de prins,et les aultres se sauvèrent par bien 

fuyr. Et après ce, les Franchois retournèrent en la 
ville de Tournay , amenans leurs prisonniers bien montez 
et armez avoecq les chevaulx des mors, et fut bien 
wit heures du soir avant que tous fussent entrez en 
la dite ville; entre lesquels prisonniers estoit Charles, 
bastart de Gistelle, del ostel de Roubais, et avoecq luy 
aultres vaillans hommes. Ceste melsme viespréc se par- 
tirent de la dite ville grand nombre de piétons par la 
porte du Bruille. 

Le vendredy dix noeviesme du dit moys , au matin , ren- 
trèrent en Tournay les piétons quy la viespréc précé- 
dente se estoient partis et yssus,et amenèrent assez bon 
butin de paysans et bestes. 

Le samedy vingtiesme du dit moys , devant disner , 
revindrent en Tournay aulcuns piétons quy la viesprée 
précédente se estoient partis par la porte Saint Martin et 
aultres pareillement yssus et allez en Haynault vers 
Anières, amenans avoecq eulx grand butin de vacques, 
pourchiaulx et aultres bestes, mais nuls prisonniers. 

Le dimence vingt et ungniesme du dit mois , et jour 
de Saint Thomas apostel, une grande compaignye de 
piétons alla vers Renays de ou ils amenèrent environ cent 
vacques et rapportèrent largement butin; et le après 
disner du dit jour, le lieutenant du prevost des mares- 
caulx fist ung monstre de piétons aulx prez aux Non- 
nains , et ung home d'armes devant portant le estendart 
corne leur cappitaine, ayant pour livrée blancq et rouge 
par royes de hault en bas et devise de brodure soubz 
la croix droite devant et derrière, sonans et montrans 
lcal coer. 

Le lundy vingt deuziesme du dit moys , allèrent les 
piétons en plusieurs lieux et pareillement les gens 
d'armes de la garnison au fouraige et au butin, et 
admenèrent ceulx de la dite garnison largement blets et 
advaines du pays de Haynault avoecq aultres vivres , 
tant a cars comme a ceval , et les piétons aussy reven- 
dront assez chargiez de butin. 

Le tnardy vingt troisiesme du dit moys, une grande 
compaignie de gens de guerre de la garnison allèrent 
en Haynault , et les piétons aussy allèrent au dit pays 
vers Frasne et Saint Sauveur ou ils trouvèrent assez butin 
que ils apportèrent en la ville , et ceulx de la garnison 
revenans en Tournay amenèrent aulcuns prisonniers 
paysans et grand nombre de bestes , comme moutons , 
pourceaulx, ozons et poullets. 

Le merquedy vingt quatriesme du dit moys , entre deux 
et trois heures de nuyt , se partirent de Tournay plu- 
sieurs homes de guerre et allèrent vers Haynault. 
Ce dit jour au matin , revindrent en ladite ville plusieurs 
piétons quy la nuytye avant avoient estet vers Lannoy 
et oultre , amenans avoecq eulx largement butin de pri- 
sonniers et bestes. Et envers le soir retournèrent ceulx 
de la garnison ayant esté a Pieronne et la entour aussy 
vers Mortaigne et Condet , ou ils tendirent une embuce 
et passans oultre courrurent devant la ville de laquelle 
sallirent sups eulx quinze ou seize homes de ceval et 
aulcuns piétons , et incontinent leur embuce sorty sur 
eulx et en occhirent aulcuns, et aussi en prindrent et 
amenèrent avoecq eulx en la dite ville de Tournay. 

Le joedy vingt cinquiesme du dit mois et la célébrité 
du saint natal de Noël , aulcuns laronchiaulx bourgue- 

gnons vinrent a Honnevaing, a Froiane et a Blandaing 
prendre 1 les bestes et gens faisans leur forteresse del 
église du dit Blandaing , y assemblons leur butin jùsques 
yen allèrent. 

i ' '- • 
Le vêndredy vingt sixième du dit moys, èt jour de 
Saint Esiienne , vindrent pareillement les Bôurghegnons 
a Froymont et la entour,' set rapvfrent et éminenèrent 

plusieurs bestes et paysanà. . .. 

t ■ 
i 

Le samedy vingt septiesme du dit moys ^ le jour de 
Saint Johan le evangelùte f une grande brigade des gens 
du seigneur du Buisset et de Lille se partirent, environ 
quatre heures du matin, par la porte Sainte Fontaine 
et allèrent vers Courtray et Audenardc, ou ils prin- 
drent trente prisonniers campestres et amenèrent en 
Tournay, ayans leurs chevaulx chargiez de plusieurs 
tires de butin, et rentrons en la ville de Tournay, 
environ iij heures de i'aprôs disner, sans amener quelque 
bestial* mais aulcuns piétons en amenèrent de ailleurs* 

Le dimance vingt huictiestne du dit moys et jour des 
Innocms , ne advint quelque acte de guerre ou quartier 
de Tournay dont mémoire doive estre faiste, car plu- 
sieurs piétons de ladite ville, quy estoient allez querrir 
adventure la viesprée précédente, revindrent sans rien 
trouver toutte la nuytye. 

Le lundi vingt noefvîesme du dit moys , tous les quatre 
cappitaines de Tournay, avoecq leurs gens, se partirent 
de la dite ville, a six heures du matin, par la porte 
Coqueriel, et avoecq eulx plusieurs piétons et cars sans 
charge, et tournèrent sur les fossez vers le tour Blan- 

dignoise, et allèrent a Roubays ou les paysans se 
estaient retrais au castiel, et les Franchois venus illecq 
approchèrent le dît lieu, lequel estoit fort et environné 
de fossez d'yeauwe et ne avoient menez avoecq eulx 
quelque trait a poulre pour le batre, dont ils ne peulrent 
avoir ledit castiel, car ceulx de dedans refusèrent ou- 
verture et tirèrent après, eulx de trait a potdre et 
aultrcs , tant que ils tuèrent ung arcbier , quy fut ^apporté 
en la ville de Tournay et enterré a Saint Piat , ^t bles- 
chièrent plusieurs bommes et cbevaulx; et adont les 
Franchois fustèrent. le village et ardirent toutes les 
maisons, tant de la basse court dudit castiel comme 
du dit village; et ce fait, les dits Franchois revindrent 
en la ville de Tournay amenans avoecq eulx six pri- 
sonniers, et XL beaux chevaulx et leurs cars chargiez 
de blets, de a vaines et aultres biens et baghes prias au 
dit village. 

Le mardy trentiestne du dit moys, ne fut faicte chose 
touchant la guerre dont mémoire se peust faire, 

Le merquedy trente et ungniesme et dernier du dit 
moys, environ quatre heures du matin, se partirent 
plusieurs de là garnison de Tqurnay et allèrent, jusques 
oultre Orchies , dont il ramenèrent environ vingt prison- 
niers revcnans chargiez, au moins leurs chevaulx, de 
bleds, avaines et aultres butins, le dit jour, a le porte 
ouvrir , rentrèrent ens environ quatre vingts piétons 
quy estoient issus la viesprée précédente et allez ^a Es- 
canaffle ou les paysans se retrairent en le église, la- 
quelle ils approchièrent ; mais les dits paysans tirans 
de flesches de haut en bas, ung de Tournay nommé 
Lefort, yceulx regardant en haut, fut féru en la gorge 

dont prestement H morut, et ce fait, ils retraièrent 
et ramenèrent bon butin de prisonniers et bestes trou- 
vez par les villages sans defenoe. Et le dit jour aussy, 
a le porte ouvrir, vindrent deux chevaulcheurs, disant 
que au pont a Bouvines estoient aulcuns hommes de 
guerre de Lens, aconvoyans plusieurs marchans quy 
amenoient de quatorze a quinze cens pourceaulx pour 
la provision de la ville, et incontinent ce sceu, le pre- 
vost des marescaulx assembla ses piétons en grand nom- 
bre et y allèrent avoecq aussy petit nombre de la gar- 
nison et trouvèrent Robinet du Quesnoy et ses gens 
quy avoecq les dits marchans se estoient adventurez plus 
de nuyt que de jour a la conduite des dits pourchiaulx, 
lesquels ils amenèrent en la ville, car les dits marchans 
avoient longement séjourné en la ville de Arras atten- 
dans passage avoecq plusieurs aultres ayans acheté plu- 
sieurs vivres et vins dont on avoit grande nécessité en 
Tournay, mais le seigneur de Mouy différoit tousiours 
les convoyer, dont la pluspart des habitans de Tournay 
estoient très mal contens, se aultre chose en eussent 
peu faire par la chierté des vins quy y estoit , car ils 
ne avoient corne néant de vins ne de sel ne de pluseurs 
denrées que vendent graissiers^ appoticaires et aultres 
semblables. Che dit jour, aulcuns estant allés a Nomain 
corne pour fouraiger et trouver adventure, ramenèrent 
prisonniers et butin mais non gaire, et tousiours com- 
ment que la chose se tournast, les laboureurs quy 
estoient campestres en avoient le pieure. 

JANVIER MIL QUATRE CENT SOIXANTE DIX SEPT. 

Le jeudi premier jour de janvier, et feste de la Cir- 
consision de Jèsuscrist, du dit an soixante dix sept. 

environ cent lances de la garnison de Tournay se par- 
tirent par la porte de Marvis et allèrent en Haynault 
envers Ligne, Blicquy et a Penviron, sans trouver ré- 
sistance, fors seulement a Blicquy et non guerres, car 
tost en tuèrent aulcuns et les aultres s'en fuirent es 
bois. Et eulx retournans en la ville amenèrent avoecq 
eulx trois prisonniers et environ quarante vacques et aul~ 
cunes jumens et leurs chevaux chargiez de plusieurs 
tires de grains ayant boutet le feu au casticl du dit 
Blicquy* Ce meisme jour furent les Bourguegnons a 
Ramegnies et jusques a Chin ou firent plusieurs maulx. 

Le vendredy deuxième du dit moys, vindrent les 
Bourghegnons a Bailloeil et a Ramegnies ou ils prindrent 
gens et bestes : et ce meisme jour, corne depuis fut 
sceu, furent décapitez en la ville de Lille douze corn- 
paignons quy se estoient rendus franchois et depuis 
reprins par ceulx de la dite ville. 

Le samedy troisième du dit moys, une grande brigade 
de la garnison de Tournay se party bien tempre par 
la porte Saint Martin et allèrent vers Douay, le pont 
a Basse et Mons en Pcvele , et environ trois heures de 
l'après disner revindrent en la ville amenans plus de 
vingt paysans prisonniers et assez de butin. Ce dit jour 
furent aulcuns de la garnison querre adventure entre 
Tournay et Lille , de ou ils amenèrent largement car- 
pes et aultres poissons tout vifs en quenes et ton- 
niaulx. 

Le dimance quatriesme du dit moys, vinrent les Bour- 
guegnons a Bailleul et a Chin, ou ils tuèrent et prin- 
drent aulcuns paysans. Et ce meisme jour, environ 

midy, trépassa Jehan de Saint Jenois , seigneur de Clerieu 
et lieutenant du bailly de Tournesis, et Ait mis a Saint 
Brixe ou il demeuroit. 

Le lundy chinquiesme du dit mot/*, et nuyt des Roy s, 
anniversaire de la mort du duc Charles de Bourgongne, 
devant Nancy, aulcuns de la garnison de Tournay avoecq 
plusieurs piétons d'icelle, ayant comandement de leur 
capitaine et dou prevost des marescaulx , allèrent vers 
le castiel de le Loire, duquel lieu on trayt moult fort 
après eulx et néant moins ils amenèrent avoecq eux en 
retournant du dit voyage largement grain et quelque 
bon butin. Ce dit jour aulcuns estans yssus la viesprée 
précédente , tant de piet corne de ceval , et allez vers 
Ennechin , et aultres vers Renays , revindrent ramenans 
de tout les deux lez vacques en bon nombre. Ce dit 
jour trouvèrent les Bourguegnons aulcunes famés de 
Tournay sups les champs, lesquelles ils desviestirent et 
renvoyèrent en leurs chemises deshonnestement. Et ce 
meisme jour , de l'après disner , amenèrent aulcuns 
compaignons de la garnison de Mortaigne, ung josne 
home prisonnier nomé Jehan du Sart de Samion quy 
fut mis a la cour de l'evesque , et ung peu devant deux 
heures du dit après disner , ledit Jehan du Sart , par le 
jugement de mestre Jehan Nivet , lieutenant du prevost 
des marescaulx, fut décapité sups ung hourt en plain 
marchiet de Tournay, pour ce que luy quy estoit du 
royaume et avoit fait serment au Roy , avoit esté prins 
portant la croix Saint Andrieu et robant les Franchois 
des longhe espasse , et estoit tigneux. 

Le mardy eixmme du dit moys et jour de VEpi- 
phanie , devant le jour , vinrent les Bourghegnons au 

bailliage et jusques a Orque, et prindrent et emmené-' 
rent bestes et hommes a leur vollcnté; et la matinée 
de ce dit jour, aulcuns de la garnison de Tournay r 
yssus la viesprée précédente avoecq bon nombre de 
de piétons et allez a le Hamaide et a l'environ , revin- 
drent en la dite ville, amenans plusieurs prisonniers, 
lesquels ils vendirent le meisme jour grande somme 
d'argent. 

Le merquedy septième du dît nwys , au matin , 
amenèrent en Tournay les piétons de icelle yssus la 
viesprée devant et allez a Bieclers et Rameçrois , douze 
prisonniers , près tous homes de bien , que il» prindrent 
en plus grand nombre de gens que il ne estoient , m*i& 
les aultres estoient occupés au jeu de qjiartes et de 
dez, par quoy ils furent sourpris. Ce dit. jour , environ 
wit heures de viespre, la cloque du darain encore 
sonnant, se esprit feu en le rue de le Val, lequel se 
augmenta et devint sy grand et de telle fprce que il 
ardit en la dite rue de quarante a chinquçnte maisnages 
et pluseurs granges et estables, et pour la force du vent 
quy ceste heure estoil merveilleusement grand et venans 
devers Lille , alla frapper en plusieurs aultres maisons 
sur les fossez jusques oultre le tour blandegnoise , dé- 
laissant aulcunes tant en la dite rue corne sups les dits 
fossez ; et fist le dit feu irrecouvrable domage aulx 
bonnes gens, tant en grain comme en aultres biens, 
dont pluseurs rien n'en saulvèrent , et en bestes pareil- 
lement; et y eult ung enfant ars. La force et vigueur 
de ce grand vent qui de plus en plus se leva, cachoit et 
portoit grosses flamesques ardentes dessups la ville et 
les voioit on voler en le air haut par hrandon come 
ce se fussent estoilles ou comètes chéantes en grand 

nombre dedans la ville sur les mes et maisons , et I& 
aulcimes par force de iiaut vent vollans oultre la ville 
tout an travers de icelïe. Toute la ville fut en totirbfe 
par celle adventure et en grand doubte que le feu ne 
prinst dedans ycelle a cause que plusieurs maisons 
ne estaient couvertes que de estrain , tout le quartier qufc 
les dites flamesques tr&versoient , ce est à savoir depuis 
le tour blandegnoise Jusques oultre le porte du Bruiïïe. 
Mais il plut a Dieu que droit a fheure du plus grand 
dangier envoyer une habondante et grosse ploeuve qui 
tellement embuvra les toits des maisons couvertes de 
estrain et assouplit les flamesques se eslevantes que rien 
ne eult de mal en la dite ville ; dont aulcuns ayans 
mémoire des merveilleuses œuvres de Dieu, l'en gras» 
cièrent, tenans ce fait comme a miracle. La pluspart 
des gens de guerre de la garnison et pareillement de 
la ville se misrent en armes , et allèrent les capitaines 
cescun avecq ses gens de piet et de ce val, entour le 
quartier du dit feu et y firent tant que on fut au 
deseure. Puis allèrent par la ville assavoir se il ne y 
avoit quelque dangier ou inconvénient, et fut la porte 
Coqueriel ouverte toutte la nuyt pour les gens de la 
dite rue mettre ce que ils avoient saulvé en la ville, 
et aussy pour estre prest se aultre dangier eult seur- 
venu. Che grant domaige et merveilleux dangier fist 
et causa ung josne home de Lannoy nommé Anthonin 
Arnequin , fils du pallefrenfer du dit lieu , lequel ayant 
fait aucunes fusées a esprendre feu etycelles bouttées 
en plusieurs lieux et couvertures de estrain dedans la ville 
ou bon luy sembla, se avalla hors de icellc par la mu- 
raille entre le porte Coqueriel et celle de Saint Martin, 
et bouta incontinent le feu en la dite rue de le Val e* 
- passa les trenquiées et s'en alla a Lille, et conta sort. 

fait aulx capitaines ; mais corne depuis fut seeu , ils le 
emprisonnèrent pour ce que longement avoit esté contre 
eulx. Car il est vray que ce trahi tre et maulvais home 
avoit demeuré en Tournay et logict en la maison de 
un cordewanier devant l'attre Saint Jacques, derrière 
la maison de sire Jacques Haccart, depuis la fin du 
moys de juing précédent, que il se estoit venu rendre 
au seigneur de Mouy, auquel il avoit nonchiet la divi- 
sion des Flamens du pont d'Espière dont le duc de 
Gueldres et plusieurs de iceulx en furent mors et des- 
truis, et avoecq ce cet home diabolicque et indigne de 
estre escript avoecq les aultres, ayant fait serment au 
Roy duquel il estoit archier et en recepvoit les gaiges, 
ne estoit content de la mort de tant des siens par sa 
traitreuse accusacion , se aussy par traitreux fait et art du 
dyable son maistre, il ne brulloit et ardoit la ville de 
Tournay, par le dit feu bouté et par les poupées ou 
fusées par luy jectées ou boutées sups les maisons ou 
se pouvoient prendre, desquelles ly une fut trouvée 
en la rue Caquedeine cheue jus de une maison par la 
forte pluye dont estoit estainte quy par adventure Dieu 
voeillant estaindy toutes les aultres, par quoy nul mal 
n'en vint, corne dessus est dit. Et aussy fut la corde 
trouvée pendante au crestiaulx par laquelle le très 
pervers se estoit avallé ès fossez de la ville. 

Le joedy wxstiesme du dit moys , aulcuns piétons 
de Tournay allèrent en Haynault, mais a leur retour 
ne amenèrent rien fors povres prisonniers, et ne appor- 
tèrent gaires de butin. Et ce dit jour bon nombre de 
la garnison et sieute de monsieur du Buisset furent 
aussy en Haynault vers Frasne, dont ils amenèrent plu- 
sieurs prisonniers et butin largement. 

Le vendredi/ noefviesme du dit moy$, environ onze 
heures devant midy, fut publiet aulx bretesques de 
Tournay, de par les Prévôts et jurez, que cescun ma- 
nant et subject a eulx visetast diligament ses maison, 
toits et couvertes de estrain et aussy ses litières, moye s 
et aultres choses ou le feu se pooit prendre, et que le s 
connestables de cescun quarefour y entendissent et feis g 
sent rapport aulx dits Prévost et jurez estant adverti 
que le sus dit Anthonin Arnequin, avant le feu bbutté 
en le rue de le Val , avoit jecté et mis plusieurs ins- 
trumens a esprendre feu en la ville en divers lieux et 
sups diverses maisons couvertes de estrain, pour laquelle 
chose ils comandoient ce faire affin de obvier aulx dan- 
giers qui se pouvoient ensievyr. Ce meisme jour une 
famé de Lille nommée Marion, fut par la sentence du 
lieutenant du prevost des mareschaulx, battue de ver- 
ghes par les quarfours de la ville et menée hors par le 
porte Coqueriel, ou par plusieurs famés et pages quy la 
estoient , elle fut constrainte de passer parmy le flocq 
par plusieurs fois, pour ce que elle estoit venue pour 
espyer les Franchois de la garnison et les fâchons que 
on tenoit en la ville , corne plusieurs fois avoit fait , et 
aussy pour savoir se ly feu bouté par le dit Anthonin 
avoit bien besongniet a sa vollenté, tant dehors comme 
dedans. Chc dit jour, environ une heure après disner* 
vint une famé de Lannoy a le porte Coqueriel appor- 
tant lettres aux Prevosts et jurez de la dite ville? 
laquelle dist et ossy firent aultres venans de Lille, que 
le dit boutte feu se estoit vanté en la dite ville de Lille 
avoir bouté le feu en la dite rue de le Val et avoit mis 
trois poupées en le rue de Auldenarde et deux en le 
rue Caquedenne, sans plusieurs aultres par la ville quy 
se esprenderont dedans brief temps. Ce meisme jour 

après disner, vindrcnt environ soixante Bourguegnons 
bien montez a Rameignyes et la entour, mais ne trou- 
vèrent guaire de proye. 

Le samedy disiesme du dit moys , se partirent plu- 
sieurs piétons de Tournay et allèrent en Haynault; et 
pareillement se partirent aulcuns de la garnison et allè- 
rent a Frasne emprès Condct , lesquelles deux partis 
revindrent ayant largement proufit en prisonniers et 
butin. 

Le dimance onziesme du dit moys, se partirent de 
Tournay plusieurs de le compagnie du sieur du Buisset, 
et allèrent a Frasne en Buisenau et a Saint Saulveur, 
de ou ils retournèrent chargiez de bonnes baghes avoecq 
aulcuns prisonniers. 

Le lundi douziesme du dit moys, plusieurs piétons et 
aulcuns homes de la garnison estans yssus la viesprée 
précédente, et allez en Temploeve en Pevele, y trouvè- 
rent et prindrent quinze compaignons bien armez jouant 
aulx quartes en une maison en laquelle il leur convint 
bouter le feu pour les avoir et emmener en Tournay, 
sy come ils firent. Che dit jour, plusieurs piétons estans 
allez a Esplechin, trouvèrent aulcuns Bourguegnons de 
cheval quy les cuidièrent prendre, mais leur empriïise 
fut vayne, car rien ne gaignèrent fors du trait des 
dits piétons que ils emportèrent sur eulx et leurs chevaulx. 

Le mardy treiziesme du dit moys, au matin, se 
partirent plusieurs gens de guerre de Tournay et allè- 
rent vers Frasne en Buisenau, ou ils prindrent plusieurs 
homes quy la estoient venus a unes noepees avoecq 

les espoux des dittes noepces et aultre butin largement^ 

et amenèrent et apportèrent tout en la dite ville. Et 

ce meisme jour furent les Bourguegnons a Marcaing, a ' 

Chin et ailleurs et prindrent et enmenèrent homes et 

bestes. 

Le merquedy quatorziesme du dit tnoys , furent les 
piétons de Tournay en divers lieux et pareillement les 
fouragicrs en manière accoustumée, sans gaires profi- \ 
ter quant au butin. 

Le joedy quinziesme du dit moys , allèrent aulcuns 
nombre de piétons a Herseaux et la entour, dont ils 
amenèrent aulcuns prisonniers et aultre butin. Le dit 
jour, a la porte close, yssirent la pluspart des piétons 
accoustumés de courre par la porte du Braille portans 
leur estandart et ayant la trompette du prevost des 
marescaulx, et povoient estre environ chinq cens soubz 
leur cappitaine, le more quy portoit le dit estandart a 
ceval. 

Le vendredy seiziesme du dit moys, au matin , re- 
vindrcnt en Tournay aulcun petit nombre de piétons 
quy, la viesprée devant, estoicnt allez quérir adventure 
vers Douay de ou ils amenèrent grand bétail. Pareille* 
ment revindrent les aultres piétons yssus la viesprée 
précédente par la porte dou Bruille et allez vers Verne, 
ou ne conquestèrent , sy non aulcunes vaques, et eulx 
approchans la ville , les Haynuyers tapèrent en keuwe 
et amenèrent quatre des leurs qui estoient deffourquiez. 

Le samedy dix sepliesme du dit moys , allèrent les 
piétons et les fouragiers de Tournay en divers lieux et 

aussy vinrent les Bourguegnons au plus près du Saul- 
choir, cescune des deux parties pillant sups ses adver- 
saires et furent prins aulcuns archiers franchois et me- 
lez a Lille, et pareillement aulcuns homes de guerre 
)ourguegnons amenez en Tournay, et aussy furent pié- 
tons prins et emmenez de une et de aultre partye. 

Le dimence dix huitiesme du dit moys , au matin , 
petit nombre de piétons yssus le viesprée précédente et 
allez en Pevele rentrèrent en la ville amenans onze 
prisonniers desquels les chinq estoient de bien josne 
eage, et en y avoit deux oultre eagc. Ce dit jour fut 
faicte pourcession généralle priant Dieu pour la pros- 
périté du Roy et bien de paix , la dite pourcession 
allant a Saint Martin ou une messe sollempnelle fut 
dicte devant le corps de Saint Amand, quy la estoit. 

Le lundi dix noefviesme du dit moys , a six heures 
Ju matin, se partirent grand nombre de gens de 
guerre de la garnison de Tournay et allèrent devers 
Renais et \ Le Hamaide de ou ils admenèrent trente pri- 
sonniers entre lesquels estoit le lieutenant du bailly de 
Renais , et le plus part des aultres estoient gens de fa- 
ction, et se amenèrent aussy plusieurs cevaulx de 
harnas. 

Le mardy vingtiesme du dit moys, plusieurs piétons 
et gens de guerre de la garnison allèrent en divers 
quartiers, et amenèrent en la ville prisonniers et bestes 
de envers Douay, Lille, Orchies et aussy de Haynault 
et Flandres. 

Le mercredy vingt uniesme du dit moys, environ 
deux heures au matin, une grande brigade de la garni- 

son de Tournay yssy par la porte de Marris et allèrent 
au plus près de Mons en Haynault , de ou ils amenè- 
rent de quarante a ehinquante prisonniers et grand 
nombre dechevaulx, jumens et aultres butins. Et le dit 
jour revindrent et rentrèrent en ladite ville environ de 
cent piétons quy estoieot yssus la viesprée précédente 
et allez vers Renais, et aultre bon nombre aussy yssus 
la dite viesprée et ailes vers Lannoy, ou moult fort 
fut trait après eulx, en prenant bornes prisonniers que 
ils amenèrent avoecq eulx , et de envers Renays en 
amenèrent aussy. 

Le joedy vingt deuxienne du dit ntoys, et jour Saint 
Vinchant , ne advint rien touchant la guerre , fors 
que au soir plusieurs piétons de Tournay et nasquets de 
la garnison issirent par la porte Sainte Fontaine et 
Moriel porte. 

Le vendredi vingt troisiesme du dit moys , au matin , 
revindrent en la ville ceulx quy avoient yssu la vies- 
prée devant, par la porte Sainte Fontaine , et ramenè- 
rent aulcuns prisonniers avoecq largement bestail et 
aultre butin ; revinrent aussy ceulx du quartier de 
Haynault qui avoient eu rencontre envers Briffèuil , 
mais nonobstant ils ramenèrent bon butin de bestes. 

Le samedy vingt quatriesme du dit moys , tons les 
cappitaines et homes de guerre de Tournay, au moins 
la plus part , se partirent au son de leurs trompettes 
a une heure après mye nuyt par la porte de Marvis 
pour aller vers Mons et aultres places entre eulx 
conclûtes, mais eulx sur les champs, virent grand feu 
envers Mortaigne dont incontineut ils laissèrent leur 
chemin emprès et tournèrent la envers , et eulx venus 
mém. t. n. w 25. 

iHecque trouvèrent les garnisons de Condet , de Brifltel 
et du Biés quy se estoient mises ensemble de piet et 
de cheval , et avoient boutté le feu es faulxbourgs du 
dit Mortâigne et bruslé plusieurs bonnes maisons qui 
estoient sups le royaume, du eosté vers Haynault, et ja 
retournoyaient emmenant grand butin et bestial par 
eulx prins es dits faulxbourgs. Lesquels Bourguignons 
les dits Franehois poursievirent de sy près que il leur 
Ait force laissier leur butin , mais il ne faisoit assez 
cïer , combien que la lune luisist , pour gens non 
sachansle chemin, comme les Franehois, pour les envahir 
et combattre , et touttefois ils se donnèrent dedans et 
les misrent en fuite et en occirent environ vingt et 
en amenèrent douze ou treize prisonniers en Tournay, 
sans plus de cent quy furent noyés, corne depuis fut 
sceu par aulcunes feraes. Che dit jour furent amenez 
en la dite ville plusieurs prisonniers par les piétons 
quy estoient yssus par diverses portes quérir adventure, 
apportant avoecq grament de aultre butin. 

Le dimence vingt cinquiesme dudit tnoys , et feste 
tle Saint Pol, se partirent aulcuns piétons par la porte 
Sainte Fontaine et ramenèrent grand butin a peu de 
gens, et ung grand larron de Bellenghien , nommé Pierre 
Sus , qui ce dit jour fut vendu , et qui morru la 
nuytye ensieuvante par foeblesse, et fut enfouys en 
lettre Notre Dame, du lez du belfroy. 

Le lundy vingt sixième du dit moy$, environ quatre 
heures du matin, messire Meurisse et la plus part 
îles aultres se partirent de piet, mais le seigneur du 
Buisset , avoecq ses cent lances de cheval et les piétons 
couweurs de Tournay, aussy les nasquete de France . 

avoeeq eulx par la porte Mortel et allèrent a Elleziçlle, 
a la Hamaide et vers Flobert , ou ils trouvèrent plu- 
sieurs paysans et Allemands baquebutiers quy $e misrent 
a deffence contre eulx, mais les dits Allemands furent 
corne tous occis et les paysans mors ou prins, et après 
ce ils boutèrent le feu a Ellezielle et a Saint Sauveur, 
et amenèrent eatour quarante prisonniers et rapportè- 
rent competamment butin a e&ls et a obevsulx , dont 
ceulx de la garnison quy estoient allez de piet furent 
fort lassez , ear point ne avoient apprin* 9 et fai&nt 
mauhrais aller en ce quartier plain de bois et de monts 
et vaulx. Ce dit pur le breton de Lille , quy paravant 
se estoit rendu franchois , se partait retournant en son 
pays , ayant grand somme d'argent sur lui que il 
avoit gaignet , mais il fut reprins et emprisonné ea 
Tournay. 

Le mardy vingt $eptiesme du dit moys , aulcuns de 
la garnison de Mortaigne prîndrent ung eompaignon quy 
peu devant avoit fiait ; serment au Roy, et se estoit de 
recief rendu Bourgheignon et le emmenèrent en Tournay, 
ou il fut mis prisonnier. 

Lt merquedy vingt huitiesme dudit meys f revindrent 
plusieurs piétons qui la viesprée précédente estoient 
yssus et allez vers Courtray, d'où ils amenèrent phi- 
sieurs gens de guerre et bcstes assez largement , avoecq 
aulcuns prisonniers et aultres butins et se les dits piétons 
firent leur levée de nuit , aussy le vindrent faire les 
Bourgbegnons en la ville de Froyane, ear ils y pil- 
lèrent plusieurs maisons et emportèrent le butin. 

Le joedy vingt noefvie$me du dit moys , allèrent 

grand nombre de piétons de Tournay, tant en Haynault 
comme envers Orchies et ailleurs , sans guère proufiter , 
excepté aulciln petit nombre estant allez en Haynault, 
quy trouvèrent plusieurs femmes portant bagbes vers 
Auldenarde , lesquels ils prindrent et apportèrent en 
Tournay , entre les quelles baghès estoient plusieurs 
beaux livres. Le dit jour aussy furent àulcuns de la 
garnison en Haynault , de ou ils ramenèrent six bommes 
de guerre et aultres, cuidaas prendre plusieurs 
Bourghegnons , tendirent embusques J vers Blandaing , 
mais leur fait fut sceu pas femmes, se n'en eubrent 
que ung. Et ce dit jour aussy furent* les Bourghegnons 
a Esplecbin , ou ils prindrent et emmenèrent quattre 
batteurs en grange. 

Le vendredy trentiesme dudit moys , environ onze 
heures du matin , se partit de Tournay le lieutenant 
du seigneur de Lille par la porte Coqueriel , et alla 
avoecq comme toutte sa route jusques serrans Lille , 
et au retourner menèrent quelques vingt prisonniers 
paysans et ung homme de guerre allemand de ceval , 
mais aulcuns revindrent blessiez de trait; et environ 
de une heure de l'après disner, se partit le seigneur 
du Buisset avoecq grand partye de ses gens par le 
porte Saint Martin, et allèrent envers Rume , mais 
tantôt retournèrent sans guère prouffiter. 

Le samedi trente ungniesme et dernier du dit moys , 
aulcun piéton de Tournay, nommé Mathieu Hustin , 
avoecq plusieurs aultres, allèrent a Popioelle ou ils 
savoient que on pesquoit ung vivier, et se absconsirent 
en aulcun bosquet doubtant estre enclos de paysans 
gardans les pesquieurs en nombre de environ trois 

cens. En quel bosquet ils pendirent aulcuns drapeaux 
et linges a leurs piques en forme de banières et pei- 
gnons le plus que ils porrent , et yssans du dit lieu 
sonnèrent plusieurs trompes et cornets , faisans signe 
de coure sups eulx aultres; et adont les pequeurs et 
toute leur garde, cuidans la grosse armée de Tournay 
venir sups eulx, habandonnèrent tout et se mirent a la 
fuite , et les dits piétons prindans tout le poisson et 
aulcuns des pesquieurs , retournèrent en la ville avoecq 
leur butin. — Ce dit jour , vindrent aulcunes femmes 
de Àrras apportans nouvelle aux seigneurs de la ville 
de Tournay , lesquels ne furent divulghez. — Et ce 
mesmc jour furent environ soixante compaignons de la 
garnison a Loyaulcourt , ou ils rompirent la maison du 
seigneur et aultres avoecq le moulin , et emmenèrent 
le boys en Tournay par la rivière d'Escault. 

FÉVRIER MIL QUATRE CENT SOIXANTE DIX SEPT. 

Le dimence premier jour de febvrier, ne fut chose 
faicte touchant la guerre dont mémoire doive estre 
faite, mais les cappitaines se employèrent tout l'après 
disner du dit jour a faire Visitation, avoecq aulcuns 
députez de la ville, es gardes des canoniers et engiens 
a pouldre sups la muraille par tout le circuy de la 
ville de Tournay, pour laquelle chose, les canonniers de 
la dite ville, qui ce dit jour, quy estoit le cras 
dimence, avoient fait leur connestable en manière 
acoustumée , ne disnèrent point ensamblc , mais firent 
soupper en lieu de disner. 

Le lundy deuxiesme du dit moys , et jour nostre 
Dame, que on dit Candeler, ne fut pareillement rien 

fait touchant la guerre, mais le breton de Lille quy 
estoit eslargi et hors de prison, tua ung compaignon 
nommé Baudechon Escaillet, dit de Lens, et s'en fuit hors 
la ville par la porte du Bruylle , plusieurs le stevans 
de piet et de cheval pour le prendre, mais il ne fut 
trouvé. 

Le mardy troisiesme du dit moys , le jour des qua- 
resmeaux , ne fut aussy quelque acte de guerre faicte , 
mais ce dit jour au matin revindrent deux hommes de 
Tournay de Arras , ayant venus toute la nuitée , qui 
dirent que il ne estoit quelque apparance de amener 
plus nuls vivres séjournans au dit Arras et desquels 
on avoit grande nécessité a Tournay, et que le sei- 
gneur du Lude qui les devoit conduire estoit encore 
vers Vendosme. 

Le merquedy quatriesme du dit moys , et premier de 
quaresme , aulcuns piétons allèrent envers Mouscron, de 
où ils amenèrent quelque nombre de bestes et quatre 
prisonniers en Tournay. Ce dit jour furent les Bour- 
guegnons a Landas et a Saméon, terre de Saint Amand, 
et y ardirent aulcunes maisons. Chc dit jour revint la 
trompette du seigneur du Buisset de Lille , disant que 
il y avoit veu le duc de Aultrice aulx joustes. Et ce 
meisme jour furent closes par ordonnance des gouver- 
neurs de la ville, pour demeurer ainsy tant de jour 
comme de nuiyt, les portes Vallenchenoise et deMarvis, 
pour supporter les gens du ghet quy fort en estoient 
travaillez. 

Le joedy cinquiesme dudit moys, fut pareillement 
close la porte Sainte Fontaine , par l'ordonnance des 
dessus dits gouverneurs. Che dit jour allèrent environ 

douze archiers de la garnison de Tournay jusques au 
pont a Bouvines, et virent oultre le dit pont plusieurs 
oars chargiez de vivres que les Bourguegnons conduisoient 
de Lille vers Douay , et ne trouvèrent aultre chose. Ce 
dit jour au matin revindrent en la ville quatorze piétons 
yssus la vîesprée devant par la porte Saint Martin , et 
allez a Landas ou avoient trouvé OUivet Coutiel et 
Riflardin Brassart quy journellement faisoient grand 
domaige aux manans du bailliage , lesquels sachans la 
venue des Tournaisiens estoient montez sups ung tas de 
gerbes contre lequel le ung des Tournaisiens drescha 
une esquielle et monta dessus; mais le dit OUivet 
furny de une javeline a large fer luy bouta en la 
gorge, le poussant a la terre et les treize aultres, ce 
voiants, boutèrent le feu en la grange, pour laquelle 
chose le dit Rifflardin rompy aulcunes lattes de la 
couverture et sailly dehors en ung fosset ; mais pour 
ce ne escappa , car il fut navré et prins et amené 
avoecq eux en la dite ville et mis prisonnier en la 
court de l'evesque : mais le dit OUivet ne se vollu 
rendre ne yssir de la dite grange , et Ait ars avoecq 
ycelle. Les treize dont est faicte menscion et aussy 
aultres piétons tant de ce quartier comme de aultres 
divers lieux, apportèrent ce dit jour en la vUle large- 
ment baghes et aultre butin; aulcuns piétons aussy 
amenèrent ce dit jour par cars les pièches de bois du 
mollin de Bourghielle et de plusieurs autres mollins, 
a cause que le bois estoit très chier en Tournay. 

Le vendredy seiziesme du dit mot/*, devant le disner, 
se party une brigade de la garnison de Tournay et alla 
vers Lannoy et aultre, ou trouvèrent des Bourguegnons : 
mais ils ne abordèrent ensamble, et revindrent del 

après disner, amenons aulcuns prisonniers et ayant plu- 
sieurs sacquiez de butin sups leurs chevaulx. Ce dit 
jour, par le jugement de mestre Jehan Muet, lieutenant 
du prevost des marescaulx de France, fût pendu le des- 
sus dit Riflardin Brassart a ung arbre hors de le porte 
Coqueriel pour plusieurs homicides, inflammacions et 
aultres maléfices par luy commis et perpétrez et meis- 
mement pour, Tannée précédente, avoir estet a Saint 
Amand aidier a injurier les lieulenans, conseilliers et 
officiers du Roy, illecq allez pour y mettre en possession 
de par le Roy mestre Arnault d'Anglade. Cestuy 
Riflardin pour cose que on luy deyst, ne se vollut con- 
fesser jusques adonc il fut sur l'arbre ou il devoit 
morrir, et adont se confessa et fut pendu. — Ce dit 
jour vint en Tournay une femme d'Arras qui dit que 
encore ne estoit quelque apparence de amener les 
vivres quy la séjournoient. 

Le samedy sepiie&me du dit moys , furent plusieurs 
butins prins , amenez en Tournay et apportez par les 
piétons de ycelle , et de aultre part prins , amenez et 
emportez par les Bourghegnons jus et hors du pooir et 
bailliage divers butins et aulcunes maisons arses en la 
ville de Froyane. 

Le dimence witiesme du dit moys , ja soit que plu- 
sieurs courses fussent faictes, tant del ung des partyes 
corne del aultre , il ne advint quelque chose a effect 
pour faire narracion par escripturc. 

Le lundi noefviesme du dit moys , ceulx de la gar- 
nison de Mortaigne allèrent rompre les venteilles de 
Marillon , envers Hanon , qui tenoient J'yauwe a leur 

prouflist, et au préjudice de Mortaigne, et boutèrent 
le feu a une censc, lequel fut veu de emprès Tournay. 
Ce dit jour, au viespre, revindrent les trompettes de 
messire Meurisse et du seigneur du Buisset envoyez a 
Lille pour aulcuns prisonniers, et illecq détenus le 
espasse de deux jours, pour cause que les Bourghe- 
gnons Yoeillans faire une course a la Basséc, le voul- 
aient celler aux Franchois , lesquels trompettes dirent 
que en touttes leurs brigades ne avoient que six cens 
homes en armes. 

Le mardi disiesme du dit moy$ , environ onze heures 
devant midy, tous les quatre cappi laines avoecq leurs 
gens de guerre yssirent par la porte Goqueriel et allè- 
rent envers Lille ou estoit le duc de Aultrice et tout son 
estât , les aulcuns allant deulx jusques aulx faulxbourgs 
de la dite ville de Lille et aulcuns demourans envers 
Hellemes et aulcuns plus loing, attendans que ilsyssis- 
sent hors, sups leurs gens. Et eulx ainsy longuement 
joquans et véans que nulle yssue ne apparoit, retour- 
nèrent sans aultre chose faire, et revindrent de bonne 
heure, car tous estoient de cheval bien armez et pom- 
peusement ornez. 

Le merquedy onziesme du dit moySj entre quatre 
et chinq heures du viespre, furent veus environ soi- 
xante Bourghegnons de ceval envers Froyane, et incon- 
tinent ce sceu , presque toutte la garnison yssit de la 
ville , excepté la personne du seigneur du Buisset , et 
mesmement grand nombre de piétons, et se misrent 
aulx champs; mais eulx yssus, et aulcuns courans 
devant, assavoir ou ils estoient, ne trouvèrent ame : 
sy retournèrent en la ville et aussy la nuyt survint, 

MÉM. T. II. 26. 

par quoy ne povoient guerre cslongner; et en ycelle 
nuyt ardîrent les Bourghegnons aulcunes placés a Her- 
taing et a Camphaipg. 

XIV. 

De la Tenoe du due d'anltrlce en grosse armée entre 
Orque et Marquai n ; du sonnement de l'effroy (du 
beffroy) de Tournay pour la dite Tenue. De la déeapl- 
taclon d'un sergent de la ville du dit Tournay, et de 
pirateurs aultres choses. (It-t9 février). 

4^«SSS4|) « joedy douziesme du dit moys, entre sept 
|| || et wit heures du matin , le duc de Aultrice 

Il lui il 6810111 venu cn S 1 * 0856 puissance de gens 
$8 " $g d'armes, avait ja fait bouter le feu a 
Honevaing et a Blandaing. Et incontinent 
ce fait, luy et toutte son armée approchièrent Marcaing 
çt y boutèrent le feu; pareillement et aussy firent ils 
a Maire, Froyane et Orque, lesquels villages furent 
sy ars que point ny demoura trois maisons droictes, 
ne de l'Evesque , ne de Saint Martin , ne de quelques 
aultres personnes. Ces feulx veus, les hommes de guerre 
de la garnison de Tournay et aulcuns nasquets et pié- 
tons accoustumez de aller aulx champs yssirent de la 
ville a pied et a ceval par la porte Coqueriel et allè- 
rent les aulcuns a la garde des trenquiez de la dite 
ville et les aultres oultre , pour veyr et considérer la 
force et ordonnance des adversaires, et ceste yssue se 
faisant , les seigneurs de la loy firent publier aulx bre- 
tecques de la ville que tous manans et habitans se 
armassent et fussent prestz pour la deffense de la ville 
sups les paynes a ce introduites, et peu après firent 
sonner les deux cloques de l'effroy, c'est a scavoir celle 

du wigneron a voilée et celle du ban en (appant en- 
samble ; auquel son , la plus part du peuple de la dite 
ville montèrent aulx murailles armez et embastonnez et 
allèrent es quartiers et lieux a eulx ordonnez, tant 
que toutte la eircuite des dites murailles estoît playne 
du dît peuple, bien en point pour résister aulx enne- 
mis , en deffendant ycelle, se besoing eust esté. De 
dessus les dites murailles et crestiaux et espéciallement 
du son de la tour blandignoise et des aultres tours, 
veyands, voyoit on les Bourghegnons arrangbiez en 
trois grandes et longues allées en la cousture de 
Froyane envers le poncellet de Àrnoulville , ayans leurs 
barrières desployées et plusieurs serpentines et aultres traits 
a pouldre devant eulx, corne on voyoit assez des dits lieux 
de la ville, ja soit ce que les fumures des feux y feis- 
sent aulcuns empeschemens. Et fut la dite armée par 
aulcuns quy a ce cognoissoient estimée de dix a douze 
mil homes, dont il n'en y avoit point deux mil de 
ceval , nonobstant que deux garchons boutteffeux quy 
furent prins par les piétons, deissent que ils estoient plus 
de seize mille. Les gens de guerre quy estoient yssus 
de la ville de Tournay se tenoient en trois parties, 
c'est assavoir messirc Meurisse et les siens derrière le 
bonne maison de le val sups les champs, le seigneur 
du Buisset et son armée emprès le escorcequeval , et le 
lieutenant du seigneur de Lille et sa brigade en la 
vallée de Froyane assez près des Bourghegnons, les- 
quels souvent ils cottoient de près circuiant le quartier 
de Orque et du dit Froyane, tant que pour ce le» 
tenoit plus serrez aulcun petit nombre de avant cour- 
reurs de une et de aultre partye , tant de piet corne de 
ceval, se meslèrcnt ensamble sans aultre perte que de 
deux piétons de Tournay quy trop se oultrecuidièrent, 

mais plusieurs Bourghegnons furent blescbiez de traits r 
et le ceval de ung de leurs homes d'armes abattu et 
rescous et mené en Tournay. Ces choses se faisant en 
telle manière et plusieurs aultres Tirades, courses et 
contre courses quy longhe seroient a escripre, les des- 
sus dits villages ardoient et périssoient , et ne furent 
les dits Bourghegnons aultrement envahis ne assallis 
durant l'espasse de plus de chincq heures que ils jo~ 
quièrent aux dessus dits lieux, a cause que les Fran- 
chois ce dit jour ne avoient guerres de cevaulx, et 
aussy que les adversaires estoient en grand nombre, 
lesquels touttefois ne aprocièrent point de plus près, 
crenans, par adventure, que la communaulté ne yssist 
sups eulx, corne ils savoient que elle avoit commen- 
chiet a yssir sups eulx au jour de la mort du duc de 
Gheldres , et {eust a présupposer que si elle eust yssu ce 
dit jour en bonne ordonnance et conduicte, ayans ser- 
pentines et aultres menus traits a pouldre devant eulx , 
et allans le grant chemin vers les dits Bourghegnons 
et les gens de guerre de ceval en deux ailes, les co- 
toians des leez des portes Saint Martin et Saincte 
Fontaine en grand monstre de bannières et peignons, 
tant des mestiers corne aultres, les dits Bourghegnons 
ne les euissent attendus, ou on eust eu fin de la 
guerre. Ce dit jour sonna le effroy par quatre fois 
avant le heure de nonne, la derrière foys la cloque 
du wigneron et celle du ban ensemble a voilée, lequel 
son oy des dits Bourghegnons, corne depuis fut sceu 
par aulcuns prisonniers, ils se commencèrent a retraire 
vers Lannoy et la entour et grand partye vers Lille. 
Et les poppulaires de Tournay quy avoient monté a 
leurs murailles et places de effroy envers noef heu- 
res du matin ne descendirent de illecq jusques entre 



Digitized by Google 



<** 205 Sû» 



deux et trois del après disner. En laquelle espasse de 
mieulx de chinq heures furent envoyées plusieurs 
pierres de serpentines envers les dits Bourghegnons, 
tant de la tour Blandignoise corne des portes Coque- 
riel et Saincte Fontaine. Et ne estoit alors home 
vivant en Tournay quy oncques plus eust oy sonner 
le effroy; et ne savoient meisme les gouverneurs 
cornent se debvoient faire, et ne avoient espasse de le 
querrir. Les Bourghegnons dont retraits, cescun sen 
ralla en son lieu et domicile au dit après disner, bien 
pourveu de faim et peu de aultre vitaille. Ce dit jour, 
vers le soir, revint une famé de Aras quy dist que le 
le sieur du Lude et le sieur de Saint Pierre estoient 
illecq, et que elle esperoit que briefvement ameneroient 
les vivres en Tournay que de longtemps y detrissent es're. 

Le vendredy treiziesme du dit moy$ , ardirent encore 
les Bourguegnons en divers lieux, et les Franchois 
allèrent aux champs a petite compaignye sans trouver 
quelque adventure bonne ne maulvaise. Che dit jour 
environ trois heures del après disner, par la sentence 
des Prévôts et jurez de la ville de Tournay, fut decap- 
pite, sups ung hourt en plein marchiet, Rolland Corryer, 
sergand bastonnier de la dite ville, pour ce que wit 
jours devant , aulcune femme de Haynault estant venue 
vendre du poisson en la ville par le aide del accointe du 
dit Rolland , et ycelle retournant en son pays et rep- 
portant la some de quatre livres et sept gros flandres 
que son poisson avoit monté, avoit esté poursieuvye 
par le dit Rolland et aultres homes avoecq luy, et le 
avoit le dit Rolland dessaisye de la dite somme. 

Le samedy quartorziesme du dit moys , furent courre 

plusieurs des homes de guerre de la garnison de Tour- 
nay au quartier de Flandres et boutèrent le feu en 
plusieurs villages sups la rivière d'Escault vers Avelin- 
ghien et aussy vers Courtray, et a leur retour amenè- 
rent en la ville trente quatre prisonniers. Ce jour aussy 
allèrent vingt quatre piétons de Tournay en Haynanlt 
du quartier du Mont Saint Audebert, desquels les ungs 
retournèrent amenans six prisonniers et les aultres y 
demourèrent que mors que prins. Ce dit jour ne trouva 
on guerres de bière ne oefs a vendre en la ville et 
n'y avoit corne néant de vin et point de sel, fors brun 
sel de France et a quatre gros la livre , quy estoit 
mieulx de wit soûls de gros le hostiel. Et ce meisme 
jour fust mise une longhe et grande serpentine au 
plus hault de la tour filandegnoise par le conseil des 
gens d'armes . - 

Le dimence quinziesme du dit mot/s, ja soit ce que 
aulcuns piétons fussent a l'estrade, ne fut riens fait au 
quartier de Tournay, tant de l'une partye comme del 
aultre, dont mémoire doibve estre faicte par escripturc. 

Le lundy seiziesme du dit moys, plusieurs homes 
de guerre de la garnison de Tournay allèrent en Hay- 
nault menans plusieurs cars sans charge avoecq eulx, 
lesquels ils ramenèrent chargiés de laigne et de arbres 
des champs et aultres. Ce jour au viespre neiga très 
fort et ne avoit tout le yver neigiet en Tournay pour 



vesprée courrut voix en Tournay que les Flamens et 
Bourguegnons passoient leurs monstres envers Lille a 
grand multitude, la dame de Ostrisce y estant venue 
avoecq quatre mil combatans, et que ce estoit pour 
briefvement venir assallir Tournay, 




de neige. Et ceste meisme 

Le mardy dix septiesme du dit moys, naigea très 
fort et demoura la neige sups la terre tout le dit 
jour, et au soir se print a geller plus fort que ne 
avoit fait tout le yver. Ce dit jour allèrent plusieurs 
piétons envers Orchies et rencontrèrent deux homes 
d'armes du eastiel de Warlain quy estoient a Ànthoine 
de Sains, lesquels ils amenèrent en Tournay. 

Le merquedy dix huitième du dit mot/8, ne advint 
quelque acte de guerre pour faire narration , mais une 
femme venant de Àrras rapporta pour nouvelles que 
les gens d'armes du Roy vendroient temprement par 
deeba. 

Le joedy dix noefviestne du dit moys, rentrèrent en 
la ville aulcuns piétons yssus la viesprée précédente 
et allez en plus près de Lille sans trouver quelque 
résistence, ramenans avoecq eulx aulcuns prisonniers et 
ayans assez butin. 

Le vendredy vingtiesme du dit moys , et jour Saint 
Lehire, environ trente piétons alemans , devant le jour 
poindant, boutèrent le feu a Barges sans trouver résis- 
tence et prindrent et enmenèrent tout le bestail avoecq 
les biens des gens et aulcuns prisonniers. Ce dit jour 
fut la royalle Loy de Tournay renouvellée en manière 
accoustumée, et furent fais provost Jacques Cotriel et 
Simon de Cleremes, quy plus ne le avoist esté. 

Le samedy vingt uniesme du dit moys, environ cin- 
quante lances furent envoyées par les capitaines envers 
le eastiel de Harchies en Haynault, lequel aulcuns Alle- 
mans tenoient pour le Roy , et en avoient déboutté les 

Bourghegnons ; lesquels FranchoiS venus illecq trou- 
vèrent plusieurs Bourghegnons quy se estoient assem- 
blez corne pour prendre le dit lieu , mais eulx voyans 
les Franchois, se misrent a la fuite. Les Franchois les 
poursievirent et en prindrent plus de vingt, lesquels 
ils amenèrent a Tournay, laissant au dit castiel la plus 
part des leurs avoecq les dits Allemans pour mieulx 
garder la place, et ayans bouttë le feu au village de 
Harchies et en aultres lieux de entour. 

Le dimence vingt deuziesme du dit root/s, et jour de 
Saint Pierre en kayère , rentrèrent en la ville de Tour- 
nay plusieurs gens de guerre de icelle quy la vesprée 
devant estoient yssus de pied pour la forte gellée 
que il faisoit et allez vers Courtray, ramenans avoecq 
eulx plusieurs prisonniers quy la meisme journée 
furent vendus. 

Le lundy vingt troisiesme du dit mot/s, furent dix 
lances envoyées de Tournay a Mortaigne portans vivres 
pour aulcuns jours affin de mieulx garder la place, 
car on disoit les Bourghegnons se estrc vantez de les 
aller assallir. 

Le mardy vingt quatriesme du dit moys, et jour de 
Saint Mathieu, un peu devant midy, sonna fort et 
longuement la trompette du belfroy et bouta sa banière 
vers Temploeve en Dossemer, pour ce que il voyoit feu 
la envers , mais le feu que la dite trompette veoit 
cstoit au dit Temploeve bouté illecq par aulcuns com- 
paignons dou bailliaige de Tournesis, et néantmoins 
ceulx de la garnison de Tournay y allèrent avoecq les 
capitaines, excepté le seigneur du Buisset, et boutèrent 
le feu a Croix, a Willem et en plusieurs aultres 

villages et firent très grand dommage au pays, et a 
leur retour ramenèrent environ vingt prisonniers entre 
lesquels estoit Pieres de Croix, quy fut vendu 500 escus 
d'or. 

Le merquedy vingt cinquiesme du dit moys, com- 
meneba a relinguier de la plus forte gellée que il 
euist fait tout le yver. Ce dit jour, del après disner, 
la garnison de Mortaîgne estant allé courre, les Bour- 
ghegnons furent devant environ de cent lances et bou- 
tèrent le feu a Flines et pareillement au molin , et 
environ quarante homes qui estoient demourez au dit 
Mortaîgne le deffendirent vaillament, tirans après les 
dits Bourghegnons de traits a poulre et aullres dont 
aulcuns en tuèrent et bleschièrent beaucoup. 

Le joedy vingt sixiesme du dit moys, tous les capi- 
taines, avoecq leurs gens de guerre, se partirent de 
Tournay, c'est assavoir messire Meurisse et Loheac par 
la porte Sainte Fontaine, et les seigneurs du Buisset 
et de Lille par la porte Coqueriel , et allèrent par le 
pont de Espierre tant de piet corne de ceval, pour le 
releing que il faisoit, a Avelenghien et ès aultres villai- 
ges de la enlour, et trouvèrent plusieurs paysans em- 
busquez au moustier du dit Avelenghien quy fort tirè- 
rent après eulx et bleschièrent plusieurs de eulx, pour 
laquelle chose les dits Franchois rompirent les huys du 
dit moustier et portèrent les, ornemens et joyaulx de- 
hors sur le astre, puis boutèrent le feu au dit moustier, 
car ils ne povoient avoir les dits paysans qui estoient 
au cloquier, et retournèrent ramenans douze prison- 
niers du dit lieu etapportans assez butin. 

Le vendredy vingt septiesme du dit mot/s, aulcuns 

HÉH. T. IL. 27. 

piétons allèrent a Nelchin et al environ, de ou ils 
ramenèrent aulcuns prisonniers et de ou apportèrent 
plusieurs baghes. 

Le samedy vingt huictiesme et dernier du dit moys , 
aulcuns de la garnison de Tournay allèrent a Tem- 
ploeve en Dossemer f de ou ils amenèrent en la ville 
deux pierres de moullin, ly une ayant treize poulces de 
espesseur et le aultre dix wit» 



XV. 

Be la ne««e«clté des vivre* auy tué en Tournay et de 
nlnaleara aultre* ehoae*. (99 février - t narii) 

eySSSwy y e m °y s <* e février excéda tout le yver en 
froidure et pareillement en chierté de 
|| vivres, car le sel vallit, quand on en 
5g trouvoit, quatre et chinq gros la livre. 
4y»Sw^4y **n nc P ov °î l recouvrer de vin, car se 
aulcuns particulliers en avoient ung peu, se ne en 
voulloient ils vendre. Bure fut vendu cincq , six , sept 
gros la livre et en finer a grand payne; oefs valloient 
sept a wit gros le quartron, tousiours en finer; oie de 
olive, wit, noef, dix gros la livre; aultre oille deux 
ou trois gros. 

Le miel se vendoit non point assez douze, quatorze 
et seize gros le lot; composte a Fad venant; ungne carpe 
pour repestre deux personnes coustoyt, prinse au mar» 
cyé, noef ou dix gros ; aultre poysson de doulce yauwe 
a l'advenant; de poysson de mer ne estoit nouvelle, 
excepté aulcune fois saulmons salez del année précé» 
dente, chairs et maulvais; herrengs; quand aulcunes 
femes en apportoyent muchement, se vendoient a vol- 

tenté corne ung gros, ung patart, deujx gros ou plus, 
la pièce; serets pareillement ; fromages de Engleterre- 
quatre gros la livre, et celluy de Flandres deux gros? 
ung petit fromage claquenbert , ung patart , et aultres fro- 
mages a l'advenant; forment et aultres blet se vendoient 
fort, c'est assavoir tourment environ cent gros la ro- 
sière, et aultre a l'avenant ; pois et febves ja soit ce que 
ils fussent très cbières , gouvernèrent et soutinrent le 
peuple ; aussy firent oignons , car ailles estoient trop 
chières et ne trouvoit on guerre , et en ceste nescessité 
on attendoit que les vivres séjournans a Arras fussent 
amenez en Tournay, sans que on sceuit de vray quy 
empeseboit ne prolongeoit la venue de yceulx. 

MARS MIL QUATRE CENS SOIXANTE DIX SEPT. 

Le dimenee premier jour de mars du dit an soixante 
dix sept et jour du misquaresme, fort pluvieux et ven- 
teux , ne advint quelque acte de guerre ou quartier 
de Tournay ne ailleurs la entour, de une partye ne 
de aultre, ja soit ce que plusieurs cousttlliers et bous- 
pailliers feussent au fourage corne ils avoient acous- 
tumé aller , corne tous les jours, pour la noureturc de 
leurs cevaulx. 

Le lundy second du dit fttoya, environ six. heures 
du matin, se partirent tous les capitaines avoecq leurs- 
gens par la porte Saint Martin, .et avoecq eulx plusieurs 
cars de France quy longhement avoient séjourné en, 
Tournay et aultres cars chargiés de bois a faire le* 
pont a Bouvines, corne aultre fois avoient fait; .avoecq: 
lesquels capitaines partirent aussy grant nombre de 
piétons de la dite ville, sups lu conduite du lieutenant 
du Prévost des marescaulx, et plusieurs marchans et 

populaires, les ungs pour gaigner et les aultres pour 
demourer en France pour la chierté des vivres et 
faulte de gaignage quy estoit en la ville; mais eulx 
venus au pont a Bouvines, trouvèrent le passage fort 
défiait et mesmement les bajoes du pont rompues, par 
quoy le pont de bois que ils avoient mené ne pooit 
servir a le refaire , pour laquelle chose il leur fut 
force de retourner, et de eulx tous ne passèrent oul- 
tre que dix ou douze homes tant de ceulx de la gar- 
nison que de ceulx de Tournay quy se adventurèrent. 
Ghe dit jour, environ six heures du soir, vindrent sept 
Bourghegnons bien montés jusques aulx trenchiées em- 
près la justice du Happart, ou ils navrèrent trois paysans 
en grand péril de mort et en prindrent aulcuns les 
cuidans enmener , mais le peuple des faulxbourgs se 
assambla dont ils ne les ozèrent attendre, et se en 
allèrent laissans leurs prisonniers derrière. A l'heure de... 
adonc ne yssy de Ja ville que ung seul homme de la 
garnison nommé Lyonnet, quy logeoit devant l'abbaye 
de Saint Martin, mais il fut enfremé dehors la ville et 
coucha la nuytye ès fourbourgs. Ces sept Bourghegnons 
se faindoient Franchois, et pour ce ne les fuyoient 
point les dits paysans, jusques a ce que ils commen- 
chèrent a exploiticr sups eulx. Ceste meisme viesprée 
vint une feme de Arras apportant lettres aux cappitai- 
nes et a ceulx de la ville, contenant espoir de tem- 
prement avoir vivres et soucours de par delà. 

Le mardy troisiesme du dit tnoys, environ heure 
de midy, se partirent de Tournay plusieurs de la 
garnison de yccllc par le porte Saint Martin, au signe 
de la banierc et trompette du belfroy, et allèrent vers 
Wez et en la terre de Saint Àmand ou les Bourghe- 

gnons avoient coramenchiet bouter le feu, mais point 
ne les trouvèrent , se retournèrent en la ville. 

XVI. 



aey peer mtmétim ûm Bey ealt le laifke 
eerehye. e)e rem^raMMeil 4e Aataelee; par le* Blaae 
Caaeeerea* 4e Gaa4 , et de elualears tels 4e guerre 
areec*. 4e le aéeea»lte 4e le Tille 4e Tearaay. 
(4-1S aiara). 

dySSSSC^b e merquedy quatrième dudit moy$ 9 envi- 
i| ^ |g ron douze heures de la journée , aulcun 
¥ §1 nommé Watier Godebrye , carlier , natif 
II 11 <k Pottes en Haynaut, et demourant ès 
4ySSSw4f) faulxbourgs de la porte du Braille de 
Tournay, fut mis a l'esquielle du belfroy et depuis luy 
fut la langhe perchye d'un fer chault sups un hourt 
devant ladite esquielle, et après ce fut banis aulx bre- 
teiques a tousiours sans povoir recouvrer le habitacion 
de cette ville, sans avoir fait de ses piets ung voyage 
a Rome et avoir payé quatre fois dix livres à la ville, 
pour ce que luy, qui long tamps avoit demouré en 
Tournay et y gaigniet son vivre pour luy, sa feme et 
enfans, pour quoy il devoit foy, obéissance et révérence 
au Roy , et néantmoins, depuis la venue de9 gens de 
guerre en Tournay, avoit dit et proféré plusieurs lan- 
gages mal sonnans contre le honneur du Roy, et entre 
aultres choses avoit proféré que le Roy avoit fait et 
faisoit toutes ses choses advantageusement et sans guerre 
de honneur; et que le feu duc Charles de Bourgogne 
les faisoit bien plus honourablement et par beaulx faits 
d'armes ; avoit proféré aussy que se le Roy eust peult 
avoir par devers luy la damoisellc, fille du dqc Charles, 

avant que elle fust mariée, que il le eust mariée a son 
plaisir, et puis luy eust donné a boire pour en estre 
quicte ; avoit dit aussy, oyans parler que le Roy devoît 
venir en Tournay, que il voulroit que paix fust et le 
Roy et toute son armée feust au darrain buisson de la 
Lille , et plusieurs aultres maulvaises paroles. Che raeis- 
mes jour allèrent plusieurs bornes de guerre de la 
dite garnison de Tournay, tant de piet comme de 
ceval, envers Chisoing pour pesquier poisson et en 
amenèrent et apportèrent largement* 

Le joedy chinquiesme du dit tnoy* , sups le point 
du jour, furent les Blancs Capprons de Gand en grosse 
puissance en la ville de Ânthoing et le hardircnt toute, 
pour ce que les habitants du dit lieu, avoecq Jehan de 
Melun, leur seigneur, tenoient le party du Roy. Ce dit 
jour au matin , aulcuns piétons estant yssus par la 
porte Saint Martin de Tournay , trouvèrent plusieurs 
Bourghegnons vers le croix Nostre Dame illecq venus 
du bois du lieu , qui prindrent dix des leurs et les. 
emmenèrent. Che dit jour, aussy du matin , une grande 
compaignie de ceulx de la garnison et plusieurs pié^ 
tons avoecq eulx allèrent en Haynault , vers Watri~ 
pont , Renais et la entour et bruslèrent plusieurs villa- 
ges entre Renais et Celle , et au retourner amenèrent 
quarante deux prisonniers paysans et raportèrent lar- 
gement butin. Et ce meisme jour yssirent yaussy 
plusieurs de la garnison et meismement de la com- 
paignie de messire Meurisse, et allèrent envers Leuse, 
ou ils prindrent plusieurs prisonniers , entre lesquels 
estoit ung homme d'armes nommé Estienne Buriau , quy 
si vaillamment se deffendit que trois lances furent cm» 
ployées sur luy avant que il fust prias , et néantmoins 




rien ne luy vallit toutte sa déffensc, néant pins que * 
eulx aultres avoeeq lesquels il fut mené en Tournay , 
par lesdits Pranchois fort chargiez de butin. 

Le vendredi siziesme du dit meyê se passa sans 
quelque fait de guerre , quy venist a cognoissance pour 
escriprfe. 

Le santedy teptiesme du dit moyê r retournèrent de 
Àrras les gens de guerre quy estoient du nombre des 
quatre cens lances des cappitaines de Tournay, les- 
quels hommes de guerres avoient esté long temps en 
leur pays , et avoeeq yceulx revindrent plusieurs mar- 
chands de Tournay , quy longuement avoient séjourné 
a Arras attendans passage, et quy lors se adventurèrent 
avoeeq yceulx , mais tous les mlrchands ne retournè- 
rent point , ne meismement le embassade quy estoit 
par de la , ne nuls vivres a car ne earretle ne pareil- 
lement a cheval , fors seullcment sept cevaulx a bas t. 
Les cappitaines de Tournay, advertis de cette avenue, 
estoient avoeeq leurs gens allez au devant jusques au 
pont a Bovines, et se tindrent en battaille attendans 
yceulx par decha le dit pont , et estoient les Bour- 
ghegnons en grand nombre a l'autre leez du Rieu , 
mais il ne y eult quelque envaye faicte entre les deux 
partis et passèrent ceulx quy venoient de Arras sans 
empescement ne dangier, dont ce fut merveille , attendu 
leur petit nombre et le multitude des Bourghegnons 
desquels Lille estoit plaine. Et fust a pressuposer que 
les dits Bourghegnons ayans semé grand nombre de 
chausses trapes au chemin des dits Franchois, dont plu- 
sieurs furent apportées en Tournay , laissèrent de les 
envahir, doubtàns en encheyr en dangier; en telle 

. manière fut Tournay petitement ravitaillye et encore 
moins rescomfortée del espoir que elle avoit eu par 
aulcuns , disans que plus de mille cars estoient chargiez 
pour venir en ycclle et point ne en vint ung seul. Et 
néantmoings telle nécessité estoit en la dite ville que 
on ne y trouvoit point de bon vin a vendre pour quel- 
que prix. On y célébroit de vin de Saint Brixe , et 
avoecq ce n'y avoit corne nient de sel , bure, poisson, 
oille , fromaiges , fighes , roisins , ny aultre chose né- 
cessaire. Et pouvoit on appeler proprement Tournay, 
le castiel de moult y fautt; et se ne eussent esté les 
bletz , fèves, pois, oignons et le eaue de la rivière, 
le peuple ne eust pu vivre. Et en cest estât il espéroit 
tousiours estre ravitaillé corne le seigneur du Lude 
avoit promis. Ce meisme jour ardirent les Franchois le 
village de Cisoing et la basse court de l'abbye, a la- 
quelle abbye ils firent très grant domage non obstant 
seurelé promise, pour ce que les Bourghegnons y avoient 
estet logiez. 

Le dimence, witiesme jour du dit moys , combien que 
plusieurs fouraigiers fussent aulx champs en manière 
accoustumce, se passa sans quelque acte de guerre de 
ung costé comme de aultre, au moins quy venist a 
congnoissaiice. 

Le lundi/ diziesme du dit moys , bien matin , se 
partirent de Tournay les quattre cappitaines avoecq 
leurs gens de guerre et allèrent vers Estambruges et 
Lens en Haynault, et aulcun de eux entrèrent au 
village , et eux retournans au soir en la ville , ame- 
nèrent grand butin de draps , marchandises , vivres , 
et aultres baghes sups leurs chevaulx et soixante treize 

prisonniers, et eussent plus prouffité se le chemin ne eust 
esté si mauvais et lointain , car leurs chevaulx estoient 
recrans, par quoi ne les pouvoient largement chargier. 
Et en ce voyage trouvèrent plusieurs Bourghegnons 
aulx champs qui fort les costoyoient , mais ne y pcrdi- 
dirent nul des leurs et se en tuèrent et navrèrent et fi- 
rent gaigner les bois ou bien fuyr. Ce dit jour, aussy 
du matin, allèrent plusieurs piétons vers Ath en Hay- 
nault, sous la conduite de deux hommes d'armes , le 
ung nommé Leburier et le aultre Gillain de Mours , les 
quels revenans bien tart ramenèrent grand butin de 
bestes et aultres choses. 

Le mardy diziesme du dit moy$, vinrent aulcuns 
Bourghegnons emprès le Happart de Tournay , et y 
prindrent ung homme. 

Le merquedy onziesme du dit mot/*, le lieutenant du 
prévost des maréchaux avoecq Leburier et aultres chinq 
hommes d'armes, menant de chinq a six cens piétons 
de Tournay, allèrent en Haynault par le porte Morriel, 
et revindrent aux viespres bien tard, amenans plus de 
deux cens bestes, comme vacques, veaulx, moutons et 
pourcheaux , et rapportèrent plusieurs baghes de butin 
et aulcuns prisonniers. Ce jour furent les Bourghegnons 
au quartier de le porte Saint Martin , et pareillement 
en celluy de le porte Sainte Fontaine, après lesquels 
au signe et son de le trompe du belfroy les Fran- 
chois yssirent sans les trouver. 

Le joedy douzième du dit moys , au matin , rentrè- 
rent en la ville de Tournay environ quarante homes 
de pied de la garnison quy estoient yssus la ves- 
MÉM. t. h. 28. 



Digitized by Google 



<¥& 218 Bfr 



prée précédente et allez vers Douay amcnans avoecq 
eulx six prisonniers paysans. Ce jour aulcuns de la 
garnison allèrent a Templeuve en Peule, de ou ils 
amenèrent ung prisonnier et deux cevaulx en destrier. 
Aultres aussi allèrent a Templeuve en Dossemer de ou 
ils amenèrent deux homes de guerre bien armez et 
montez. Ce meisme jour , environ onze heures , entrè- 
rent en Tournay par le acort et octroy des capitaines 
de la garnison, soixante Allemans de piet portans lon- 
gues piques, hacquebutes et crennequins, et se estoient 
les dits Allemans rendus aux dits capitaines pour le 
Roy disans que ils venoient de Lille et que ils avoient 
servi le duc de Aultricc en sa guerre, mais ne recep- 
voient nuls gaiges , pourquoy ne se povoient entretenir, 
et eulx ainsi receus des dits capitaines. Et le après 
disner de ce jour venu , ils allèrent devant le castiel 
de Briffoeil par le envoy des dits cappitaines franchois, et 
faindirent de estre cachiez de yceulx lesquels les sieu- 
voient a cheval cuidans par ce moyen avoir le dit 
castiel , mais les Bourghegnons du dit lieu se en doul- 
tèrent et ne leur firent ouverture et prindrent deux 
des dits Allemands quy estoient jusques a la porte 
allez leur dire leur dicte faintise. Et ceste sallye faicte, 
les Franchois et les Allemands retournèrent en la ville 
de Tournay. 

Lé vendredy treizième du dit moysjles Allemans quy 
se estoient rendus le jour précédent furent par les 
dits capitaines et ceulx de la Loy mandez en la halle 
des Prevosts et jurés et eulx illecq montez, on leur 
fist faire serment au Roy et a la ville de Tournay, pro- 
mettant servir le Roy et la dite ville en la guerre quy 
lor* estoit envers et contre tous. Et le dit serment 

fait fust a cescun de eulx délivré ung franc de par 
la ville, et aulx disenîers deux francs pour comenchier 
a payer leurs despens en ycelle. 

Le samedy quatorziesme du dit moys, environ dix 
heures du soir, Robinet Malherbe, lieutenant de mes- 
sire Meurisce du Mène, Jehan de Castenaut et aultres 
de la garnison, jusques a quarante lances, et avoecq 
eulx les Allemans et aulcuns marchans de Tournay 
se partirent de la ville par la porte Saint Martin et 
tirèrent vers Arras pour aller nunchier au Roy la né- 
cessité de la dite ville, pour laquelle chose faire le 
dit Gastenault estoit en cief envoyé , tant des cappitaines 
corne de aultres. 

Le dimence quinzième du dit moy s , le jour de Pas- 
ques flories , plusieurs piétons de Tournay et aultres de 
la garnison^ allèrent pesquier aulx poissons envers Mor- 
taigne , de ou ils en amenèrent trois tonneaulx. Ce jour 
fut envoyet par les lieutenans du Roy ung sauf conduit 
au seigneur de Lannoy pour luy dix witiesme aller traic- 
tier de aceort et appointement avoecq les gens du Roy. 

Le lundy seizième du dit moys, aulcuns piétons 
de Tournay allèrent vers Templeuve en Peule, de ou ils 
amenèrent trois prisonniers paysans et aulcun peu de butin. 

Le mardy dix septiesme du dit moys^ au matin, plu- 
sieurs de la garnison de Tournay montez a ceval pour 
aller courrir , vindrent nouvelles en la dite ville par 
environ vingt homes retournez de France, plus de nuyt 
que de jour, que le joedy après seroient amenez de 
Aras en Tournay quatre cens cars chargiez de vivres a 
force et puissance de gens d'armes. 

Le merquedy dix huitiesme du dit mot/*, devant disncr, 
fut publiet aulx breiteiques de Tournay que tous eeulx 
quy avoient chevaulx et cars fussent prêts en dedans 
la viesprée , eulx et leurs harnas , pour aller au devant 
des vivres venans de France au pont a Bouvincs pour 
sollacier les autres quy îpoulrorent estre lassez. Ce dit 
jour del après disner, revindrent en Tournay plusieurs 
piétons de la dite ville quy la viesprée devant estoient 
yssus et allez vers Douay, de ou ils ramenèrent grand 
nombre de poutrains et de vacques avoecq six prison- 
niers quy leur dirent que toutes les garnisons de Douay, 
Vallenchicnnes et aultres lieux du pays se lyroient vers 
Lille pour le lendemain aller contre les vivres quy 
dévoient passer pour aller en Tournay. 

XVII. 



De aulcun bon ravitaillement de Taurnay nuy besoins 
en a volt, et de planteurs maalx contre la dite Tille et 
eeulx du pays et bailliage de en tour. (I9*t4 mars.) 

^ySSSSyy 6 J oed y dix noefviesme du dit moys, et 
Il 8| jour du joedy absollut, bien matin , se par- 

as ¥ 2g tirent de Tournay les quatre cappitaines 
II il avoec( l touttes leurs gens acompaigniez du 
(||)SSww4y l' cutenan * du prevost des marescaulx et 
de tous ses piétons, quy avoient acoustumé fréquenter 
la guerre, menans avoecq eulx deux cars chargiez de 
bois a faire le pont pour passer a Bouvines, corne 
ils firent : et de illecq allèrent a Seclin ayans plusieurs 
cars enharnesquiez sans quelque charge pour subvenir 
et aidier aulx aultres venans de France se mestier estoit r 
lesquels cars estoient aux laboureurs des faulxbourgs 
de Tournay et du bailliage quy se tenoient en la dite 

ville, et eulx venus a Seclin, corne dit est, lost y 
vindrent Jehan Bâillon, seigneur du Lude, gouverneur 
dou Daulphiné, cappitaine général et lieutenant pour le 
Roy en Artois et aultres cappitaincs cy dessoubs nomez, 
tous cappitaines de cent lances ayant illecq la moittiet 
de leurs charges et le aullre moittiet laissié ès lieux de 
leur garde et garnison. Et eulx tous assemblez au dit 
Seclin, corne dit est, nouvelles leur vindrent que grosse 
armée estoit yssue de Lille, tant de Flamens come de 
Allemans et aultres gens de gherre. Aulcuns adonc des 
mieulx montez, en bon nombre et belle ordonnance, allè- 
rent tirant ce quartier assavoir que en estoit, mais ne 
veyrent ame et retournèrent a leurs gens au dit Seclin» 
Adonc firent avant marchier le caroy quy ne estoit 
point mendres de deux cens, que cars que carcttes, 
admenans vins et plusieurs tires de vivres venans de 
France. Et revenoient ce dit carroy plusieurs mar- 
chans de Tournay et le embassade de la dite ville quy 
tous avoient estet longtemps par de la, corne cy devant 
apert par leur partement de ycelle. Et eulx tous mis 
au chemin passèrent paisiblement et sans quelque en- 
combrier nonobstant la vantise de ceulx de Lille et entrè- 
rent en Tournay au moins au peu près au viesprée bien 
tart, car il convint aulcuns cars et carrelles demorrer 
derrière pour ce que leurs chevaulx estoient sy las que 
bonnement ne povoient sievyr les aultres. Et en ceste 
lente sicute aulcuns larronchiaulx, en petit nombre, 
sachans l'armée estre entrée en Tournay et la nuyt 
survenue, se avanchèrent et emprindrent et enmenèrent 
trois avoecq leurs cartons de ceulx quy venoient bien 
loings derrière les aultres. Et avoecq ces vins et vivres 
furent aussy amenez de deux a trois cens boefs et plus 
de mil que moutons que pourchiaulx, quy tous entrèrent 

saulvement en la viile. Et estoient les cappitaines quy 
ce jour vindrent en Tournay conduissans ces biens et 
vivres, le dessus dits monsieur du Lude, gouverneur du 
Dalphiné ; Colart , seigneur de Mouy ; le seigneur de 
Maigny, le seigneur de la Meraude, Robinet du 
Quesnoy , François de la Sauvagière, le cappitaine 
Oriolîe , le lieutenant du seigneur de Gë , Jeban de 
Luxembourg dit Bourlens de Haubourdin, le meisne 
Blosset, Jehan le Chenu, Garin le Groin, monsieur 
Lessanson , monsieur de Bacul , monsieur le Admirai , 
monsieur le Senescal et monsieur de Torsy, quy sont 
dix et sept en nombre sans les quatre quy estoient 
en Tournay et de la garnison de ycelle ; c'est assa- 
voir Meurisce du Mène, lieutenant pour le Roy en 
Tournay et Tournesis ; Bertran Alegre , seigneur du 
Buisset , Jehan Dublon , lieutenant du seigneur de 
Lille , et Mathe de la Boursière , lieutenant du mares- 
chal de Loheac. Et fut adonc la ville sy playne de 
gens de guerre que il ne estoit en mémoire de homes 
en y avoir aultant veu : avoecq lesquels estoient aussy 
venus de chinq a six cens Allemans de piet ayant 
longes piques et hacquebutes , et estoient les chevaulx, 
quy pour lors furent logiez que en Tournay que es 
fourbours, plus de wil mille , desquels ceulx des voi- 
turiers furent mis en la halle des draps sups le mar- 
chiet , en la halle de Paris et a Saint Martin et les 
aultres es maisons des habitans et manans de la dite 
ville par tout ou mieulx povoient. 

Le vendredi/ vingtiesme du dit nwys , et jour du 
Saint Vendredy au matin , yssirent de la ville aulcuns 
homes de guerre de la garnison de ycelle et allèrent 
tout le train du chemin vers le pont a Bouvines assa- 

voir se ils trouveraient quelques Bourghegnons cmpes» 
chans les biens quy estoient demeurez aulx champs la 
nuyt passée, et avoecq yceulx yssirent aussi de la ville 
grand nombre de piétons de ycelle et allèrent au de- 
vant de aulcuns cars et carettes quy ne estoient encore 
en Tournay et les compaignèrent jusques tout fut en 
la ville , et ceulx de la garnison quy estoient allez 
jusques audit pont a Bouvines voyans que riens ne 
trouvoient retournèrent en la ville sans aultre chose 
faire. 

Le samedy vingt uniesme du dit moy*,et veilles de 
Pasques, au matin, se partirent de Tournay le seigneur 
du Lude et tous les aultres cappitaines et homes de 
guerre quy avoient amené les vivres, et pareillement 
tous les cars, carettes et carrelons , aussy plusieurs 
marchans ayant chargiet diverses marchandises et tirè- 
rent tous vers France, et ne demoura en Tournay, 
fors les quatre cappitaines quy par avant y estoient, 
quy meisraement convoyèrent ycelle brigade jusques ils 
fussent hors de dangier, puis revindrent en la dite 
ville. Toute laquelle compaignie venue au pont a Bou- 
vines, deux hiraulx d'armes de Lille se approchèrent 
du dit seigneur du Lude , luy requérons saufeonduit 
pour aulcuns seigneurs de leur party aler a Lens ou 
a Arras pour traitier et parlementer de paix , lequel 
ils obtinrent. 

PASQUES DE L'AN MIL QUATRE CENS SOIXANTE DIX WIT. 

Le dimance vingt deuziesme du dit moys, et jour de 
la sainte Pasques et célébrité de la sainte Resurexion 
de nostre seigneur Jesucrist de Tan mil quatre cens 

soixante dix et wit , ne fut quelque acte ne emprinse 
de guerre faicte par ceulx de Tournay, mais les Bour- 
ghegnons de le Loire vindrent du viespre a Esplechin 
et ardirent aulcunes maisons que ils savoient appartenir 
aulx bourgois et manans de Tournay. 

Le lundi vingt troiziesme du dit mot/*, et première 
leste de Pasques , les Bourguegnons de le Loire vin- 
drent a Rongy et a Taintegnies et y ardirent aulcunes 
maisons , et avoecq ce prindrent plusieurs parosciens et 
le curé du dit Taintegnies qui Se estoient retrais en 
leur église et les emmenèrent. Ce dit jour aussy ardi- 
rent les Bourghegnons aulcunes maisons envers Mor- 
taigne. Le dit jour les compaignies Je cent lances des 
seigneurs du Buisset et de Loheac firent leurs mons- 
tres, c'est assavoir le dit du Buisset hors la porte 
Saint Martin , et le dit Loheacq hors le porte Vallechi- 
noise , et ne avoient longtemps devant recheu argent 
de leurs gaiges. Et ce meisme jour fut par le loy de 
la ville le sel mis a pris , c'est assavoir le brun 
venant de France a dix deniers maille la livre et le 
blancq a quatorze deniers, et le vin a noef gros le 
lot, mais ce ne dura gueres. En ceste saison avoiton 
grand nécessité de carbon de febvre et valloit deux 
escus d'or et mieulx le razière. Et tout le quaresme passé 
et encore devant avoit on brassé en Tournay, par de 
faulte de vin, briefmart que on vendoit deux gros demi 
et trois gros le lot et pareillement queute , mais elle 
estoit bonne. 

Le mardi vingt quatriesme du dit mot/s, au matin, 
revindrent en la ville de Tournay dix wit piétons 
yssus de y celle la viesprée devant et allez jusques 

oulfre Orchies, en plusieurs places, sans avoir trouvé 
perte ne gaing. Ce dit jour, ardirent encore ceulx de 
le Loire aulcunes maisons a Rongy , et la cause de 
leur arsin estoit exaction et composition , car journelle- 
ment venoient exiger argent des paysans pour avoir 
leurs maisons saulves , et quand plus ne povoyent 
donner , ils boutoient le feu dedans, non seullement a 
Rongy mais en divers lieux de leurs voisinaiges , et 
quand le ung de yceulx estoit content , ly aultre vou- 
loit avoir nouvelle exaction. Ce dist jour aussy fist 
messire Meurice ses reveues aulx Follets et Jehan Le Blon, 
lieutenant du seigneur de Lille, hors de le porte Coque- 
riele en grand triumphe et beubvant, ja soit ce que 
plusieurs avoient perdu leurs chevaulx par le maulvais 
tamps, et en semblable vanité avoient fait leurs monstres 
ceulx de la journée précédente» 

XV1IL 

•e la décapita tU» de auleua parjure centre le Bey. »e 
le prisse et co»*ue«te de Beaale , et de plu* leur* aul- 
tre» eaeaee. (ta man4 avril). 

4y SSSS^y e m erquedy 1***9* cinquiesme du dit moys, 
|g O ii darnière ^ esle ^ e Pas( l ues c * j° ur de 
g£ ¥ §s l'anonciation Nostre Dame , devant le jour, 
|| A4 || fut dit au ghet de la ville de Tournay, 
4ySSS§§4r P ar dehors la ville, que les Blans Capprons 
de Gand estoient sups les champs en grand nombre 
pour brusler et ardoir tout autour de la dite ville; pour 
laquelle chose les cappitaines de la garnison avoecq 
leurs gens se armèrent et appointèrent prestz pour 
yssir dehors se besoing eust esté , mais nanil. Che 
meisme jour au matin , aulcuns piétons yssus la vies- 

MÉM. T. H. 29. 

prée précédente et allez a Chein , trouvèrent quatre 
laronchiaulx a le pillerie illecq, cuidans lever et enme- 
ner les bestes , rentrèrent en Tournay araenans ycculx 
avoecq eulx, entre lesquels estoit ung nommé Masset 
Planchon, natif de Velaine en Haynault, et, environ 
quatre heures de le après disncr, fut le dit Masset 
Planchon , par la sentence de Jehan Muet , lieutenant 
du Prévost des Mareschaulx de France, décapité sups 
ung hourt en plain marchiet de Tournay, pour ce que, 
environ deux ans devant , le dit Masset et ung sien 
frère estans prisonnier aulx Franchois, furent rachetez 
par Jehan de le Haye, sergant royal , leur cousin yssu 
de germain , a laquelle rédemption ils firent serment 
au Roy, promettans estre bons et loyaulx et non le 
grever en quelque fait de guerre. Et après ce, avoit le 
dit Masset demouré grand espasse de tamps en Tournay, 
et depuis party et retourné en Haynault et venu courre 
et faire guerre sups le povoir de la dite ville. Ce 
meisme jour furent encore les Bourghegnons a Rongy, 
ou ils boutèrent le feu et firent plusieurs maulx en ce 
quartier assez près de Tournay, 

Le joedy vingt sixiesme du dit moys , ardirent encore 
les Bourguegnons au dit Rongy , pour ce que on ne 
les voulloit furnir de argent a leur " poste. Ce jour 
aussy furent les Bourguegnons, entre le pont des Follets 
et Tournay, prendre cl emmener ce que ils trouvèrent. 
Ce dit jour furent vingt piétons de Tournay en Flandre 
et eslevèrent bon bestial a Bellenghien et le amenèrent 
jusques a Warcoing , ou quel lieu les paysans assemblez 
au son des cloques, les rataindirent et rescouèrent et 
tuèrent le ung des dits piétons et en bleschièrent aulcuns. 
Aultres piétons furent aussy envers Ath, en Haynault, 

ou pareillement ne firent guères de prouflist, car i\s 
trouvèrent forte résistance de Haynuyers; tellement que, 
de une partye et de aultre, en y eult plusieurs de 
navrez et se battaillèrcnt par diverses fois. Che dit jour 
vint Pierot Hovine , quy par avant avoit fait serment au 
Roy, comme dessus est dit, avoecq aultres Bourgaegnons 
a Ere et y prindrent et enmenèrent aulcunes bestes. 
Et ce dit jour, les Bourguegnons quy estoient logiez en 
la ville de Renais , envoyèrent aulcunes femmes en 
Tournay, mandans par lettres que on leur envoyast 
illecq le grand dyable nommé messire Meurisse; 

Le vendrédy vingt septiesme du dit moys , au point 
du jour , les cappitaines et cculx de la garnison de 
Tournay, pour la première coursé del an soixante dix 
wit, après Pasques , allèrent acompaîgncz de quatre d 
chinq cens piétons , sous la conduite du lieutenant dit 
Prévost de» Marescaulx, par la porte Moriet jusques * 
Renais , laquelle place et lieu les Ganthois et aultres 
adversaires du royaulme a voient fortefyée de trenchiéefc 
et fors bollevars par tout le circuyt , et cùlx illecq 
venus , les piétons comenchièrent subitement et de 
grand couraige envabir et assalir la place et tant que 
par une force nonobstant plus de wit cens Flamens 
quy estoient au devant , ils entrèrent ès tranchiées. 
Mais quand ils furent illecq , sy grande multitude 
furent contre eulx que ils souffrirent payne largement 
et dangier par l'abondance du Irait que ils avoient 
contre eulx , et leur convint rétraire et issir dehors. 
Et incontinent Jehan Le Blon , lieutenant du seigrieùr 
de Lille, luy XL è , alla assalllr la place , mais encoïd hè 
souffissâit lé nombre; pour laquelle chose ils se rëtra- 
hirent et bouttèreitt le feu en uhg cornet de la villè, 

et adonc plusieurs de la ville empeschiez au feu et 
aulcuns de leurs gens d'armes saillans dehors , pour 
frapper ès Franchois , Jehan Le Bion et les siens recou- 
rurent et encloyèrent ceulx quy estoient yssus , et 
incontinent se coururent , et aidiez des piétons et aultres 
de la garnison , firent nouvel assault a la dite ville , 
auquel assault les Flamands se deffendirent très puis- 
sament de traits a pouldre et aultres, dont largement 
avoient et occhirent aulcuns piétons, et bleschièrent 
plusieurs, tant de pied comme de cheval , en dangier de 
leurs vies, et meismement le dit Jehan Le Blon y fut 
perchié de ung quarriel de arbalestre en travers la 
cuisse; et ledit assault durant, les Franchois bouttèrent 
le feu comme par toutte la ville , et occhirent grand 
nombre de gens de guerre quy estoient illecq pour 
garder la place, tant Blancs Chaperons comme aultres, 
et en prindrent environ chinquante, et amenèrent avoecq 
eulx en la ville de Tournay. De tout le temps de la 
guerre ne fut ou ne avoit estet plus pesante journée 
pour les Tournisiens, tant de la garnison comme aultres, 
car plusieurs quy y furent navrez moururent tost après, 
eulx revenus en la ville. 

Le samedy vingt huitiesme dudit moys, plus de deux 
cents hommes de la garnison de Valenchiennes furent 
a Hallaing et y ardirent trois maisons appartenantes a 
aulcuns de Tournay. Ce dit jour furent aussi aulcuns 
Bourguegnons entre Anthoing et Tournay, ou ils prin- 
drent quelques paysans et les menèrent a Briffoeil. Et 
ce dit jour, sups le viesprée, vindrent aussy wit Bour- 
guegnons bien montez jusques aulx trenchiez dehors le 
porte Saint Martin , et tuèrent ung bouvier vers le 
Happart et prindrent et enmenèrent aulcunes jumens et 
prisonniers. 

Le dimanche vingt noefviesme du dit moys, les pié- 
tons de Tournay allèrent jusques ès fourbours de Ath, 
au leez vers Enghien, lesquels ils emflambèrent et tuè- 
rent une partye du ghet de yceulx et amenèrent aul- 
cuns prisonniers en Tournay. Ce dit jour furent les 
Bourguegnons envers Prangière et y boutèrent le feu ; 
et ce meismejour, revindrent de devers le Roy Jehan 
de Gastielnoef , home d'armes , Jehan Reputz , Jehan 
Delremaux , marchands , et aultres quy peu avant y 
estoient allez, quy rapportèrent en Tournay le Roy estre 
a Amiens. 

Le lundi trentième du dit moys , au matin , une 
compaignie de Alemans haquebutiers , de Lille , vindrent 
a Taintegnies pour pillicr et rober ; mais les paysans se 
assamblèrent et dépendirent contre eulx et en tuèrent 
deux et en prindrent chinq , et les aultres voyans que 1» 
force ne estoit pour eulx, se misrent a la fuyte , et 
eulx ainsy deffonquiez et fuyans, aulcuns se trouvèrent 
ès faulxbourgs de Tournay, ou ils furent prins et 
menez prisonniers. Ghe dit jour, del après disner, alè- 
rent grand nombre de piétons soubz la conduite de 
leurs capitaines vers le bois du lieu, y cuidans trouver 
des Alemans , mais riens ne trouvèrent , sy revindrent 
en la ville. 

Le mardy trente ungniesme et dernier du dit moys , 
au matin , rentrèrent en Tournay XXVIII piétons yssus 
la viesprée précédente et allez a Ligne enj Haynault 
ardoir et bruller la basse court du castiel , ramenans 
avoecq eulx plus de quatre cens que moutons que brebis 
et soixante dix vasques et aultre grand butin. Che dit 
jour, aussy au matin 7 se partirent ceulx de la garnison 

montez au son de la trompette, seloncq leur manière 
de faire, et allèrent pareillement en Haynault envers 
Blaton et brullèrent plusieurs maisons a Estainbruges 
pour ce que aulcuns corapaignons estans au castiel du 
dit lieu avoient pris deux chevaulx que leurs hous- 
pailliers menoient, et ne les avoient vollu rendre pour 
quelque semonce que messire Meurisce leur eust faicte* 
En ceste yssue ne trouvèrent guerres de résistance, car 
tous les paysans se lanchèrent ès bois , et non obstant 
ils en rataindirent et prindrent XXVI, lesquels ils amenè- 
rent en Tournay avoecq plus de deux cens vasques et de 
trois cens blanques biestes, revenans en la ville leurs 
cbevaulx chargiez de diverses baghes et butin. 

[ Ghe moys de mars fut fort suspensif a toutes person- 
nes tousiours oyans nouvelles d'un costet et de aultre 
quy peu sortyssoient de effet , ou tantost aussy de paix, 
trêves ou aultre appointement , mais quelque profitable 
et utille fruit n'en apparaissoit. ] 

APVR1L MIL QUATRE CENS SOIXANTE DIX WIT. 

Le merquedy premier jour du mois de apvril mil 
quatre cens soixante dix wit , après Pasques , environ 
quarante Bourguegnons bien montez vindrent a Rume 
et en plusieurs places et lieux de la entour, et y tuè- 
rent aulcuns paysans quy se cuidèrent deffendre contre 
eulx, et en prindrent et en menèrent plusieurs autres 
et s'en rallèrent franchement chargiez de grand butin. 

Le joedy deuxiesme du dit moys , vindrent aulcuns 
Bourghegnons bien montez au plus près de Maire ou 
ils prindrent homes et bestes. Che dit jour vindrent 

aulcuns de Renais envers le poncelet des Follets , entre 
lesquels estoit ung nomet Michault de le Motte , par 
ayant prisonniers en Tournay, desquels aulcuns dirent 
aulx famés la estantes que elles deissent aulx cappitaines 
que ils allassent encore a Renais et que ils estoient 
fors assez , et aultres deffendirent que rien ne en 
feissent. 

Le vendredi/ troûiesme du dit moys , rentrèrent en 
Tournay plusieurs piétons yssus le viesprée précédente 
et allez a le Loire , de ou ils ramenèrent bon butin 
de prisonniers et bestes. Ce dit jour revindrent aultres 
piétons quy la nuyt avoient allez, eulx soixante , envers 
Roubais et y cueilliet grand nombre de bestail, lesquels 
ceulx du castiel du dit lieu et aultres paysans res- 
couyrent et occirent dix sept des dits piétons et les 
aultres se en retournèrent au mieulx que ils polrent. 
Ce dit jour revindrent aussy aultres piétons yssus de 
Tournay deux jours devant et allez envers Gourtray et 
les entours, eulx vingt et wit seullement , et ramenèrent 
avoecq eulx quatorze rices homes du pays , lesquels ung 
de leurs compaignons leur avoit fait congnoistre et en- 
seigné, entre lesquels estoit ung nomé Goppin Vande- 
borcht, quy fut vendu au butin cent quatorze escus d'or. 
Et ce meisme jour ardirent les Bourghegnons plusieurs 
masons en la terre de Saint Amand. 

Le samedy quatrième du dit moys , au matin , se 
partirent de Tournay plusieurs de la garnison de ycelle 
de touttes les eompaignies , et allèrent vers Gourtray 
de ou ils ramenèrent environ soixante prisonniers et 
plusieurs belles jumens de harnais , ehargiées de grain 
et leurs chevaux pareillement, avoecq aussi de aultre 

butin. Et culx rentrons en la dite viJle, la trompette du 
belfroy sonna et bouta sa banière vers le quartier de 
Saint Amand, ou on voyait resplendissement de feu, et 
incontinent le tourna du quartier de Lille. Et adont 
les Francbois , sans descendre de leurs cbevaulx , allèrent 
veoir aulx camps que ce estoit, et furent jusques le 
pont a Tressin ou ils trouvèrent rencontre de environ 
six cens Bourghegnons quy longement les avoient attendus 
envers Watreloos , cuydans que ils deuissent passer 
par la retournans de envers Courtray , mais nenil , car 
ils estoient retournez le chemin de Ouldenarde , dont 
les dits Bourghegnons retournans vers Lille trouvèrent 
aulcuns des dits Franchois , et prindrent ung archicr de 
la compaignie de Jehan Le Blon , et les autres se sauvè- 
rent au mieulx que ils polrent. 

Le dimence chinquiesme du dit moys , furent les 
fouragiers de Tournay aulx camps pour avoir vitaille 
pour leurs bestes sans en guerres trouver ; aussy 
furent aulcuns piétons erï divers lieux sans trouver 
quelque adventure ne butin pour en faire naracion par 
escripture. 

Le lundy sixiesme du dit moys, au matin, revin- 
drent en Tournay chinquante piétons yssus le dimence 
précédent et allez a Renais ou ne trouvèrent ame , 
synon aulcuns paysans en l'église que ils ne prindrent 
pour leur beau parler , mais passèrent oultre jusques 
a la Coucambre , ou ils prindrent le brasseur tenant 
hostel et seize aultres prisonniers avecques butin de 
grande valleur et amenèrent tout en la ville; et fut 
le dit brasseur depuis vendu au butin quatre vingt 
deux escus d'or. Ce dit Jour, a le porte ouvrir, se par- 

tirent de Tournay par la porte Moriel trois des cap- 
pitaines de la dite ville et près toutte la garnison, 
Jehan Le Blon deraourant en la ville, et allèrent devant 
Oudenarde ou ils gaignèrent les tranchiez, boullevars et 
barrière sups la cauchie de Leupegheni et allèrent jus- 
ques aulx fossez tournans devant la porte de Pamèle. 
Ceulx de Oudenarde sallirent dehors pour les rebouter , 
car ce ne estoient que les avant coureurs, la grosse 
armée estoit encore derrière : Grard de la Hovardrye, 
faisant le cappitaine, estoit yssus non armé, ayant 
seullement une javeline en sa main et se occupoit de 
mettre en ordonnance tout le popullaire de 4a dite 
ville de 'Oudenarde , corne ceulx de la garnison de 
ycelle. Et les Ftanchois voyant lefr Flamens corne sans 
ordonnance, se donnèrent en euîx sy très impétueuse- 
ment que ils en occireht plusieurs et tost les misrent 
en desroy et en fuite, et prindrent le dit Grard delà 
Hovardrye et aultres et les enmenèrent en Tournay 
avoecq grand nombre de paysans et plusieurs jumens 
et aultres bestes a largesse. Et eust estet le dit de la 
Hovardrye occis, se il ne se fust escric estre noble home 
et eust promis çleux mil escus pour sa raenchon. Et 
avant que les dits Franchois retournassent en la ville , 
ils allèrent après une grande compaignye de Flamens 
quy estoit soubs la conduite du bailly de Gand, mais 
ne se assemblèrent guerres, car les dits Flamens se 
sauvèrent ès bois, lesquels après la grosse armée des 
Franchois passée, prindrent aulcuns de leurs coustil- 
liers et houspailliers quy estoient en la queue et aul- 
cuns cevaulx et pages, et les dits Franchois retour- 
nans et passans par Renais ne trouvèrent ame quy 
feist résistance et rentrèrent en la ville après wit 
heures du viespre, ayans grand butin corne dessus est 

dict. En ce jour «rdirent les dits Franchois les feulx- 
bourgs de Oudenarde , de Leupeghcm, et en ce 
voyage demourèrent aulcuns piétons de Tournay tant 
par eulx deffonquiez sups les champs corne de trait 
a poutdrc «t «u lires de la ville de Oudenarde, les* 
quels piétons y estoient allez faisant leur faict a part 
eulx et non mye en la compaignye de eeulx 4e ceval, 
«t néanmoings les dits piétons retournans avoecq les 
dits Franchois amenèrent en la ville plus de cent et 
chinquarite pièces de bestail. 



XIX. 



Pe 1» »rln«e de Grard de le Hovardrye amx porte» de 
Ouldeaarde, et de plouleur* nioulx «en Ire I» ville de 
Tournay (*-•« OYrll). 

^ySSSwvp e mrdy septiesme du dit moys, au matin, 

LU revindrent en Tournay sept piétons de 
|£ vingt wit qui estoient yssus le jour pré- 
$f cèdent et allez aussy vers Oudenarde, 
vty«v*****«4y cuidans trouver pareil butin que ils 
avoient eu le vendredy de avant envers Courtray , mais 
mal leur en print , corne on peult assez entendre. 
Ce dit jour furent a Rumes plusieurs Bourguegnons 
bien montez et prindrent homes et bestes et firent 
ce que ils volurent : aulcuns piétons y allèrent, mais 
n'y eult riens fait. 

Le merquedy huitiesme du dit moys se passa sans 
quelque fait de gherrc dont mémoire se doibve par 
escripture. 

Le joedy noéfviesme du dit vnoys, au matin, se par- 



Digitized by Google 



«a 235 a* 



tirent de Tournay environ quarante lances de b gar- 
nison de yeelle et allèrent a Hersaux, Mouscron jet la 
enteur , et de illecq retournans amenèrent en la ville 
dix noef paysans et plusieurs jumens. Ce dit jour allè- 
rent aulcuns piétons a Forests emprès Lille, mais ne 
y conquestèrent sy non blechures dont assez ra portèrent 
pour cause que les paysans leur furent trop fort.. 

Le vendredy dixième du dit moy$ , ne advint quel- 
que acte de guerre de ung party ne de aultre, au 
quartier de Tournay, ja soit ce que plusieurs hous- 
pailliers et piétons fussent as champs. 

Le samedy onziesme du dit moy$ se passa pareille- 
ment et sans quelque (ait de guerre a mettre par 
eseript. 

Le dimenehe douzieeme du dit moy*, au matin, se 
partirent les cappitaines de Tournay et grande partye 
de leurs gens et allèrent vers le pont a Bouvines. 
Avoecq lesquels se partirent aussy mestre Jehan le 
Leu , procureur de la dite ville, silans devers le Roy 
pour la ville et plusieurs marchans tirans vers Arras 
pour leurs affaires. Ce jour revindrent en Tournay 
plusieurs piétons issus la viesprée précédente quy le 
nuyt se estoient mis en deux bandes donnans certains 
crys les ungs aux aultres, lequel oublyé ou non sachant 
dire subitement del ung des partys , eulx rencontrons 
4e nuyt ils se entrebattirent et navrèrent , cuidans 
avoir trouvet les ennemis. Et cette chose ainsy advenue 
ils se recognurent et retournèrent en la ville, les aul- 
cuns sups cars par force de blechure et amenèrent par 
ht porte de Marvis quelque butin de bestes. Che dit 

jour furent aultres piétons envers Fretin , de ou ils 
amenèrent aulcuns prisonniers, mais il en y eult des na- 
vrez pour aller trop près du dit lieu et en trop petit 
nombre. 

Le lundy treiziesme du dit moys se passa sans 
quelque acte de guerre , mais la nuyt venue , aulcuns 
Àllemans de la garnison de Vallenchiennes bouttùrent 
le feu a Rongy, ou ils furent reboutez par ceulx du 
castiel y quy en prindrent et ochirent. 

Le mardy quatorzième du dit moys , se partirent 
au matin de Tournay environ cent lances de la gar- 
nison et allèrent par la porte Saint Martin envers 
Orchies , pensans encontrer aulcuns venans d'Arras , 
et eulx non trouvans ame et retournans ardirent aul- 
cunes maisons envers Bercus, et rentrèrent en la ville 
environ deux heures del après disner. Ce dit jour , 
environ six heures du soir , revint ung nomet Caste- 
nault quy peu avant estoit allé vers le Roy, quy rap- 
porta que Jehan Le Blond estoit cappitaine et avoit la 
plaine charge des cent lances du seigneur de Lille , et 
que le Roy estoit a Àrras. 

Le merquedy quinziesme du dit moys , quatre Englez 
de la garnison de Ouldenarde se vindrent rendre 
franchois en la ville de Tournay. Ce dit jour fut la 
garnison de Mortaigne envers Briffoeil ou ils avoient 
eslevé grand butin de bestail , mais la garnison de 
Gondet les rencontra en plus grand force , dont ils 
leur fut nécessaire tout habandonner et eulx retraire. 

Le joedy seiziesme du dit moys y de nuyt, vindrent les 

Allemands de Lille a Rongy plus fors que devant ne 
avoient fait , et entrèrent en l'église et y tuèrent deux 
josnes fils frères et prindrent le curé et aulcuns du 
village quy la se estoient saulvez, et les emmenèrent, 
et ardirent la basse court du eastiel du dit lieu. 

Le vendredy dix septiesme du dit moys , au matin , 
se partirent plusieurs de la garnison de Tournay et 
allèrent envers Lessyne en Haynault , et de illecq 
retournèrent enmenans .en Tournay aulcuns paysans 
et non guerres de bestail. 

Le samedy dix kuictiesme du dit moys , ne furent 
quelques choses faictes touchant la guerre quy fussent 
a escripre. 

Le dimence dix noefviesme du dit moys , revindrent 
en Tournay plusieurs piétons yssus le jour précédent 
et allez vers Renais et la entour , ramenans environ 
ung cent de bonnes bestes et trouvans aulcuns Bour- 
gheignons embusquiez ès bois de Caumont, lesquels ne 
saillirent hors. 

Le lundy vingtiesme du dit moys , rentrèrent aulcuns 
piétons en Tournay qui la nuyt précédente avoient esté 
pareillement envers Renais, amenans avoecq eulx aul- 
cunes bonnes bestes, mais tous ne revindrent, car 
aulcuns se deffonquèrent et allèrent en divers lieux et 
tant que environ trente y demourèrent, que mors que 
prins, la dite nuitye. 

Le mardy vingt ungniesme du dit moys, avant le 
jour, vinrent aulcuns Bourghegnons de Lille aulx 

Chartrons leez Tournay, et eulx entrez au dit lieu 
prindrent toutes les bestes et plusieurs ustensilles, 
avoecq les laboureurs et serviteurs de la dicte maison 
et enmenèrcnt tout sans ce que nul leur feist empes- 
cemcns. Ce dit jour, au soir, courut voix que les adver- 
saires se appareilloient a grand force pour venir ardoir 
les foulxbourgs de Tournay , pour laquelle chose on fist 
fort ghet la nuytye, et plusieurs des gens de gherre 
yssirent dehors pour gaitier aulx trenchiez le plus au 
quartier devers Lille,, de ou les nouvelles venoient; 
mais ce non obstant les adversaires, environ onze heures 
en lanuyt, vindrent ardoir une belle et forte maison 
de bricques enclose de fossez plains de yauwe du 
costet de Maire sups la rivière cTEscault, appertenant a 
Cappitte de l'église Nostre Dame de Tournay. 

Le tnerquedy vingt deuxiesme du dit mot/*, del après 
disner, mestre Jehan Muet, lieutenant du Prévost des 
Marescaulx, fist veue et monstre des piétons de Tour- 
nay et passèrent parmi le marchiet de la dite ville ve- 
nans de la rue des Maulx ou il estoit logié , tous de 
piet ayans arcs et picques, et le dit lieutenant a ceval 
armés au blancq et ung pages derrière luy portant 
l'enseigne blance et rouge ou il y avoit figure en coer 
léal , et leurs journardes estaient de semblables livrées; 
et allèrent les dits piétons dehors le porte Saint Martin 
faire leurs monstres emprès le Happart devant messire 
Meurisse du Mène au quel ils firent serment de estre 
bons et léaulx au Roy et de non habandonner leur 
enseigne ne leur capitaine. 

Le jotdy vingt troisiesme du dit nnoys, au matin, 
une compaignie des homes de guerre de la garnison se 

partirent de Tournay par la porte Marvis et allèrent en 
Haynault ou ne trouvèrent gaing ne perte quy feist a 
eseripre. Et ce dît jour , del après disner, se partirent 
aultres de la garnison et allèrent vers Lannoy dont ils 
amenèrent plusieurs laboureurs de Lis, de Toufflers et 
de la entour , et ce meisme jour revindrent sept com- 
paignons piétons en Tournay amenans trois gantois avoecq 
eulx que ils a voient prins en la Maldeghem strate. 

Le vendredy vingt quatrième du dit moye se passa 
sans auleun fait de guerre, synon que les Bourghe- 
gnons en la nuyt vindrent a Jollain et y bouttèrent 
le feu. 

Le samedy vingt cinquiesme du dit moys , et jour 
Saint Marc, évangeliste , a sept heures du matin , se 
partirent de Tournay les quatre cappitaines de la gar- 
nison de ycelle par la porte Saint Martin séparément , 
et ceseun avoecq son armée de cent lances serrées et 
en belle ordonnance. En ce meisme jour, del après 
disner , retournèrent tous en la ville, amenans avoecq 
eulx wit aultres cappitaines cescun ayant cent lances 
les mieulx montées et en point de jamais et environ 
mil piétons, nasquets, gascons et aultres quy amenèrent 
en la ville sieuvant la dite armée de dix a douze cens 
moutons et bruslèrent plusieurs maisons en la castelenie 
de Lille , passans par ycelle; avoecq les dits piétons 
vindrent aussy plusieurs marchans apportons sel et 
aultres vivres par boeufs et chevaulx, pour ce que cars 
ne carrettes ne euissent peu sievir la dite armée. Ce 
dit jour du matin allèrent aulcuns piétons de Tournay 
envers le Mont Saint Audebert , de ou ils amenèrent 
chincq prisonniers entre lesquels estoit Gosset > fils 

bastart de Gossuin de Lannoy. Ce jour dont estoient 
en Tournay douze cappitaines , cescun ayant cent lan- 
ces , desquels les noms se ensieuvent : 

Et premier, Collart, seigneur de Moy , chevalier en 
cief et lieutenant du Roy, qui fut logié en son ostel 
de Florenc et ses gens es parosces de Nostre Dame et 
Saint Jacques. 

Jehan le Chenu , en lostel de , et ses gens hors 

des portes Coqueriel et Sainte Fontaine. 

Périen des Agges , lieutenant de monsieur le admirai, 
en l'ostel de Jacques Savary , a Saint Piat , et ses gens 
en la dite parosce et la en tour. 

Le cappitaine OrrioUe, a la Ticste d'or et ses gens ès 
faulxbourgs de la porte Vallenchenoise , en t'abbye de 
Saint Nicollay et a Cercq. 

François de la Sauvagière, en l'hostel de Pierre 
Wist , chanoine , et ses gens ès faulxbourgs des portes 
de la Rivière. . > 

Jehan le beauvoisien et ses gens , corne le dit François 
et les siens. t 

Le lieutenant de monsieur de Torsy et le moisne 
Blanchet , entour le marchiet ; le dit moine en l'ostel 
de Pasquier Grenier. 

Et toutte le armée ainsy logyée et la nuyt venue , 
le feu se print en une maison sups les fossés hors la 
porte de Saint Martin et ardy deux petites maisons. 

Le dimence vingt siziesme du dit moys se passa 
sans que on sceust quelque acte de guerre pour estre 
faicte escripture entour le quartier de Tournay , tant de 
une partye comme de aultre , mais les cappitaines de 
la dite ville furent ce dit jour en conseil en l'ostel du 
sieur de Moy, lieutenant du Roy. 

le /tindy vingt septiesme du dit tnoys , furent char- 
gices, en plusieurs navires sur la rivière d'Escault, aul- 
cunes serpentines avœcq courtaulx et aultres engiens 
a pouldre et pareillement tentes , pavoix , paveillous , 
vitailles et aultres choses nécessaires a faire ossault de 
bonne ville. Et ce meisme jour del après disner, furent 
les dits navires ainsy chargiez soubs la conduite de 
^ deux cens piétons et aulcuns arbalestriers et canoniers 
menez jusques a Mortaigne ou elles demourèrent la 
nuyt. Et ce dit jour , les piétons de Tpurnay estons 
soubs mestre Jehan Muet , lieutenant du Prévost des 
Marescaulx, passèrent a monstre devant le seigneur de 
Mouy, sups le marchiet , en belle ordonnance , environ 
de trois cens arçhiers devant, et après de six a sept 
cens picquen aires. 

XX. 



De I» Tenue des gêna de guerre de France ponr «lier à 
Cendet, et du siège et. eenaneote de y ce Ile. 
(99 avril - S mal.) 

4ySS§§»<|y e mardy vingt huictiesme du dit moys , 
Il ç? H P u Wyet aux bretesques de Tournay , 

II Ju II ^ e P ap ^ Prev03t et J urez * c * a vi,,e * et 
«JIn au9s y * es quareffours de la dite ville, 
vçywSi^y au son de trompe, de par le Prévost des 
Marescaulx , que nuls des manans de la ville ne allast 
hors de icejle pour sjeuvyr l'armée ne aultrement. Et 
le dit jour , environ midy , se partirent de Tournay 
c'est assavoir onze cappitaines avoecq leurs onze cens 
lances en notable arroy , ayans leurs enseignes devant 
culx et alans envers Gondet ; les six cens lançps par 
le porte Vallenchenoise et les aultres chinq cens par le 
MÉM. t. h. 31. 

porte de Marvis , menans avoecq eulx vitailles et tous 
bagages pour logîer aulx champs , et ne demoura ce 
jour en Tournay que messire Meurisse du Mené et ses 
cent lances de la garnison franchoise. Et incontinent la 
dite armée partye de Tournay , la trompette du belfroy 
sonna et bouta sa bannière vers la porte Coqueriel quy 
signoit les ennemis y cstre. Et adonc messire Meurisse 
y alla subitement avoecq les siens et pareillement les 
piétons de Tournay , mais riens ne trouvèrent, car les 
adversaires estaient ja retreis , enmenans avoecq eulx 
aulcuns laboureurs par eulx prins assez près de la 
Ville- Ce dit jour les Pranchois approchans la m ville de 
Gondet , corne pour y prendre logis , ceulx de la dite 
ville trayèrent radement de engiens a pouldre dont 
largement avoient , sans gaires faire , fors perdre leur 
pouldre. 

U merquedy vingt noefviesme du dit moys, plusieurs 
et diverses compaignies de piétons, tant de Tournay 
corne de Artois et aussy de ceulx de la garnison del 
ordonnance du Roy, amenèrent en Tournay plusieurs 
bestes a cornes et aussy prisonniers de divers lieux 
de Haynau. Ce dit jour, devers le soir, fut l'artille- 
rye de Tournay assise devant Condet , ceulx de la dite 
ville se deffendant a force par leurs engiens a pouldre 
et aultre trait, et estaient dedans ladite ville plusieurs 
hommes de guerre de cheval et grand nombre de 
Alemans haquebutiers. Et ce meisme jour , environ six 
heures de viespre, vint le Roy au Viez Condet, quy est 
assez près de la dite ville, ou il ne fu logié mais en 
son armée. 

Le jcedy trentiesm* et derrenier dudit rnoys , el feste 

del Asccoscion de Jésus Christ au ciel, environ deux 
heures du matin, entra en Tournay ung messagier du 
Roy, après lequel oy, messire Meurisce du Mène tost 
monté a ceval se party de la ville avoecq la plus pari 
de ses gens d'armes et alla devers le Roy quy le 
avoit mandé, avoecq lequel la ville de Tournay envoya 
grant largesse de trait, de arbalestres et aultres. Che 
dit jour y furent menez aussy, tant de par la ville corne 
par plusieurs particuliers, grand nombre de pains f boire et 
aultres vitailles, tant par yauwe corne par terre , a pied 
et a ceval. Che dit jour vindrent nouvelles en Tournay 
que depuis le disner on avoit battu la ville et com- 
menchiet a deschirer et desrompre la muraille de la 
dite ville de Condet : mais ceulx quy estoient dedans, 
non obstant ce, ne se amollioient mais se deffendoient. 
merveilleusement et fort par gros engiens a pouldre et 
aultres traits , sans quelque aparence que ils conten- 
dissent a avoir quelque appointement ne traytié. Et 
ce meisme jour, environ chincq heures du vespre, 
revint et .rentra en la ville, par la porte de Marvis, 
Jehan Le Blon et ses cent lances , lequel le Roy y ren- 
voyoit pour la garde et seureté de ycelle ville , a cause 
que a ceste heure ne y avoit point de garnison. 

MAT MIL QtTATflE CENS SOIXANTE DIX WIT. 

Levendredy premier jour de may du dit an soixante 
dix et wit , au matin , fut fait sermon solempnel en 
l'église cathédralle de Tournay, après lequel on fit 
pourcession générale, en priant pour le bien, transquil- 
lité et paix du Roy et du royaulme; a laquelle pour- 
session furent portez les corps de saint Amand , saint 
Sierge et saint Eluthère , et y allèrent tous les religieux 

et religieuses de la ville ; et se fist cette pourcession en 
allant le grant tour, c'est assavoir : montons par la 
rue Nostre Dame au marchiet, descendans par la rue 
de Coulongne en le chaingle, passans devant la monnoye 
et Saint Nicollay , allans par la porte d'Aubeigny, devant 
l'église de saint Brixy, descendans au pont a pont et 
moritans au puichs l'auwc , tournans vers Saint Piat 
en montant la rue des Allemans et descendans par la 
Ture en la rue de Paris , passans par le marchiet et 
rentrans par la dite rue Nostre Dame en la dite église 
cathédrale dont on avoit yssy; de laquelle église tout 
le colliégé et plusieurs du peuple convoieront le corps 
de saint Amand et saint Sierge jusques a Saint Martin 
de ou on les avoit apportez la matinée, car illccq 
estoient logiez les religieux de Saint Amand. Ce dit 
jour furent menez plusieurs vivres et buvraiges par 
les manans et habitans de Tournay en l'ost devant 
Condet, tant par la rivière corne par carrette, cevaulx 
et cols. Ce dit jour ung bateau chargié de vivres et 
de baghes dont le pins appartenoit a messire Meurisce 
du Mène, fut effrondré au trou de Anthoing et celluy 
quy le menoit noyé. Et ce meisme jour, fat la ville 
de Condet fort batue des engiens et artillerye du Roy 
qui y estoit en personne , dès la vesprée précédente , 
avoecq grosse armée de gens d'armes et archiers de 
l'ordonnance et grand nombre de francs archiers qui 
se dient archiers de la retenue. Et advint que, après 
pluseurs batures des dits engiens, non point des gros 
car ils estoient demorez au Quesnoy, et pluseurs parolles 
de ceux du dit Condet aulx gens d'armes du Roy quy 
estoient assez près de la ville, fut blechiés en une joe 
de ung de ses archiers de corps par mescéance de se 
tourner trop hastivement, auquel tost luy pardonna. 

Geulx du dit Condct voyans les francs archiers et l'ar- 
mée du Roy approchier leurs murailles corne toutte» 
abattues et prestz de les assallir , se amonstrèreiit 1» 
pluspart les mains jointes , requérons grasce et misé- 
ricorde en convertissant leur grand orgoeil en paoureusc 
humidité. Et meismement le seigneur de Maingoval , 
estant sups la dite muraille , se rendit soubs la misé* 
ricorde du Roy, et finablcraent toutte la dite ville se 
rendit pareillement, et le Roy raeu de piété et clémence 
les rechut benignement et rendit a tous corps et biens, 
tant aulx Allemans haquebutiers quy y estoient corne 
a tous aultres , de quelque nation que ils fussent. Et 
adont ceste reddition fafcte, les gens d'armes du Roy 
entrèrent en la dite ville environ quatre heures del 
après disner; Et la meisme journée se rendit le castiel 
du Biez au seigneur de Moy pour le Roy. Ce dit jour 
aussy, après la dite reddition de Condet, fist le Roy 
grand chière en toutte familiarité a ceulx de Tournay 
èt plus que a nuls aultres de toutte son armée, et or- 
donna que yceulx seroient en la garde de son corps 
avoecq sa grande garde pour la nuytye du teez et 
quartier de Vallenchiennes , corne ceulx quy estoient 
allez corne des premiers au siège du dit Condet a leurs 
despens et sans quelque constraincte. Et ce meisme jour, 
Jehan Le Blon,que le Roy avoit renvoyet le jour devant 
en Tournay, se party de la dite ville avoecq ses cent 
lances et alla courre envers Lannoy et al environ , de 
ou ils ramenèrent en la ville dix sept prisonniers et en 
occhirent aulcuns aultres quy se rebellèrent aux bar- 
rières dudit Lannoy. 

Le samedy deuxième du dit moy 8, au matin, par 
le commandement du Roy r fust fait sermon solennel 

en l'église Nostre Dame et pourcession généralle, après 
que on eult chantet le Te Deum laudamus pour la 
conqueste de Condet sans effusion de sang. Et fust le 
tour de ceste pourcession comenchant par devant le 
puch de l'évesque allans au Monciel, a la Tieste d'or, 
en la rue de Paris , au marcié aux Vasques, en la rue 
de Ouldenarde, en la grande rue Saint Jacques, en 
la rue des Verriers et rentrons pardevant ledit puch 
l'évesque en l'église cathédrale de Tournay. Ce dit jour 
fut le feu boutté au castiel de Briffoeil par les Bour- 
ghegnons quy y estoient et se en allèrent habandon- 
nans le dit castiel et auleuns prisonniers dedans. Ce 
jour aussy furent pluseurs vivres menez en Fost du 
Roy par les manans et habitans de Tournay , et ce dit 
jour se partirent de Condet environ deux cens Aile- 
mans et les gens de guerre quy y estoient, corne le seigneur 
de Condet et le seigneur de Maingoval àvoecq leurs 
homes d'armes et archiers, enmenans et emportons 
leurs cevaulx, harnais et armures seloncq la grasce du 
Roy quy leur avoit donné corps et biens, corne dit est. 
Et ce meisme jour monstra encorre le Roy grande 
familiarité a .ceulx de Tournay et entra en leur navire 
sups la rivière et y fut assez longhe espasse , devisant 
avoecq eulx. 

Le dimence troisiesme du dit moy& , furent menez 
plusieurs navires par la rivière d'Escault, les ungs por- 
tans vivres et boires en l'ost du Roy, et les aultres 
de illecq apportans vins et aultres choses en Tournay. 
Ce dit jour le Roy continuant se monstrer amoureux 
de ceulx de Tournay, entra de recief en une navire en 
laquelle estoient les gens de serment de ycelle , et , fist 
retraire ens sus de luy les homes de sa garde , affin 

que mieulx se peust deviser avoccq les dits Tournai- 
siens, avoeeq lesquels il devisa longement en enquer- 
rant de Testât de la ville et de plusieurs aultres 
choses et but et menga en la dite nef avoeeq eulx, et 
quy plus est luy, corne soy esjoissant de icelle compaignye, 
appella aulcuns de sa garde, et avoeeq eulx se print à 
chanter : Jolly moys de may quand revenras tu, et 
pareillement aulcunes canchons de la journée du pont 
d'Espierre. Et a donc les arbalestriers du grant serment 
de Tournay le voyant en telle hillairité et familliaritë 
avoeeq eulx, luy requirent avoir leur parure renouvelée, 
laquelle chose il leur ottroya très bénignement et meis- 
mes leur devisa en ceste manière: Tous porterez trois 
parures ensamble; c'est assavoir, une nuée du ciel, 
quy est la parure de mon corps; plusieurs rais du 
solleil sur une couronne cTor, qui est celle de ma 
grande garde; et deux brances de rosier quy est la 
parure de ma petite garde, et avoeeq ces trois parures 
mises en une, je vous donne de habondant porter une 
fleur de lys d'or soubs la dite couronne, sachons que mieulx 
lepovez porter que aulcuns de mon royaulme. Et en ceste 
manière fut la parure des arbalestriers de Tournay 
renouvellée, dont ils furent bien joyeulx. Ja soit ce que 
au dit Condet a faire la dite requeste ne fussent iceulx 
quy plus dominoient au dît grand serment, mais le 
humilité et cordialle amour du Roy non regardant les 
faces des personnes le ottroya a ceulx quy y estoient, 
corne dit est. 

XXI. 

Du par tentent du Roy de la ville de Condet, aveecq. aul- 
tre* choses, et de ce «ne depuis fut fait an dit Condet 
au préjudice de la ville de Tournay. (4 may- f «Juin). 

e lundy quatriesme dudit moys, les paysans 
Il || du caslel de Wez prindrent et amenèrent 
§8 ¥ âl en Tournay seize prisonniers du pays con- 
II ^ II traire, quy se estoient efforchiez bouter le 
qySSS§î4y feu au dit lieu de Wez, lesquels prison- 
niers furent vendqs sups le marchiet en la jneisrae jour- 
née. Che jour furent amenez en Tournay par la rivière 
d'Escault plusieurs navires chargiez de vins et aultres 
choses de Condet. Et ce meisme jour se partit le Roy 
de son ost et alla au giste au Quesnoy, laissant chincq 
cens lances a Condet pour la garde de ycelle , de qupy 
le seigneur de Moy estoit le cief. 

Le mardy chinquiesme du dit moys, vindrent de 
Condet en Tournay aulcunes navires ^ ebargiées de vins 
et de carbons de febvre dont on avait en grand né- 
cessité en la ville, comme dessus est dit. Ce dit jour 
aussy furent ramenez en t Tournay par nefs tous les 
engiens et instrumens de guerre appartenans a la dite 
ville quy avoient esté menez pour siège du dit Condet. 
Ce dit jour pareillement furent enmenez les engiçns 
du Roy envers le Quesnoy et Cambray, car l'armée de 
France estoit comme toute esparse aval le pays de 
Hainault. Et ce meisme jour voix couru que le duc 
de Aultrice se mettoit sups et assembloit grosse armée 
pour aller au dit Condet. 

Le merquedy sixiestne du dit moys, et feste de Saint 
Jehan de Latran, environ dix heures du matin, sé 
partirent de Tournay tous les hommes de guerre 
de la garnison de ycelle par la porte Sainte Fontaine, 
mais incontinent aulcunes nouvelles oyes, retournèrent 
et allèrent traversant la ville jusques à la porte de 
Marvis, et eulx illecq comenchans yssir leur fut dit 
que riens ne avoit entour Briffoeil dont les nouvelles 
estoient; laquelle chose oye, ils retournèrent et allèrent 
de recief a la porte Sainte Fontaine de laquelle yssus ib 
circuirent plusieurs villages de Flandres et revindrent 
au soir, amenans avoecq ceulx vingt quatre paysans 
prisonniers et grand nombre de jumens et de vasques 
sans avoir trouvé quelque encombrier ne résistance. 

Le joedy septième du dit moys , environ quatre heu- 
res del après disner , vindrent nouvelles que les Bour- 
ghegnons estoient a Marcaing, pour laquelle chose ceulx 
de la garnison de Tournay y allèrent hastivement, mais 
ne y trouvèrent ame , car les adversaires estoient ja 
retournez. 

Le vendredy witieme du dit moys, allèrent plusieurs 
piétons de Tournay envers Watrelots dès la nuyt pré- 
cédente, mais aucuns y demeurèrent, et nonobstant, 
ils amenèrent en te dite ville bon butin de aulcunes 
bestes. 

Le samedy noefviesme du dit môys et veille de la 
Sainete Pentecouste , a sept heures du matin , se parti- 
rent de Tournay les gens de guerre de la garnison 
de icellé et allèrent envers Courtray, et furent les aul- 
cuns jusques ès faulxbourgs de la ville ou ils prindrent 
plusieurs paysans , et aulcuns de eulx furent a Nous- 

crojv et aultres villages, car ils se esloingnèrent de en* 
samble par la coulpe de leurs guides, et nonobstant 
que ils fussent séparez, ne trouvèrent quelque encera- 
brier et ramenèrent tant les uns corne les aultres lar- 
gement butin de prisonniers, vasques, jumens et aul- 
tres bestes. Che jour, envoyèrent les Bourgheignons 
somer les Franehois de Condet que il leur rendissent 
leur ville ou ils les yroient assegier , et incontinent, 
le seigneur de Mouy, cief des dits Fraacbjois, doultant 
que ils ne venisseftt devant la dite ville, fist ardoir le* 
Caulxbourgs , afin que ils ne y fei^sçnt leurs logi?. Ce 
dit jour furent les Bourghegnon^ assez près du dit 
Condet, estimez environ quatre cens lances, mais ledit 
seigneur de Mouy et aultres de la garnison cUsans qy<e 
bien pouvoient avoir mis embusques ès boys quy estoient 
prochains pe se meurent de la ville pour les poursievyr, 
et non abstint ce messire Meurisee du Mené, et fat 
plupart des sieua , yssirent et se matèrent auU 
Sourghegnops , tellemeat que le dit eappitaine y fui 
bieschié au krach et deqx de ses homes d*armea 
prins et aulcuns des dits Bourghegnons peina et 
aussy occis. Mais ceste bescousse ne dura gaires, car 
les Bcffirghegnons- se retrayèrent a cop r cuidàns par 
Aventure que les attitrés défissent yssir sups ceulx ; 
de quoy ils ne montrèrent quelque sambhnt ne appa- 
rence. En la ville de Condet estoient pour lors, pour 
garder ycelle, messire Collart de Mouy en cief, messire 
Meurisse du Mène, Bertrand Allègre, seigneur du Buis- 
set et Orriolle, cescun ayant cent lances. Ce dit jour 
aulcuns des manants, du dit Condet voyaps les Bowghe? 
gUQns appwbier, misant leu*s droite^, croi* jus pouir 
laquelle chose on les, fist tous yssir de la ville, dont 
*ulcm*s vendirent leurs baghes a grand raison a, c$ul* 

de Tourtoay quy la cstoient. Et ce méisme jour, après 
wit heures én soi*, entra ett la ville de Tournay par 
là pérte de Marvis messirc Lucas, evesque et légat de 
Rome, venattt de Ath . ért Hàynault et allant devers 
le Roy , teeotopagfcé de ung Mratilt du Roy nominé 
Néwnandye et de une trompette des Bourghegnons et fut 
logié en lostel de mestre f hiery de Lesdcrnay, canone. 

L* dimence dixiesme du dit moy$> et la célébrité de 
la sainte Pentecouste , se party de Tûurnay le dit 
messire Luèas et sa compaignié, avoecq lequel allèrent, 
environ vingt chevaulx a le convoyer par la porte 
Coqueriél, il tirant vers Aras ou debvoit trover le Roy. 
Ce jotor furent les BourghégnohS aulx Follets et emme- 
nèrent le& bestes <|ue ils trouvèrent appertenans a 
céulx des faulxbourgs saris quelque empesccment. Ce dit 
jour quatre femmes bourghegnones, quy le jour précé- 
dent avoient perdu leurs bestes, en vindrent eslever 
aulcunes de Tournay pour elles récompenser, mais elles 
furent prntses et les bestes rescousses. Ce dit jour fut 
fort occuppé en la vendissioû des prisonniers, bestes 
et baghés de butin quy , le jour précédent et par 
avant, avoient esté prins ét àmenez en la ville. Èt ce 
meistne jour, du soif, furent amenez en Tournay venans 
de Condet par la rivière environ cent pièces de vin, 
lesquelles mestre Ollivier lé Daim dont dessus est 
totichiet, envoyoit en Tournay pour la provision de 
la ville , avôecq lesquels vins furent amenez grand 
nombre de biens et diverses ustensilles des manans 
de Condet que ils avoient vendus et livrez aux Tour- 
naisiens quy là éstoient. 

Lt lundy ofiziesme dû dit tHoys né advint quelque 

acte de guerre en tout le quartier de Tournay, mais 
les Bourghegnons furent en grosse puissance au pays 
de Hainault allans et eulx remonstrans devant les lieux 
occupez des Franchois, pour laquelle chose les Franchois 
quy estoient au castiel de Harchiçs y boutèrent le feu 
et se en allèrent a Condet avoecq les aultres quy leur 
firent ouverture, ce nonobstant que le dit castiel de 
Harchies estoit bien furny et tenable pour longue 
espasse. 

Le mardy douziesme du dit moy*, tous les cappitaines 
et aultres gens de guerre de la ville de Condet envoyè- 
rent leurs cevaulx et pages en la ville de Tournay, 
réservé ung ceval ou deux et ung coustillier de cescune 
lance a cause que ils attendoient de heure en heure 
le siège estre mis devant la dite ville par les Bour 
guegnons. 

Le merquedy treziesme du dit moys, et jour des 
Quatre Temps, se partirent les gens de guerre avoeq 
Loheac , leur cappitaine, de la ville de Tournay, et se 
transportèrent a Condet pour aidier a garder la ville , 
et ne demorra ce jour en Tournay fors Jehan Le Blon 
et ses cent lances. Et ce meisme jour entrèrent aussy 
en Condet aulcuns haquebutiers pour la garde de la 
dite ville , sans six cannoniers du Roy quy y estoient 
demourez et wit de Tournay, illecq envoyez dès le 
commencement par les seigneurs et gouverneurs de la 
dite ville. 

Le joedy quatorziesme du dit moys, devant le jour, 
fut envoyez au comandement du seigneur de Mouy une 
pavire de Tournay a Condet chargiée de trait tant a 

pouldre corne aullre , laquelle navire , par faulle de 
bonne conduicle et garde , fut prinse par foeillars Bour- 
ghegnons entre Mortaigne et Condct et illecq effondrée 
et tout ce quy estoit ens perdu pour la dite ville de 
Tournay. Ce dit jour courrurent vingt lances de la 
garnison de Tournay jusques aulx faulbourgs de Cour- 
tray ou ils prindrent aulcuns laboureurs et les amenè- 
rent en la dite ville et aultres butin et bestes. 

Le vendredy quinzième du dit moy*, messire Meu- 
risse et aultres gens de guerre de Gondet envoyèrent 
vers Tournay une navire chargiée de biens montans 
grand chevance, mais les foeillars bourghegnons le arres- 
tèrent et pillèrent a leur plaisir, pour estre moins que 
souffisamment conduicte. 

Le samedy seiziesme du dit moys , bien matin , ceulx 
de la garnison de Tournay, avoecq environs deux cens 
piétons de ycelle ville , yssirent par le porte Sainte 
Fontaine et allèrent envers Courtray, Harlebecque et 
aultres lieux de ou ils amenèrent a leur retour plu- 
seurs laboureurs et grant nombre de jumens avoecq 
de deux a trois cens bestes a cornes et plus de blanc- 
ques bestes mortes et vives. Ce jour aussy revindrent 
en la ville sups le point de deux a trois cens aultres 
piétons yssus la viesprée précédente et allez pareille- 
ment vers Courtray et autres lieux , amenans avoecq 
eulx environ cent chinquante bestes a cornes et plus de 
six vingt blancques bestes. Che dit jour vindrent les 
Bourghegnons a Erre, a Praingière et aultres lieux plus 
près de la ville de Tournay, et emmenèrent tout le 
bestail que ils trouvèrent , tant jumens corne vasques , 
pourchiaulx et blancques bestes avoecq aulcuns labou- 

reurs. Ce jour aussy ceulx de la garnison cstans allez 
vers la rivière du Lys y trouvèrent une nef allant vers 
Gand , chargiée de gens, habis, vassiclle d'argent avoecq 
or et argent monnoyé et aultres rices baghes, touttes 
lesquelles choses ils prindrent, réservé aulcuns habis de 
soye avoecq les chaintures et joyaulx de aulcune dame, 
lesquels ils laissièrent. 

Le dimence, dix septiesme du dit moys se passa sans 
aulcun fait de guerre, au quartier de Tournay, en 
laquelle ville retournèrent ce dit jour plusieurs homes 
de guerre de la compaignye de messire Meurisce du 
Mène et aultres quy avoient estet en la ville de Condet , 
ja longhe espasse. 

Le lundy dix huietiesme du dit moy$ r environ trois 
heures du matin, se partirent la plus part de la 
garnison de Tournay par la porte Sainte Fontaine et 
plusieurs piétons avoecq eulx, et allèrent en Flandres 
vers Courtray et la entour, et de illeeq tirèrent le 
chemin allans a Auldenarde et vindrent a ung village 
a deux lieues près de ycelle nommé Anseghem , ou 
plusieurs paysans estoient en l'église, sans eulx a mon- 
strer, doultans le armée des Franchois; lesquels Fran- 
chois entrez au dit village y furent bien le espasse de 
trois heures , furtans les maisons emprès l'église du dit 
lieu et partout ou pensotent trouver butin. Et eulx 
fort chargiez de plusieurs baghes et entrez en ung pas- 
sage du dit lieu ou ne pouvoient aller que deux cbe*- 
vaulx de front , se trouvèrent assallts tant des paysans 
yssus de l'église corne de aultres que ils avoiént man* 
dçz en leur ayde quy se estoient embusquez et saillis 
sups eulx tellement que les Franchois ne se povofeftt 

ou savoient deffendre, car le dît passage ou chemin 
ou ils estaient estait bas et enclos de fossez de hayes. 
Les Franchois done ainsy assaillis , les dits Flamens 
ayant longhes picques et trait a main d'ars et crcnne- 
quins, en bleschièrent aulouns et ne savoient les Fran- 
ehois que faire, car culx euidans retourner trouvèrent 
le passage croissié de arbres abatus depuis leur entrée 
et leur (ut force de passer en ce destroit ou y tous 
demeurer, liais avant que ils fussent hors de ce 
dangier, e^lx nom povoir deffendre synom a grand 
payse , en convint onze perdre la vye que homes 
d'armes que archiers que coustilliers , entre lesquels 
fut Guillaume du Mène, frère messire Meurisce, non 
obstant que vaillamment se deffendit aulxqueh les 
dits Flamens en avoient, euidans que ce fut le dit 
messire Meurisse quy pour ce jour estait demeuré en 
Tournay a cause de la bleschure que il avoit eu devant 
Gondet dix jours devant. Et avoecq le dit nombre de 
occis en la place ou furent prins par les dits Flamens 
plus de deux cens que homes (Tannes que archiers, 
entre lesquels fut Jehan Blanchart , dit Le Maire, cap- 
pi taine des archiers Jehan Le Blon. Et les Franchois 
en ce destroit, eelluy quy portait leur souveraine en- 
seigne voyant que il ne pouvoft escapper de estre 
prins , jeta la dite enseigne par dessus une haye aux 
aultres Franchois escappez du dangier affin que elle ne 
fust prinse avoecq luy. Et ces choses ainsy fkistes les 
dits Flamens menèrent leurs prisonniers en la ville de 
OuWenarde , ou corne depuis fut sceu ung nommé Jehan 
Dornart, natif du bailliage de Tournesis, quy avoit estet 
le ung des guides des dits Franchois en ce voyage et 
prins entre les autres, fut pendu par les pieds en plein 
inarchtet de y celle. Les François donc ainsy rencon- 

trez et injuriez corne dit est, retournèrent et rentrèrent 
en la ville de Tournay rapportans touttes leurs ensei- 
gnes les aulcunes desquierées et pourfendues quy estoit 
signe non cstre du tout comfondus et vaincus , car le 
honneur et signe de victoire est gaigner les enseignes de 
ses ennemis soit en bataille ou en rencontre. Ce dit jour 
donc fut assez pesant aux Franchois de la garnison 
de Tournay, car ils furent deschargiez du butin que 
ils avoient levé au dit village de Anseghem et pour 
ycelluy chargiés de blechurés et playes, mais, les pié- 
tons qui estoient yssus avoecque eulx et allez de aul- 
tre costé de Courtray et aultres piétons qui estoient 
y§sus la viesprée précédente et allez en ce meisme 
quartier, retournèrent sans empeschement amenans 
avoccq eulx grand butin de vasques et aultres bestes 
et ce meisme jour vindrent aussy aulcuns Bourghe- 
gnons prendre et enmener vasques, emprès Tournay» 

Le mardy dix-noefviesme du dit moys, au matin, 
furent vendus plusieurs butins en la ville Tournay au 
prouffit des piétons de la dite ville quy les avoient 
conquis sups les adversaires de y celle. Ce jour del 
après disner courru voix en Tournay que les Bourghe- 
gnons estoient a Marcaing emprès Tournay, pour la- 
quelle chose plusieurs de la garnison y allèrent , mais 
n'y trouvèrent ame. Et eulx regardans aulx champs veirent 
environ quarante homes de cheval après lesquels ils 
allèrent et trouvèrent qne ce estoit de leurs gens; 
ce est assavoir Jehan de Castelnoef et aultres reyenans 
de Arras ou ils avoient laissiez le Roy. Ce meisme 
jour environ quatre vingts Allemans yssus de Vallen- 
chiennes pour prendre les vivres que on apportpit en 
Tournay furent que prins que ochis de la garnison 
du Quesnoy. 

Le merquedy vingtième du dit rnoys, arrivèrent a 
Teurnay par la rivière d'Escault plusieurs vins cC 
diverses vivres vcnans de Arras par le Quesnoy et 
par Condet. 

Le joedy vingt et ungnieeme du dit mous , et jour 
du Sacrement, se passa sans guerres de choses touchant 
la guerre, car tousiours advenoit quelque course , mais 
souvent a faulte. 

Le vendredy vingt deuxiesme du dit moys , non 
obstant que plusieurs fouragiers fussent ès champs ne 
advint riens au quartier de Tournaypour foire nar- 
racion par escripture. Che jour emplit et accomplit le 
an de la guerre contre Tournay. 

DEUXIESME ANNÉE DE LÀ GUERRE DE TOURNA Y. 

Le samedy vingt troiiiesme du dit moys , eft jour 
anniversaire de la venue des gens d'armes du Roy en 
Tournay, se encommence la seconde année de ce pré- 
sent kalendrier de la guerre de la dite ville , auquel 
jour ne advint chose de un costé ne de aultre dont 
mémoire se puist faire par escript. 

Le dimenee vingt quatrième du dit mvys f an 
matin, aulcnn petit nombre de Bourghegnons merveil- 
leusement montez a l'advantaige vindrent envers Orques 
et y coeHlèrent pluseurs bestes, mais les Franehob an 
sm et signe de la trompette du belfroy y eourrwrent 
et les encachièrent sans les povoir ravoir ne rastaindrc 
que ils ne feuasent a Lntmoy on se bouttèrent , laissant 
les dîtes bestes derrière q«e ils ne pouireat enmener , 
aulcunes de ycelles effondrées par leur malvaiseté 7 et 

ceste cache faicte les dits Franchois prindrent aulcunes 
bestes autour du dit Lannoy et les aramenèrent en 
Tournay. 

Le lundy vingt cinquiesme du dit moys , au matin , 
plusieurs de la garnison de Tournay se partirent de 
ycelle et allèrent vers Temploeve en Dossemer, et assez 
tost après revindrent en la ville sans que on sceust 
que ils avoient trouvé ou fait ; et ce meisme matin 
devant le jour ceulx de la garnison de Condet allèrent 
bru lier Hasnon. 

Le mardy vingt sixiesme du dit moys , revindrent 
en la ville de Tournay ung peu. plus de deux cens 
piétons quy estoient allez de la vesprée précédente 
envers Brillon et la entour ou ils trouvèrent mendre 
nombre que ils ne estoient de ceulx des garnisons de 
Hasnon et Warlain quy les desvoyèrent tellement que 
sans deffence ils se misrent a la fuite , et les Bour- 
ghegnons de deux cens chinquante que ils estoient en 
occirent environ quarante et le surplus retourna en r la 
ville. 

Le merquedy vingt septiesme du dit moys , vindrent 
les Bourguegnons au Saulcboir et prindrent et enme- 
nèrent plusieurs vasques de Tournay et de la entour. 
Ce dit jour furent aussy les adversaires en la ville de 
Orque ou pareillement prindrent les bestes et les 
enmenèrent 9 et navrèrent terriblement et piteusement 
aulcuns boquellons au bos du lieu. Après lesquels les 
Franchois allèrent, mais ne les rataindirent ne trouvè- 
rent, se chevauchèrent envers Croix ou ils prindrent 
homes et bestes et trouvèrent ung car de vin que on 

menoit a Lannoy, duquel ils burent et effondèrent le 
remanant, et prindrent celluy quy menoit le dit vin, 
nommé Quenot Petit , demourant a Rumes et le mené* 
rent en Tournay avoecq ses bestes et le dessus dit 
butin. 

Le joedy vingt huictieme du dit moys , vjndrent 
plusieurs Bourguegnons a Rume , ou ils bâtirent les 
famés que ils y trouvèrent. Ce jour se partit de 
Tournay maistre Jehan du Haveron , alors conseiller 
de la dite ville , et aulcuns marchans et tirèrent vers 
Condet pour aller en France soubs la conduicte de 
plusieurs de la garnison , lesquels menez jusques audit 
Condet ne passèrent oultre crenians le dangier, a cause 
que le duc de Aultrisce estoit a grosse armée entre le 
dit Condet et Mons , et avoit mandé au seigneur de 
Moy que il lui rendist la dite vflle , ou il le vendroit 
àssegier. 

Le vendredy vingt noefviesme du dit moy* f aulcuns» 
de la garnison de Condet allez pour bouter le feu a 
Crespin, corne ils firent, prindrent quatre Allemans 
par lesquels ils entendirent que le duc de Aultrisce 
venoit contre eulx a grosse puissance; et ce meisme 
jour retournèrent et revindrent en Tournay mestre 
Jehan du Haveron et les marchands quy se estoient 
partis le jour précédent pour aller en France , aux- 
quels le seigneur de Mouy avoit dit que ils estoient 
venus trop tart pour avoir passage. 

Le samedy trentiesme du dit moys , vindrent les 
Bourghegnons de tous les côtés et quartiers de Tournay 
de ung et de aultre leez de la rivière faire plusieurs 

maulx en battant, prenant et enmenant les paysan» 
de entourla bonne ville, sans que quelque résistance y 
feust faicte. Ce jour furent lettres apportées aulx 
gouverneurs de Tournay, de par le Roy, contenant que 
Condet feust ravitaillye de par eulx , sups laquelle 
cbose les Consaulx furent assamblez et par eulx con- 
elud y envoyer aulcuns vivres. Et ce meisme jour par 
le assens des Consaulx, fust mestre Jehan du Haveron 
renvoyé devers le Roy par aultre voye que par Condet, 
c'est assavoir par le pont a le Sauche, pour luy re- 
monstrer tant de bouce corne par escript, les dangiers 
et nécessités de la dite ville. Et ce dit jour les gens 
d'armes de Condet crenians le siège du duc de Aultrice 
envoyèrent leurs meilleures baghes en Tournay. 

Le dimence trente ungniesme et derrenier jour du 
dit moys , avoecq aussy le jour de la dédicasse et puy 
de Saiût Jacques , ne advint quelque acte de guerre au 
quartier de Tournay pour faire mémoire par escript. 
Ce dit jour fut tenue la princhaulté de Saint Jacques 
a manière accoustumée, quy Tannée précédente ne avoit 
estet tenue et offerte a l'yssue du disner par Jehan 
WilloÇuiel alors prince a Jacques Denetières quy la refusa 
de tous points, laquelle maistre Loys Faulconnier corne 
laisné des princes reprint pour la compaignye. Ce dit 
jour environ onze heures en la nuyt , fut Godefrin de 
Temploeve , fils de mestre Ollivier , alors greffier de la 
ville, tellement navré par deux hommes de la garnison 
que lendemain il morrut. Et tost après ce fait, Jehan 
Mestiel , sergant bâtonnier , tua le ung de ceulx quy 
avoient navré le dit Godefrin , nomé Pierre Delespine, 
et le aultre fut prins. 

JUING MIL QUATRE CENT SOIXANTE M\ WIT. 

Le lundy premier jour du mois de juing dudit an 
soixante dix wit se passa sans guerre de choses 
estre faictes au quartier de Tournay touchant la gherre r 
mais assez vindrent nouvelles que le duc de Aultrice 
estoit a grand puissance et grosse armée a Crespin , 
occupant le pont a le Hayne et tout allenviron fai- 
sant ses approces vers Condet. 

XXII. 

Bel ralftMMlM *e la ville *> Ceeeet el de Merlalsae 
pmr le* aea* ta Mmj. Bm retear 4e» |«m fanut 
4e C«»4et ea le Tille de Tearaay, aveee* lear déaar- 
temeat; et ée plaeleara aiaalz centre la dite rlllc. 
(•-ta Jmla). 

e mardy deuziesme du dit moys, le seigneur 
de Moy estant cief des chincq cens lances 
quy estoient en la ville de Condet, appe- 
la les canonnière quy lllecq estoient 9 c'est 
assavoir les wit de Tournay et les six de 
France, et leur dist que ils meissent toutte le artille- 
rye quy estoit aulx murailles sups le marchiet de la 
ville et que ils yroient combattre leurs adversaires quy 
fort les approchoient menans la dite artillerye devant 
eulx pour les confondre et prosterner subitement a la 
terre. Laquelle chose par eulx faicte , le dit de Mouy , 
les aultres capitaines appelez, leur monstra ung man- 
dement, presens tous ou la plus part des homes de 
guerre de la dite ville, par lequel le Roy leur coman- 
doit et mandoit que ils habandonnassent la dite ville 
de Condet et boutassent le feu dedans. Et incontinent 

le dit mandement leu, la dite artyllerie fut menée dtr 
marchiet vers la rivière , et chargiée sups ycelle, come 
pour le mener en Tournay, et au meisme instant les 
gens d'armes et spécialement ceulx dudit de Mouy 
prindrent et chargèrent ce que ils pulrent sups la dite 
rivière, ou plusieurs des manans de Tournay et Con- 
det chergeoient pareillement pour amener en Tournay 
quy tous perdirent leur payne, car ledit seigneur de 
Mouy les constraindant yssir sans quelque dilation, les 
gens d'armes emportans ce que ilspeulrent boutèrent le feu 
en plusieurs lieux de la ville et meismement du leez 
par ou il yssoient, quy causa grand et inestimable 
perte de biens, sans tout ce quy estait chergiet sur la 
dite rivière. Et le dit seigneur de Moy et tous les aul- 
tres cappitaines et gens d'armes yssus de Condet, come 
dist est , et passans emprès Mortaigne , le capitaine du 
dit Mortaigne par le commandement dudit seigneur de 
Mouy, fist pareillement boutter le feu au dit Mortaigne 
et se mist, luy et ses gens d'armes avoecq eulx ; avoecq 
le dit Mouy et son armée vindrent aussi , par son com- 
mandement, ceulx qui estaient eu garnison au castiel 
du Biez et ailleurs, et eulx tous ensemble vindrent 
sups le vespre en Tournay. De laquelle chose plusieurs 
du peuple advertis furent très malcontens, nonobstant 
que les gens d'armes leur deissent que ce estoit la 
vollonté du Roy. Pour ceste venue de gens d'armes fut 
fait bon guet en Tournay sans grant multitude de peu- 
ple quy ne se couchèrent (outte la nuyt, estans sur 
leurs gardes cspécialement aulx quartiers ou le dit de 
Mouy et ses gens estaient logiez. En ceste meisme 
journée, tost après les Franchois partis de Condet, y 
entrèrent les Bourghegnons quy le trouvèrent peu arse 
et bien fortefyée de trenchiées, bollevers et réfection 

de murailles que le dit de Moy y avoit fait foire aulx 
despens du Roy , tant que elle estoit plus forte et 
plus tenable et deffensable que par avant ne estoit. 

le merquedy tromesme du dit moy s, au matin, se 
party le seigneur de Mouy de la ville de Tournay, 
accompaigné des aultres cappitaines et gens de guerre 
quy avoient estet a Côndet , Mortaigne et ailleurs; 
accompaigné aussy de messire Meurisse du Mène et du 
lieutenant du mareschal de Loheac, quy avoient esté de 
la garnison de Tournay, en laquelle ville ne demoura 
ce jour fors Jehan Le Blon quy de piecha y avoit esté 
et le capitaine de Ouriolle avoecq les gens de yceulx. 
Et tost après que celle armée fut eslongye de la dite 
ville de Tournay, vindrent les Bourghegnons a Hallain 
ou ils bouttèrent le feu et prindrent aulcunes bestes 
jusques aussy emprès le Happart de Tournay. 

Le joedy quatrième du dit moy 8, se party Jehan de 
MeJlun, vicomte de Gand, du castiel de Anthoing* 
lequel jusques a ce jour il avoit tenu pour le Roy et 
alla en la ville de Tournay. Ce dit jour devant disner 
furent les Bourghegnons par deux fois prendre bestes 
emprès la porte de Marvis et les enmenèrent , et le 
après disner de ce meisme jour bouttèrent le feu a 
Taintegnyes , auquel lieu ceulx de la garnison couru- 
rent après , mais ne les trouvèrent. 

Le vendredy chinquiesme du dit moys , vindrent aul- 
cuns Bourguegnons , paysans et aultres , prendre et 
ravir ce que ils trouvèrent de bestial jusques emprès 
le Happart de Tournay et pareillement de Faultre leez 
de la rivière en vers Kayn. 

Le satnedy sixième du dit moy* % prîndrent les 
Bourguegnons encore aulcunes bestes emprès Tournay, 
et la nuyt du dit jour furent a Ere et au Pont a riez 
faire samblablement. 

Le dimence septiesme du dit moys , aulcuns piétons 
de Tournay allèrent envers Vellaine de où ils amenèrent 
en la dite ville du bon bestail avoecq le clercq des 
Amogies que ils trouvèrent là entour. Et ce jour aussi 
vindrent les Bourguegnons en plusieurs lieulx entour 
de Tournay prendre et enmener ce que ils povoient 
trouver de bestail. 

Le lundy wittiestne du dit moys > se partirent eeutx 
de la garnison de Tournay bien matin et allèrent a 
Forest entre Lille et Lannoy , de où ils amenèrent en 
la ville aulcuns prisonniers et assez bestail. Ce dit 
jour au matin aulcuns' piétons de Tournay yssus la 
vesprée précédente trouvans a Wez et a Rongy les 
Bourguegnons plus fors que eulx , raffuiren* en la ville 
non mie tous» Ce dit jour vindrent ceulx de Antfaoîng 
quy nouvellement y estoient entrez pour grever Tournay 
en nombre plus de cent chevaux courre devant ycelle, 
après lesquels aulcuns de la garnison démolirez en la 
ville coururent très bastivement et ja soit ce que ils 
fussent en mendre nombre que les dits adversaires, 9s 
leur empescièrent a enmener plusieurs bestes que ils 
avoient corne eslevées. 

Le tnardy noefvies**e du dit moy*, vindrent les 
Bourghegnons prendre béates et homes de tous leez de 
Tournay, tant de la dite ville que (tu bailliage , et 
meisme dedans les trenchiés envers Ganteraine où ils 

prindrent entre aultres ung des seigneurs de Messire 
Jehan Muet , lieutenant du Prévost des Marescaulx 
illecq allez a le cache. 

Le merquedy dixiesme du dit moys, au matin , vin- 
drent pareillement les Bourghegnons en plusieurs lieux 
emprès Tournay et espéciallement emprès la porte de 
Marvis, après lesquels les Franchois allèrent, mais ne 
se entrecontrèrent. Ce dit jour furent aussi les Bour- 
ghegnons a Wez ou ils prindrent le curé et quatre 
homes du dit lieu et se esforcèrent de prendre le castiel 
que les paysans gardoient pour le Roy, mais ils per- 
dirent leur payne par la bonne deffense des paysans. 
Ce dit jour, del après disncr, vinrent pareillement les 
adversaires jusques a Saint Nicollay aux prez et prin- 
drent les fils, serviteurs et bestes de aulcun censier 
nommé Blanchart Chevalier; et ce meisme jour, environ 
six heures du vespre, entrèrent en Tournay ung hérault 
du Roy et ung du duc de Aultrisce, quy incontinent 
allèrent devers le souverain Provost et luy baillèrent 
lettres de par le Roy. Et tost après courut voix que 
tous les gens d'armes estoient mandez et que ils se 
partiroient sans entendre pour quelle cause, exceptez 
les ciefs et conseil quy avoient estet assemblez a la 
lettre lutte en la halle du conseil de la ville. 

XXIII. 

He antennes trêves de vrlt Jours. — Du département de 
tente le garnison de Tonrnay. Dn nombre des prisonnière 
quy furent en la dite Tille dn tempe de la dite garni- 
son et de plusieurs desroys contre la dite ville dn 
temps de la dltte garni ton, avoecq de quatre quy fu- 
rent pendus leea Merre. (f f-f S Juin). 

e l oe( ly onziesme du dit moys et feste de 
Il m || Saint Bernabê, environ sept heures du 
matin, furent publyées et leues aux bre- 
tecques de Tournay les lettres envoyées 
N>y*§§§S§§^y en la dite ville de par le Roy, contenant 
eeste fournie : 

« Très chiers et bien amez, 
« Pour parvenir au bien de paix, nous avons prins 
i» trêves et abstinence de guerre , pour VIII jours , 
» avoecques le duc de Austerice et a esté accordé que 
» vous demourez neutres ainsy que vous estiez du 
a temps du feu duc Charles , sans ce que le dit duc 
s de Àultrice ne ses gens vous puissent faire aulcune 
» guerre, ne aussi que vous puissiez communiquier 
» avoecques eulx sans sceureté ou sauf conduit, et que 
» noz gens d'armes quy sont en garnison en vostre 
» ville sen viendront devers nous a bonne sceureté 
» du dit duc , et ceulx qui * sen vouldront venir 
» avecques eulx ; pendant le quel temps le sei- 
» gneur de Ghimay sen doit venir par devers nous 
« pour traictier les matières plus avant et y mettre 
» bonne fin et conclusion. Et pour ce que tousjours 
» vous avons repputez et trouvez nos bons et loyaulx 
» subgez sans avoir varyé , nous vous avons bien 
* voullu advertir de cecy, adfin que tousjours, de plus 

» en plus, congnoissiez que né vous voulions haban- 
» donner , et vous tenez sceurs que en besongnant ès 
» raatères, nous ne vous oubl irons point ou traitié. 
>» Et se aulcune chose vous est deue par les dits gens 
» de guerre, nous avons chargtet au gouverneur du 
» daulphiné leur escripre que ilz vous paient de ce 
» que ilz vous doivent; et se ilz ne le font, envoyez 
» nous incontinant par déclaracion les dites debtes et 
» nous vous ferons si bien paier que serez contens. 
» Et commenchent les wit jours de la dite trêve le 
» diziesme jour de ce moys , et finissent le dix sep- 
» tiesme jour, le dit jour inclus. Donné a Gambray, le 
>» witiesme jour de juing. Signé Lovs, et en bas Petit. » 

Ce dit jour, environ dix heures du matin, se parti- 
rent tous les homes de guerre de la garnison de Tournay 
par la porte Saint Martin menans avoecq eulx Gérard 
de le Hovardrye et aulcuns aultres prisonniers ; et 
estoient leurs capitaines Jehan Le Blon et Orriole, chie- 
vetains cescun de cent lances. Se partirent aussy avoecq 
eulx pour aller devers le Roy aulcuns députez de par 
les Consaulx de la ville de Tournay, c'est assavoir : 
Jacques Cotriel, souverain prevost; Pierart Cambier, 
grant doyen , Jehan Cotriel , Jehan Reputz et Martin 
de Barry; et de par l'Eglise , maistre Simon de 
Proisy, prothonotaire, et mestre Jehan de Manuy , 
canones. Che dit jour se fussent partis pluscurs poppu- 
laires et allez en France , se deffense ne eust estet 
mise et faicle au contraire, pour cause que Tournay 
demouroit sans garnison en grand nécessité de vivres et 
fort traveillée et vexée des adversaires et sans quelque 
gaignage. Ce dit jour donc se partit la garnison de Tour- 
nay, laquelle y estoit premier entrée le vingt troisième 
jour de may de l'an précédent, ainsy y fut elle en 

tout le terme d'un an et dix noef jours , en laquelle 
espasse de tamps furent amenez en la dite ville, 
comme de certain fut seu, plus de trois mille pri- 
sonniers , tant par la dite garnison comme par les pié- 
tons de ycelle, des ranchons desquels on exparty 
merveilleuse chevance sans celle qui vint de tous les 
aultres innumérables butins en appovrissant plusieurs 
homes et femes et enfans quy povoient vivre al aise et 
quy ne estoient cappables de la guerre quant de la 
partye des homes, mais on ne peult jugier se ils 
avoient desservy estre pugny par la justice de Dieu 
et a leur utillité affin que ilz le recogneussent et loassent 
en adversité mieulx que fait ne avoient en prospérité de 
ou naist tout abus et aveuglissement jusques la desco- 
gnoistre et soy meismes. 

Le vendredi/ douziesme du dit moys, del après dis- 
ner, sonna la trompette du belfroy et bouta sa banière 
vers la porte de Marvis , auquel les Guillain de Mours 
et plusieurs aultres de ceval courrurent assez tost et 
plusieurs piétons pareillement et trouvèrent des Bour- 
ghegnons de la garnison de Anthoing quy ja se estoient 
reboutez au castiel sans avoir emmenez aulcunes bestes 
que ils avoient comenchiet a coellir , lesquels Bour- 
ghegnons parlèrent a ceulx de Tournay, disant que 
plusieurs femes de la dite ville aloient journellement 
prendre et emporter leurs laignes, herbes et aultres 
biens et que a ceste cause estoient constrains faire ce 
que ilz faisoient contre la ville de Tournay et contre 
les trêves que ils leurs disoient estre. Ce dit jour en- 
vers le soir sonna encore la dite trompette du belfroid , 
et enseigna vers la porte Coqueriel, mais riens ne y 
fut secu estre. 

Le samedy treizième du dit moys , Guillain de 
Mours et aultres de Tournay advertys que aulcuns 
laronchiaux faisoient plusieurs inaulx envers Rongy et 
Rumcignyes, y allèrent et en amenèrent en Tournay 
aulcuns maulvais garerons quy avoient desreubé l'église 
de Rongy, et avoecq ce defferré plusieurs cars des 
paysans du bailliage et prins leurs biens , nonobstant 
les trêves ; tost après lesquels emmenez en Tournay, 
maistre Jehan Muet, lieutenant du provost des Mares- 
caulx quy estoit demouré en la ville , envoya les 
trois pendre a Maire a deux arbres, emprès le baille, 
et avoecq eulx fut pendus ung archicr du seigneur de 
Loheac pour le omicide comis en Godefrin de Tem- 
ploeve, le derrenier jour de may, comme dessus 
est dit. 

Le dimance quatorzième du dit moys, au malin, 
fut fait sermon général et sollempnel en l'église cathé- 
drale de Tournay exortant le peuple pryer Dieu pour 
la paix dont on disoit traictier en la ville de Àrras, 
et après le dit sermon fini et faicte pourcession géné- 
rale pour la meisme cause. Ce meisme jour , environ 
trente Bourghegnons a ceval et aulcuns piétons vin- 
drent prendre et emmenèrent plus de cent vacques de 
hors le porte Saint Martin et plusieurs jumens avoecq 
sept homes laboureurs, et menèrent tout a Chisoing, 
sans que nul yssist après eulx, car il estoit ja sept 
heures du vespre et trêves. 

Le lundy quinziesme du dit moys, del après disner, 
vint en Tournay ung herrault du duc de Aultrice 
aportant lettres aux seigneurs de la loy, asavoir se les 
gens de la garnison estoient tous partis et que de ce 

luy rescripvirent la vérité. Ce dit jour, tant devant 
disner corne après, furent plusieurs maulvais garchons 
des pays contraires en divers quartiers emprès Tour- 
nay prendre ce que ilz peulrent de bestail et les em- 
menèrent, come se il ne fust trêves ne abstinence de 
guerre. 



XXIV. 



0e unes lettre* enrayées en Tournay par le due de 
A al triée contenait* avoir grini deniers par an sua» 
ycelle; et de plu* leur* extorelons et inaulx contre la 
dite ville, (ie-99 Juin.) 

^ySSSww 6 mard !f wwtewne du dit moys , devant 
Il *<* Il disner, sonna la trompette du belfroy par 
33 ¥ il plusieurs fois, et bouta son enseigne vers 
§g ^ P ortes Saint Martin et Coqueriel, des- 
4ySSS^4y quels quartiers les Bourghegnons emme- 
nèrent grament de vacques , jumens et homes labou- 
reurs, car nul ne osoit issir de la ville après eulx 
pour cause de deffense a eulx faicte durant la dite 
trêve. Che jour prindrent et ravirent les Bourghegnons 
plusieurs femes de Tournay estans allées par navires 
vers Obisgies pour coeillir herbes a donner a leurs 
bestes. Et ce meisme jour del après disner vint de 
recief en Tournay ung herault du duc de Aultrisce 
apportans lettres aulx seigneurs et gouverneurs de 
ycclle , contenant ceste fourme : 

« Le duc d'Ostriche, de Bourgongne , de Bradant, de 
» Lembourg, de Luxembourg et de Ghelres, conte de 
» Flandres , d'Artois, de Bourgongne , de Haynau, de 
« Holande , de Zélande, de JYamur et de Zutphem. 

« Prevostz, jurez, eschevins et conseil de Tournay, 

t< Vous savez et ne povez ou devez aucunement 
ignorer le sceur estât, trêve et abstinence de guerre 
naguaires prinses et acceptez de entre le Roy de 
France, ses subgez , pays , terres et seignouries et 
nous, noz subgez, pays, terres et seignouries, par lequel 
entre aultres choses il a promis de sa part, en parolle 
de Roy , de retraire ses gens de guerre quy ont esté 
en la ville et cité du dit Tournay et non y remet- 
tre aulcuns et que devrez demourer en neutrallité, 
corne du vivant de feu de très heureuse mémoire le 
duc Charles, nostre beau père, que Dieu pardoint. 
Et pour ce que la nuyt passée, en contrevenant au 
dit sceur estât , que faire ne devoit , il a pillez et 
depuis brûliez et consumez par feu noz villes de 
Lens en Artois et Labassée et que ne savons se il 
vouldra entretenir les aultres points contenus au dit 
estât, aussi de quelle intencion vous serez se il 
voulloit remettre garnison en la dite ville de Tour- 
nay, Nous escripvons présentement par devers vous, 
adfin que, par le porteur de cestes , lequel pour ceste 
cause envoyons par devers vous, nous advertissiez de 
vostre intencion en ceste partye, pour sclong ce nous 
régler et y avoir advis, vous advertissant néanmoings 
que combien que a vostre moyen , nous , nos dits 
subgez , pays , terres et seignouries ayons receuz in- 
finis maulx et domaiges, touttesvoyes se nous vous 
veissions ainsy pillier, finir et consumer par feu 
corne le Roy a fait faire nos dictes villes, que en 
serions très desplaisans et de tout nostre coeur. 
Escript en nostre camp lez nostre bonne ville de 
Douay, le seiziesme jour de juing lan soixante dix 
wit. Àinsy signé : Maxiviliakus et Ruter. 

Le mercredy dix septième du dit moys, au matin, 

se assemblèrent en la halle du conseil de Tournay, a 
cause des dits lettres , les quatre Consaulx de la dite 
ville aussy les seigneurs de Cappitte et ceulx du con- 
seil du Roy, et eulx tous oians les lettres furent 
leues et plusieurs pourpos arguez et débattus, et tant 
que finablement le herault se party de la dite ville 
del après disner sans reporter quelque response, par 
escript , mais seullement de bouce et en briefves parolles. 
Ce jour estoit le dernier jour des trêves auquel aul* 
cuns piétons fussent allez courre, se il ne leur eust 
esté deffendu. 

Le joedy dix huitiesme du dit moys, vindrent les 
Bourghegnons de Anthoing coeillir les bestes de la 
ville de Tournay et du povoir de ycelle hors de la 
porte de Marvis et bâtirent et navrèrent aulcunes 
femes quy les voulaient empescher par crys après 
quelque secours et ayde. 

Le vendredy dix noefviesme du dit moys, revindrent 
deux femes de la ville de Arras apportans lettres aux 
seigneurs de la loy de Tournay quy ne furent divul- 
guiez, les dites femes disans que le Roy estoit en la 
dite ville de Arras ou on parloit fort de la paix. Le 
dit jour furent les Bourghegnons envers Erre ou ils 
bâtirent et navrèrent aulcuns povres laboureurs. 

Le samedy vtngtiesme du dit moys , devant le jour, 
vindrent les Bourghegnons a Ghin prendre et enmener 
le bestial et aussy furent a Maire, ou ils despendirent 
les quatre malfaicteurs quy, wit jours devant, y avoient 
estet pendus. 

Le dimence vingt et ungniesme du dit moys, vindrent 

de recief les Bourghegnons a Maire, ayans laissiet em- 
bûche a Chîn , après lesquels aulcuns paysans allèrent 
jusques au dit Chm ou la dite embusque en navra et 
contraindit noyer en la rivière et en prindrent et em- 
menèrent avoecq eulx. Ce jour, revîndrent aulcunes 
femes du bailliage de Tournesis de la ville de Lille ou 
estaient allez cuidans ravoir leurs vacques prinses et 
emmenées durant les trêves, mais, corne elles dirent, 
elles ne recuprent , fors injurieuses parolles et très 
cruelles menaces , meismement contre , la ville de 
Tournay. 

Le lundy XXII 9 de juing se passa sans aulcun fait 
de guerre qui venist a congnoissance. 

Le mardy XXIII e de juing, et veillé de S. Jehan 
Baptiste, ne advint pareillement quelque acte de guerre. 
Ce jour vindrent nouvelles que le Roy estoit a Àrras 
ou il avoit mandé tous ses cappitaines et gens d'armes, 
et que le duc de Aultrice ayant grand armée estoit 
au Pont a le Sauch. 

Le merquedy XXIIII* de juing, et feste de S. Jean 
Baptiste, au matin, vindrent les Bourghegnons a la porte 
Sainte Fontaine et rapvircnt le bestail jusques sups le 
cauchie dedans les bailles, après lesquels coururent 
aulcuns compaignons du bailliage dont aulcuns furent 
mis en desroy et prins des dits adversaires , et néant- 
moins grande partie du dit bestail fut rescousse. 

Le jeudy XXV 9 de juing, et feste S. Eloy, vin- 
drent les Bourghegnons de tous les costez de Tournay, 
prendre et emmener les bestes, tant de ceulx de la 
dite ville comme de aultres sans quelque résistence. 

MÉM. T. II. 38. 

Le vendrêdy XXVI* de juing, del après disner, 
vindrent les Bourghegnons a puissance vers le porte 
Saint Martin jusques entre le Happart et la viHe, pour 
laquelle chose plusieurs de Tournay allèrent contre 
eulx jusques aulx tranchiées et aulcuns plus avant 
quy trop se adventurèrent , car les Bourghegnons en 
ochirent six, entre lesquels furent un vaillant compai- 
gnon nommé Gillot Lelong, et ung aultre nommé 
Bernard , fils de Lion de Rotelleur, batlly de Cherq , 
et en prindrent et emmenèrent aulcuns avoecq eulx , 
entre lesquels furent Willot de Rotteleur, frère du 
dit Bernard, et Loys le boulenghier de dehors le porte 
Saint Martin. Les dits Bourghegnons se tindrent long- 
hement oultre le justice, sans faire aultre chose, car 
nul ne alla plus avant, eulx faisans savoir que le 
petit Salzait estoit leur cappitaine et que dedans trois 
jours retourneroient a plus grand force. Et après ce, 
se retrahirent et boutèrent le feu au castiel de Ere et 
en aulcunes maisons du dit lieu. 

Le eamedy XXVII* de juing , et jour anniversaire 
de la mort du duc de Gueldres , les Bourghegnons 
sachans Tournay desgarny de gens d'armes vindrent 
par divers lieux et quartiers prendre hommes et bestes, 
pour laquelle chose la trompette du belfroy sonna par 
plusieurs fois. Che jour les dits adversaires estans a 
Chin , aulcuns du dit village les cuidans fuyr se bou- 
tèrent en la rivière ou furent noyez. Pareillement aultres 
Bourghegnons estans venus a Calonne , quatre hommes 
que du dit village que de Tournai quy estoient yssus, 
les cuidans fuir, se noyèrent en la rivière d'Escault. 

XXV. 

We qntre ceeeltalae* fais m Te«r«ey aerè* le eer» 
■bM eertyc. a*l embraMMMl ee le eei**»* «"e 
Mat Aataelae et ealtres lleax, aere te perte 
•al a te Featalae; et Je «née lettrée Je arrae Mis 
•elcaeara 4e Tearaey (•• Jaln-f « Jalllet). 

t dimenee XXVIII* de juing, vindrent 
les Bourghegnons devant la porte Sainte 
Fontaine et y prindrent et enmenèrent 
aulcunes bestes, nonobstant que la trom- 
pette du belfroy sonnoit et enseignoit la 
envers, en' manière accousturaée. Ce jour furent ordon- 
nez quatre cappitaines en Tournay de par les seigneurs 
gouverneurs et Consaulx de ycelle, cescun ayans deux 
cens compaignons soubs luy, aulx gages de la ville, a 
quatre gros par jour et cetdx de ceval wit, affin de 
résister aux emprinses et insollences des adversaires. 
Et forent lesdits cappitaines ordonnez de par la dite 
ville , messire Eustasse Savary, chevalier, seigneur de 
Warcoing; Brnoul Crocquevillain , Jacque d'Estraielles 
et GuOIain de Mours, tous natife de la dite ville de 
Tournay. 

Le lundy XXIX 9 de juing et feste Saint Pierre et 
Saint Pol, vindrent les Bourguegnons en plusieurs lieux 
devant Tournay prendre le bestail que ils trouvèrent , 
sans ee que nuls yssist après eulx. Celluy jour furent 
faictes aulcunes monstres des piétons de Tournay qujr 
estoient a estre soubs les dessus dits cappitaines defaefs 
la porte Saint Martin, et estoient les dits piétons tou3 
homes bien en point et embastonnez de ptcques, crâne- 
quins , ares a main et auhres basions. 

Le mardy trentiesme et derrenier du dit tnoye, et 
jour anniversaire de la victoire de Espierre , vindrent les 
Bourguegnons a puissance devant la porte Saint Martin 
et devant la porte Coqueriel , après lesquels les dessus 
dits cappitaines de Tournay allez au son et signe de la 
trompette du belfroy, eulx et leurs piétons, les constrain- 
dirent retraire et laissier ce que ils avoient comenchié 
lever de bestes en gardant les trenchiez par trait a 
pouldre et aultres. En ceste yssue, fut le seigneur de 
la Gruerye navré et aussi son ceval et sept de ses 
gens mors et plusieurs hommes et chevaulx bleschiez. 
Che dit jour , vers le soir , aulcuns aultres Bourgue- 
gnons allans de Anthoing a Lannoy, passèrent emprès 
les mollins corne pour y vouloir bouter le feù , mais on 
tira après eulx des trenchiez de artillerye a pouldre , par 
quoy tost se partirent. Et ce meisme jour , environ 
onze heures en la nuyt , vindrent les Bourguegnons 
aulx trenchiez de la porte Sainte Fontaine ou ils ne 
trouvèrent que aulcuns povres hommes des faulxbourgs, 
faisans le ghet, esquels trenchiez ils entrèrent de piet, 
disant au dit ghet que grand nombre des leurs venoient 
de ceval , lesquels on ne veoit point pour le obscureté du 
tamps; pour laquelle chose les povres simples homes eû 
petit nombre contre eulx , crenisrent moult et ne osèrent 
faire noise ne effiroy, et les dits Bourghegnons boutè- 
rent incontinent le feu ès faulxbourgs de la dite porte 
et ardirent le ospital de Saint Anthoine quy puis sept 
ans avoit estet refait nœf avoecq une maison sur le 
chemin du mollin Briscet , dicte folle emprise , et plu- 
sieurs maisons des dits faulxbourgs quy ne avoient 
estet arses au jour de la mort du duc de Gueldres , et fut 
dist que la plupart de ces bouttefeux estoient de Tem- 
ploeve et des lieux voisins et meismement du bailliage de 

Tournesis, soiibs la conduicte de ung prestre quy devant 
la guerre avoit demouré longtemps en Tournay ; et fist 
ce dit feu grand et irréparable dommage aux bonnes 
gens. 

[ Ce moys de juing fut moult dangereux et craintif 
pour Tournay, sans oyr bonnes nouvelles du Roy 
et sans espérance de mieulx avoir; assalis de tous 
leez , et de nulluy souccourus , manachiez de chacun et 
de personne confortez , fors de Dieu.] 

JULLET MIL QUATRE CENS SOIXANTE DIX WIT. 

Le merquedy premier jour du moys de jullet, du 
dit an , del après disner , vindrent les Bourghegnons 
de recief dehors la porte Coqueriel , laquelle venue 
magnifestée par le son et signe de la trompette du 
belfroy , aulcuns des cappitaines de Tournay y 
allèrent avoecq leurs piétons et se embusquèrent au 
cauffoir de warance pour cuidier surprendre les Bour- 
ghegnons; mais aulcun de ceulx de ceval quy trop 
tost se advancha fut cause que leur embusque fut 
descouverte , car ce voyans les dits Bourghegnons se en 
doultèrent et se retrairent sans perte. Ce dit jour au 
matin vint en Tournay une famé de Arras apportant 
lettres des députez des Consaulx de la dite ville aux 
seigneurs de la loy de ycelle, aux seigneurs de Chapitre 
et au conseil du Roy contenant ceste fourme : 

u Très honourez seigneurs , nous nous recommandons 
» a vous , tant et de sy bon coeur que faire le povons. 
» Ce jour, du matin, avons parlé au Roy et remons- 
» tret les emprises, roberies et pilleries que font 
» journellement les gens du duc de Aultrisce sur le 

povoir de Tournay et ès bailliage, non obstant la 
neutralité. Et meismement cornent vendredy darrenier 
passé, ils bruslèrent et destruisirent le castiel de 
Ere et prindrent les gens quy y estoient avoecq 
plusieurs aultres oultraiges. A quoi nous a estet 
respondu que , quand les commissaires du Roy en 
ont parlé aux ambassadeurs du dit Duc , ils ont dit 
en eulx excusans que ceulx de Tournay avoient mis 
sups cent lances quy courroient journellement; mais 
nous leur avons dit que ils estoient très mal adyertis. 
Depuis ces choses, avons receu vos lettres contenans 
en effet ce que dessus est dit. Lesquelles incontinent 
avons portées aulx commissaires du Roy, quy les 
ont leues et déclaré le contenu au maistre d'ostel de 
monsieur de Chimay , illecq présent envoyé par le 
dit Duc vers le Roy , en luy disant que se ils ne 
cessent , ils constraindront le Roy non obstant les 
accors, faire ce que il ne avoit point d'intencion. 
Lequel raestre d'ostel a respondu que des dites 
emprises il ne savoit riens, et en estoit fort des- 
plaisant, et que il en advertiroit le dit Duc et mon* 
sieur de Fiennes , et feroit son debvoir de faire tout 
cesser. Par vos dites lettres voyons que vous ne avez 
oyt nulles nouvelles de nous, dont il nous desplait 
et somes fort émerveillez, car depuis quinze jours 
vous avons rescript chinq ou six fois* Les ambassadeurs 
du dit Duc quy vinrent vendredy se partirent dimeace 
au soir pour reporter ce qui avoit esté conclud, c'est 
assavoir, entre autres points, trêves communicatives pour 
ung an j mais la difficulté restoit sur la reddition de 
Bethune , et sups ce point l'on attend les dits am- 
bassadeurs quy ont envoyé devant le dit raestre 
d'ostel. Nous poursieuvons incessamment nostre fait 

• la ou il appartient et ne vous donnez mcllancolyc , 
» car le Roy a fort nostre matcre a coer , et ne cesse 
» de y besogner par touttes voyes a ce convenables et 
» nécessaires , corne poulrez en brief percevoir al aide 
» de notre Seigneur , qui vous , très honourez seigneurs, 
» doint accomplissement de vos bons désirs. Escript a 
>» Arras ce pénultiesme jour de juing. » Ainsy subscriptz : 
>» les tous vostres : Simon de Prowy, prothonotaire ; 
» Jaque Cotriel, provost, et aullres députez par tes estats 
» de Tournay, appareilliez a vas commandement et 
» plaisirs. » 



XXVI. 



me une* lettre* ewreyéee en Tevrnay par le dve de A ni triée, 
tonehaat antenne neatrelllté; et éem |ruu meulx et 
tearlsUni centre le dite Tille, et meiemement de 
trele nny forent Jécepltee (t-e> Juillet.). 

rggg(fb « joedy deuxième jour de jullet , fut fait 
irp 11 P a y ement <*e ,a vi ^ e de Tournay aux 
H Si com P a '8 nons souldoyez pour trois jours, 
§| « Il ce est assavoir a cescun douze gros. Che 
v|yS^S<|y dit jour, environ six heures du soir, vint 
en Tournay ung hérault du duc de Àultrice, appor- 
tant lettres patentes du dit Duc aux seigneurs et gou- 
verneurs de la dite ville , contenans en effet com- 
ment le dit Duc avait ja par deux fois requis que Tour- 
nay déclarast son intention touchant la neutrallité que 
il entendoit estre corne du temps du duc Charles, son 
beau père, en payant dix mille escus marchans par 
an et que encore le requerrait; disant aussy estre 
venu a sa congnoissance que Tournay avoit mis subs 
aulcuns compaignons de guerre quy faisoient grand 

damage a ses amis, gens et pays, dont il cstoit mal 
content, et voulloit avoir hastive et finalle response 
sups tout. Les eicfs et conseil de la ville, ces lettres 
veues, misrent la response al endemaîn. 

Le vendredy troisiesme du dit moys, au matin, se 
assemblèrent les quatre Consaulx de la ville de Tour- 
nay sups le fait des lettres du duc de Aultrice appor- 
tées le jour précédent, et eulx a ce occupez la plu- 
part du jour , la rescription et response par eulx faicte 
et envoyée au dit seigneur Duc contenoit en effet 
que il estoit mal adverty touchant ceulx de la dite 
ville avoir courru sups ses pays, car vérité se y oppo- 
soit; mais au contraire ses gens, non obstant les trê- 
ves, ne a voient cesset journellement venir courrir de 
toutes parts sups le bailliage et pouvoir de Tournay, 
commettans plusieurs pilleries, homicides et aultres 
maulx, corne enflamacions de lieux et masons, avoecq 
captivacions de personnes jusques dedans les trenchiez 
de la dite ville , pour lesquels tranchiez garder de tels 
desrisions et insollences ils avoient sans plus mis sups 
quatre a chincq cens compaignons, lesquels ne avoient 
passet les dits trenchiez durant les trêves, et que au 
regart de la neutralité et aultres poings contenus es 
dites lettres ce estoit a faire au Roy , et touchier ne 
y voulloient. 

Le samedy quatrième du dit moys, tost après la 
porte ouvrir, se partit de Tournay le hérault du duc 
de Ostrice portant les lettres a luy baillies a son dit 
seigneur. Ghe dit jour furent wit Bourghegnons pren- 
dre et enmener touttes les bestes du censier de l'abbye 
de Saint Nicollay aux prez , emprès la dite ville de 
Tournay, 

Le dimence chinquiesme du dit moys, au matin , 
vindrent noef ou dix làrônchiaûlx de envers Anthoing 
pour prendre et enmeher les vasques quy estoient dé- 
hors la porte de Marvis, mais aulcuns des compaignonS 
y courrurent au son de la trompette dii belfroy ét 
en prindrent ung , les autres se sàulvans a bien fuyr . 

Le lundy siziesme du dit nwys , vindrent aulcuns 
Bourghegnons jusques al abbye de Saint Nicollay aulx 
prez, et y prindrent ce que ils peulrent des bestes des 
laboureurs. Che jour furent prins en Tournay aulcuns 
compaignons quy, la nuyt du mardy précédent, tandis 
que les faulxbours ardoient, a voient criet vive Bourgogne 
aux Salines et fait autres desroys, lesquels aulcuns sp 
estoient retrais en lieu de immunité, mais ils y furenjt 
prins et menez en la halle dès après disneç. Che dit 
jour boutèrent les Bourgheghons le feu a Maulde sur 
l'Escault et firent plusieurs autres maulx. 

Le mardy septiesme du dit moyê, au matin, furent 
les Bourghegnons au Pont a riés ou ils tuèrent ung 
monnier nommé Luquet du Prêt, pour ce que il ne se 
vollut rendre a eulx. Ce jour, environ une heure 
après disner, sonna la trompette du belfroy et bouta 
sa banière vers le porte Coqueriel ; les piétons y allè- 
rent mais ne y trouvèrent riens. Ce dit jour revin- 
drent en la ville aulcuns piétons yssus la viesprée 
précédente, ramenans avoecq eulx le censier du Bercus 
et ses bestes ; et ce dit jour, environ deux heures après 
disner, par le jugement des prevosts et des jurez de 
Tournay et au son de la cloque du ban , furent dé* 
capitez sur ung escaffault , en plain marchiet de la dite 
ville , Arnoulet de le Venne , fil de Olivier, Pierot du 

MÉM. T. II. 36. 

Hem , fil de Martin , et Haquinot , fil bastard de 
Watier Riez, quy le jour précédent avoient estet prins 
tant en le église corne ailleurs, et le dit Arnonlet 
requis corne clerq pour ce que la nuyt du mardy, 
wit jours devant, les faulxbours de le porte Sainte 
Fontaine ardans , ils avoient cryet vive Bourgongne 
dedans la ville et avoient proposé bouter le feu en 
ycelle et déclarer tous estre bourguignons. 

Le merquedy wittiesme du dit mois y furent les 
Bourghegnons a Wez et boutèrent le feu en aulcunes 
maisons du village, voeillans estraire ceulx du casticl 
de hors; mais ils ne yssirent hors du dit castiel, eulx 
percevans de leur malice. Ce dit jour ardirent aussy 
les Bourghegnons la pluspart de ce quy estoit demouré 
entier a Rameignyes; prindrent aussy les vacques de 
pluseurs envers le Saulchoit del après disner, et vers 
le soir emmenèrent bien trois cens cras moultons vers 
Anthoing, appartenans aulx bouchiers de Tournay, et 
firent grands damages a la dite ville. 

Le joedy noesviesme du dit moy$ , firent les Bour- 
ghegnons pluseurs desroys au circuyt de Tournay, en 
prenant bestes et en bâtant et enmenans aulcunes 
femes. 

De denli lettres enveyées 4e Arru mi seigneur* de* 
Cepplte, eenaell du Roy et «vitrée , faisan» mensclens 
de trêves d'en en. Et de grans maulx et eomfreelelen.> 
centre le ville et le bailliage de Teurnay et Tenrnesls. 
(!•>!• Juillet.) 

e vendredy dixième du dit moys, pei* 

Lll devant quatre heures du matin, sonna la 
a g trompette du belfroy et bouta sa enseigne 
f i vers le porte Coqueriel ou estoient environ 
eySS&Svy trente Bourghegnons bien montez quy 
boutèrent le feu en ung cauffoir de warance, en ung 
torgoir a olle et en ung aultre mollin au blet emprès 
le val , sans ce que nul yssist hors de la ville au 
moins de bonne heure pour rebouter les dits boutte- 
feux. Ce dit jour del après disner, environ quatre 
heures , sonna de recief la dite trompette , enseignans 
vers le bois de Breuse ou les Bourghegnons , c'est 
assavoir aux Follets, avoient eslevé aulcuns bestail , et 
tué ung home nomé Gollart Franchôis; après lesquels 
Bourghegnons yssirent Guillain de Mours et ses piétons 
qui les cachièrent et poursieuvirent jusques envers le 
tilleul de Gaurain, ou les dits adversaires furent battus 
de trait a pouldre et aultres et vaillamment reboutez; 
puis retourna le dit Guillain avoecq les siens et se 
embusquièrent au bois de Grandfontaine cuidans faire 
aulcune secrette emprinse la nuyt sequente sur Anthoing, 
mais on ouvrit la porte de Tournay envers noef 
heures en la nuyt, et le renvoya on requerre par 
Ernoul Groquevillain et les siens. Ce dit jour aussy, del 
après disner, furent les Bourghegnons envers Temploeve, 
après lesquels plusieurs piétons allèrent au son et 

signe de la dite trompette et en ramenèrent deux 
prisonniers en la dite ville. Et ce meisme jour, vers 
le soir, vint une femme de Arras apportant lettres de 
par les ambassadeurs de Tournay aux seigneurs de 
Cappitle, conseilliers et officiers du Roy, prevosts et 
jurez et aultres ciefs des Consaulx de la dite ville , 
contenans ceste fourme : 

« Très honourez seigneurs , nous nous recommandons 
n a vous, et avons receu par deux fois le double des 
» lettres a vous escriptes par le Duc de Aultrice en 
» datte du second jour de juillet , et la response par 
» vous faictp sups ycelle, laquelle response a estet très 
» agréable au Roy et a tout son conseil , en la pré- 
» sence duquel conseil et de pluseurs aultres il a gran- 
» dément loé la leaulté que ont tousiours gardé 
» vers luy et la couronne , çeulx de la ville et cité 
» de Tournay. Lundy derrenier vindrent de recief par 
» dccba les ambassadeurs du dit Duc ., lesquels , par 
» pluseurs fois , ont parlé au Roy et meisme ce jour- 
» dbuy. Et nous a encore e$té dit par monsieur le 
» Chancelier que en traictant les matères, le fait de 
» la dite ville sera aussy bien et mieulx gardé que 
» de quelque ville du royaulme, s'il est que trêves; 
» soient et que le fait de ycelle est tousiours le pre- 
» mier; et que se il est ainsy que la guerre se 
» continue , elle sera sy bien gardée et pourveue , 
» que elle ne arra aulcun dangier, et que les beson- 
» gnes sont préparées a ce pourpots. Et ja soit ce que 
» les ambassadeurs spyent encore par de cha, et que 
n l'on y ayt bon espoir, toutteffois tant de nouvellitez 
» soutiennent journellement que nous ne vous en 
» savons escripre la finalle conclusion , autrement que 
• nous avons ferme espoir que tout se portera bien 

» pour nous , et soyez asseurez , messeigncurs , que 
» nous faisons tous extrêmes debvoirs a solliciter les 
» dites maireres, et scet le benoist fils de Dieu quy 
» yous doinst ce que désirez. Escript ce IX e jour de 
» juillet — Depuis ces lettres escriptes , monsieur le 
» Chancelier nous a dit et affermé que la ville de 
» Tournay poulra comuniquer marchandement partout 
» le royaume et ès pays voisins et que par le traitiet, 
» ny a ville mieulx gardée que elle. Le escuier 
» Navarrot nous a depuis dit que trêves sont ; touttef- 
» fois il n'y a encores riens publyé. » — Et estoit 
la subscription de ces lettres : les tous vôtres , Simon 
de Proisy , prothonotaire , Jacques Cotriel , provost , 
et aulires députez par les estais de la ville de 
Toumay. 

Le samedy onziesme du dit moys , au matin, furent 
les quatre Consaulx de la ville de Tournay assemblez 
en leur halle pour cause des dictes lettres et pleurent 
a la pluspart des dits Consaulx. Ce dit jour et matin 
vindrent chincq Bourgheghons avant coureurs bien 
montez jusques dedens les trenchiez de le porte du 
Bruille , aultres des leurs estans derrière et eslevans 
aulcunes bestes ; après lesquels, au son et signe de la 
trompette du belfroy, les piétons yssirent et recouvrèrent 
la pluspart des bestes, poursieuvans les dits Bourghe- 
gnons jusques auprès de Anthoing quy ce non obstant 
emmenèrent ung josne home prisonnier. Ce dit jour 
sonna de recief la dite trompette et enseigna vers la 
porte Saint Martin, ou tost courrurent les compaignons, 
ja soit ce que il feust environ chincq heures du soir 
et trouvèrent que ce estoient aulcuns des leurs reve- 
nans de dehors. Ce dit jour, après sept heures du soir 

vinrent environ trente Bourghegnons bien montez de 
envers Lannoy jusques emprès de la bonne^ maison de 
le val ou trouvèrent aulcuns compaignons assez fors 
et furnis pour résister a eulx , mais n'y eult riens 
fait, fors que Henry de la Salle, cief des dits adver- 
saires leva la main a eulx et dist que brièvement 
pensoit venir boire en Tournay securement et en paix, 
et présenta boire du vin de une bouteille que il avoit 
a ung de la ville nommé Rogier d'Escamaing ; auquel 
de la Salle ung nommé Jehan Beghain natif de Haudion, 
se avancba parler en le oreille , dont depuis il fut 
prisonnier par le commendement du juge, et la nuyt 
de ce dit jour venue , les Bourghegnons brullèrent 
ehinq maisons envers le mont Saint Audebert apparte- 
nans a chinq bourgois de Tournay, desquels estoient 
Miquel d'Aubermont , Jacques Savary et Miquiel de le 
Rue, pour ce que on ne leur avoit envoyet vingt écus 
par eulx demandez pour cescune de y celles. Et la 
meisme nuyt les dits Bourghegnons brullèrent aussy 
la tour de Maire et une maison a l'enseigne des 
Quaiyères, seulle demeurée au dit Maire, et del aultre 
costé de la rivière de Escault , une maison située à 
Warchin et appartenant a la veuve Belin. 

Le dimence douziesme du dit moys , Henry de Ta 
Salle et aultres des siens venus a Temploeve y firent 
un beau disner attendant que on ly envoyast illecq 
certaine somme d'argent par eulx exigée et demandée 
pour déporter aulcunes maisons de bourgois de Tournay 
estre arses. Ce jour se misrent ceulx de Anthoing en 
embusce cuidans prendre aulcuns homes du castiel de 
Weez alors allez a Tournay, lesquels ayans failly, 
environ sept heures du soir, allèrent bouter le feu en 

la ville du dit Wecz. Ce dit jour, a nuyty, les dits 
Bourghegnons boutèrent pareillement le feu en trois 
maisons au village de Bailloeul. Et ce meisme jour 
bien tart revint ung canonnier de Tournay, nommé 
Vuignot, de la ville de Arras apportant lettres de par 
les députez de Tournay aulx seigneurs de Cappitle, 
prevosts et aultres ciefs des Consaulx de la dite ville, 
contenans ceste fourme: 

« Très honourez seigneurs, après toutes recomanda- 
» cions, plaisir vous soit de savoir en confermant les 
» bonnes nouvelles que derrenierement vous avons 
» escriptes, la trêve communicative et marchande pour 
» ung an a estet la nuyt précédente entre onze et 
» douze heures publyées tant en la cité corne en la 
» ville sups le grand marchiet de Arras et depuis en 
» l'ost du Roy au son de plusieurs trompettes et 
» clarons et as flambeaux et torches allumées , des- 
n quelles nouvelles avons estet et somes fort esjoys; 
» laquelle chose nous vous faisons savoir a la plus 
» grande dilligence que faire pouvons , affin de recréer 
» vos corraiges et esperits. Escript en grand haste a 
» ce matin, dimence douziesme jour de juillet.» Et 
estoit la subscripeion de ces lettres : Les tous vostres, 
Simon de Proisy, prothonotaire ; Jacques Cotriel , pro- 
vost, et aultres députez par les Estats de la ville de 
Tournay. 

Le lundi treiziesme du dit moys , au matin , vin- 
drent plusieurs Bourghegnons de ceval a Esquermes, 
escouveillons de estrain en leurs mains pour y bouter 
le feu, auquel lieu y trouvèrent sy corne de aventure 
environ trente souldoyers de Tournay quy les misrent 
en desroy et fuyte, les chargans de trait lesquels 



Digitized by Google 



I 



«m 288 w*> 



retournans en la ville reportèrent une épée et une 
lance des adversaires. Ce dit jour, entre noef et dix 
heures du matin, sonna la trompette du belfrôy de 
Tournay et boutta sa banîère hors vers la porte 
Coqueriel et fut veu feu envers Càmphain , mais ce 
ne fut ghaires. En ceste meisme heure, estoient les 
Consaulx assemblez a cause des lettres apportées par 
le dessus dit canonnier. Ce dit jour, environ wit 
heures du soir, vindrent trois Bourghegnons bien 
montez jusques a Maire pour y prendre et enmener 
les bestes quy retournoient en la ville, mais les enfans 
et aultres quy les câchoient se escrièrent ensemble a 
eulx dont plusieurs de la entour y coururent, se en 
rallèrent sains , et la nuyt venue et ja tournée sups 
le jour, les Bourghegnons ardirent aulcunes maisons a 
Pecq, Bailleul et Estaimbourc. 

Le mardy XIV e du dit fnoys , environ quatre 
heures du matin, vindrent environ trente Bourghe- 
gnons bien montez envers la tour du Happart de 
Tournay en laquelle faisoient le ghet pour la nuyt 
trois canonniers et trois crennequiniers , aulx despens 
del abbet de Saint Martin et de aultres héritiers des 
mollins de la entour , le ung desquels canonniers 
voyans trois des adversaires roarchier vers les dits 
mollins et trop tost se hastant deschargier sa colleu- 
vrine , les fist tous espardre et enfuir. Ce dit jour, 
environ six heures du matin , trente compaignons 
retournans de garder trois maisons situées au quartier 
hors la porte de Marvis contre les boutteffeux adver- 
saires, et eulx guaires doultans pour la trêve, plus de 
soixante Bourghegnons sallirent sups eulx et en prin- 
drent et emmenèrent trois, ly urig nommé Jaspart 

Mouturier , le second dit Nullin, par nomjecté, et le 
tierch estoit varletdeung cordewanier du Puch Feauwe, 
et s'en allèrent vers Ànthoing. Et en la meisme mati- 
née , furent faictes pluseurs viollences et desrisions aulx 
femes allées au bois de Breuze, entre lesquelles les 
viestures de deux, ce est assavoir de mère et de fille, 
furent coppées sy courtes que elles estoient descou- 
vertes et desnuées tant derrière corne devant jusques 
deseure les secrets naturels; Et pareillement ung home 
revenant de Arras fut desvestu et despouillé et renvoyez 
tout nud jusques en la ville. En ce meisme jour, 
du soir, ardirent les Bourghegnons la censé de le Motte 
vers Chin, appartenant a l'abbaye de Saint-Martin. 

Le merquedy XV* du dit moys, environ quatre heu- 
res du matin , entrèrent en Tournay plusieurs boefs 
et moutons venans de Arras, qui y eussent estet dès le 
lundy précédent , se ne eust esté le arrest et empes- 
cement a eulx fait a Douay ou les bouchiers et aul- 
tres qui les amenoient oyrent moult de injurieuses 
parolles, et ou on leur embla douze boefs et plus de 
chinquante moutons , les aulcuns meisme en leur veue 
coppoit on les gorges, et non osoient parler. Et esti- 
mèrent leur perte tant du 4 larrechin comme des des- 
pens que il leur convint payer torchionairement pour 
lesdits boefs et moutons , avoecq ce aussy que ils 
prindrent gens de guerre de la dite ville de Douay 
a les guider en la somme de deux cens escus d'or. Ce 
dit jour fut notifiet aulx bretesques de Tournay que 
trêves communicatives pour ung an avoient esté pu- 
bliées en la ville de Arras, et en l'ost du Roy, et 
pareillement en l'armée du duc de Aultrice et en 
plusieurs aultres lieux , et deffendu de par les sei- 
ng*, t. 11. 37. 

gneurs de ia loy de ladite ville que nul ne meffesist 
a quelque subjet du dit Duc, passant et repassant pai- 
siblement parmy la dite ville. Ce, meisme jour, nonobs- 
tant les trêves, aulcuns laboureurs râliez a Pecq, fu- 
rent prins et composez par les adversaires et aulcunes 
famés battues et villonnées. Et ee meisme jour furent 
aussy aulcunes vasches prinses ,et reprinses de ceulx 
qui les avoient ramenez au Pas a Wanes et de leurs 
voisins Bourghegnons. Et pareillement par tout le bail- 
lage furent commis et perpétrez pluseurs forfaits, tant 
a ceulx revenans de France corne aux laboureurs ral- 
lans en leurs lieux, entre lesquels Jehan Dehem com- 
posant aulcunes caretons venus de France, amenans 
vins retint deux chevaulx en nampt, affin de avoir sa 
composition. Et ce dit jour, revindrent maistre Simon 
de Proisy, prothonotaire, et mettre Jehan de Manuyt, 
qui avoient estet envoyez devers le Roy de par mes- 
sieurs du Cappitte del .église cathédrale de Tournay. 

XXVIII. 

Sa publyement de* trêve* d'un an et de I» f enraie et 
contenu de y ce lie». Juillet). 

e jeudy seiziesme du dit moys , furent 
faictes par les Bourghegnons pluseurs in- 
jures, navrures, insollences et extorsions 
emprès Tournay du leez et quartier de 
Flandres sups ceulx du baillage , entre 
lesquels àulcune composicion fut faicte par ceulx de 
Lannoy a aulcuns marchans amenans environ quatre 
vingts pourciauix de France. Ce dit jour entrèrent en 
Tournay pluseurs cars et carrettes de vins et aultres 
marchandises corne sel, bure, bacons et fromages aulx 

marchans et caretons, desquelles denrées furent faictcs 
griefs , tenses et compositions avoecq retencion de six 
chevaulx , ung car de vin et aultres marchandises , et 
aulcuns de eulx battus et navrez. Ce dit jour furent 
les wit cens souldoyers de Tournay privez des gages 
de la dite ville. Ce dit jour fut donné le sel pour 
demi gros la livre, et ce dit jour revindrent de devers 
le Roy sire Jacques Cotriel , provost , sire Grard de 
Hurtebise et les aultres députez et envoyez par la dite 
ville, et, en la nuyt séquente, furent deux maisons 
arses en la ville de Camphaing. 



Le vendredy XVII 0 du dit moys s'en rallèrent en 
France pluseurs gens de guerre dont les aulcuns 
avoient estet prins le lundy dix witiesme du dit moys 
de may précédent en la ville de Anscghem , entre 
Gourtray et Audenarde, et depuis leur délivrance se 
estoient tenus en Tournay, et aultres qui avoient esté 
navrez au dit Anseghem et ailleurs. Ge jour furent 
recogneuz et emprisonnez en Tournay deux Bourghei- 
gnons qui le jour précédent avoient prins les alloières 
et argent de aulcuns marchans, aians les dits alloières 
encore sups eulx. Ge dit jour, peu avant noef heures 
du matin , fut amené en Tournay par la porte Coque- 
riel un car chargié de herrens en tonneaux et de 
moullues, quy fut la première voiture de telle den- 
rée depuis le commencement de la guerre , et fut le 
tonnel des dits herrens vendus au mine peu moins de 
sept livres tournois , et le vente de seize moullues 
entre chinquante et soixante soûls tournois. Ce dit jour 
vindrent en la ville pluseurs cars et carrettes de vins,. 

les aulcuns amenez par bœufs, ceulx qui les ame- 
noient disans avoir estet desreubez , composez et har- 
celiez entre Orchies et Bercus* Et ce dit jour furent 
les trêves publiées aulx deux bretesques de Tournay, 
desquelles la teneur sen sieult : 

« Loys, par la gratee de Dieu, Roy de France , A tous ceulx 
qui ces présentes lettres verront, salât : Corne pour, eschiever 
les grans maulx et inconvéniens quy sont advenus et encore 
poulroient advenir a cause des guerres, questions, divisions et 
différences estant entre nous de une part, et très hault et puis- 
sant prince nostre très amé et très chier cousin le duc Maxi- 
milien de Aultrice , et nostre très chiere et très amée cousine, 
sa compaigne, d'aultre part; pluseurs journées avoient estet tenues 
entre aulcuns comis et députez de par nous , et aultres comis 
et députez de par nos dits cousin et cousine pour ycelle guerre 
et division pacifier et accorder; auxquelles journées , les dites 
questions et différences n'ayant peu estre pacifyées et encore 
ne se pourroient bonnement mettre a fin durant les tourbles et 
righeurs quy cescun jour soutiennent a cause de la gherre ; 
parquoy ait samblé a aulcuns notables gens de ung party et 
de aultre estre nécessaire de faire et prendre quelque trêve et 
abstinence de gherre, pendant laquelle les moyens se puissent 
mieulx et plus convenablement traictier et praticquer pour, à 
l'aide de Dieu, parvenir au bien de paix finale, a laquelle cbose 
avons, toujours eu et encore avons le coer et affection; consi- 
dérans que le bien de paix est le plus grand , le plus fruc- 
tueux et le plus acceptable a Dieu qui puisse estre en ce monde , 
et a ccste cause, pour l'honneur de Dieu, nostre créateur, pour 
escever le effusion du sang humain et les aultres maulx, incon- 
véniens, foulles et oppressions quy, pour la dureté de la guerre, 
adviegnent et que poelt cescun jour souffrir le povre peuple, 
douquel tout prince vertueux doit avoir singulière compascion ; 
ayans pour ce advis et délibéracion de pluseurs seigneurs de 
nostre sang et lignage, et gens de nostre grand conseil, fait, 
coaclud et accordé entre nous et nos dits cousin et cousine et 
tous les pays , terres , seignouries et subjects, de une part et 
de aultre , trêve généralle, en la four me et manière contenue 
es articles dont la teneur sen suit : 

» Et premier, bonne et léale trêve, seur estât et abstinence de 
guerre a esté faicte , prinse , conclute et accordée entre le Roy, 
de une part, et les duc et ducesse deAultrice, de aultre part, 
tous les pays, terres, seignouries et subjects, tant de une part 
corne de aultre, par terre et par mer et par eauwes doulces , 
pour ung an entier, commenchant le onzième jour de ce présent 
moys de juillet et feinissant a semblable jour le an révollu 
que on dira mil quatre cens soixante dix et noef, le ung et le 
aultre jour includ et jusques au solleil levant du jour en sieuvant 
le darrenier jour de la dite trêve. 

» Item, durant ladite trêve cesseront, de une part et de aultre, 
touttes hostillitez et voyes de fait et ne seront faits par cculx 
del ung parti sups le aultre aulcuns explois de guerre , prinses 
et sousprinses de villes , citez , castiaux , places ou forteresses a 
présent estans es mains et obéissance del ung ou de le aultre 
party, quelque part que elles soyent situées ou assises, par assaut 
par siège, de emblée, par esquiellement, composition ou autre- 
ment, en quelque manière que ce soit, pour occasion ou soubz 
coulleur de debtes , obligacions , ypotbèques , donnation de 
mariage, vendicion, aliénation , cession , transport, douaire, usu- 
fruit, tiltre de honneur, succession ou aultrement, par quelque 
tiltre de droit que aulcuns des princes ou de leurs subjects 
ou aultres quelconques y voulroient ou pouldroient demander 
ou prétendre; samblablement de marque, contre marque, repré- 
saille, ne dessoulz quelque aultre tiltre , coulleur ne en quel- 
que manière que ce soit , supposé orres que les seigneurs ou 
habitans des dites villes , citez , castiaux , places ou forteresses 
ou ceulx quy en arront la garde les vou lissent rendre, baillier 
ou délivrer de leur vollenté ou aultrement a ceulx du party 
ou obéissance contraire; et se il advenoit que par quelque 
voye ou manière, aulcunes des dites villes, citez, castiaulx ou 
forteresses fussent prinses par les princes ou aulcuns de leur 
party sups le aultre party, le prince du party duquel sera 
faicte la dite substraction ou surprinse sera tenu de rendre ou 
restituer ou faire rendre et restituer plainement la ville ou 
villes ou castiaux, places ou forteresses a celuy sups quy la 
dite surprinse auroit esté faicte dedans quarante jours après la 
sommation sups ce faicte del ung des dites parties al aultre, ou 
plustost se bonnement faire se poct sans délayer la dite restitu- 

tion pour quelque cause ou occasion que ce soit ou peuist es- 
tre; et au cas que deffault y aroit de la dite restitution dedans 
lesdits 40 jours, celuy sur le party duquel la dite prinse auroit 
esté faite pourra recouvrer la dite ville ou villes , citez, cas- 
tiaulx , places ou forteresses, par ses gens, assault, esquiellement, 
emblée, composition, par voye de hostilitez et guerre ou aultre- 
trement, sans ce que le prince ne aulcun des subjets de le aul- 
tre party y donne résistance ou empeiscement et sans ce que 
al occasion de ce et de la guerre et hostillitez qui se feroit 
pour le recouvrement de la dite place , cette présente trêve, 
sur estât et abstinence de guerre puissent estre dittes ny en- 
tendues rompues ou enfraintes , mais demoureront ce non obs- 
tant en leur force, vigueur et vertu et avec le prince qui de- 
dans les dits 40 jours ou plus tost se faire se peust, ne aura fait 
la dite restitution, sera tenu de rendre et payer tous les cousts, 
frais, despens, dommages et interests qui auroient estet ou se- 
roient faits et soustenus en gênerai ou en particulier a celuy 
ou ceulx sur qui la dite sourprinse avoit esté faite , et ne 
poura celuy qui aura fait la dite sourprinse en avoir grâce 
ou pardon de son prince sans le consentement de le aultre 
prince sur qui la dite sourprince auroit esté faite. 

» /tem, durans ycelle trêve, tous les subjets de le ung et de le 
aultre party, soit gens de église, marchands ou aultres, de quel- 
que estât et qualité que ils soient , pourront communiquer , mar- 
chander et faire touttes leurs négociations et besongnes , les uns 
avec les aultres , aller , venir , séjourner de le ung party dans 
le autre, seurement et saulvement, sans que aulcun mal, empeis- 
cement ou destourbier leur soit ou peuist estre fait, en corps ne 
en bien , par quelque manière ou occasion que ce soit , se ne 
est par voye de justice ou pour debtes ou délits que ils 
aroient comis depuis le temps de cette présente trêve, sans ce 
que pour occasion des choses faites ou comises par avant cette 
présente trêve , aulcune chose peuist estre demandée par ceulx 
de le ung party a le aultre, et pourront entrer dans les villes et 
places fortes sans demander congé pourveu que ils ne feront ou 
pourcacheront quelque chose préjudiciable au party et obéis- 
sance auquel seront les villes, places et lieux ou ils venront. 

» /fem, et au regard des nobles et aultres gens de guerre, ils 
ne pourront entrer dedans aulcunes villes ou pla c es fortes sans le 
congié de ceulx qui auront la garde des dites villes ou places 

et pour tel temps que le dit congié leur* sera donné, et sembla- 
blement ne y pouront entrer sans le dit congié et pour le temps 
qui leur sera donné, les prélats, seigneurs ou aultres qui au- 
ront en leur compaignie plus de douze chevaulx. 

* /fem, et pendant la dite trêve, le Roy, de sa part, et les dits 
seigneurs et dame de Aultrice de la leur, joyront et demeure- 
ront saisies cascun des villes, places et pays que ijs tiennent a 
présent, reserve que le Roy dedans ung mois prochain venant , 
fera délivrer a mon dit seigneur de Aultrice ou es mains de qui 
il luy plaira , tout ce que il tient en la comté de Bourgogne , et 

es appartenances de ycelle, et semblablement en la comté de • 
ffainau. 

» Item y tous prélats, gens de église, aussi les nobles, marchans 
et aultres, de quelque estât que ils soient , joyront pendant le 
temps de la dite trêve de la revenue de leurs bénéfices , ter- 
res, seignouries, rentes héritables ou viagères, soit que les dites 
rentes soient deues par les princes ou par aultre au sujet de le ung 
parti ou de le aultre , non obstant quelque don ou déclarations 
qui aient esté faite al occasion de cette dernière guerre et 
quelque racat qui auroit esté fait des dites rentes , ou quelque 
bannissement fait par ceulx de le ung party de aulcunes per- 
sonnes de le aultre party, et au regard des places fortes , elles 
seront ou demeureront es mains et obéissance ou elles sont a 
présent, et seront gardées les dites places fortes aux dépens de 
la revenue de ycelles, et pour la dite garde sera prinse la tier- 
che partie de la revenue des terres ou seignouries dépendans 
des dites places fortes. 

• Item, et pouront ceulx qui auront la garde des dites places 
fortes commettre recepveurs et officiers de justice, pourveu que ils 
aient tenu et tiennent le party et obéissance du prince soubs 
le obéissance et party duquel les dites terres , places et sei- 
gnouries sont a présent, par les mains desquels recepveurs et 
sups les plus clers deniers de leur recepte et aux termes que 
elles escheront, sera payé, baillié et délivré la dite tierche 
partie des dits revenus a ceulx es mains desquels seront les 
dites fortes places. 

»/fem, et se il estôit question ou différent touchant les rentes 
et revenus ou aultres choses a quoy on doit revenir par vertu 
de cette trêve, il sera au choix et élection du demandeur de 
soy pourvoir sups ce devers les conservateurs de a dite trêve 

ou devers les baillis et aultres officiers ordinaires en le obéis- 
sance , pouvoir et jurisdiction desquels seront scituez et assises 
les dites rentes et aultres choses a quoy le dit demandeur 
vouldroit revenir par vertu de cette dite trêve. 

» Item, nul des villes , places, villages ou maisons estant es 
pays dont est débat et question entre les dits princes ne se- 
ront gastées , pillées ou détériorées durant la dite tre?e, par 
boutement de feu , démoli ition ne aultrement , en quelque ma- 
nière que ce soit. 

» Item, et durant ceste trêve ne seront, par les gens de guerre 
de le ung party sur le aultre et leurs alliez qui y voudront 
estre compris, faites aulcunes prinses ou ranchonnemens de 
personnes, de bestes ou aultres biens quelconques, destourses, 
courses, pilleries, logis, appatis, en quelque manière que ce soit, 
ainchois seront et demoureront tous les subjets et serviteurs de 
le ung party et de le aultre et de leurs alliez qui voudront estre 
compris en cette présente trêve, de quelque estât, qualité, na- 
tion ou condition que ils soient, cascun en son party et obéis- 
sance, seurement, saulvement et paisiblement de leurs person- 
nes et de tous leurs biens et y poulront labourer , marchander, 
faire et pourvoir a toutes leurs aultres besognes, marchandises, 
négociations et affaires, sans destourbier ne empeiscement quel- 
conque, comme en temps de paix. 

» Item, a esté expressément dit que se aulcune chose estoit faite 
ou attemptée au contraire de cette présente trêve , seur estât 
et abstinence de guerre, ou de aulcuns des points et articles 
contenus en yceulx , ce ne tournera ne portera préjudice fors 
seulement al infracteur ou infracteurs, et ce non obstant demou- 
rera toujours la dite trêve durant le temps de ycelle en sa 
force et vigueur; lesquels infracteur ou infracteurs en seront 
punis si griefvement que les cas le requerront et seront 
les infractions réparées et remises au premier estât et deu 
par les conservateurs des dites trêves cy après nommez ou leurs 
substituts, lesquels commenceront a besongner sur la répara- 
tion des dites infractions dedans six jours après que elles se- 
ront venues a leur côngnoissance , et, pour ce faire, se assemble- 
ront les dits conservateurs ou leurs substituts de une part et 
de aultre au lieu qui par eux sera advisé et ne partiront de 
ensemble jusques a ce que ils auront appointiez et pourveus 

sur les dites réparations et y Lesongneront le plus prompte- 
ment que faire se pourra. 

» Item , et es marches de par deeha, y aura deux conserva- 
vateurs , ce est assavoir, pour la part du Roy , mons r de Baudri- 
eourt et, pour la part de mes dits s r et dame de Aultrice, 
mons r de Fiennes; et pareillement es marches de Bourgongne 
y aura deux conservateurs, c'est assavoir, pour la part du Roy, 

mons r de Cbaumont, comte de , gouverneur pour le 

Roy de Bourgongne et de Champagne; et, pour la part de mes- 
dits s r et dame de Aultrice , mons r de la Bastie, et pour les 
marches de Luxembourg le dit mons r de Baudricourt y com- 
mettra tel conservateur que il advisera; et pour la part de mes 
dits s r et dame de Aultrice, messire Claude deNoefcastiel, sieur 
du Fay, et semblablement pour toutte la mer y aura deux 
conservateurs, c'est assavoir, pour la part du Roy, mons r le 
amiral de France et, pour la part de mesdits s* et dame de 
Aultrice, messire Josse de Lallaing, seigneur de Montigny, lesquels 
conservateurs, cascun en sa marche, pourront substituer et com- 
mettre en leur lieu la ou ils voiront que il sera besoing, aux- 
quels substituez et commis les dits conservateurs pourront bail- 
ler , se bon leur semble , puissance pareille et semblable a 
la leur. 

» Jtem, et lesquels conservateurs et leurs substituts particu- 
liers, de une part et de aultre, seront tenus de eulx assem- 
bler pour tout le moins de quinze jours en quinze jours une 
fois, es limites du Roy, et le aultre fois es limites de mes 
dits seigneur et dame de Aultrice es lieux propices et convenables 
que ils adviscront pour communiquer les plaintes et doléances 
qui seront survenues de une part et de aultre touchant la dite 
trêve et prestement en appointier et faire faire réparation tel 
que il appartiendra et seront les jugements et sentences des 
dits conservateurs de une part et de aultre, touchant les cho- 
ses et dépendances de cette dite trêve exécutez realement et de 
fait et a ce contrains tous les subjets de le ung et de le aultre 
party , nonobstant oppositions ou appellations quelconques et 
ce sans ce que les condempnez puissent avoir ne obtenir aul- 
cuns remèdes au contraire par quelque manière que ce soit. 

» /(em, et s'il advenoit que pendant le temps de la dite trêve, 
aulcuns des conservateurs nommez de une part et de aultre 
mém. t. h. 38. 

alassent de vie a trépas , en ce cas le Roy de sa part, et mes 
dits s r et dame de Aultrfce de la leur, seront tenus, en dedans 
ung mois après, nommer, commettre et establir, au lieu de ce- 
luy ou ceulx qui seront trépassez, aultres conservateurs qui 
aront tel et semblable puissance que ceulx qui sont nommez 
en cette présente trêve, et cepandant les substituts qui auront 
esté commis pouront user de leur puissance et substitution pour 
la conservation de y celle trêve. 

» Item y et en cette présente trêve sont compris les allyez 
de une part et de aultre cy après nommez, si comprins y veuil- 
lent estre , c'est assavoir : pour la part du Roy, très hault et 
puissant prince le Empereur et les princes et électeurs du 
St.-Empire, le Roy de Engleterre, le Roy de Gastile et de 
Léon, le Roy d'Escosse, le Roy de Dannemarce, le Roy de Jheru- 
salem et de Cécile, le Roy de Honguerie, la ducesse de Savoye 
et le duc son fils et tout te la maison de Savoye , le duc de 
Sigismont deAultrice, le duc de Loreine , le duc de Milan, les 
ducs et seignourie de Venise , la seignourie et communaulté 
de Florence, la seignourie et communaulté de Berne, le eves- 
que de Metz, les confédérés et alyez de la grande et anchienne 
ligue de Allemagne, aussy les princes confederez et allyez de 
la nouvelle ligue de Allemagne, ceulx du pays de Liège qui se 
sont déclarez pour le Roy et qui se sont déclarez et vollut 
déclarer pour son party; et pour la part de mes dits s r et 
dame de Aultrice y sont comprins, se comprins y veullent estre, 
c'est assavoir le Empereur, père de mon dit s r le duc de 
Aultrice , le Roy de Engleterre , le Roy de Gastille et de Léon, 
le Roy de Honguerie, le Roy de Portugal , le Roy de Aragon , 
le Roy Ferrand de Naples , le Roy de Escoce , le Roy de 
Pou laine, le Roy de Dannemarche, les électeurs du Saint Empire, 
le duc de Sigismond de Aultrice, le duc de Bretaigne, le duc 
de Bavière, les ducesses, duc et maison de Savoye, le duc de 
Gleves, le evesque de Liège, le evesque de Metz, le duc de Jullers, 
le comte Palatin du Rhin, le duc et seignourie de Venise, le 
duc de Milan , le comte de Romont , le marquis de Baulde et 
le evesque de Cambray; lesquels alliez, de une part et de aultre, 
seront tenus de faire leur déclaration dedans quatre mois 
prochain venans, se ils veuillent estre comprins ou non en cette 
présente trêve. 

» /*em, et pour venir au bien de paix final, seront esleus et 

nommez par le Roy, de une part, six notables hommes et par 
mes dits s r et dame de Aultrice, aultrcs six notables hommes 
lesquels, comme médiateurs et arbitres, auront puissance de 
jugier , décider et de terminer dedans six mois prochains 
venans de touttes les questions , querelles et differens estans 
entre le Roy et mes dits s» et dame de Aultrice, en commen- 
chant aux querelles que mes dits sieur et dame de Aultrice 
vouldront premièrement mettre avant et ensievant celle du 
Roy, et au cas que les dits arbitres ne pouroient accorder, sera 
esleu et choisi du consentement du Roy et de mes dits sieur 
et dame de Aultrice concordablement ung super arbitre pour, 
avec les dits arbitres, décider et déterminer des choses dont 
iceulx arbitres seraient demourez en discord, tout selon le con- 
tenu des lettres que sur ce seront faites. 

» Item , et le Roy de sa part et mes dits s» et dame de 
Aultrice de la leurre, requerront le Roy d'Engle terre et ceulx 
des ligues de Allemagne que, se il y a aulcun de ceulx qui, 
par forte hostilitez ou guerre ouverte, par siège, par assault, 
par emblée, par esquiellement ou aultrement, prendre aulcunes 
villes, places ou forteresses sur le aultre party, en enfraindans 
cette dite trêve, ils veuillent donner ayde et assistence a celuy 
sur qui la dite place ou forteresse auroit ainsy esté surprinse, 
en cas que il ne soit reparé et pareillement contre celuy qui 
sera refusant de tenir la sentence des dits arbitres. 

« /tem, et au cas que le Roy de sa part ou mesdits s r et 
dame de Austrice de la leurre, rompissent par guerre ouverte 
cette présente trêve , celui qui par la dite guerre ouverte 
rompra la dite trêve perdera le droit et action que il prétendoit 
es choses contentieuses entre le Roy et mes dits s r et dame 
de Austrice. 

Scavoir faisons que pour considération des choses dessus dites 
et principalement en l'honneur de Dieu, notre créateur, même- 
ment aiant regard à la proximité de lignage qui est entre nous 
et nos dits cousin et cousines, et singulièrement en espérance 
de parvenir au bien de paix final, nous, par le advis et délibé- 
ration des dits s" de notre sang et lignée et gens de notre 
grand conseil, la dite trêve, seur estât et abstinence de guerre 
avons faites, acceptées, prinses, fermées, promises, conclûtes et 
accordées, et par la teneur de ces présentes faisons, acceptons, 
prenons, fermons, concluons et accordons et avons promis et 

juré , prometons et jurons en parole de Roy , par la foy et 
serment de notre corps, sur notre honneur et soubs le obliga- 
tion de tous nos biens, sur les sainctes Evangiles et canon de 
fà messe, par nous manuelement touchées pour cette cause, de 
garder, observer, entretenir et accomplir, faire tenir et observer 
la dite trêve de point en poitit et touttes les choses contenues 
es articles faisans mention de ycelle, sans en riens laissier ne 
jamais faire ne venir au contraire, ne quérir quelque moyen 
pour y venir ne pour en rien pervertir ou faire quelque 
mutacion des choses dessus dites. Et se aulcune chose estoit 
faicte , attemptée ou innovée au contraire , par nos ciefs de 
guerre ou aulcuns aultres nos subjects ou serviteurs , de le 
faire reparer et des transgresseurs ou infracteurs faire telle 
pugnition que le cas le requerra et en la manière que ce sera 
exemple a tous aultres. Et a touttes les choses dessus dites, 
nous sommes submis et obligez, submettons et obligeons' par 
les ypotheques et obligacions de tous nos biens présens et 
avenir quelconques. Et pour ce que de ces présentes Ton 
pourra avoir a besongner en plusieurs et divers lieulx, nous 
voulions que au vidimus de i celles, faictes soubs aulcuns de nos 
sceaulx ou aultres authentiques, foy soit adjoustée corne a ce 
présent original. Et adfîn que ce soit chose ferme et estable, 
nous avons signé ces présentes de nostre main et ycelles fait 
sceller de nostre scel. Donné en nostre cité de Arras le onzième 
jour du moys de juillet Tan de grâce mil quatre cent soixante 
dix wit et de nostre règne le dix septiesme. 

Le samedy dix witiesme du dit moys , environ noef 
heures du matin , furent amenez en Tournay trois cars 
chargiez de vivres, ce est assavoir le ung de trente 
fromages de Flandres et de quinze sacs de sel ; le 
second , de bure de Haynault en ponchiaux , et le 
tiers de pain , et debvoient aller les dits cars en le armée 
du duc de Ostrice, mais pour ce que elle estoit ja 
corne defifaicte, ils tournèrent en la dite ville ou les 
dits fromaiges furent vendus pour sept sols deux 
deniers de gros la pièce, quy wit jours devant eussent 
bien vallut ving sols de gros; et le sel fut donné 

pour wit gros le holtiel, quy pareillement wit jours 
devant eust bien vallu chinquante , car on vendoit 
adont communément deux gros le livre, et le bure 
quy aussi adont valloit chinq gros la livre, fut donné pour 
trois et dcmy ; du pain ne fault faire quelque prix, car 
la différence estoit petite. Ce jour rabaissa le avaisne 
mieulx de vingt gros a la rasière , le blez de vingt 
et deux a vingt et quatre et les pois et aultres grains 
al advenant. Et ce dit jour fut défaicte, prinse et 
transportée par les adversaires de la ville une maison séant 
a Hellccbin et appartenant a Gilles Ulland. 

Le dimence XIX 9 du dit tnoys, vindrent en Tour- 
nay, au matin , deux carrées de pain mestiel de 
Flandre , lesquels pains on menoit pareillement en 
le armée du duc de Aultrice, et pesoient environ de 
dix sept onces la pièce, et furent vendus les trois deux 
gros quy estoit aussy chier ou plus que celluy de la 
ville , et néantmoins pluseurs en prindrent , les ungs 
par affection , les aultres par nouvellité. Celluy jour, 
del après disner, vint aussy ung car retournant de 
envers la dite armée chargé de queulte de Hollande 
prinse en la ville de Anvers, seloncq la parolle du 
marchand de frommages, si comme de Auldenardc et 
de dcmy flos de Meencc. Et fut la dite queulte ven- 
due chinquante quatre gros le aime franc argent ; les 
frommages deux gros et dcmy la pièche et les deux 
flos bien petits tennues de vingt a trente gros. 

XXIX. 

De planeur* élargissements, de vltuJlleset aultres choses 
en Tourna y a cause des trêves d'un un ; et pluseurs 
muuli. non obstant de y celle*. (SO-94 Juillet). 

4^***§§*4y e l un dy XX 9 du dit moys , au matin, 
T> M en * p èrent en ^ a de Toùrnay vingt 

deux cars de vins venans de France. Ce 
jour, aussy au matin, se partirent de Tour- 
vfySwwwvf^ na y pl us de quarante cars de diverses 
marchandises tirans vers France, avecq lesquels s'en 
allèrent encore pluseurs gens de guerre quy avoient 
séjourné en la ville depuis leur retour de prison jus- 
ques a ce jour. Ce dit jour fut vendu le premier pica- 
vet venans de Haynault au rivage de le Taille pierre 
pour trente et un gros le quartron, qui quinze jours 
de avant eust vallu bien quarante six gros ou mieulx. 
Ce dit jour aussy fut vendu le premier carbon de 
harchon venant du dit Haynault , la somme de dix 
huit gros la rasière. Ce dit jour, del après disner, 
vindrent chincq quarrées de farine de soille , ungne 
carrée de moullues avoecq ung bourq plain de tour- 
teaux despeces (?) retournant pareillement de devers 
la dite armée, et fut la dite farine publyée par la ville 
a six gros le hostiel, et par faulte de vente repu- 
blyée a chinq , et vendue au dit pris. Les moulues 
furent vendues en parcq selon la coustume, et les dits 
tourteaux despesse emprès la Bretcsque. 

Le tnardy XIX 9 du dit moys,, au matin , se par- 
tirent encore vingt cars de Tournay menans diverses 
marchandises vers France. Ce jour revint maistre 
Jehan Leleu , procureur général de la dite ville de 

devers le duc de Aultrice quy estoit a Lille, la ou il 
avoit estet envoyé pour luy remoustrer les emprinses, 
viollences et forfais que journellement faisoient ceulx 
de Ànthoing et aultres , non obstant les trêves avoccq 
lequel le dit Duc, envoya ung sien herault quy, ce 
meisme jour, alla faire commandement a ceulx du dit 
Anthoing que ils rendeissent et délivrassent Jaspart 
Mouturier, et les aultres par eulx prins et détenus 
des le mardy précédent, quatorziesme de ce moys et 
quatriesme jour des dites trêves. 

Le merquedy XXII 9 du dit moys, et jour de la 
Magdelaine , vindrent en Tournay quatre chevaulx 
chargiez de poisson de mer fresqs et bien meslez se- 
loncq la saison, cest assavoir : rougets , solles, playes, 
rogues et bouttes , et fut la somme vendue au min 
sur le point de sept livres tournoys, et ja soit ce que 
on ne avoit comme néant eu durant toutte la guerre, 
les pissonniers n'en refirent point leur argent. 

Le jeudy XXIII 9 du dit moys, au matin, se esfor- 
cerent quatre larronchiaux alemans de prendre aulcunes 
vacques ramenées a Marcoing , mais les compaignons 
du dit lieu les recouyrent et prindrent le ung des 
dits alemans et amenèrent en Tournay. Ce jour arriva 
en la Taille piere un dorresquîn de blet venans de 
envers Condet et appartenant a aulcuns particuliers. 
Ce dit jour vindrent en la ville deux quarrées de fer 
de Haynau et deux carrettes de poterye de BIcrbre. 
Ce dit jour aussy vindrent en la ville environ soi- 
xante boefs de Normandyc , les conducteurs desquels 
dirent avoir oyt publyer et deffendre sups le hart en 
la ville de Douay que nuls ne menast vivres hors du 

dit pays, et que en la dite ville de Douay avoit esté 
effondrée une queue de marchandise appartenant a 
ung nommé Jehan de Lamotte dit Vergus , et toutte 
la dite marchandise perdue avoecq mieux de soixante 
escus d'or estans en la dite queue, le dit Vergus 
estimant sa perte a deux cens escus d'or. Ce dit jour 
vindrent pluseurs cars chargiez de vins et aultres mar- 
chandises de France. Ce dit jour vindrent encore en 
Tournay trois cars chargiez de vivres pour aller 
en l'armée du dit Duc , ly ung chargé de bacon 
de Mayence et de seeqs poissons , le second de dix 
tonneaulx de herrens nouveaux saliez , et le tierch de 
moulines. Et ce meisme jour, boutèrent encore les 
Bourgheignons le feu a Pecq et firent pluseurs 
roberyes, villenies, battues, prinscs de hommes ût de 
bestes sups le bailliage , tant que pluseurs labou- 
reurs quy sen estoient râliez retournèrent en lf* ville 
de Tournay, ramenans leurs biens et bestes. 

Le vendredy XXIJII G du dit moys , vindrent en 
Tournay deux carrées de mou lies, les premières ve- 
nantes depuis le encommencement de la guerre, et 
avoient les carrelons feint de aller a Vallenchiennes 
dès le joedy devant , car aultreraent ne eussent pas- 
set au pont a Rone de ou on fist, conie il disoient, 
retourner pluseurs aultres vitailles tirans vers la dite 
ville, et ne furent point les dites moulles touttes 
hors ce dit jour , mais en demoura bien le quart 
jusques a lendemain, non obstant que elles ne estoient que 
a un gros le grand hostiel. Ce dit jour prindrent les 
Bourghegnons pluseurs cevaulx tant a ung home quy es- 
toit allé querre de la terre de foullon come a aultres 
laboureurs sups le bailliage. Et ce meisme jour furent 

composez a mieulx de dix livres de gros quatre cars 
de vin venans de France et aulcuns qui venoient 
avoeq , battus et injuriez en grand crainte et dangier 
de leurs vies, non obstant que les dits cars fussent 
guidez par gens de guerre de la ville de Douay. 

XXX. 



Le dcffeeee felete par le »ae é?aaltrlee contre le« trêves 
par Iwy premlae* et Jurée*. De le vene de lelgeeer 
de Leneey en Teeraey peer le dit Dec, eateet ferny 
de lettre* de treletlet de duc Chéries, et de pleeleere 
eercellerye* eeetre le dite ▼111©. (ft Jalllet-le ee*t.) 

4|)SSSSc|b e *»medi XXV du dit moys, et fieste 
-p || de Saint Jacques et Saint Cristophe, furent 



88 jL 1* Prieurs desroys au circuit de Tour- 
II si nay* mais he plus du costé de Haynault 
4ySSSw^y et de Ouldenarde en prenant ce que on 
apportait de vivres en la dite ville et battant ceulx et 
celles quy les apportaient. Che jour fut sceu en Tour- 
nay que le duc de Aultrice avoit fait deffendre à 
Lille et ès aultres villes voisines mener vivres hors du 
pays qui estoit contre les trêves par luy promises et 
jurées. Ce dit jour , environ deux heures del après 
disner , se assemblèrent les quatre Consaulx de la dite 
ville, a cause du seigneur de Lannoy quy avoit re- 
monstré et déclaré aux ciefs et conseils de ycelle en 
l'ostel au Barisiel ou ils les avoit mandez, la crédencc 
que il avoit du dit duc de Aultrice et tiré et temple 
et assaye se yceulx et aussi les manans et habitans 
de la dite ville vouldroyent avoir au tel traictiet et 
appointement que ils a/voient eu du tamps du duc 
Charles. Auquel ils avoient respondu que bien savoient 

que les trêves estaient conclûtes et jurées entre le Roy 
et le dit Duc et que il ne voulloient ne pouvaient 
faire quelque chose contraire a la vollenté du Roy et 
estoient prêts entretenir. Ce quy estait fait et ordonnez 
par les dits princes et, seigneurs corne les dits ci.efe et 
conseil le relatèrent devant les dits Consaulx. 

Le dimence XXVI 9 du dit tnoys , au matin, les 
dits ciefs et conseil assamblez en leur halle pour cer- 
taines affaires, plusieurs navieurs de la ville deGand 
comparurent devant eulx et requirent ravoir plusieurs 
navires estons ea la dite ville dès avant la guerre: 
ausquels fut respondu que avant ce, convcnoit aulcune 
grand some de deniers estre payé pour certaines causes, 
quy ne pleurent au* dits navieurs, disant m yssant de la 
dite halle que. ils en arroient.de nouvelle^ noesves aussy 
boa marchiet ou meilleur. 

Le lundy XXVII* du dit moys y a wit heures du m*. 
tin^ se assemblèrent de recicf les quatre Cousante avoccq 
lesquels convindrent les seigneurs de Gapitle et ceulx 
du conseil du. Roy , aussy pluseurs bourgois et manaqs 
de la dite ville convoquez par parosce , pour ensamble 
avoip advis , touchant une lettre envoyée du duc de 
Aultrice par le moyen du seigneur de Lannoy , cont* 
tenant en substance le traictiet quy avoit estet entee 
la dite ville et le duc Charles,, et ayojeqq ce que le 
dit due de Autaiec avoit lettres du Roy par lesquelles 
ils, consentait que la dite ville feyist au prédit traictiet 
de neutralité.. lesquelles lettres leues avoecq aussy le 
traitîet tel que avoifc estet fait au. dit duc Charles et 
pluseurs articles veus , considérez et débattus par les 
dits seigneurs de Capitle , et aultres a ce invitez et 

convoquez, leur conclusion fut de envoyer devers le 
Roy et remonstrer en fourme de doHeanees les oppres- 
sions, injures, compositions, viotlcnces et traîtres extor- 
cions et insolences quy journellement estaient faictes 
contre les habitans de là dite ville et du bailliage, 
tant en inflammations de îieûx come en prinses de 
homes et bestes , avoecq les détencions de vins et 
aultres marchandises perpétrées en Vallenchiennes , 
Douay , Orchies , et par totft le chemin , cafr meisme- 
ment le jour précédent avoiént estet détenus en la 
dite ville de VaDenchiennes sur le point de quatre 
vingts que cars que carrettes de vins venans en la dite 
ville, en advertissant le Roy que les trêves pour ce 
jour ne estaient point encore publyées en la pluspart des 
villes de Flandres; consequammertt remonstrer au Roy 
la vantise du dit duc de Aultrice disant avoir lettres de 
son consentement de la dite neutralité , et fitrablement 
requérir au Roy que son plaisir feust les faire joyr 
des dites trêves et appointement tel que il estoit fait 
entre luy et le dit duc, et avoir sa ville pour recom- 
mandée avoecq ses humbles et léaulx subjects. Et furent 
esleus et députez pour faire ce voyage , sire Simon 
de Germes , second prevost , et mestre Jehan Leleii , 
procureur général de la dite ville, quy pour ce faire 
préparèrent leurs choses. 

Le tnarty XXVIII 9 A» dit moys, et fesle de Sainte 
Anne, au matin, vindrent en Tournay XXÎIH que hfr- 
quebutiers que picquennaires alcmands , lesquels, corne 
ils disoient, avaient estet constraints partir de la ville 
de Lille pour ce que aulcuns de eulx avoient dit 
en la dite ville avoir estet a le journée de Nainsy 
de party du duc de Lorraine et non lofags du duc Charles 




466 308 & 



en le article de sa mort. Ce dit jour, envers le soir, 
entrèrent en la ville ung hërault du duc de Aulirice 
et ung poursievant du seigneur dcLannoy apportans 
ung sauf conduit aux.députez pour aller en France et 
aussy pour aller avoeeq yceulx et eslre leurs guides, 
quy estoit contre les trêves. 

le merquedy XXIX e du dit mays , environ trois 
heures du matin , se partirent les dessus nommez 
avoeeq les dits herault et poursieuvant pour aller de- 
vers le Roy. Et a ceste heure vindrent les adversaires 
a le maison de Jehan de le Motte, torgeur hors le 
porte de Marvis, et y prindrent pluseurs vacques et 
trois juments. Ce jour aussy se partirent les dessus 
dits Alcmans et allèrent devers le Roy , corne ils di- 
soient. Et ce meisme jour vindrent en la ville huyt 
cars, et deux earettes de vin , une carette de savon et 
de bacon et une carrette de oie quy eaissent esté har- 
celez, desrobez ou composez se ils ne cuissent eu plus 
loyales gardes que aulcuns de par avant. 

le joedy trentiesme du dit moys, au matin , arriva 
en Tournay ung baquet chargié de douze sacs de sel 
venans de Àsque, emprès Gand, le premier venans par 
yauwe depuis la guerre. Et fut le dit sel menet sur le 
marchiet, le marchant le cuidant vendre vingt gros le 
hostiel, mais nul ne en prenoit, puis dix wit et peu en 
vendoit, enfin le mit a seize et point ne en eult yssue 
la dite journée. Ce dit jour vinrent chinq Bourghe- 
gnons bien montez aux Follets et y prindrent et em- 
menèrent les chinq meilleures vacques quy yllecq es- 
toient. Ce dit jour del après disner, vindrent en la dite 
ville aulcuns hommes de guerre de la garnison de 

Bethune quy par avant avoient este! de celle de la 
ville de Tournay, lesquels nonobstant que ils feussent 
sans armes ne avoient peu entrer en la ville de Lille 
que ils ne eussent jocquié aux portes de ycelle deux 
fortes heures, pour laquelle chose ils ne daignèrent 
illecque arrester et vindrent du dit Bethune en Tour- 
nay sans repestrc. Et ce meisme jour del après disncr, 
furent prinses et enmenëes deux jumens qui pour lors 
paissoient aux dits Follets. 

Le vendredi/ XXXI 9 et derrenier du dit may$, vin- 
drent en Tournay deux chevaulx chargiez de poisson 
de mer, le cachemarée desquels dit avoir esté composé 
a ung escu d'or pour le souffrir venir en la dite ville, 
et ung sien compaignon amenant ung ceval chargié de 
deux pennfers de poisson et de ung esturgeon avoir 
estet constraînt retourner et le mener a Lille , disant 
ceulx de Tournay indignes mengîer esturgeon ; laquelle 
chose seeue, aulcuns compaignons montèrent a ceval 
avoecq Hamaidc, çeccpvcur du Roy, çt tirèrent ce quar- 
tier ; mais eulx venus a Templœve trois Bourghegnons 
quy la estoient , habandonnèrent leurs cevaulx et se 
sauvèrent au cloquier de la ville de Templœve, lesquels 
cevaulx ils prindrent avoecq ungmaulvais garechon que 
ils trouvèrent et les amenèrent en Tournay. Ce jour 
environ chinq heures du vespre, quatre Bourghegnons 
bien montez, le ung issu de la ville de Tournay, esle- 
vèrent vingt chinq vaques aux Follets, lesquels aultres 
douze de leurs compaignons aussy bien montez sie- 
voient de assez loing, lequel fait veirent aulcuns mos- 
niers espronnant aulcuns chevaulx nouveaulx acetés aux 
dits Follets et le noncicrent a ceulx des faulxbourgs quy 
tantost y coururent de piet et de ceval , mais avant 

que il peussent rescoure les dites vacques , y eult 
deux fortes envahies , la prumière envers le quesne 
bruslé, la ou pluseurs femes attendant les dits adver- 
saires avoient eraprins cachier les dites vacques, et k 
seconde en chemin des bannis au piet du mont, la 
ou les dites femes très bien batnes cessèrent la dite 
cache, et la ou les dits Bourghegnons, au lieu de 
vacques, eulrent largement de traits sups eulx et sups 
leurs cevaulx , entre lesquels Ollivier de Lannais , fils 
de sire Mahieu, jadis castclain de Àth 9 eult pour sa 
part ung flesque vers la hangue. Et eulrent les fac- 
teurs de ceste hastive et hastieuse emprinse pour ces- 
cune des dites vingt chinq vacques , vingt gros pour 
aller boire, de ceulx a quy elles appartenoient. 

AOUST MIL QUATRE CENT SOIXANTE DIX W1T. 

Le samedy premier jour de aousl du dit an soixante 
dix et huyt, et fieste de Saint Pierre aulx liens, furent 
admenez en Tournay deux cars chargiez de environ 
deux muys de sel du quartier de Haynault et fut 
achaté pour mettre en greniers de la ville six livres 
Flandre la rasière , mais néanmoins point ne y fut 
mis, mais abandonné au commun quy en volloit avoir, 
c'est assavoir pour quinze gros le hostiel , adfin que 
nul recoppeur ne se avanchast d'en acater pour le ven- 
dre plus chier , feust a la livre, feust autrement. Ce 
jour prindrent les Bourghegnons deux vacques envers 
Ere. 

Le dimence II e du dit moj/s, a jour poindant , vin- 
drent les Bourghegnons a le censé de Warnaulce de- 
hors la porte Vallenchenoise, entre les Chartrois et la 

croix Morligane, et y prindrent et enmenèrent noef 
jumens et ung boef. Ce dit jour du soir, entrèrent en 
Tournay six cars chargiez de vins vcnans de France, 
et en la nuyt sequente prindrent les adversaires plu- 
seurs boefe en ta ville de Pecq et en aultres villages 
de la entour. 

Le lundy III 9 du dit moye , furent deschargiez et 
vendus les: charges de chinq carrettes avoecq un car 
de torques de fil de laiton, de fer, de claux et de batte- 
rye de Liège en la halle du pois de Tournay , les- 
quelles carrettes et cars furent les premiers amenons 
telles marchandises depuis le commencement de la 
guerre et dont on avoit eu grande nécessité ; et incon- 
tinent fat tout ce carroy rechargié de fardiaulx de 
draps pour mener au dit Liège. Et la nuyt sievante 
prindrent les Bourghegnons deux jumens a Esquermes, 
en le censé de Ernoid Bernard, bourgois de Tournay. 

Le tnardy IV 9 du dit moys , au matin, se partirent 
de Tournay pluseurs cars chargiez de diverses mar- 
chandises pour aller en France , avoecq lesquels plu- 
seurs hommes , femmes et enfants se en allèrent par 
faultc de gaignage, a cause que les Flamens et aultres 
adversaires des pays et villes du duc de Aultrice ne 
entretenoient les trêves, mais faisoient journellement 
touttes les contrariétez, pilleries et extorsions quy leur 
estoient possibles, sans avoir quelque deffence du dit 
duc , comme on poelt assez entendre par Tordre de 
ceste escripture en fourme de callendrier. 

Le merquedy V* du dit moys, aulcuns marchant de 
Lille ayant rechut de Jehan de Brayne le fils, la somme 

de trois livres de gros et ycelle employée en fromaiges 
de Flandres et moullues et tout chargiet sups ung car 
qui ja cstoit en chemin tirant vers Tournay fut accusé 
au Prévost des Marescaux de Lille, lequel blasma moult 
le dit marchant et envoya après le dit car et le fist 
retourner du pont a Tressin en la dite ville de Lille 
et confisqua tout a soy , non obstant les dites trêves. 
Et ce meisme jour prindrent les adversaires de Tour- 
nay pluseurs vaques et pourchaulx en la ville de Saint 
Mor et firent pluseurç aultres maulx. 

Le joedy VI e du dit tnoys, environ chinq heures de 
viespre , revint le herault de la ville de Tournay de 
Aras, raportans lettres aulx seigneurs de la loi de icelle, 
lesquelles lettres vues par les chiefs et conseil inconti- 
nent fut faictc semonce de Gonsaulx a lendemain ma- 
tin. Ce dit jour aussy, au viespre, entra en la ville le 
herault de la ville de Gandquy dist pour nouvelle que 
les trêves avoient esté publyées le mardy précédent en 
la dite ville de Gand. Et ce meisme jour , pareille- 
ment au viespre, morrurent subitement onze vacques 
envers Chin , les aulcunes fort enflées quy furent sai- 
gnyées , mais rien ne leur vally , et depuis dirent 
aulcuns enfans quy gardoient aultres vacques la entour 
que ils avoient veu le meisme après disner deux homes 
hordyer sups les prez et ainsy que semer aulcunes 
coses sups yceulx. 

Le vendredy Vil* du dit moy*, se assemblèrent les 
quatre Consaulx de la ville al occasion des lettres 
apportées le jour précédent, faisant mencion de grand 
nombre et quantité de blet estant par de la et appar- 
tenant a maistre OUivier le Daing , jadis barbier du 

Roy , lequel ja par deux fois avoit volu renchierrir 
les dits bletz de deux gros a le rasière pour cescunc 
fois a la dite ville , et pour ceste cause aussy le blet 
refoulloit, les dits Consauht furent comme de assens le 
non acheter ne prendre, et neantmoings ils en rechar- 
gièrent les ciefè. Ce dit $>ur le dessus dit herault de 
Gand, envoyé par les seigneurs de ycelle ville, se appro- 
cha des Prevosts et jurez de Tournay pour savoir se 
aulcuns bourgeois ou aulcUns de la dite ville de Gand 
poulroient venir en ville sans avoir empescement; au- 
quel fut respondu que a eulx et a tous aultres des 
pays voisins et villes voisines, voulloient entretenir ce 
que ils dévoient par le ordonnance des trêves sans 
eulx faire quelque encombrier pour quelques délits des 
guerres quy ayant estet faictes et de ce demanda et cuit 
instrument. Ce dit jour entra en la ville ung baquet 
chargiet de quarante sacs de gros sel , de dix ton- 
neaulx de sur sieu, de deux balles de layne, de envi- 
ron cent garbes d'aulx, de deux cuvielles de bure et 
de deux tonneaulx de nouvelles moullues ; tout ce 
appartenant au bailly de Audenarde quy meisme te 
avoit conduit a force de gens d'armes de ung leex de 
la rivière, et de ung nommet Jacot de Lannoy de aultre 
costé de la dite rivière, et eust esté le dit bacquet destour- 
nez venir sans ceste force, car ils eulrent deux assaulx 
et envahye en cemin. Ce dit jour fut deffendu aux bre^ 
teeques de la ville vendre sel a la livre, et commandet 
que tous bannis et registrez, se aulcuns en y avoit , 
estans revenus en la dite ville soubz coulleur de la guerre, 
partesissent de la dite ville et banlieue de ycelle dedans 
le dit jour expiré, sups les paines a oe introduictes. 

Le samedy VIII 9 du dit moy$, au matin, courut voix 

en Tournay que pluseurs cars de marchandises de char 
vives et mortes, vin, sel, hure, fromaiges etc., venans 
des marches de France estoient arrestez en la ville de 
Douay, et que le seigneur de Fiennes, cappitaine de la 
dite ville, ne voulloit riens laissier passer, jusques ceulx 
de Tournay auroient déclafpz se ils voulloient estre 
neutres ou non , seloncq ce que cy dessus est assez 
touchiet. Ce dit jour furent amenez en la dite ville 
deux cars de menu sel en bassière , venans de Malli- 
nes, lequel fut exposé a dix gros le hostiel et vendut 
au dit pris. Et le meisme jour del après disner, furent 
admenez deux aultres cars chargiez de sel de Flandre, 
lequel sel fut vendu a tous venans pour le pris de 
noef gros. 

Le dimance IX e du dit moys , au matin , aulcuns 
compaignons de Valenchiennes , venus en Tournay, ten- 
dirent un drap point del istoire de Ourson de Beau- 
vais, a l'ostiel au Cierf sur le grand marchiet , et del 
après disner remonstrèrent ycelle istoire , par person- 
nages , quy fut le premier jeu de posture veu en la 
dite ville depuis le entrée de la guerre. 

Le lundy X e du dit moys, et jour festif de Saint 
Leurens , environ six heures du matin , se party de 
Tournay messire Eustasse Savary, lieutenant du bailly 
de Tournesis , luy vingtiesme, hien montez et habillez, 
par la porte Sainte Fontaine, et alla visiter le bailliage 
et savoir se il trouveroit quelque malfaicteurs ou ad- 
versaires sur ycelluy, et eulx riens trouvans rentrèrent 
en la ville , environs deux heures del après disner. 
Ce dit jour , aussy du matin , envoya le seigneur de 
Montigny a Jehan de Courcelles , tavernier , requerrir 

avoir hraconiers et quiens pour aller cachier aulx 
rcgnars, corne il est de cousturac tous les ans par ces 
jours entre les braconiers , lequel luy envoya tous ses 
quiens par deux hommes stillez de la cache , mais le 
dit seigneur estant emprès Mauide en Haynault , détint 
comme forciblement trois des meilleurs couples des 
lévriers du' dit de Courcelles. 

Le mardy XI 9 du dit moys, au matin , envoyèrent 
les seigneurs de la loy de Tournay une lettre aulx 
seigneurs et gouverneurs de Douay, a cause des mar- 
chandises par eulx détenues en la dite ville , car on 
avoit eu certaines nouvelles en Tournay que Gand , 
Bruges, Yprc, Lille et Douay avoient scellé ansamble 
riens laissier passer pour aller en la ville de Tour- 
nay. Ce dit jour fut deschargiet le bacquet de Valan- 
chiennes de environ trente pièces de vin avoccq lai- 
gne et escorce, quy fut la première voiture du dit bac- 
quet depuis la gherre. 

Le merquedy XII e du dit root/*, au matin, arrivè- 
rent en Tournay deux dorresquins de la ville de Gand 
sans charge, fors de deux tonneaulx de rooullues avec 
aultres cent vingt cinq moullues admenées comme en 
emblans , car les dits dorresquins passoient oultrc. Ce 
dit jour del après disner vindrent en la dite ville 
deux cens pourciaulx et quarante boefs de France quy 
par toutte la nuyt précédente avoient ceminé pour 
eviter la ville de Douay ou, comme dit est , on ne 
laissoit rien passer pour la dite ville. Ce dit jour fut 
aussy amené en Tournay , sy comme en emblant , ung 
baqueticl apportant vingt sacs de sel de envers Renais. 

i»e vue lettre dm due de Aaltrlee enToyes em Touraoy, 
par le seigneur de Lannoy ; aroeeq de la response 
sapa ce falcte et de plusears broallerles ansamble et 
de la mort de trois malfaletenrs. 

vywSSSvy « jeudy XIII e du dit moys , au matin, 
Il f~ || furent les quatre Consaulx de la ville 
Il il || convoquez et assemblez en leur halle a 
Il fi cause de une lettre envoyée du duc de 
(fySwSS^y Aultrice par le seigneur de Lannoy, con- 
tenant que journellement ceux de la dite ville se effor- 
choient de acater et lever vitailles de ses pays et que 
il ne savoit se eulx pour veues avoient intention luy 
faire plus forte guerre , demandant et voeillant avoir 
subite response touchant la neutralité et appoinctement 
dont dessus est touchiet. Auquel fut respondut par 
escript , de l'assens des dits Consaulx , que bien savoit 
que ils avoient envoyé devers le Roy et que de eulx 
meismes ne pouvoient faire aultre response que celle 
par eulx faicte, tant que ils savoient la vollonté du 
Roy, eulx excusant non avoir faict chose contre le 
ordonnance des trêves, ce que journellement faisoient ses 
subjects en leur circuit et meismement ceulx de Douay quy, 
peu devant , avoient arrestet et detenoient plusieurs biens 
et marchandises vcnans de France et appartenans aux 
habitans de la dite ville de Tournay et du bailliage. 
Ce dit jour, del après disner , furent les ciefs et con- 
seil de la dite ville assemblez a cause des doyens et 
quatre jurez des navicurs de la ville de Gand quy, au 
matin, avoient requis au Prévost de ravoir leurs pietés 
et navires estant en la dite ville des avant la guerre 
en tel point que elles estoient en ce jour ; auquel les 

ciefs et conseil respondirent ce uoo touchier a eulx 
ne aussy a la ville, et que ils se tirassent envers ceulx 
quy en avoient la charge du Roy de par le seigneur 
de Mouy, quy les avoit empeschiez de grande sorae de 
deniers, et que se ils avoient a faire de leurs moyens 
ils les aideroient seloncq leur possibilité. Et les dits 
Gantois partys , des dits ciefs et conseil aulcuns leur 
oyrent dire que ils vouloient ravoir leurs navires et 
que ils les raroient, usans en leurs parolles de ternies 
de manaces. 

Le vendredy XIV e du dit moys , et veille de l'As- 
somption de Nostre Dame, du matin, aulcuns des gens 
de monsieur de Montigny firent grand desroy du costë 
de Hainault en prenant les vivres que on apportoit en 
Tournay, corne œufs, bure et fromages, en battant, navrant 
et injuriant ceulx et celles quy les apportaient. Et 
après ceste prinse et roberye par eulx faicte, ils en- 
voyèrent la meisme matinée tout vendre en la dite 
ville donnant par ce a entendre que tous cstoient leurs 
•nncmis ou ils pouvoient prendre, car le plus des appor- 
tans les dits vivres estoient du pays de Haynault. Ce 
jour vindrent en la ville deux carrettes et ung car de 
fourment de Cambresis, quy fut vendu la somme de 
quattre livres quatorze gros Flandre cescune rasière. 

Le samedyXV 9 du dit moys, fieste de la dite Assomption, 
vindrent en Tournai quatre quevallées de marée, la 
seconde depuis le commencement de la guerre , et 
encore fut.ee faindant aller a Lille, puis tournèrent 
les cachemarées a leur plaisir jusques en la dite ville, 
plus par convoitise de plus grand gaignage que pour 
l'amour des habitons de ycelle. En ce meisme jour 

vindrent par semblable manière deux carrées de blet 
du pays de Haynault et plusieurs aultres vivres. 

Le dimence XVI* du dit moys, au matin, vindrent 
en Tournai trois carrées de papiers de Troyes preste- 
ment deschargiez devant le mason de Henry Pipelart, 
merchier , en la rue Saint Martin , et fut le premier 
admené en la ville depuis la guerre encommenchye et 
en avoit on eu grand nécessité. Ce jour vint aussy une 
carrée de blancq fil d'Audenarde par la porte Sainte 
Fontaine dont on avoit pareillement eu grande affaire. Et 
redit jour au soir , receurent les ciefs de la ville une 
lettre apportée de Arras contenant que deux commissai- 
res estoient illecq de par le Roy et de par le duc 
de Aultrice pour seignefyer et comander tant a ceulx de 
Douay come de ailleurs que on leur delivrast et des- 
peschat tous les prisonniers de la ville de Tournay, 
come leurs denrées et marchandises prinses et arrestées 
depuis les trêves et que des orre en avant ils ne feis- 
sent quelque grief ny empescement aulx corps et biens 
de yceulx sups encourre leur indignacion et estre pu- 
gnis criminellement. 

Le lundy XVII e du dit moys , au matin , furent 
deschargiez en la halle du poix de Tournay deux cars 
amenez de Malines, au mieulx que on avoit peu, ly ung 
ayant aporté menu sel en bassière et ly aultre, sain 
de malemort , cuirs tanez , torques de fil de laiton > 
secs pissons et fromages de Engleterre. Et fu le dit 
sel vendu la mesme journée dix gros le hostiel et toute 
le aultre marchandise aussy chièrement vendue, ains 
la vesprée. Ce dit jour, aussy du matin , vindrent deu* 
cars de vin de bon Bar et aultres deux cars de menu 

sel de la dite ville de Mallines. Et del après disner du 
meisme jour , vint une carrée de nouveaulx fromaiges 
de Angleterre admenez de la ville de Gand et dix 
poises et demy et quatre livres. 

Le mardy XVIII* du dit moys., au matin, arriva le 
bacquet de Vallenchiennes , la seconde fois aportans 
en ce jour bois de forets et gantes de carlier et ne 
faisoient alors cculx de la dite ville corne néant de 
empeschement.voeillans entretenir les dites trêves. Et ce 
meisme jour vint et fut deschargiet uue navée de pi. 
cavet qui faisoit espérer la chose adouchir du pays de 
Haynault , car journellement en venoient pluseurs aul- 
tres biens, vivres et marchandises. 

Le merquedy XIX 0 du dit moys , au matin , se par- 
tirent de Tournay pluseurs cars portant diverses mar- 
chandises en France. Ce jour vindrent en la dite ville 
dix et huit que cars que carre t tes, apportans vins et 
aultres denrées de la ville de Arras, avoecq lesquels 
vindrent environ cent et chinquante boefs et grand 
nombre de moutons, tous venans par le pont a Wedin. 
Ce dit jour aussy vindrent deux carrées de blancq blet 
et pluseurs aultres vivres du lez de Haynault ; et ce 
meisme jour, au soir, revint mestre Jehan Leleu de de- 
vers le Roy, quy se estoit party le XXIX e de juillet 
précédent avoecq messire Simon de Clermes , second 
provost, demourez derrière pour solliciter les affaires 
pour lesquels ils avoient estet envoyez. 

Le joedy XX e du dit moys , au matin , furent les 
quatre Consaulx assemblez en leur halle pour oyr la 
relacion du dit maistre Jehan Leleu , et aussy a cause 

de lettres apportées par ung herault du Roy aux dits 
Consaulx et venans de la chancelerye , lesquelles lettres 
contenoient que ils avoient rescript de par le Roy au 
duc de Aultrice, a l'evesque de Mets , au seigneur de 
Chimay, au seigneur de Fresnes et au seigneur de 
Lannoy, sups les dolléances a eulx faictes et remons- 
trées par les dits sire Simon de dermes et raestre 
Jehan Leleu , et que ils envoyassent ung tabellion ou 
deux notaires avoecq le dit herault portans les lettres 
aux dessus dits seigneurs pour avoir tesmoignage de 
leurs responses. Ce dit jour, del après disner, arriva 
en la dite ville ung baquet apportant environ trois 
cens de fasseaulx dessoubs lesquels estoient muchiez wit 
hesmes de vin aigre et dix wit sacs de sel quy, la 
nuyt précédente, avoient esté prins de la nef de Aude- 
narde sy comme en emblant emprès Vernes, de ou le 
navyeur fut constraint retourner en la dite ville de 
Oudenarde. Et ce mcisme jour vindrent en la dite ville, 
du leez et quartier de France , deux quarrées de her- 
rens en tonneaulx, une quarrée de oille d'ollive et une 
carrée de aultres diverses marchandises. 

ht vendredi/ XXI e du dit moys , au matin , lurent 
prins et amenez en Tournay deux Bourguegnons quy 
se estoient efforchiez prendre deux jumens a Hanans, 
emprès le Pont de Arnouville , lesquelles les jumens 
avoient esté prinses en la gherre et vendues au butin. 
Et ce voulloient faire les dits Bourghegnons pour ar- 
gent a eulx promis de celluy a quy elles avoient esté, 
eulx embusquez pour les rapvir et luy vendre ; mais le 
bouvier criant eult ayde, par quoy les dits adversaires 
ftirent prins et livrez au lieutenant du baitly de Tou*- 
nesfô quy, le meisme jour , les condamna a mort et 

furent menez sur ung car par les dites juraens meis- 
mes , jusqu'au gibet de Maire et illecq pendus et es- 
tranglez. Ce dit jour, aussy du matin, amenoient deux 
carretons deux carrées de moullues vers la ville de 
Tournay, mais aulcuns Bourghegnons les trouvans em- 
près Herrines , les prindrent , injurièrent et contraindi- 
rent retourner, et tant que pour estre délivrez de leurs 
mains leur promisrent dix escus d'or, corne aulcuns, 
quy ce oyrent et veyrent, rapportèrent en la dite 
ville. 

Le samedy XXII* du dit tnoys , au matin , firent 
aulcuns adversaires grand desroy du costé de Haynault 
en prenant ce que les bonnes gens apportoient de vi- 
vres en Tournay, et meismement vers Baugnyes ou 
furent arrestez deux cars de Braibant, ly ung chargié 
de sel, et le aultre de fromage de Engleterre. Ce dit 
jour, aussy du matin , vindrent nouvelles en la ville 
que ceulx de Flandres mettoient gens d'armes sups , 
pour garder les passaiges et destourber venir vivres 
en ycelle. Et ce meisme jour , aussy du matin , fut 
amené ung Bourgheghon en la ville par Hamaide, re- 
cepveur du Roy, et aultres avoecq luy , yssus la nuyt 
précédente par la porte Sainte Fontaine, et ycelluy 
condampné a mort par le bailly de Tournesis en son 
conseil, pour homicide et estre trouvé en agait contre 
les manans de Tournay, et le après disner fut le dit 
adversaire menez a Maire , et illecq le exécucion 
faicte par suspcncîon. 

Le dimence XXIII 9 du dit tnoys , au matin , vin- 
drent en Tournay deux carrées de menu sel en bas- 
sière de envers le Crotroy, quy fut vendut douze gros 
MÉM. t. h. 41. 

cescun hostiel. Ce dit jour, del après disner vindrent 
pluseurs cars et carrelles de vins et aultres diverses 
marchandises de Arras en la dite ville. Ce meisine 
jour, du soir, vint le seigneur de la Grurye en Tour- 
nay, auquel les seigneurs de la loy envoyèrent le vin 
de présent a flambeaux ardans : Dieu scet se bien fut 
employé! Et en la nuyt sequente, rompirent les ad- 
versaires une estalle dehors la porte du firurlle et 
enmenèrent aulcunes vaques et jumens. 

Le lundy XXIV 0 du dit moys , et fieste de saint 
fiartholemée , au matin , arriva en Tournay, vers le 
pont Allarch, ung baquet chargies de unze a douze cens 
blancqs fromaiges claquenbers et aultres que les laron- 
chiaulx bourghegnons avoient prins le samedy précé- 
dent et robez a ceulx et celles quy les apportaient 
en Tournay. Ce dit jour, aussy du matin , amena on 
en la dite ville pluseurs vitailles, corne bure, fromai- 
ges, oefs, moullues , blets , pain, sel et aux, par cars, 
jumens et cols , non obstant les nouvelles deffenses 
faictes et publyées a Courtray , a Lille , Ypre , Aude- 
narde et ailleurs. 

Le mardy XXV e du dit moys, furent pluseurs 
homes et femes desrobez et composez en revenant de 
la fieste de Grandmont, mais aulcuns ne les plaindoient 
guerres pour ce que bien s'en fussent déportez et y 
estoient allez que par 

Le merquedy XXVI 9 du dit moys se passa sans oyr 
ne savoyr chose quy feust a mettre en escript. 

Le joedy XXVII e du dit moys, au matin, s'en ralla 
mestre Jehan Leleu par devers le Roy, après aulcunes 

responses oies du duc de Aultriee et des aultres sei- 
gneurs dessus dits. Ce jour fut ung bouchier de Tour- 
nay, nomé Jehan Prignet, prins vers le mont Saint 
Audebert et composé en fourme de raenchon a six 
escus. Et ee dH jour, del après disner, vindrent en la 
ville chincq cars chargiez de menu sel du Crotoy, les- 
quels furent composez a grands deniers a Fretin et 
ailleurs , non obstant que ils fussent guidez par gens 
de guerre ; et fut le dit sel vendu douze gros le hos- 
tiel. Ce dit jour, sur le soir, vindrent environ quatre 
vingts boefs et eent moutons de France. 

XXXII. 

De deffease Mete en la ville de Mlle «entre Toinw^ 
non an* tant les trêves. De auleone depopuUaelen de 
Teurnay peur le* maulx auy Journellement croissaient, 
avoecq deffense au contraire. De pluseurs ferfals et 
composlelons, et de six qui furent pendus a Merre. 

4ySSww4y * wndredy XXVIII e du dit moys, au ma- 
tin , fut sceu en Tournay que le joedy 
précèdent avoit estet deffendu de recief 
en la ville de Lille, sups payne criminelle, 
mener vitaille ou quelque aultre marchan- 
dise en la ville de Tournay, et avoecq ce commendet 
de riens laisser passer venant de France. Ce dit jour, 
aussy du matin , trois homes de Tournay , c'est assa- 
voir Jehan Canevach, pireman , Jehan Daniel, cerde- 
wanier, et ung dit Mousâ'n , ayant menet une nef a 
Nivelle, emprés Saint Amand, pour chargier fuerre , 
tarent prkw et détenus aveecq la dite nef par les ad- 
versaires. Ce dit jour, pareillement du matin, fut ad- 
mené quelque quantité de fromaiges muchement de 

envers Courtray, avoecq deux sacs de gris sel quy fut 

vendu quatorze gros le hostiel. Et ce meisme jour, du 

soir , vindrent environ deux cens boefs de France. 

Le samedy XXIX e du dit mot/5, et jour de la décol- 
lation de saint Jehan Baptiste, au matin, se partyrent 
les chinq cars quy, le joedy devant, estoient venus du 
Crotoy retournans illecq chargiez de maisnages , femes 
et enfans, avoecq lesquels s'en allèrent pluseurs homes, 
habandonnant la dite ville par faulte de gaignage et 
pour les forfais que journellement faisoient les adver- 
saires sans veyr ne oyr, quérir ne demander vray 
remède au contraire. Ce jour, del après disner, vin- 
drent deux cars chargiez de miel de France en ton- 
neaulx quy très longuement avoient séjournet en la 
ville de Arras. Et ce meisme jour fut sceu en Tour- 
nay que les blancs capperons de Gànd estoient en 
Haynault et que les seigneurs du dit Gand leur avoient 
promis pour cescun Tournaisien que ils rameneroient 
prisonnier, une livre de gros pour le prinse. 

Le dimence XXX 0 du dit moys , au matin , prin- 
drent les Bourghegnons deux hommes de la ville de 
Tournay en la ville de Warchin et les emmenèrent, 
disant que tous ceulx de la dite ville estoient de prise et 
que de ce avoient ilz commendement , lesquels pour 
estre hors de leurs mains se composèrent a certaine 
somme de argent. Ghe dit jour, prindrent aussy les 
adversaires ung pesqueur au hangin sur le cemin 
d'Antoing , seloncq la rivière , et le composèrent en 
fourme de raenchon a quatre escus d'or, mais la feme 
du dit pesqueur te faindant laissier par povreté, ils le 
renvoyèrent, detenans sa robbe et aultres baghes. 

le /undy XXXI* et derrenier jour du dit moys, 
prindrent les Bourghegnons ung car chargié de blet et 
enharnesquié de quatre jumens que aulcun censier 
menoit de envers Mortaigne tirant vers Tournay , le- 
quel censier ils contraindirent eome prisonnier mener 
son dit car avoecq eulx. Ce meisme jour, del après 
disner, prindrent les adversaires le hoste du Noir Lion, 
de la grande rue Saint Jacques , nommé Nicolas Dcf- 
farvacques, estant a Loyaulcourt, a cause de foerte (?) a 
luy appertenant , et le enmenèrent , non obstant que 
Lyon de Loyaulcourt , seigneur du dit lieu et cousin 
au dit Nicolas, feust a demy traist d'arcq près. Lequel, 
quand on lui dist, ne fist guerres de samblant et res- 
pondit a aulcuns de la compaignie du dit prisonnier, 
que ce estaient Anglez quy le avoient prins, et que 
la entour en venoit journellement ; laquelle response 
avoecq le peu de chière que il fist et aussy que on 
le oyt cbiffler après la dite prinse, fut cause de plu- 
seurs soupechonner que ce estoit son meisme fait. 

SEPTEMBRE MIL QUATRE CENS SOIXANTE DIX WIT. 

Le mardy premier jour du moys de septembre , du 
dit an soixante dix wit, vindrent en Tournay pluseurs 
cars et carrettes de France , apportons diverses mar- 
chandises, les marchans et conducteurs desquels avoient 
soustenus grands despens a cause que il leur avoit 
convenu renouveler de guides par trois fois depuis la 
ville de Arras. 

Le merquedy deuxiesme du dit moys, del après dis- 
ner , vindrent en Tournay deux cars de Malines char- 
giez de menu sel en bassière, avoecq lesquels venoit 

ung "aultre car chargié de fromages de Engleterrc, 
mais il fut prins et détenus en la voye pour aulcune 
composition, et fut le dit sel vendu au pris de seize 
gros cescun hostiel. 

Le joedy III 9 du dit moys, del après disner, vinrent 
en Tournay , trois ears de Franee apportans quarante 
wit tonneaulx de eille, dont les marefaans et (acteurs 
a voient eu grant despens par renouvellances de guides. 
Ce dit jour se partirent de Tournay pluseurs cars et 
carrettes tirans vers France de ou, deux jours devant, 
estaient venus , ramenans iUeeq pluseurs femes et en- 
fans de la dite ville , avoecq leurs maisnages et baghes, 
sans ceulx et celles quy, avoecq le dit carroy , se par- 
tirent de pied , habandennant la ville par faulte de 
gaignage et pour les barcellemens quy multtplioient 
de jour en jour contre la dite ville. — Ce dit jour revint 
en Tournay le dessus dit Nicollas Deffarvaques t sans 
que le moyen fust divulghié. Et ce meisme jour fttt 
clos le trau de Antoing et une nef cergyée de laigne 
détenue appartenais a GuHlain de Meurs, par environ 
XXIV Àlmans quy se boutèrent au castel du dit An- 
toing pour garder le passage contre la dite ville. 

Le vendredy IV e du dit moys, au matin, furent les 
quatre Consaulx de Tournay convoquez et assemblez en 
leur halle , et eulx yssus de ycelle , fut puWyé aulx 
bretesques de la vffle que personne, de quelque estât 
ou condicion que elle feust, ne se partist de la dite 
ville pour aller demourer dehors , ne transportast ses 
biens, tels que vassielle, joyaulx , blets, poix, fèves et 
touttes suspellectilles et eustensilles, sups confiscations 
de yceulx biens, et de estre tenus et reputez ennemy 

de la ville, et que cculx quy par avant se estoient 
partis , revenissent en dedans le lundy après en huyt 
jours, sups payne telle que dit est; et avoecq ce, que 
se aulcuns avoit a faire dehors pour ses besongnes , 
il ne yssit de la ville sans avoir demandet grasce a 
Pun des provosts ou a certains députez. Ce dit jour, 
del après disner , prindrent les Bourgheignons quatre 
jumens envers le bois du Lieu. Et ce meisrae jour 
au soir , vindrent environ soixante boefs de France 
par diverses guides et a grands despens , quy non 
obstant ce, furent arrestez au pont a Bouvines et com- 
posez a douze escus de or. 

Le samedy V 9 du dit moy«, au matin, furent ame- 
nez en Tournay, absconsement et au mieulx con peult, 
six sacqs de gros sel du quartier de Flandres, quy tost 
fut vendu dix sept gros cescun holtel. Ce dit jour, 
del après disner, aulcun laboureur amenant en la ville 
une carrée de blet chargiée et prinse sups le royaulme 
et bailliage, fut constraint de retourner et le mener a 
Hasnon ou le dit blet Ait vendu par les adversaires 
sans guère de profit du dit laboureur. 

Le démence VI 9 du dit moys, au matin, furent ap- 
portez en Tournay pluseurs vivres tant a eeval corne 
par col et crétins , tels que fromaiges d'Engleterre et 
de Flandres , bure par pots , cuvelles, et pourceaulx, 
oefe , sel et aultres diverses vivres et tout absconsce- 
ment et corne en emblant, car ne estoit quy aultrement 
peust venir en la dite ville. 

Le lundy VII 9 du dit mot/s, au matin, comparurent 
pluseurs marchans de Tournay devant les Provosts et 

jurés de la ville en leur halle , et se complaindirent , 
remonstrans que en la ville de Seclin estoient detenuz 
et arrestez vingt six cars chargiez de diverses mar- 
chandises venans de France et a eulx appartenans, et 
que il leur pleust y pourveyr par la meilleure ma- 
nière que ils poulroient, corne pour le bien commun 
et utilité de la ville; ausquels fut fait très petite res- 
ponse et pareille assistence. Et ce meisme jour furent 
prins trois homes franqueurs en la ville de Aubisye 
ou estoient allez, mais ly ung escappa assez tost des 
mains des adversaires come par force. 

Le mardy VIII 9 du dit mot/s, et jour de la Nati- 
vité Nostre Dame, entrèrent en Tournay les dessus dits 
cars quy avoient estet arrestez a Seclin par les gens du 
seigneur de la Gruerye quy les délivra et permist 
venir en la dite ville par composition a sa vollonté , 
desquels cars les unze estoient chargiez de menu sel 
prins en la ville du Crotoy et les quinze aultres 
de vin , bure , oille et aultres diverses vitailles et 
marchandises. 

Le merquedy IX e du dit moys , au matin , furent 
apportées lettres aus seigneurs de la Loy de Tournay, 
envoyées du chancelier de France, contenant en effet 
que le procureur du duc de Aultrice estoit a Paris 
pour avoir le extrait du droit appartenant au Roy et 
au dit duc sups les pays dont question estoit entre les 
dits seigneurs et que le dit procureur esperoit voir 
apointié, affîrmoit paix estre trouvée a ceste fois par 
les comissaires désia en partye assemblez en la ville 
de Cambray, lieu a eulx assigné pour ce faire. Pour 
les quelles nouvelles plusieurs du peuple de la ville 

furent aulcuncment resjoys. Ce dit jour se partirent 
corne touttes les dames de l'abbye des Prêts le* Tour- 
nay, et allèrent en Flandres par navire. Ce dit jour 
fut aussy le sel du jour précédent publyé par la ville 
a dix wit gros le holtiel et nul n'en prenoit a cause 
des dites nouvelles; depuis a seize, et on leur laissoit, 
et enfin fut habandonné a treize et vendu au dit prix. 
Et ce meisrae jour au soir, revinrent six Franehois 
qui avoient tenu prison en la ville de Gand des lu 
lundy XVIII e de may précédent , auquel jour ils 
avoyent esté prins a Anseghem, corne la description du 
dit moys le porte. 

Le joedy X 9 du dit moys, au matin, fut sceu de vray 
en Tournay que trois cars chargiez de diverses mai* 
chandises et soixante dix boefs venans de France es- 
taient prins et menez en la ville de Lille, et que meis- 
mement aulcuns marchans y avoient estet desviestus 
nuds pour savoir que ils portaient, les aulcuns desquels 
estaient composez a cent escus. Cculx de la dite ville 
disoient que ils entendoient tout estre confisquet et de 
bonne prinse. Et en la nuyt sequente, vindrent les des- 
sus dits boefs es, faulxbours de Tournay, excepté deux 
de yceulx quy leur demourèrent par composition avoecq 
aulcune some de argent, mais les cars furent deschar- 
giez en la ville de Lille. 

Le vendredy XI* du dit moys, environ deux heures 
après minuit, se partirent de Tournay Guillain de Meurs , 
Jehan Hamaide, recepveur du Roy, et environ quarante 
homes avoecq eulx , que de piet que de ceval , et ti- 
rèrent vers Saint Amand , et eulx sups les champs, 
trouvèrent plusieurs adversaires embusquez en agait, tant 
■ta. t. 11. 42. 

a Maulde comme a Saint Julien et la entour , desquels 
ceulx quy mieulx pulrent fuyr se saulvèrent par bien 
courre, mais aulcuns quy saillirent en la rivière em- 
près Espaing furent nôyez. Et tant firent le dit Guil- 
lain et les siens que ils prindrent treize de leurs ad- 
versaires, et douze de leurs chevaulx, et revindrent en 
la ville ramenans yceulx avoecq eulx, entre noef et dix 
heures du matin, et les misrent en garde eh la court 
de Tevesquc. Ce dit jôur, tost après yceulx emprison- 
nez, vint une carrée de blet en la ville, que trois des 
dits adversaires avoient constraint de retourner , non 
obstant que feust dessus le bailliage. Et ce meisme 
jour , del après disner , se rassemblèrent pluseurs des 
eompaignons des dits prisonniers, et prindrent et rap- 
virent pluseurs bestes a cornes et aultres, et meisme- 
ment aulcuns laboureurs entour Saint Amand en contre 
venge de leurs gens, et les menèrent a Vatenchieimes 
de ou les aulcuns estoient , et mandèrent par une 
femme a ceulx de Tournay que jamais ne renderoient 
yceulx, se ils ne ravoyent leurs eompaignons par eulx 
prins. 

Le santedy XII* jour 4u dit moys , tost après disner, 
furent les six des dessus dits treize Bourgbegnons mis 
dessus ung car dedans la court de levesque et de il- 
lecq menez jusques a la justice de Maire ou ils furent 
pendus et cstranglez en la présence de messire Eus- 
tasse Savary, lieutenant du bailliage de Tournesis et 
de son conseil, par lesquels la sentence avoit estet pro- 
nonchye en la dite court espirituélle ou epicopalto, et 
tandis que la dite exécution se faisoit, estoit atflcen 
compaignon quy pluseurs fois avoit courru avoecq eulx 
sups une jument en Tournay, laquelle il ne peuït faire 

issir la ville portant la lettre de couronne de l'un 
des dits adversaires 9 pour la quelle chose il descendit 
et courust de pied jusques a la dite justice ou celluy 
pour quy il portoit la dite lettre commenchoit mon- 
ter qui non obstanJt ce fut il exécuté comme les aul- 
très , et le dit porteur de la lettre mis en la dite 
court avoecq ses aultres compaignons. 

Le dimence XIII 9 du dit moys, et nuyt de la pour- 
cession de Tournay, environ sept heures du matin, se 
partirent de la ville Jehan Hamayde , recepvcur du 
Roy, et pluseurs compaignons sergans du Roy et aul- 
tres, et allèrent querrir adventure sups le bailliage au 
quartier des portes de Sainte Fontaine et Coquerielle , 
et eulx néant trouvans retournèrent en la ville , la 
dite matinée. Ce dit jour , aussy du matin , vindrent 
les Gantois en petit nombre et sans estât , ce est assa- 
voir sept hommes que de pieds que de ceval, ayant un 
claron tant seullemcnt, apportons une cotte de blanc 
drap d'or, de laquelle ils vestirent l'image de Notre 
Dame en manière et heures accoustumées. Et en la nuit 
sequente ne fut la vraye croix portée dehors la ville, 
comme il est de coustume, mais par dedens, pour doul- 
tc de embusces de aulcuns adversaires. 

Le lundy XI V* du dit moys, et jour de la dite 
pourcession, environs une heure après disner, se assem- 
blèrent pluseurs compaignons, sergents du Roy et aul- 
tres, et allèrent courre aux camps dehors la porte 
Saint Martin , et retournèrent sans quelque proye de 
adversaires. Ce .dit jour , aussy del après disner , fut 
prins , battu et laissé aller en son pourpoint aulcun 
homme de Tournay retournant de veoir ses parens 

démolirons en la ville de Vallenchiennes asses près de 
la fontaine du Pourcelet ; et ce meisrae, homme ainsy 
revenant fut prins de recief par aultres adversaires au 
bois de Saint Âmand quy ly otèrent six escus muchiez 
en son pourpoint et le lyèrent a ung arbre et le bat- 
tirent tiranniqucment et le tindrent en ce point jus- 
ques au viespre, et il, laissié aller, revint en ce point 
de nuyt aulx faulxbours de la ville» 

Le mardy XV e du dit moys, del après disner, furent 
vendus les chevaulx et armures des treize dessus dits 
Bourghegnons, desquels les six estoient mors, comme dit 
est. 

Le merquedy XV m du dit moys , au matin, fut sceu 
de vray en Tournay que wit cars chargiez de menu 
sel venant du Crotoy estoient prins et menez en la 
ville de Lille, et tout déclaré confisqué et ce par les 
gens du seigneur de la Gruerye auquel , comme aul- 
cuns disoient , avoit estet promise aulcune somme de 
argent par les seigneurs de la Loi de Tournay, la- 
quelle il ne avoit eue, par quoi toutes ces extorcions 
se faisoient. 

Le joedy XVII e du dit ntoys, au matin, revindrent 
en Tournay pluseurs marchans de la dite ville ve- 
nans de Arras soubs la conduite de environ trente 
hommes de guerre quy par toute la nuyt avoient 
chevaulchic, doubtans avoir encombrier a cause que 
tous les passages estoient clos et gardez; lesquels mar- 
chands avoient fait deschargier pluseurs vitailles et 
marchandises en la ville de Arras, les non osans ame- 
ner avoecq eulx pour ccslc cause; laquelle nouvelle 

cspendue par la ville , la plupart des habitans n'en 
eulrent guère de joye. Ét ce meisme jour, del après 
disner, vindrent les Bourghegnons dehors la porle 
Moriel , ou ils prindrent et enmenèrent vingt deux 
vacques jusques emprès Warechin, ou aultres de leurs 
compaignons les attendoient pour aidier a parfurnir le 
emprinse. 

Le vendredi/ XVIll* du dit moys, au matin , cou- 
rut voix en Tournay que ceulx de Flandre et des 
pays voisins mettaient sups douze cens lances a leurs 
despens pour garder les passages entour de la ville, 
ce est assavoir a Vallenchiennes, Lille, Douay et Orchies. 
Ce jour, revint aulcun voiturier nommé Harron, de la 
ville de Arras , disant avoir estet composé a certaine 
some de argent en cas que il feust trouvé de bonne 
prise, pour laquelle chose savoir , il luy convenoit al- 
ler le prochain mardy après en la ville de Cambray 
ou les commissaires du Roy et du duc de Aultrice 
dévoient commanchicr traictier de la paix la meisme 
journée, a la vollenté desquels il se estait rapporté et 
avoit promis comme constraint y estre a ceulx quy le 
avoient prins. 

Le samedy XIX* du dit moys , au matin , furent 
amenez seize sacs de gros sel en Tournay du costé de 
Haynault quy fut publyé par la ville a dix sept gros 
le hoticl et vendu au dit pris. Ce dit jour, aussi bien 
matin , furent prins et menez en la ville de Lille 
deux cens vingt deux boefs venans de France pour 
estre a la vente du marchiet de Tournay, et ce par 
les gens du seigneur de la Grueryc , pour laquelle 
chose aulcuns bouchiers et aultres de la dite ville a 

quy les dits bocfs appartenoient se approchèrent des 
seigneurs de la Loyeulx requérons de avoir le roessa- 
gier de la ville pour y envoyer , lesquels sans quel- 
que promesse de eomfort leur respondirent en avoir 
affaire. 

Le dimence XX 9 du dit moys, au matin, se parti- 
rent de Tournay pluseurs marchans de icelle avoecq 
le messagierde la dite ville, tirans vers Cambray, les 
dits marchans pour passer oultre et le dit raessagier 
pour certaines affaires de la dite ville. 

Le tundy XXI 9 du dit moys , et fîestc de Saint 
Mahieu, apostle et évangeliste 9 vindrent nouvelles aux 
seigneurs de la Loy de Tournay que leur messagier 
estoit prins et détenu en la ville de Douay et tous 
les marchans pareillement arrestez et détenus. 

Le mardy XXII e du dit moys , au matin , furent 
apportez en Tournay absconcement et en emblée , sy 
corne toudis , pluseurs fromaiges tant de Engleterrc 
corne de Gornouaille , Flandres et de ailleurs, avoecq 
grand quantité de bure par pots , cuveillcs et pièces 
de gluseurs tirées. Le dit jour estoit le premier jour 
de vente de la feste de Saint Mahieu , mais quelque 
planque ne fut posée sups le marchiet ne guerres plus 
de apparence de fiestc que il ne y avoit eu Tannée pré- 
cédente en la plaine guerre. Ce dit jour fut sceu de 
vray en la ville que les CCXXII boefs prins et menez 
en la ville de Lille le samedy précédent, estaient ven- 
dus en ycclle par les bouchiers et aultrcs aulxquels ils 
appertenoient , mais ce estoit grandement a leur perte 
et domaige. 

Le merquedy XXII! 11 du dit moys , au malin , fu- 
rent apportez pluseurs fromaiges de Engleterre et aul- 
tres en la ville de Tournay, avec bonne quantité de 
bure par crétins et bouts et amenez sept queues de 
gros sel plaines , chinq rasières de avoine et unze 
corbeilles plaines de fromaiges d'Auldenarde, avoecq 
chincq aultres sacs de sel, lequel sel fut publyé par la 
ville a quatorze gros le boltiel et vendu pour treize. 
Ce dit jour revint le messagier de la ville quy le 
dimence précédent avoit estet arresté a Douay rappor- 
tans nouvelles que les commissaires du Roy et du duc 
de Aultricc avoient rescript les ungs aulx aultres, mais 
touttefoys ceulx du Roy estoient encore a Saint Quen- 
tin jusques ils sceussent par la responsc du dit duc se 
il tenoit ou voulloit tenir Tournay estre des trêves ou 
non. 

Le joedy XXIV e du dit moy$ y au matin , vindrent 
nouvelles en Tournay que aulx marchans des dessus 
dits boefe vendus en la ville de Lille, avoit estet dit, 
après la vente de yceulx, que le argent estoit mis en 
la main de leur prince pour en ordonner corne bon 
luy sembleroit. Pour laquelle cause aulcuns présumoient 
ce estre fait a cause que peu devant, corne on disoit, 
grand nombre et quantité de vins, blés, boefs, pour- 
ceaux, moutons et aultres diverses denrées et marchan- 
dises estimées vaillables chinquante mille escus ou miculx, 
coeillies par pluseurs marchans de Flandres pour ravi- 
tailler leur pays, estoient arrestez en Normandye ou 
la dite coeillette avoit estet faite , et meismement qua- 
tre des plus grands marchands de Flandres detenuz et 
menez en la ville de Paris jusques adonc que ceulx 
de la dite ville de Tournay joyroient des trêves come 

ils dévoient joir et que on leur arroit restitué les 
domaiges a eulx fais par le infraction de icelles : pré- 
suraoient aussy et disoient que pour ceste cause avoit 
on fait convenir et encore faisoit en ce meisme jour 
tous les ayans receu domaige depuis les dites trêves 
en la maison du clercq du Roy en la dite ville pour 
les interroghicr et mettre par escript en quel lieu , quand 
et cornent ils avoient esté domagiez et de combien, en 
la présence du lieutenant du bailly de Tournesis . et 
son conseil , et meismement du procureur général de 
la ville de Tournay, affin de tout envoyer en la ville 
de Gambray aulx commissaires quy illecq dévoient 
estre, corne dessus est dit, pour traictier de la paix et 
ensamblc délibérer et ordonner de ces choses et 
aullres. 

Le vendredy XXV e du dit moys , au matin , firent 
les adversaires grand desroy entour la ville de Tour- 
nay en prenant les vivres que on apportoit en la dite 
ville et le plus du quartier de Flandres hors la porte 
Sainte Fontaine ou environ quarante femes venantes 
ensamblc chargiées de divers vivres furent desebargiées 
et injuriées de leurs meismes voisins et aultres que 
bien congnoissoient et estoient plusieurs de ycelles fem- 
mes de la ville de Willem , et non obstant ces viol- 
lences et extorcions, ce dit jour furent apportez plu- 
seurs vivres en abscons par convoitise de gaignage. 

XXXIII. 

De eeulle Justice Mete par le eaetelata d'Ata peur l'ea- 
fraledemeet de* trêve*. Be plaeear* reMtMtnuMM par 
•■tanne de Tonrney, reveaae de de ver* le Mmj, aalx 
«aatre CtuaiU 4e le dite Tille, deat lie ealreat 
pevelr de parae**lamter *aa* «evelr de «aey. 9e la 
•aatllle erlaee da ea*tlel de Brpyelle*, e| ** Va d«#> 
leaalté de ealeaa* atareaaa* de Tepraay, eveeeej pla- 
eevre exterslea* , et eeaaaeete da eaetel de Wea. (••) 
•eptea^re-e) aevea^re.) 

e samedy XXVI* du dit moy*, au ma- 
tin, furent apportez pluseurs biens et vi- 
vres en Tournay avoecq une quarrée de 
bure en cuvelles tle boa, de Dixmude et 
de Ypre, couverte de foerre corne a demy 
chergyé, et une aultre carrée de gros sel quy fut 
donné pour douze gros le hostiel. Cfae dit jour, ren- 
voya le castelain d'Àth en Haynaut, dix wit vacqtes 
des vingt deux quy avoient estet prinses le joedy XVII 9 
de ce meisme moys dehors la porte Moriel, pour le- 
quel fait le dit castelain avoit fait pendre trois de 
ceulx qui les avoient prinses et tenoit encore chineq 
de leurs compagnons prisonniers, et payèrent ceulx 
a quy les dites vacques appartenoient vingt chineq gros 
pour despens et ramonage de cescuae de icelles, et les 
aultees quatre vacques, non obstant ce que le dit cas- 
telain eust comandet touttes estre ramenées, demeurè- 
rent perdues et fut ceste justice de observaeion des 
trêves, la première quy fiist faicte pour les Tourni- 
siens. 

Le dimence XXVII* du dit moyê, furent apportée 
en Tournay auleuns vivres en manière aceoustumée, 
win. T. il. *5» 

c'est assavoir absconsement et au mieulx que on peult, 
mais quelque aultre chose ne fust oye ne sceue pour 
en faire mémoire. 

Le lundy XXV IIP du dit mot/s, au matin, arriva 
en Tournay ung baquet venant de Audenarde, appor- 
tant XXXVII sacs de gros sel, wit asmes de vin 
aigre , deux tonneaulx de tercq et bon nombre de moul- 
lues, et avoit le marchant auquel tout appartenoit, 
obtenu sauf conduit du duc de Aultrice et ung sien 
huissier d'armes a le guider pour ceste fois et nom 
plus. Et ce meisme jour furent apportées en la ville du 
costé de Hainault pluseurs fromaiges de Engleterre et 
aultres divers vivres par chevaulx et cols. 

Le mardy XXIX 9 du dit moys, et feste de Saint 
Michiel, au matin, furent aussy apportez en Tournay 
pluseurs vivres corne fromaiges, sel, oefs et bure par 
cars, chevaulx, bouts et crétins et tout muchement, 
pour le doulte des maulvais garchons quy jour et 
nuyt estaient sups les champs, espions et desreubaux 
cculx qui aloient en la ville. 

Le merquedy XXX* et derrenier du dit tnoy*, fu- 
rent les quatre Consaulx de Tournay assemblez a noef 
heures du matin pour ce que sire Simon de Germes, 
second prevost, et mestre Jehan Leleu, procureur gé- 
néral de la ville , estaient revenus de devers le Roy, 
la vesprée précédente, lesquels en la présence des dits 
Consaulx , déclarèrent avoir remonstret au Roy en 
fourme de dolléance les griefs, torfaits et emprises qui 
journellement se faisoient par les adversaires du 
royaulme contre la cité de Tournay depuis les trêves, 

avoccq aussy la chiertéet indigence de vivres que sous- 
lenoient les manans et habitans de ycelle a cause des 
dits mallefices et la depoppulacion de sa dite cité par 
deffaulte de gaignage, luy requérans prouvision de 
paisible remède affin que ycelle ne enchye en plus 
grand dangier et inconvénient ; déclarant aussy que le 
Roy, entre aultres choses, leur avoit chargiet et ex- 
pressément comandé garder sa dite cité en toutte dili- 
gence corne jusques alors avoient fait; disant que il 
avoit rescript au chancelier de France touchant la dite 
matère ; auquel eulx venus , après le congiet du Roy, 
ils avoient pareillement remonstret leurs charges et 
affaires ; dirent aussy que le dit chancelier leur avoit 
dit et affirmé avoir rescript de ce aux comissaires du 
Roy estant a Saint Quentin ; pareillement que les dits 
comissaires avoient rescript a ceulx du duc de Àul- 
trice séjournant en la ville de Cambray, et meisme- 
ment a Pevesque de la dite cité de Tournay, touchant 
leurs dolléances pour savoir, avant que les dits comis- 
saires se rassemblassent, se le dit duc tenoit ou voul- 
loit tenir la dite cité de Tournay estre des dites trêves, 
et finablement que en tandis les messagiers des comissai- 
res du dit duc estaient allez par devers luy pour ceste 
cause, ils estoient retournés pour avoir conseil et advis 
avoecq povoir de besongnier plus avant, se meatier 
estoit. Après lesquelles choses déclarées tout au long, 
oyans les dits Gonsaulx, les chiefs requirent a yceulx 
avoir la charge du surplus. Et a donc les dits Con- 
saulx, sans savoir ne mesmement demander les articles 
et vertu du povoir que ils demandoient, les en char- 
gièrent assez legièrement, ce que ils ne deuissent avoir 
fait pour quelque coulleur ou enveloppement de lan- 
gaiges que ils eussent secu proférer, car tel nombre de 

homes que ils sont es quatre Consaulx, donner leur 
puissance a wit ou dix aultres, meismement quand la 
ehose touche l'honneur ou Vitupère du corps de la 
ville , est plus a extimer crasse rurale et imbesile 
ignorance que preuve discrète et réglée prudence, de 
laquelle peu usent la pluspart des homes. 

OCTOBRE MIL QUATRE CENS SOIXANTE Dit WIT. , 

Le joedy premièr jour du tnoys de octobre du dit 
an soixante dix wit, et fieste de Saint Piat et Saint 
Remy, vindrent nouvelles en ïournay que pluseurs 
marchans de ycelle ville amenans vivres de Arras, 
non obstant que ils eussent prins pluseurs chevaul- 
cheurs de guerre pour estre guidez et que ils feus- 
sent venus avoecq leurs cars , jusques vers Lens en 
Artois, le jou* précédent estoient retournez en la dite 
ville de Arras doubtans encheyr en péril et damaige 
a cause que il avoient oys aulcunes embusques estre 
sups les chemifts, ét aussy pouf les harceîeryes et com- 
positions que ils oioient de plus en plus estre faictes 
de tous lez et meismement a eulx commencyées a 
faire. 

Le vendredy II 9 du dit moys, au matin, se parti- 
rent de Tournay sire Simon de Cleremes, second pre- 
vost , et mestre Jehan Leleu , procureur de la dite 
ville, retournans vers Cambray, avoecq lesquels les 
ciefs et conseil chargiez a leur recfueste par les Con- 
saulx du fait et poix de la matère non déclarée le 
merquedy précédent, envoyèrent Pierart Cambier, grand 
doyen, et mestre Jehan du Haveron, alors conseiller 
de la dite ville, leur donnant povoir tel , que bon leur 

sembla pour conclure fé traictiet de la dite tille qui, 
corne ils disoient, se devoit faire ayant quelque aultre 
chose. Ce dit jour , aussy du matin , fut admené en 
Tournay, du costé de Haynault, une queue plaine de 
carpes et assez largement de pluseurs aultres vivres. 
Et le meisme jour du soir vinrent environ quarante 
pourcheaux en la dite ville, par la porte Vallenche- 
boise. 

Le samedi/ tll è du dit moys, au matin, furent ap- 
portez et amenez grand nombre de herrens frez et 
aultres, par penniers et crétins , avoecq aussy burre , 
fromaiges et aubes vitailles, tant que tout fllt a plus 
courtois pris que par avant ne avoit esté. Ce dit jour 
fut le sel donné pour dix gros , et se vendoit lente- 
ment et le blet rabaissa de wit a dix gros, et tout 
ce venoit par espérer bon appointement pour la ville 
et paix heureuse en brief estre " trouvée. 

Le dimence IV 9 dm dit utoys, environ dix heures 
du matin , entra en Tournay ung car amenant tant 
seullement deux pièces de vin nouvel , ly ung de 
Beaune et ly aultre de Reims, venant de Vallenchien- 
nes et faindant aller ailleurs , et fut le dit vin pre- 
mier de la dite année afforé, le Beaune a dix gros et 
le Reims a wit. 

Le lundy V du dit tnoys , environ dix heures du 
matin, furent apportez en Tournay, du costé de Hay- 
nault, pluseurs vitailles par cevaulx , homes et femes 
et tout muchement comme dessus est assez déclaré. Ce 
dit jour, del après disner, prindrent les Bourgheignons, 
c'est assavoir Henry de la Salle et les siens, ung cen- 

sier de Templeuve nomé Estienne Riquet , ung sur- 
nomé de Casand et au 1 très trois avoeeq eulx , aussy 
aulcunes jumens trouvées labourans et les menèrent 
en la ville de Lille. 

Le mardi/ VI 9 du dit moys , vinrent au matin 
les Bourgheignons et adversaires de Tournay a la censé 
de Warenalle et prindrent et anmenèrent ce que ils 
trouvèrent de bestes. Ce dit jour, del après disner, fu- 
rent prins et arrestez deux bornes de Audenarde, 
amenans ung bacquetiel, auquel ils avoient pour envi- 
ron de dix livres de gros de blancq fil , et de leurs 
propres voisins , quy constraindirent retourner le dit 
bacquetiel et les deux hommes délivrez de eulx et non 
osans retourner en leur maison , crenans estre pugnis 
trop aigrement, vindrent au soir en la ville de Tour- 
nay. 

Le merquedy VU 9 du dit moys, au matin, se par- 
tirent de Tournay Jehan Hamaide, recepveur du Roy, 
et aulcuns sergans du Roy et aultres, et allèrent courre 
envers Warnalle, ou ils trouvèrent ung maulvais gar- 
chon de ceval espiant et robant ce que il povoit , le- 
quel ils prindrent et amenèrent en Tournay et empri- 
sonnèrent en la court de l'evesque. Ce dit jour, del 
après disner, le ung de aulcuns adversaires ayant fait 
embusce contre le castiel de Bruyelle, alla de ceval au dit 
castiel faindant vouloir avoir quelque quantité de fuerre 
et il non trouvant Jehan de Bruyelle, seigneur du dit 
castiel , s'en ralla. Après lequel le dit de Bruyelle 
envoya et ly en fist présenter autant que prendre en 
voulloit sups les prez ou assez en avoit; et celluy se 
sentant en la force de son crabusec et voyant pluseurs 

des serviteurs du dit Jehan de Bruyelle, fist tant par 
eau telle et force, que ils prindrent les dits serviteurs 
et les menèrent a Anthoing, et eulx illecq venus les 
desvestirent de leurs parrures et journades et s'en 
viestirent tenans les dits serviteurs prisonniers, et eulx 
ainsy viestus s'en allèrent incontinent au dit castiel de 
Bruyelle , ou on ne leur refusa le entrée par le illu- 
sion des dites journades; duquel castiel le dit Jehan 
et ses aultres serviteurs prins et lyez aussy menez 
prisonniers ils se tindrent au dessus non obstant les 
trêves. Et ce meisme jour, aussy del après disner, 
furent prins trois homes vers Loyaulcourt, amenans une 
nef chargiez vers Tournay, appartenans a mestre Rolland 
Bourgois. 

Le joedy VIII 9 du dit moys, au matin, vindrent en 
Tournay environ XXX bestes a cornes lesquelles avoient 
estet acatées le lundy précédent en la ville de Dixmude 
en faveur de aulcuns du bailliage et faindant les me- 
ner a Vallenchiennes du costé de Lille, et ceulx aux- 
quels elles appertenoient estans sups leur ghet ou ils 
savoient icelles devoir passer firent tant que elles furent 
tournées tout court vers Saint Amand et de illecq en 
la ville de Tournay. Ce dit jour au soir, fut sceu en la 
dite ville par aulcuns revenans de Saint Quentin que le 
embassade estant a Cambray ne avoit encore graires 
plus fait que le premier jour. 

Le vendredy IX 9 du dit moys, ne furent guerres 
de vivres apportez en Tournay, dont tout se vendit 
plus chièrement. 

Le samedy X* du dit moys, au matin, furent des- 



Digitized by G00gle 



«S 344 g* 



troussées dix famés de Temploeve et de la entour, ap- 
portons divers vivres en Tournay, dp deux bornes tant 
seullement contre lesquels elles ne se osèrent deffendre 
pour ce que elles ne côtoient du royaulme. Ce dit 
jour furent admenez, en abscons du costé de Haynault, 
environ XX bestes a cornes et apportez plusieurs vj«* 
yres, plus pour cbierté de vente que poujr l'amour des 
habitans. Et ce meisme jour, fut sel sups le roarchiet 
en pluseurs lieux a noef gros le bostiel quy se ven- 
doit bien lentement pour ce que on esperoit raieulx 
avoir. 

Le dimence XI 9 du dit tnoys, au matin, furent les 
ciefs et conseil de la ville assemblez en leur balle a 
cause de unes lettres apportées de Cambray , le con- 
tenu desquelles ne fut sceu ne devulghiet synon de 
eulx, et néantmoins cescun disoit que le traitiet de la 
dite ville estoit fait et que le evesque estoit party 
pour le aller passer et sceller de par le duc de Aul- 
trice, et aultres maintenoient le contraire, c'est assa- 
voir que le dit traictiet ja ne se feroit, et la chose 
ainsy tourble et incongneue, pluseurs se esbahissoieni 
pour quoy on tenoit la chose si secrète envers les 
aultres fois. 

Le lundy XII* du dit moys , fut faict ta seryict* 
de la ducesse de Savoye, suer du Roy, par le eo- 
mandement de ycelluy en l'église de Nostre Dame de 
Tournay en grande solemnité, et ne advint quelque 
aultre chose ce dit jour pour mettre par escript. 

Le mardy XIII 9 du dit moys, au matin, fut sceu 
en Tournay que douze ears de vin estoient a Seclin , 

lesquels les voituriers ne voulloient admener plus avant 
se on ne les asseuroit, pour ce corne ils disoient que 
ils avoient esté manechiez de aulcuns adversaires. Et 
le dit jour, del après disner, vindrent vrayes nouvelles 
que les dits cars estaient menez en la ville de Lille 
et illecq deschargiez, dont aulcuns disoient par bone 
conjecture que ce estoit du consentement et accord des 
marchans, car ils avoient sauf conduit, et de fait bien 
apparut que ainsy estoit, attendu que les dits vins il- 
lecq vendus , les dits marchans rechergièrent les dits 
cars de herrens et les menèrent en France , ce que 
ils ne eussent peu faire en la ville de Tournay; et de 
telles cautelles et broulleryes mièulx dictes desléalles et 
traytreuses illusions et tromperies usoient aulcuns mar- 
chans, et aulcunes grosses bourses de la dite ville de 
Tournay, furnissans les adversaires des vins, chars et 
aultres biens du royaulme, desquels les manans et ha- 
bitans de icelle nécessitoient , et tout par mauldite 
avarice. 

Le merquedy XIV e du dit moys , au matin , vin- 
rent en Tournay du costé de Haynault deux chevaulx 
apportons quatre grands penniers a couvercle pleins de 
frès herrens demy corrumpus, lesquels furent vendus 
au lieu ordonne t deux au blancq. 

Le joedy XV e du dit moys , au matin , vint en 
Tournay aulcun home ayant cheminé toutte la nuyt 
creniant empescement, lequel dit et certiffya les com- 
missaires du Roy et du duc de Aultrice avoir estet 
ensamble en la ville de Cambray de ou il venoit. Ce 
jour , aussy du matin , vinrent en la dite ville seize 
bestes a cornes amenées abseonscement et pareillement 

MÉM. T. II. 44. 



Digitized by Google 



461 546 g» 



sept quevallées de herrens quaquez en penniers, avoecq 
pluseurs aultres vivres du leez de Haynault , et tout 
pour cause de bonne vente. 

Le vendredy XVI* du dit moys , vindrent en Tour- 
nay environ cent brebis du costë de Haynault et du 
lez de Flandres , c'est assavoir de envers Hellechin 
deux corbellyes de fromage de Audenarde et aulcune 
quantité de bure de Flandres par rondes pièces ame- 
nez en ung baquetiel quy fut deschargiez aux Salines. 
Ce dit jour furent apportées unes lettres aux ciefo et 
conseil de la ville de par ceulx quy estoient par eulx 
envoyez en la ville de Cambray, mais quelque , fors 
eulx, ne sceut le contenu de ycelles dont pluseurs ne 
savoient que penser. 

Le samedy XVII 9 du dit moys , au matin, arriva 
«n Tournay par la rivière de Escault ung baquet ap- 
portant XL sacs de gros sel, quatorze aimes de vin 
aigre , sept tonneaulx de savon , aulcuns pots et cu- 
velles de bure, bonne quantité de moullues et de fro- 
maiges tant de Engleterre corne de Auldenarde, tout 
appartenant a Grard de le Hovardrye, alors prisonnier 
du Roy, auquel ou aulcuns pour lîiy les seigneurs et 
gouverneurs de la ville de Audenarde avoient accordé 
et permis le admener en Tournay pour gaignier quel- 
que partye de la raenchon du dit Grard. Ce jour, 
aussy du matin , vindrent en la ville aulcuns cevaux 
chargiez de frès herrens, du quartier de Haynault, 
avoecq lesquels pluseurs famés apportèrent bonne quan- 
tité de rougets , esclefins et aultres poissons de mer 
frecq et saliez, et tout se vendoit très chier, car les 
herrens non point trop bons , valloient deux gros la 

pièce, et tous vivres al avenant. Ce dit jour prindreut 
les adversaires une quarrée de blet eraprès Mesle , la- 
quelle on amenoit pour semer ès terres de Jehan de 
Herrinnes sur le povoir de la dite ville de Tournay, 
et ne le laissièrent aller jusques sa composition fut 
faicte a wit livres flandres. Ce dit jour ne furent 
gueres de bestes au marchiet et se vendoient en 
grande chiertë : c'est assavoir une génice de environ 
douze livres en bon tamps en valloit plus de vingt et 
pourcheaulx al avenant, et tout ce se faisoit et adve- 
noitpar infraction de promesse, foy et serment du duc 
de Aultrice , par le avarice , extorcion et pillerye des 
seigneurs et gouverneurs du pays du dit duc , et par 
les impertinences, dissimulation , et improvidance des 
ciefs et conseil de la ville de Tournay quy bien y 
eussent remediet aultrement que ils ne firent, et plus 
a l'honneur du Roy et de la dite ville que ils ne 
firent , corne cy après sera plus a plain déclaré et 
entendu. 

Le dimence XVIII 9 du dit moys , et fieste de Saint 
Luc évangeliste , furent admenez en Tournay deux piè- 
ces de nouvel vin de Beaune sups fainte de aller ail- 
leurs, et y celles mises a broque a wit gros le lot. 

Le lundy XIX 9 du dit moys , ne fut veue ne 
sceue chose pour faire mention par escripture. 

Le tmrdy XX 9 du dit moys , au matin , entrèrent 
en Tournay, par la porte Coqueriel, dix moyennes bes- 
tes a cornes admenées de nuyt de envers Lille au 
mieulx que on avoit peult. — Ce dit jour, aussy du 
matin/ rechurent les ciefs et conseil de la ville lettres 

apportées de la ville de Cambray, lesquelles lettres 
ne furent veues ne leues devant les Gonsaulx alors 
assamblez come en jour ordinaire , mais seulement fut 
dit aux dits Gonsaulx que brief on aroit bonne expé- 
dition touchant le fait pour quoy ceulx de la dite ville 
estoient par delà. 

Le merquedy XXI e du dit moys, au matin, vindrent 
et entrèrent en Tournay.CCXX boefs de Normandye 
et environ V cens moutons appertenans a pluseurs de 
la ville, bouchiers et aultres, quy les avoient fait con- 
duire depuis Arras par les gens du seigneur de Busset 
quy du tamps de la guerre avoit estet l'un des cap- 
pitaines de la ville , et avoient venu come par toutte 
la nuyt précédente pour plus grande sceureté. Ce dit 
jour del après disner, vindrent en Tournay quinze que 
cars que carrettes de nouveaulx vins , les marchands 
desquels et aussy les voituriers avoient sauf conduit 
sans lequel ils eussent eu empeschement come aultref- 
fois. Et ce meisme jour , aussy del apprès disner, fut 
prins Guillaume de Touart revenant de Bethune, ou le 
Roy peu avant le avoit mandé par aulcun nomet 
Canyvet de la ville de Lille, et par ycelluy mené au 
castiel de Fretin. 

Le joedy XXII e du dit moys, ne fut sceu quelque 
chose dont mémoire se puist faire par escript. 

Le vendredy XXIII e du dit moys , au matin , se 
partirent de Tournay pluseurs cars et carrettes portans 
diverses marchandises et tirans vers France. Ce jour 
aussy , au matin, arrriva aulx Sallines ung dornes- 
quin chargié de pungs en mandes, avoecq aulcune 

cantité de bure, fromaiges, moullues et savon amcnet 
le plus de nuyt et faindant passer oultre; et faisoit le 
marchant a quy les dits pungs estoient , une livre de 
gros le mande. Et ce meisme jour vindrent pluseurs 
homes et femes du quartier de Hainault apportons fro- 
maiges, herrens et aultres diverses vivres et tout se 
vendoit très chièrement. 

Le samedy XXIV e du dit moys, au matin, vindrent 
en Tournay deux quevallées de poisson de mer, tous 
cscleffins et merlans. Ce jour furent admenées en Tour- 
nay environ cent et chinquante brebis du leez de Hay- 
nault et vendues au marciet des bestes. Ce dit jour 
composa le bastart d'Armagnac une quarrée de froma- 
ges de Engleterre venans vers la dite ville a LU liv. 
fland., et furent les dits fromaiges menez a Anthoing 
et illecq vendus. Ce dit jour furent apportez et ame- 
nez pluseurs vivres et tant que tout fut a plus cour- 
tois prix que par avant ne avoit esté, car pluseurs ne 
se hastoient de aceter pour ce que ils espéroient brief- 
vement avoir plaine ouverture. Et ce meisme jour, du 
matin, fut sceu en Tournay que les adversaires estoient 
entrez au castiel de Wez sans y trouver quelque garde 
ne deffense. Et au soir de yceluy jour revint Guil- 
laume Touard quy, le mardy précédent, avoit esté 
prins et mené a Fretin, ayant laissiet derrière une 
quayne d'or et aultres bones baghes. 

Le dimenee XXV 9 du dit moys , au matin , fut 
prins et amené en la ville de Morcourt ung tailleur 
d'imaige de Tournay, nommé Jehan Fontaine, quy estoit 
allé la envers, furny de ung carquoy et trait, conten- 
dant de avoir de la vollille, mais en lieu de ce, il 

eult six escus a tirer pour sa raenchon. Ce dit jour, 
de l'après disner, ung nomé Jehan Lolyeur, natif de 
Taintenyes, sups lequel le bastart d'Armagnac et vingt 
compaignons de Vallenchiennes avoient saisi le castiel 
de Wez par faulte de gardes, assembla environ quarante 
gallans adventureux et mist la pluspart de yceulx en 
embusce derrière le moustier de la ville et ce fait, 
sans ce que aulcun se en apercheust, il alla passer de- 
vant le dit castiel affin de estraire les adversaires de- 
hors. Lesquels voyant le dit Lolyeur passant en petit 
nombre , et comme doubteusement yssirent tost sups 
luy, et tout incontinent sentirent le embuscade du dit 
Lolyeur sallir sups eulx et frapper, dont il furent cons- 
trains fuyr et rentrer au dit castiel , réservé deux ly 
ungs gisant en la place laidement mustillé et navré, 
et ly aultre se estant rendu au dit. Lolyeur, lequel 
avoecq ses gens demourans assez près du Castiel jus- 
que a la vesprée et tenans ceulx de dedans subjects 
par trait , les menachant creminellement et faindant 
gens et engiens de Tournay venir contre eulx , les 
dits Vallenchiennois non osant attendre cop et haban- 
donant le dit castiel sen fuirent la dite vesprée et 
saulverent au mieux que ils peulrent, non mye toute- 
fois sans estre battus au partir et constrains laissier 
derrière aulcuns butins et pluseurs baghes du dit cas- 
tiel que bien cuidoient enmener et porter avoecq eulx. 

• 

Le lundy XXVI 0 du dit moys se passa sans quel- 
que cose estre veue ne sceue quy feust a escripre. 

Le mardy XXVII e du dit moys, pareillement se 
anuytit sans aulcune adventure digne de mémoire estre 
oye au quartier de Tournay ne aussy au bailliage de 
Tournesis. 

£e merqvedy XXVIII 9 du dit tnoys, et feste Saint 
Simon et Saint Jude, au matin , vindrent en Tournay 
du costet de Haynault trois chevaulx apportons grans 
penniers plains de bure en diverses pièces, avoecq plu- 
seurs femes et homes ayant bouts et crétins plains de 
divers vivres et tout ce se faisoit absconsement et en 
péril de tout perdre, mais désir de gaignage les con- 
traindoit a ce. Ce dit jour, del après disner, fut pendu 
et estranglé par condampnacion et justice du lieutenant 
du bailly de Tournesis et son conseil, celluy quy avoit 
estet prins par le dessus dit Lollyeur a reconquerre le 
castiel de Wez. 

Le joedy XXIX 9 du dit moys , revint ung nomé 
mestre Lion , mestre des escolliers des Augustins de 
Tournay, de la ville de Rome, disant pour nouvelles 
aulcunes alliances estre faictes entre le Roy de France 
et le Roy d'Espaigne, pour lesquelles corne il disoit 
feux en avoient esté faits en la ville de Arras. 

Le vendredy XXX 9 du dit mot/*, au matin , furent 
apportez en Tournay pluseurs vitailles en manière de 
toudis, c'est assavoir par désir de gaignage et pour la 
chière vente quy constraindoit ceulx et celles quy les 
apportoient et les faisoit adventurer , non obstant que 
ce fut en péril de tout perdre. 

Le samedy XXXI 9 du dit moys et derrenier , au 
matin, ne fut guère de bestail amenet au marchiet de 
Tournay a l'heure de la vente. Ce jour vindrent en la 
ville quatre quevaleez de marrée soubs coulleur de 
aller ailleurs, quy fut très cière vendue. Ce dit jour 
aussy furent apportez pluseurs vivres du costet de 

Haynault en manière accoustumée, et ce meisme jour 
fut le ghet fort renforchiet a cause des nouvelles ap- 
portées en la ville que de tous léez se mettoicnt gens 
d'armes sups. 

Tout le tamps depuis les dessus dites trêves fut moult 
desplaisans aux léaulx et francqs corraiges de la ville et 
citet de Tournay, journellement oyans nouvelles contre 
le honneur et majesté Royale corne assez on peult 
entendre par la description des choses contenues en 
ce présent kallendrier de la guerre de la dite ville, 
et avoecq ce voyant les adversaires du royaulme venir 
en la ville, la paupière levée, eulx a peine osans ap- 
paroir en leur présence, et aussy considérant les effe- 
minacion et dissimulacion des povans obstenir prouvision 
rigoreuse et exercitacion de justice et brief temps fa- 
vourisier aulx ennemis quy la dite ville pour couronne 
de gloire que elle avoit , et pouvoit mériter recepvoir 
injures, blasphèmes et opprobres de tous costez, jus- 
ques en faire et envoier en la dite ville libelles diffa- 
toircs du Roy et du royaulme, et aussy en juer jeux 
de personnages et esclande, desrisions et vitupère, pour 
lesquels fais et irreligieuses adinventions aulcuns espe- 
roient la justice de Dieu non laissier tels criesmes et 
déliz impunis et subvenir et exalter la cité pour rétri- 
bution après miséricordieuses corrections a elle faicte 
pour ses coulpes, deffaultes et enormitez contre luy 
commises. 

NOVEMBRE MIL QUATRE CENS SOIXANTE DIX WIT. 

Le dimence /" jour de novembre, et la célébrité de 
tous les saints, de l'après disner, a l'heure de viespre, 

vint un home en Tournay apportant lettres de par 
ceulx quy estoient a Cambray de la dite ville ; les- 
quelles lettres recëues de sire Jacques Cottriel, prevost 
de la comune dedans le église de Saint Quentin, pres- 
tement se partit du dit lieu et alla en haste et y fist 
venir les aultres ciefs et conseil, mais nulluy for eulx 
ne polt savoir des nouvelles. Celluy jour, au soir, fut 
deffendu sonner en manière accoustumée, et ne fut 
point sonnet le quart des aultres années, affin de mieulx 
oyr se aulcune chose fut advenue. 

Le lundy //• du dit mot/s, et la commemoracion 
des ames fidèles, au mâtin, fut admenée en Tournay 
une pièce de nouvel vin de Rin, le premier depuis le 
commencement de la guerre et fut vendu dix gros 
le lot. Et ce meisme jour, au soir, vindrent XL grosses 
bestes admenées absconsement et au mieulx que on 
avoit peu de vers Vallenchiennes. 

Le mardy IIP du dit moys y au matin, entrèrent 
en Tournay pluseurs cevaulx apportons herrens saliez 
par penniers et sacs, du costé de Haynault avoecq 
environ six vingts blances biestes et XII bestes a 
cornes amenées de la fieste de Mons, soubz umbre de 
aultre lieu et pluseurs aultres vivres par ceval et cols 
dont Avarisce estoit la conductresce. 

Le merquedy IV 9 du dit moys, au matin, vindrent 
en Tournay deux chevaulx apportans fromaiges de En- 
gleterre et de Cprnouaille, amenez du quartier de 
Haynault avoecq pluseurs aultres vivres, et toudis pour 
cause de chière vente. 

Le joedy V 9 du dit moys, del après disner, rc- 

^vindrent en Tournay sire de Cleremes , second provost, 
Pierart Cambier, grand doyen, mestre Jeban Leleu, 
procureur de la ville, et maistre Jeban du Haveron, 
alors conseiller d'ycelle, apportans le traictiet tel que 
ils le avoient conclud et fait en la ville de Cambray, 
entre la ville de Tournay et le duc de Aultrice. 

Le vendredy VI 9 du dit moy$ 9 au matin , furent les 
quatre Consaulx de la ville de Tournay assemblez en 
leur halle a cause du dit traictiet, lequel leu et en- 
tendu, au moins aulcune partye, les dits Consaulx ne 
voullurent passer sans en advertir le peuple, et con- 
clurent la communaulté estre assemblée par colliéges 
en manière accoustumée pour se bon leur sembloit, le 
accorder et passer. Ce dit jour, aussy au matin, 
prindrent deux adversaires, quatre jumens et deux 
bouviers menans ycelles emprès Taintenyes et les ca- 
choient devant eulx jusques envers Guignyes , ou corne 
d'aventure ils trouvèrent trois compaignons du bailliage 
.bien en point et furnis de ars et tourses quy déli- 
vrèrent les dits bouviers et bestes, faisant fuyr les 
dits adversaires. 

XXXIV. 

.De l'acceptation du traictiet de Tournay par la commu- 
nanlté d'ycelle t du publlement du dit traictiet avoecq 
le contenu de Icelluy en deux lettres, et de pluseur* 
maulx en brlef . 

>£8a*§§4v e * ame dy VII* novembre, au matin, fut 
irp II la communaulté assemblée par colliéges 
|L || en leurs lieux et places accoustumées , a 
si cescun desquels colliéges fut baillié le 
?mm <\y contenu et fourme du traictiet tels que 

les quatre dessus nommez par le consentement des 
cief et conseil de la ville avoient acordé et faict entre 
ycelle et les duc et ducesse de Aultrice; lequel traic- 
tiet estoit plains de divers articles au deshonneur du 
Roy et du corps de la ville de Tournay , et seule- 
ment préjudiciable a aulcuns particuliers sans la com- 
munauté s'en riens sentir, corne droit et raison re- 
quièrent en tel cas. Car en tout droiturier et raison- 
nable pollice, ce quy se fait pour bien commun doit 
estre soustenu en charge commune; mais il pleut ceste 
fois ainsy estre fait a dix ou douze des principaulx 
de la loy, quy le firent et machinèrent par l'espasse 
de unze sepmaines sy secrètement et occultement que 
il ne estoit ame quy rien en peuist savoir. Et ycel- 
luy deshonneste , desléal et reprochable traictiet corne 
cy après plus ad plein sera veu et entendu , par eulx 
mis devant les dits colliéges et les doyens et soubs 
doyens de yceulx avoecq aulcuns aultres induicts se- 
loncq leur vollunté par abus de parolles, la comunaulté 
a quy ne compétoit point de quarante tieste Tune , 
sans guerre peser ne considérer les iofames articles 
d'icelluy mais seulement regarder au gaignage quy par 
celluy povoit venir, le passa et accorda legièrement, 
pourvu touttefvoies que ce feust le consentement du 
Roy et grasce qui point ne leur apparoit et non au- 
trement. Et non obstant ceste clôture au dit assens , les 
ciefs et conseil en parachevant leur emprinse , firent 
tant que le traictiet auquel n'y estoit aultre chose ré- 
servée sy non la feaulté deue au Roy par serment, 
fut scellé du scel de la commune au son de la cloque 
du ban, le meisme jour environ trois heures après 
disner, dont pluseurs furent troublez et courrouciez a 
cause dou torchonnier et forcible domage que on leur 

faisoit , mais la pluspart fut resjoys pour ce que il 
yssoient, come leur sambloit, des dangiers, calamitez et 
indigences ou longtamps avoient esté sans quelques 
charges de nouvelles malletottes ou imposicions sups 
quelconques choses peu a comptans aulx griefs, pertes 
et violences torfais que leur insipience et de^ir de 
gaignage faisoient a aulcuns particuliers , corne dessus 
est assez dist. 

Le dimence VIII e du dit tnoys, au matin, se parti- 
rent les quatre dessus nommez, quy par le adveu des 
ciefs et Consaulx de la ville avoient fait le dict traie- 
tiet, lequel ils emportèrent avoecq eulx pour le pré- 
senter a l'evesque de Tournay et aultres députez par 
les duc et ducesse de Aultrice en la ville de Vallen- 
ciennes ou ils avoient promis restre ce meisme jour ; 
emportèrent aussy les dessus nomez avoecq eulx grand 
cevance de la ville en mailles de Rin et aultres a la 
croix pour parfurnir leur besongne et emprinse , sans 
de ce avoir fait quelque mension au peuple. 

Le lundy IX e du dit moys se passa sans quelque 
advenue, fors dç aulcune quantité de vivres apportez 
come tousdis. 

Le mardy X e du dit . moys, au matin, fut constraint 
aulcun marchant de la ville de Troyes de faire re- 
tourner en la ville de Vallenchiennes ung car de vin 
de Troyes que il en amenoit en Tournay et les dits 
deux aultres permis venir en ycelle moyennant vingt 
escus de composicion. Ce dit jour au soir, revint 
Pierart Gambier de la dite ville de Vallenchiennes ap- 
portant le dessus dit traictiet scellé du scel des duc 

et ducesse de Aultrice, avoecq aultres lettres scellez de 
aultre scel déclarantes plus amplement aulcuns doub- 
teux articles du traictiet touchant les lettres de récom- 
penses et rentes viagères de ceulx de la ville de Tour- 
nay , et les aultres trois facteurs du dit traictiet 
avoecq le dit Gambier estoient allez vers la ville de 
Saint Quentin, mais il ne estoit quy peust savoir la 
cause pourquoy. 

Le merquedy XI 9 du dit moys et fieste de saint 
Martin , environ huyt heures du matin, furent les 
quatre Consaulx assemblez en leur halle a cause des 
dites deux lettres touchant le inhonneste , infidèle èt in- 
famieux traictiet avoecq son interpretacion , et a l'issue 
des dits Consaulx de la halle, furent ycclles lettres 
leues aulx bretesques de la ville de ung et de aultre 
leez de la rivière, dont plusieurs meismement de ceulx 
quy riens ne perdoient ne firent guerres de feste, eulx 
aperchevans trop tart que legierement et indiscrète- 
ment avoient passé et accordé pluseurs articles contenus 
en ycellcs, desquelles la teneur s'ensieult (v. ci-après). 

Le joedy XII 9 du dit moys , furent quatre homes 
de Tournay , allez a Rumenyes pour aulcun ouvraige 
de carpenterie , villainement batus et navrez du bas- 
tard d'Armagnac et des siens. Ce dit jour furent com- 
posez emprès Bercus environ de trois cents boefs 
venans de Arras vers Tournay a trente escus, non 
obstant le . dessus dit traictiet, par le fils du seigneur 
de la Gruerye et ses gens. Et très souvent se faisoient 
telles tenses , extorcions et semblables roberyes. Mais 
atant souffissc le ordre encommenchye, c'est assavoir la 
pregrescion en fourme de callendricr; car elle seroit 

trop prolixe et ennuyeuse aulx lisans. Dont ce quy 
s'en sieult ne tient le dit ordre , corne assez on poet 
veyr et entendre par le entrefaillance des jours, non 
obstant que pluseurs extorcions furent faictes corne dit 
est dessus. 



Le samedy xix 6 du dit moys, retournèrent en 
Tournay, revenans de la ville de Saint Quentin, les 
dessus dits messire Simon de Cleremes, mestre Jehan 
Leleu et maistre Jehan du Haveron, fabricateurs du 
dessus dit traictiet et appointement avoecq Pierart Cam- 
bier et les aultres ciefs et conseil, a la revenue des- 
quels ne fut faicte semonse des Consaulx, ne aussy 
depuis, pour leur dire et déclarer que ils avoient be- 
soigniet et fait en la dite ville de Saint Quentin , ne < 
a quoy ils avoient employet la cevance par eulx em- 
portée, devulguée par atilcuns et affermée a plus de 
wit mille livres tournois. 

Le DIHENCE TROISIESME JOUR DE DECEMBRE DU DIT AN 

soixante dix wit, del après disner, furent les quatre 
Consaulx asssemblez en leur halle, a cause que les 
ciefs et conseil de la ville par le acort et consentement 
des seigneurs du Cappitle voulloicnt oster grant nom- 
bre de estandars, banières et peignons conquis, appor- 
tèz et posez en l'église Nostre Dame en Tournay et 
aultres églises par les gens d'armes du Roy, corne on 
poelt trouver en le ordre de ceste escripture; auxquels 
ciefs et conseil pluseurs des Consaulx defferérent, non 
voeillans estre contens que tels signes de victoire eus 
sups les adversaires du Roy et du Royaulme fussent 
sy tost déposez et ostez de leurs lieux ou ils dévoient 

demourer perpétuellement pour glorieuse mémoire. 
Pour laquelle chose les dits ciefs et conseil non povans 
avoir assens de la dite besoigne, firent par trois fois 
retraire les dits Consaulx cescun en son lieu, et finale- 
ment tant firent que les trois de iceulx se condescendi- 
rent et accordèrent a leur vollenté, plus querrans complaire 
que entretenir droiture et francise de couraige, mais les 
doyens ne vollurent dissimuler pour quelconques parol- 
les par yceulx proférées , présens tous les aultres Con- 
saulx ; ne pareillement pour* quelque chose que Pierart 
Cambier, leur cief, sceust dire en leur secret, ja soit 
ce que s'en moult meist en payne et feust a eulx trez 
contraire. 



XXXV. 

Deu ses Rendement de* tanières et transport des net- 
gnens euy estaient en l'église Nestre Dame et aultres 
églises de Tenrnay. — Et d'nne lettre dn dne d'anl* 
triée aveeen; le traletlet dn dit Tenrnay. 



b mardy xx 6 du dit moys, de nuyt, fu- 
rent les dits estendars, peignons et ba- 
nières nonobtant le reffus et non voeil- 
p lance des dits doyens, osteez et transpor- 
*££8<||> teez de la dite église de Nostre Dame et 
de trestouttes les aultres églises par le comandement 
et accord des seigneurs de Cappitle, très enclins a ce 
et des dits ciefs et conseil de la ville, de laquelle 
chose pluseurs furent esmerveillez disans que ce avoit 
esté une folle et hardie emprinse. Et ce meisme jour 
fut sceu de vray en la ville que le prevost de Mons 
en Haynault avoit lettres du duc de Aullrice préjudi- 
ciable a aulcuns de Tournay et contre le dessus dit 

traictiet et appointement par luy fait et accordé corne 
dessus est dit et contenu tout au long; desquelles let- 
tres la teneur sensieult. (voy. ci-après). 

XXXVI. 

Du pardon et aboi le Ion une le* facteur* du traictiet de 
Tourna? obtlndrent du Roy pour l'avoir fatct faire 
sans «ou aceu et grince. 

4 y£**S£4y E LUNDY xv " e DU DIT M0Y *' au matin ' 
$g 88 furent les quatre Consaulx de la ville as- 

11 11 semblez en leur halle a cause de unes 
Il II lettres pattentes scellées a lacz de soye 
Ç£§œ*§<|y et chire verde > apportées de devers le 
Roy par sire Simon de Cleremes et mestre Jehan Leleu, 
quy soubz umbre de aulcunes aultres choses y avoient 
esté envoyez par les ciefs et conseil de la dite ville. 
Ces dites lettres contenantes en effet que le Roy estoit 
bien adverti et certain que les duc et dûccsse de 
Aultrice contre leur promesse, foy et serment fait en 
prenant et accordant les trêves entré eulx conclûtes, 
accordées et jurées, avoient constraint les habitants de 
sa ville et cité de Tournay faire le traictiet et appoin- 
tement tel que ils avoient fait, et que de ce se tenoit 
content, non obstant que fait le euissent sans son sceu 
et grasce. En donnant pardon et abollicion aux fac- 
teurs du dit traictiet et appointement et les remettant 
en leur bon nom et fedilicité come par avant. Par les 
dites lettres les dits Consaulx furent plainement adver- 
tis que les ciefs et conseil les avoient deceuz , illuisez 
et abusez avoecq toutte la communauté, eulx disans et 
maintenans, avant le dit traictiet fait, avoir grasce, 
congiet et lisence du Roy, ce que pas ne avoient, 

laquelle chose faisans, ils comisrent crime de lièze 
majesté, dont ils eulrent le dit pardon et abollicion et 
méritèrent pour jamais non plus estre reçus de la 
dite communaulté. 

XXXVII. 

Dm deorlsloas, compealclons et oaltralgeo eemloea et 
aomj continuée* contre 1» Tille de* Tournay non 
on* tant le trnletlet «ne elle arolt au due de Aoltrlee 
(S-lft Mk*r* «t du traletlet de paix et ma- 

rtelée du AU du Roy a la fille du dit dae de Aul- 
triée. 

Le merquedy troiSiesme jour de mars an soixante dix 
wit , del après disner , revindrent aulcuns crassiers et 
aultres de la ville de Lille, disans et affernians, 
au moins les aulcuns, avoir oy publier en la dite 
ville en deffendant que personne, de quelque estât 
que il feust, ne menast ou portast quelques vivres hors 
du pays, sups encourir grosses paines, et que incon- 
tinent le dit cry et publyement fait, fut envoyé après 
trois cars venans vers Tournay, chargiez de bure, 
herrens, saulmons , sorrets, fîghes et roisins, quy fu- 
rent constrains retourner en la dite ville de Lille ou 
la dite marchandise fut deschargiée et vendue peu 
après, mais tant y eut de bien que l'argent revint au 
proffist des marchands de Tournay et non mye sans 
perte; et ja soit ce que les seigneurs de la loy de 
Tournay y envoyèrent le messagier de ycelle ville 
remonstrer le contenu du dit traictict et appointement 
lait, riens ne s'en amollirent ne déportèrent. 

Le lundy viu e du dit moys, fust prins ung charreton 
quy le jour devant, c'est assavoir le second diraenec 

MÉM. T. II. 46. 

de quaresme avoit amené une quarrée de poisson en 
Tournay, a laquelle prinse faicte envers Courtray pour 
ceste cause, le dit carton perdy environ trois livres 
de gros que son dit poisson avoit monté, et avoecq 
ce son car et deux cevaulx vaillables de quatre a 
chincq livres de gros, corne il meisme certiffya depuis 
en la dite ville de Tournay a aulcuns poissonniers 
dignes de credence. 

Le venpredy docziesme do dit moys, arrestèrent et 
prindrent les gens du seigneur de Canteraine alors 
cappitaine de Lille, le nef de Oudenarde quy le ven~ 
dredy précédent avoit estet en Tournay sans quelque 
charge a cause du dessus dit cry et publiement fait 
aussy en la ville d'Audenarde, en laquelle avoit repor- 
tet chaulx et pieres de Tournay en ycelle apportant 
ce dit jour environ sept rasieres de blet et aulcun 
petit nombre de bure, sel et aultres choses vers 
Tournay, laquelle prinse il rapvirent et butinèrent entre 
eulx tout ce que ils sceurent appertenir a ceulx de la 
dite ville de Tournay, non obstant le dessus dit traie- 
tiet fait entre la ville et leur seigneur et dame. Et 
depuis le troisième du dit moys que le dit cry et 
publiement avoit esté faict en la ville de Lille , jusques 
a ce dit XII e jour fut le bailliage de Tournaysis plain 
de gens de guerre du dit cappitaine faisants pluseurs 
maulx et grieves et extorsions aux laboureurs. 

Le joedy xv e du dit moys, au viespre, revint mestre 
Jehan Leleu, procureur de la ville de Tournay, de 
devers les duc et ducesse de Aultrice, ausquels il 
avoit estet envoyé peu après le dit cry et publyement 
remonstrer les mollestez et torsions quy se continuaient 

contre eeulx de la dite ville avoecq lequel les dits 
duc et ducesse envoyèrent ung huissier d'armes, lequel 
avoecq les messagiers de Tournay alla a Lille, Douay 
et aultres villes voisines faire commandement de par les 
dits duc et ducesse que il ne feust quelque personne 
quy feist aulcun destourbier ou empescement aulx ma- 
nans et habitons de la dite ville de Tournay et que 
on laissast et souffresist lever, enmener et passer 
toutes marchandises en leur pays, seloncq le contenu du 
traictiet faict entre eulx et les dessus dits manans et 
habitans. Mais non obstant ces choses aînsy faktes , 
pluseurs mengeries, extorcions et pilleries furent sou- 
ventefois faictes, comises et perpétrées tant contre 
ceulx de Tournay corne du bdllage depuis le dit XV* 
de mars an soixante dix wit jusques a la célébrité du 
natal de JésusCrist en quatre vingt et deux, que il 
pleut a Dieu mettre paix entre les princes. Et toutte- 
fois tout ce tamps durant quy fut environ XLV moys, 
la guerre continua en pluseurs renovacions de trêves. 
Les adversaires des pays voisins furent journellement 
ravitaillés, par le moyen de ceulx de la ville de Tour- 
nay, de pluseurs biens et espéciallement de chars et 
vins, aussy largement ou plus que eulx meismes ne 
avoient. Et néantmoins ils ne cessèrent tout le dessus 
dit tamps de faire tout que ils povoient au détriment 
et contrariété de ceulx de la dite ville. Et tous ces 
maléfices, pillemens, roberyes, violences et tenses ne 
advenoient synon par les avoir favorisez et déportez 
plus que on ne deust, corne dessus est dit et que 
assez on peult entendre. Dont pour fin de ceste oevre 
et silence des déprédations, desrisions, composicions 
et forcibles detencions continuées les dessus dit terme 
et espasse de XLV moys s'ensieult le traictiet de la 

dite paix, mère et nourice de tout bien et des bons 
moult désirée, avant que il pleust a Dieu de l'envoyer 
entre les dits seigneurs et princes. 

Traictiet de paix de 1482 a Arras. 

[Le texte de ce traitet, par lequel se termine le ifa- 
lendrier proprement dit, a été imprimé dans Y Histoire 
du roi Charles Y II , de Godefroy , Observations , p. 
524 , et dans les Mémoires de Philippe de Commines , 
t. III, p. 228 (édition de Foppens, 1706). Seulement 
on lit de plus dans le manuscrit de Jehan Nicolaï: 

Explicit. 

Ces deux lignes qui senssuivent contiegnent la date : 

qVand aV noeL paIX L'en MagnIfesta, 
toVt nobLe Coer a son faCteVr Canta» 

